
kitaip tariant, mums visiems. 


Protas nori kontroliuoti; vaikai nori saldainių. 
RUMIL 


ĮŽANGA 


TAI, KAS SVARBIAUSIA APIE VALIĄ 


Kai užsimenu, jog dėstau kursą apie valią, sulaukiu štai tokios reak- 
cijos: „O, čia kaip tik tai, ko man reikia: Dabar žmonės kaip niekada 
gerai supranta, kad valia - gebėjimas sutelkti dėmesį, valdyti savo 
emocijas ir troškimus — daro įtaką jų sveikatai, finansiniam stabi- 
lumui, santykiams su kitais žmonėmis ir laimėjimams darbe. Mes 
visi tai žinome. Mes suprantame, kad turėtume kontroliuoti visas 
savo gyvenimo sritis, pradedant nuo to, ką valgome, ką veikiame, 
ką sakome, ką perkame. 

Tačiau dauguma Žmonių jaučia, kad jų valia kartais sušlubuo- 
ja — vieną akimirką ją visiškai kontroliuoji, o kitą ji tarsi kažkur 
išgaruoja. Amerikos psichologų asociacija teigia, kad amerikiečiai 
kaip svarbiausią užsibrėžtų tikslų neleidžiančią pasiekti priežastį 
įvardija valios trūkumą. Daugelis jaučiasi kalti nuvylę save ir kitus. 
Kiti jaučiasi laimingi dėl to, kad jų mintis, emocijas ir troškimus nu- 
lemia atsitiktinumai, o ne iš anksto apgalvoti, sąmoningi sprendi- 
mai. Net ir geležinę valią turintis žmogus kartais jaučiasi pavargęs 
nuo savikontrolės ir pradeda abejoti, ar gyvenimas iš tiesų turi būti 
nuolatinė kova. 

Mano, kaip psichologės ir Stanfordo universiteto Medicinos 
mokyklos sveikatinimo programos dėstytojos, užduotis — padėti 
žmonėms susidoroti su stresu ir reikiamą akimirką priimti teisin- 


gus sprendimus. Daug metų matydama, kaip žmonės vargsta no- 
rėdami pakeisti savo mintis, emocijas, figūrą ar įpročius, supratau, 
kad tai, kaip jie suvokia savo valios galią, dažnai tik trukdo sėkmin- 
gai įgyvendinti tikslus ir sukelia nereikalingą įtampą. Nors moks- 
liniai tyrimai atskleidė nemažai dalykų, kurie galėtų žmonėms 
padėti, akivaizdu, kad didžiuma visuomenės to dar neįsisąmoni- 
no. Priešingai, žmonės ir toliau pasikliauja pasenusia savikontro- 
lės strategija. Ne kartą įsitikinau, kad principai, kuriais dauguma 
žmonių vadovaujasi, yra ne tik neefektyvūs, bet ir žalingi, suke- 
liantys priešingą poveikį, pakenkiantys jiems patiems, vedantys 
savikontrolės praradimo link. 

Tai mane paskatino sukurti „Valios mokslą — paskaitų ciklą 
Stanfordo universiteto tęstinių studijų programai. Per šias pas- 
kaitas pateikiamos naujausios psichologijos, ekonomikos, neuro- 
logijos, medicinos mokslų įžvalgos, paaiškinančios, kaip atsikra- 
tyti blogų įpročių ir išsiugdyti naujus, sveikesnius, kaip nugalėti 
norą atidėlioti, kaip išmokti sutelkti dėmesį ir įveikti stresą. Čia 
paaiškinama, kodėl mes pasiduodame įvairioms pagundoms ir 
kaip rasti jėgų joms atsispirti. Šis kursas įrodo, kaip svarbu su- 
vokti, kad savikontrolė turi ribas, ir pateikia geriausius valios ug- 
dymo būdus. 

Dideliam mano džiaugsmui, „Valios mokslas“ labai greitai tapo 
pačiu populiariausiu Stanfordo universiteto tęstinių studijų pro- 
gramos kursu. Pirmaisiais dėstymo metais turėjome keturis kartus 
keisti auditoriją į didesnę, nes norinčiųjų lankyti šias paskaitas skai- 
čius vis augo. Įmonių vadovai, mokytojai, sportininkai, sveikatos 
apsaugos darbuotojai ir visi, besidomintys valia, netrukus pripildė 
didžiausią Stanfordo universiteto auditoriją. Studentai į paskaitas 
atsivedė sutuoktinius, vaikus, bendradarbius, kad galėtų pasidalyti 
šia patirtimi. 

Aštikėjausi, kad mano paskaitos bus naudingos visiems šios labai 
nevienodos auditorijos nariams - ir tiems, kurie čia atėjo norėdami 

mesti rūkyti ar atsikratyti antsvorio, ir tiems, kurie siekė išbristi iš 
skolų arba tapti geresniais tėvais. Tačiau rezultatas nustebino net 
mane pačią. Po keturių savaičių atlikus apklausą paaiškėjo, kad net 
97 proc. lankiusiųjų paskaitas jautėsi geriau suprantantys savo elg- 
seną ir net 84 proc. teigė, jog per paskaitas išdėstyta metodika jau 
padėjo išsiugdyti stipresnę valią. Išklausę visą kursą, dalyviai pasa- 
kojo, kaip jie atsikratė potraukio saldumynams, pagaliau prisivertė 
sumokėti kelerius metus pradelstus mokesčius, nustojo šaukti ant 
savo vaikų, ėmė reguliariai mankštintis, iš esmės pakeitė požiūrį į 
save ir pradėjo priimti sąmoningus sprendimus. Vertinimo anke- 
tose kursas buvo apibūdinamas kaip „gyvenimą keičiantis“. Bendra 
visų klausytojų nuomonė buvo tokia: „Valios mokslo“ paskaitos su- 
teikė jiems žinių, kurios padėjo išsiugdyti savikontrolę, sustiprino 
gebėjimą atskirti tai, kas iš tikrųjų jiems svarbu. Mokslinės įžval- 
gos buvo vienodai naudingos ir besigydantiems nuo alkoholizmo, 
ir priklausomiems nuo interneto. Savikontrolės metodika padėjo 
žmonėms suvaldyti įvairius įpročius ir potraukius, pradedant šo- 
koladu, vaizdo žaidimais, apsipirkinėjimu ir netgi aistra vedusiam 
bendradarbiui. Studentams šis kursas padėjo pasiekti asmeninių 
tikslų: vienas dalyvavo maratone, kitas įkūrė savo verslą, kai kam jis 
padėjo sumažinti įtampą netekus darbo, išspręsti šeiminius konf- 
liktus ir netgi gerai parašyti penktadieninį rašybos kontrolinį darbą 
(tai nutiko, kai mamos į paskaitas pradėjo atsivesti savo vaikus). 
Be abejo, kaip ir bet kuris sąžiningas mokytojas, turiu prisipa- 
žinti, kad aš taip pat daug ko išmokau iš savo mokinių. Kartais, kai 
per daug įsijautusi leisdavausi į monotonišką pasakojimą apie nau- 
jausius mokslo atradimus ir pamiršdavau pasakyti, kaip jie gali pri- 
sidėti prie valios ugdymo, mokiniai pradėdavo snūduriuoti. Tačiau 
jie labai greitai man leisdavo pajusti, kuri metodika veikia realiame 
gyvenime, o kuri neduoda jokių vaisių (jokie laboratoriniai tyrimai 
šito negali atskleisti). Jie labai išradingai atlikdavo kiekvieną savaitę 
skiriamus namų darbus ir šitaip man padėdavo rasti naujų būdų, 

kaip abstrakčias teorijas paversti praktiškomis kasdienėmis taisy- 
klėmis. Šioje knygoje geriausi moksliniai atradimai aprašomi drau- 
ge su praktiniais patarimais, naujausių tyrimų rezultatai papildomi 
šimtų kursą išklausiusių studentų pastabomis ir įgyta išmintimi. 


KAD VIRŠŲ PAIMTŲ SAVIKONTROLĖ, 
PIRMIAUSIA REIKIA IŠSIAIŠKINTI, 
KAS NESISEKA 


Dauguma knygų, patariančių, kaip pakeisti savo elgesį (nesvarbu, 
ar ji būtų apie naują dietą, ar apie tai, kaip pasiekti finansinę nepri- 
klausomybę), padės jums užsibrėžti tikslus ir netgi pamokys, kaip 
juos pasiekti. Tačiau jeigu pakaktų vien išsiaiškinti tai, ko mes iš 
tikrųjų norime, išsipildytų visi Naujųjų metų išvakarėse sau duo- 
dami pažadai ir mano auditorijos būtų tuščios. Kelios knygos gal 
ir padės jums išsiaiškinti, kodėl nedarote to, ką turėtumėte daryti, 
nors puikiai žinote, kad privalote tai atlikti. 

Aš manau, kad geriausias būdas sustiprinti savikontrolę — su- 
prasti, kodėl kartais jūs ją prarandate. Žinojimas, kad greičiausiai ir 
vėl pasiduosite, dar nereiškia, jog pasmerkiate save nesėkmei, nors 
dauguma žmonių to labiausiai ir bijo. Žinojimas leidžia geriau tam 
pasirengti, padeda išvengti pinklių, į kurias pakliuvę pritrūkstame 
valios. Tyrimai rodo, kad žmonės, kurie didžiuojasi stipria valia, 
susidūrę su pagundomis, pirmieji praranda savikontrolę.! Pavyz- 


! Šis teiginys tinka kalbant ne tik apie valią. Pavyzdžiui, manantieji, kad vienu metu geba pui- 
kiai atlikti kelias užduotis, iš tikrųjų yra labiausiai išsiblaškę. Tai vadinama Dunningo-Krugerio 
efektu, kurį pirmą kartą aprašė du Kornelio universiteto psichologai, nustatę, kad žmonės yra 
linkę pervertinti savo gebėjimus įvairiausiose srityse, pradedant humoro jausmu, gramatikos 
mokėjimu ir baigiant gebėjimu protauti. Kuo kuklesni žmogaus gebėjimai, tuo šis sindromas 
aiškiau išreikštas. Pavyzdžiui, studentai, per egzaminą surinkę vos 12 proc. balų, tikėjosi, kad 
vidutiniškai surinks 62 proc. Tai, be viso kito, paaiškina, kodėl talentų konkursas „Amerikos 
dievaitis“ niekada nepritrūksta konkursantų. 

džiui, rūkaliai, labai optimistiškai vertinę savo galimybes atsikratyti 
žalingo įpročio, po kelių mėnesių dažniausiai vėl pradeda rūkyti, o 
tiems, kurie su perdėtu entuziazmu griebiasi naujų dietų, vargu ar 
pavyks numesti svorį. Kodėl? Jie nesugeba numatyti, kada, kur ir 
kodėl jie ims ir pasiduos. Jie nesisaugo pagundų: toliau susitikinėja 
su kitais rūkaliais ar namuose matomoje vietoje laiko saldžius sau- 
sainius. Tokie žmonės dažniausiai grįžta prie senų įpročių ir, vos 
susidūrę su kliūtimis, atsisako savo tikslų. 

Savęs pažinimas (ypač kai kalbame apie valios trūkumą) yra sa- 
vikontrolės pagrindų pagrindas. Štai todėl ir „Valios mokslo“ pas- 
kaitų, ir šios knygos dėmesio centre — dažniausiai mūsų visų daro- 
mos klaidos. Kiekviename skyriuje atskleidžiamas vis kitas dažnai 
pasitaikantis, bet klaidingas požiūris į savikontrolę ir pasiūloma, 
kaip pažvelgti į valios ugdymo iššūkius naujai. Knygoje atidžiai iš- 
nagrinėsime įvairiausius atvejus, kuomet mums pritrūksta valios. 
Kada neatsilaikome prieš pagundą arba nustumiame į šalį svarbius 
darbus, nors žinome, kad privalome juos padaryti? Kada ir kodėl 
padarome lemiamą klaidą? Bet visų svarbiausia, kad paieškosime 
būdų, kaip tokių klaidų ateityje galėtume išvengti. Kaip, pažinę savo 
silpnąsias vietas, galėtume paversti jas sėkmės strategija? 

Baigę skaityti šią knygą, jūs mažų mažiausiai geriau suprasite 
savo netobulą, bet labai žmogišką elgesį. Valios mokslas įrodo vie- 
ną dalyką: visi vienaip ar kitaip grumiasi su pagundomis, žalingais 
įpročiais, išsiblaškymu ir noru atidėlioti. Tai nėra atskiro žmogaus 
asmeninės silpnybės, atskleidžiančios jo nevisavertiškumą. Tai bū- 
dinga mums visiems. Jausiuosi laiminga, jei ši knyga jums padės su- 
prasti bent tai, kad nė vienas žmogus stiprios valios neišsiugdo be 
pastangų. Tačiau labai tikiuosi, kad šioje knygoje pateikiami meto- 
dai suteiks jums galimybę iš esmės ir ilgam pakeisti savo gyvenimą. 

KAIP SKAITYTI ŠIĄ KNYGĄ 


Tapkite valios mokslo tyrinėtoju 


Pagal išsilavinimą esu mokslininkė ir pirmas dalykas, ko išmokau: 
teorijos yra gerai, bet duomenys — geriau. Todėl prašau jūsų į šią 
knygą žiūrėti kaip į eksperimentą. Mokslinis požiūris į savikon- 
trolę neapsiriboja laboratorijos sienomis. Jūs galite - ir turėtumė- 
te — žiūrėti į save kaip į savo paties vykdomo eksperimento ban- 
domąjį triušį. Skaitydami šią knygą, nepriimkite kiekvieno mano 
žodžio už gryną pinigą. Pagrindusi kokią nors mintį įrodymais, 
paprašysiu jūsų ją patikrinti savo realiame gyvenime. Ir patys rin- 
kite duomenis, kad paskui išsiaiškintumėte, kas yra tiesa ir kas 
padeda jums. 

Kiekviename skyriuje rasite po dvi skirtingas užduotis, kurios 
padės jums tapti valios mokslininku. Pirmąją aš pavadinau „Po mi- 
kroskopu“. Trumpos užuominos paskatins atkreipti dėmesį, kuo 
aptariamos situacijos baigiasi jūsų gyvenime. Prieš ką nors pakeis- 
dami, turite išsiaiškinti tikrąją padėtį. Pavyzdžiui, paprašysiu jūsų 
stebėti, kokiomis aplinkybėmis jūs dažniausiai pasiduodate pagun- 
dai arba kokią įtaką jūsų išlaidoms turi alkio jausmas. Paprašysiu 
atkreipti dėmesį į tai, ką sakote patys sau, kai dėl valios stokos kyla 
dilema, kaip pasiteisinate atidėliodami svarbius darbus ir kaip ver- 
tinate save, kai valios pritrūksta arba pagaliau pasiseka. Aš netgi 
prašysiu atlikti savotiškų eksperimentų. Pavyzdžiui, išsiaiškinti, 
kaip mažmenininkai, pasitelkdami parduotuvės interjero dizainą, 
susilpnina jūsų savikontrolę. Atlikdami tokias užduotis, turėsite 
tapti nešališku, smalsiu stebėtoju, lyg atidžiai pro mikroskopą žiū- 
rinčiu mokslininku, kuris tikisi atrasti ką nors nepaprastai įdomaus 
ir naudingo. Čia nerasite patarimų, kaip nugalėti visas savo silpny- 
bes arba kaip pabėgti nuo visų šiuolaikinio pasaulio pagundų. (Ne- 
rasite pateiktų ir šablonų, bet prie jų dar sugrįšiu.) 


Kiekviename skyriuje rasite ir „Valios eksperimentus“. Tai moks- 
liniais tyrimais arba teorijomis pagrįsti praktiški patarimai, kaip 
stiprinti valią. Galėsite juos iš karto pritaikyti ir įveikti kasdienio 
gyvenimo iššūkius. Noriu jus paskatinti visas teorijas ir metodikas 
vertinti be išankstinio nusistatymo, net ir tas, kurios prieštarauja 
jūsų intuicijai (o tokių bus ir ne viena). Kaip lakūnai bandytojai, jas 
jau atliko mano studentai ir, nors ne visi metodai vienodai veiks- 
mingi visiems Žmonėms, šioje knygoje aprašiau tuos, kurie buvo 
geriausiai įvertinti. O kaip su tais, kurie teoriškai buvo daug žadan- 
tys, bet praktikoje visiškai nepasiteisino? Čia jų nerasite. 

Šie eksperimentai bus puikus būdas išbristi iš įprastos vagos, at- 
sisakyti rutinos ir rasti naujus būdus įsisenėjusioms problemoms 
spręsti. Noriu paskatinti išbandyti kuo daugiau skirtingų metodų 
ir atsirinkti, kuris jums labiausiai padėjo. Čia juk eksperimentai, o 
ne egzaminai ir jūs negalite susikirsti net ir nusprendę išmėginti 
mokslinėms įžvalgoms kardinaliai priešingą variantą (juk bet ku- 
riai mokslo šakai reikalingi skeptikai). Pasidalykite savo patirtimi 
su draugais, šeimos nariais arba bendradarbiais, kad sužinotumėte, 
kas jiems panašiais atvejais padeda. Kaskart sužinosite ką nors nau- 
jo, ką galėsite panaudoti ugdydami savo valią. 


Valios ugdymas 


Kad ši knyga duotų daugiausia naudos, siūlau pasirinkti konkre- 
tų tikslą, kad jo siekdami galėtumėte patikrinti, ar šioje knygoje 
pateikiamos užduotys padės jums. Mums visiems trūksta valios 
kokiam nors tikslui pasiekti. Kai kurios silpnybės yra būdingos vi- 
siems žmonėms. Pavyzdžiui, dėl įgimto polinkio organizme kaupti 
cukrų ir riebalus, mums visiems reikia jėgų atsispirti gundantiems 
artimiausios kepyklėlės kerams. Tačiau nemažai silpnybių yra in- 
dividualios. Tai, ko trokštate jūs, kitus gali atstumti. Tai, nuo ko jūs 
jaučiatės priklausomi, kitiems gali atrodyti nuobodu. O už tai, ką 

jūs nuolatos atidėliojate, kiti gali būti pasirengę net sumokėti. Kad 
ir koks ypatingas būtų valios ugdymo tikslas, mes visi elgiamės 
labai panašiai. Potraukis šokoladui nedaug skiriasi nuo rūkaliaus 
noro užsidegti cigaretę arba apsipirkinėjimo maniakės noro išlai- 
dauti. Jūsų žodžiai, kuriais teisinatės dėl vis atidėliojamos mankš- 
tos, nedaug skiriasi nuo pasiteisinimų, kuriais atidėliojate mokėti 
uždelstas sąskaitas, ar pasirengimo egzaminui nukėlimo dar vienai 
nakčiai. 

Valios ugdymo tikslu galite pasirinkti kokį nors nuolat atidėlio- 
jamą darbą (mes tai vadinsime „aš padarysiu“ iššūkiu) arba kokį 
nors įprotį, kurio norite atsikratyti (vadinsime jį „aš nedarysiu ). 
Galite pasirinkti ir kokį nors svarbų jūsų gyvenime tikslą, kuriam 
norėtumėte skirti daugiau dėmesio ir energijos (vadinsime jį „aš 
noriu“ iššūkiu), kurį pasiekę taptumėte sveikesni, lengviau suval- 
dytumėte stresą, taptumėte geresniais tėvais ar būtumėte paaukš- 
tinti darbe. Kadangi nesugebėjimas susikaupti, sutelkti dėmesį, at- 
sispirti pagundoms, kontroliuoti savo impulsyvumą ir vilkinimas, 
atidėliojimas yra bendražmogiškos savybės, šioje knygoje patei- 
kiami valios ugdymo metodai padės siekiant bet kokio pasirinkto 
tikslo. Perskaitę šią knygą ne tik geriau suprasite valios ugdymo 
iššūkius, bet ir sužinosite, kokie metodai jums gali padėti susti- 
printi savikontrolę. 


Neskubėkite 


Šią knygą skaitykite taip, tarsi lankytumėte mano dėstomą dešim- 
ties savaičių kursą. Knyga padalyta į dešimt skyrių, kiekviename 
skyriuje aprašoma viena moksliniais tyrimais paremta idėja ir tai, 
kaip galėtumėte ją praktiškai pritaikyti siekdami užsibrėžto tikslo. 
Šios idėjos ir metodikos viena kitą papildo, todėl tai, ką darysite po 
pirmo skyriaus, padės pasirengti tolesniems žingsniams. 


Nors šią knygą galite perskaityti ir per savaitgalį, siūlau neskubė- 
ti ir išmėginti kiekvieną naują metodą. Mano studentai visą savaitę 
stebi, ar kiekvienas konkretus patarimas praktiškai veikia jų gyveni- 
me. Kiekvieną savaitę išbando vis po naują savikontrolės metodiką 
ir paskui man praneša, kas jiems pavyko geriausiai. Siūlau ir jums 
elgtis panašiai, ypač jei norite, kad ši knyga padėtų įgyvendinti kokį 
nors konkretų tikslą, pavyzdžiui, numesti svorio ar sumažinti iš- 
laidas. Skirkite laiko kiekvienam aprašytam pratimui išmėginti ir 
apmąstyti. Iš kiekvieno skyriaus išsirinkite vieną, jūsų konkretiems 
tikslams įgyvendinti labiausiai tinkamą metodiką, nemėginkite pri- 
taikyti dešimties skirtingų būdų vienu metu. 

Šioje knygoje pateiktą dešimties savaičių sistemą galite naudo- 
ti bet kada, panorėję ką nors pakeisti savo gyvenime arba pasiekti 
užsibrėžtą tikslą — taip, kaip darė ir kai kurie mano studentai, kur- 
sus lankę ne vieną kartą, bet kaskart pasirinkdavę vis kitą valios 
ugdymo tikslą. Tačiau, jei norite vienu įkvėpimu perskaityti visą 
knygą, aš jūsų nestabdysiu. Mėgaukitės ir nesijaudinkite dėl to, kad 
nespėsite visko apmąstyti ir visų patarimų išmėginti. Pasižymėkite, 
kas jums pasirodys įdomu, ir sugrįžkite prie to, kai būsite pasirengę 
teoriją pritaikyti praktikoje. 


Pradėkime 


Štai pirmoji užduotis: kelionei po valios mokslo pasaulį išsirinkite 
vieną konkretų valios ugdymo iššūkį. Susitiksime pirmame skyriu- 
je, kuriame nukeliausime laiku į tolimą praeitį ir pamėginsime iš- 
siaiškinti, iš kur atsirado toks gebėjimas kaip valia ir kur jos gauti 
daugiau. 

PO MIKROSKOPU: 
PASIRINKITE VALIOS UGDYMO SRITĮ 


Jeigu to dar nepadarėte, metas išsirinkti tą valios ugdymo sritį, 
kurioje labiausiai norėtumėte pritaikyti šioje knygoje pateikia- 


mas idėjas ir metodikas. Pateikiame klausimus, kurie gali padėti 

jums apsispręsti, kokiam konkrečiam iššūkiui esate pasirengę: 


A „Aš padarysiu“ valios iššūkis: Įvardykite vieną veiksmą, kurį 
labiausiai norėtumėte atlikti, kurio nebenorėtumėte atidėlioti 
ir vilkinti, nes žinote, jog tai pagerins jūsų gyvenimo kokybę. 

A „Aš nedarysiu“ valios iššūkis: Kokio įpročio jums sunkiausia 


atsikratyti? Ką norėtumėte mesti, ko atsisakyti arba ką daryti 


rečiau, nes tai kenkia jūsų sveikatai, laimei ir sėkmei? 


A „Aš noriu“ valios iššūkis: Kokiam svarbiausiam ilgalaikiam 


V a aj" Tais 


tikslui norėtumėte skirti daugiau dėmesio ir energijos? Kokie 


impulsyvūs norai jus dažniausiai atitraukia nuo šio tikslo? 

DARYSIU, NEDARYSIU, NORIU: 
KAS YRA VALIA IR KODĖL 
JI TOKIA SVARBI 


Kas greičiausiai šauna į galvą, pagalvojus apie tai, kam reikia valios 
pastangų? Daugumai mūsų sunkiausias valios išbandymas — atsi- 
spirti pagundai, ir visai nesvarbu, ar tai mielinė spurga, cigaretė, 
išpardavimas ar vienos nakties nuotykis. Sakydami „Aš neturiu va- 


“ v 


lios“ žmonės dažniausiai turi omenyje štai ką: „Man sunku pasakyti 


„ne“, kai mano burna, skrandis, širdis ar... (pasirinkite bet kurią savo 
anatomijos dalį) nori pasakyti „taip“ Pavadinkime tai „aš nedary- 
siu“ valia. 

Tačiau pasakyti „ne“ yra tik viena valios pusė. To nepakanka. 
Argi ne taip atsikalbinėja nuo sofos neatplėšiamos „daržovės visa- 
me pasaulyje? Kartais daug svarbiau pasakyti „taip. Visiems tiems 
reikalams, kuriuos atidėliojate iki rytdienos (o gal ir amžiams)? Tik 
valia priverčia juos įtraukti į šiandienos darbų sąrašą, net jeigu neri- 
mas, išsiblaškymas ar koks nors televizijos realybės šou maratonas 
grasina dar kartą nuo jų atitraukti. Vadinkime tai „aš padarysiu“ 
galia — gebėjimu atlikti tai, ką privalote atlikti, net jeigu tam tikra 
jūsų dalis visiškai nenori tuo užsiimti. 

„Aš padarysiu“ arba „aš nedarysiu“ yra tik viena savikontrolės 
pusė, ir tai dar nėra tikroji valia. Kad pasakytumėte „ne“, kai priva- 
lote kam nors atsispirti, ir „taip“, kai privalote tai padaryti, jums dar 
reikia trečios galios: gebėjimo prisiminti, ko iš tikrųjų norite. Žinau, 


jūs manote, kad iš tiesų norite tik šokoladainio, trečios martinio 
taurės arba laisvos dienos. Tačiau susidūrę su pagunda, koketuo- 
dami su atidėliojimu ar vilkinimu, privalote prisiminti, kad iš tikry- 
jų norite tilpti į savo aptemptus džinsus, būti paaukštintas darbe, 
atsikratyti skolų, išsaugoti šeimą ar neatsidurti kalėjime. Priešingu 
atveju kas jus sustabdys nuo spontaniškų norų tenkinimo? Kad su- 
sigrąžintumėte savikontrolę, kai to labiausiai reikia, privalote prisi- 
minti motyvaciją. Tai ir vadinama „aš noriu galia. 

Valia ir yra šios trys galios — padarysiu, nedarysiu ir noriu, — 
padedančios įgyvendinti užsibrėžtus tikslus (arba išvengti nemalo- 
numų). Vėliau išsiaiškinsime, kad mes, žmonės, esame apdovanoti 
smegenimis, suteikiančiomis ir palaikančiomis šiuos visus tris ge- 
bėjimus. Tiesą sakant, šios trys galios pasakyti „taip“, „ne“ ir „no- 
riu“ ir apibrėžia tai, ką reiškia būti žmogumi. Kol dar nepradėjome 
analizuoti, kodėl kartais mums nesiseka šiomis galiomis pasinau- 
doti, pasidžiaukime tuo, kaip mums pasisekė, kad iš viso jas turime. 
Žvilgtelėkime į pačias smegenis, kad pamatytume, kur šis stebu- 
klas vyksta, ir išsiaiškinkime, ar galėtume kaip nors savo smegenis 
treniruoti, kad išsiugdytume tvirtesnę valią. Pasiaiškinkime, kodėl 
kartais taip sunku rasti valios, ir susipažinkime su dar viena žmo- 
giškąja savybe — savimone, — padedančia apsisaugoti nuo nesėkmių 
dėl valios stokos. 


KODĖL MES TURIME VALIOS 


Įsivaizduokite, kad nusikeliate šimtą tūkstančių metų į praeitį ir jūs 
esate vienas protingiausių iš neseniai išsivysčiusios Homo sapiens 
rūšies atstovų. Gerai, minutėlę galite pasidžiaugti nuo kitų pirštų 
atsiskyrusiais nykščiais, stačiu stuburu, poliežuviniu kaulu (jo pa- 
dedami galite leisti į kalbą panašius garsus, nors aš neturiu žalio 

supratimo, kaip tai skambėjo). Sveikinu su tuo, kad jau išmokote 
naudoti ugnį ir patys neužsidegti, be to, pasigaminote akmeninių 
įrankių, kuriais įgudote nugremžti buivolų ir begemotų odą. 

Vos prieš kelias kartas per visą gyvenimą būtumėte turėjęs tik 
tris pagrindinius rūpesčius: 1. Susirasti vakarienę. 2. Daugintis. 
3. Vengti netikėtų susitikimų su crocodylus anthropohagus (iš- 
vertus iš lotynų kalbos — „žmogiena užkandžiaujantis krokodi- 
las ). Jūs gyvenate artimais ryšiais susietoje gentyje ir, norėdami 
išgyventi, turite kliautis kitais Homo sapiens. Todėl į svarbiausių 
dalykų sąrašą turite įtraukti naują taisyklę: „neužknisti gyvenan- 
čiųjų greta: Gyvenant bendruomenėje privalu bendradarbiauti ir 
dalytis ištekliais — negalite tiesiog pasiimti ko panorėję. Pavogę 
kieno nors buivolienos kotletą ar nuvilioję partnerį, galite būti iš- 
tremti iš grupės, o gal net nužudyti. (Nepamirškite, kad kiti Homo 
sapiens taip pat turi aštrių akmeninių įrankių, o jūsų oda —- ge- 
rokai plonesnė nei begemoto.) Be to, jeigu susirgtumėte ar susi- 
žeistumėte, jums gali prireikti bendruomenės pagalbos, nes patys 
nebegalėsite nei medžioti, nei maisto prisirinkti. Net ir akmens 
amžiuje taisyklės, kaip susirasti draugų, kaip padaryti įtaką ki- 
tiems, turbūt ne daug kuo skyrėsi nuo šiandienių: padėkite pažįs- 
tamajam, jeigu jis neturi kur prisiglausti, pasidalykite vakariene, 
net jeigu patys liksite alkani, gerai pagalvokite prieš sakydami: „Ši 
kailinė strėnjuostė tave storina!“ Kitaip tariant, malonėkite nepa- 
miršti savikontrolės. 

Ne vien jūsų gyvybei gresia pavojus. Visos genties išlikimas pri- 
klauso nuo jūsų sugebėjimo apsispręsti, su kuo kovoti (geriausia 
tam pasirinkti ne savojo klano narį), su kuo poruotis (tik, prašyčiau, 
ne su pirmos eilės pusbroliu, nes reikia didinti genetinę įvairovę, 
kad kokia nors liga nenušluotų visos genties). Jeigu jums pasisekė 
ir susiradote poravimosi partnerį, visi tikisi, kad ne šiaip vieną kar- 
tą paišdykavote su juo už krūmų, o liksite susisaistę visam gyveni- 
mui. Taip, jums, šiuolaikiniam žmogui, iškilo daugybė naujų būdų 

patekti į bėdą dėl seniai laiko patikrintų įgimtų instinktų: apetito, 
agresijos ir seksualumo. 


Taip atsirado poreikis tam, ką mes dabar vadiname valia. Bė- 
gant amžiams mūsų vis sudėtingesniam socialiniam gyvenimui 
prireikė vis griežtesnės savikontrolės. Poreikis pritapti, bendra- 
darbiauti, išsaugoti ilgalaikius santykius vertė žmogaus smegenis 
prisitaikyti ir sukurti naujus savikontrolės mechanizmus. Už tai, 
kokie esame dabar, turime būti dėkingi šiems poreikiams. Mūsų 
smegenys tą greitai suprato ir — voil4 — mes turime valią, gebė- 
jimą kontroliuoti savo veiksmus, kuris padėjo mums tapti tikrais 
žmonėmis. 


Kodėl tai svarbu dabar 


Grįžkime prie šiuolaikinio gyvenimo (nors nykščius vis dar atski- 
riate nuo kitų pirštų, apsirengti vien strėnjuostės nebepakanka). 
Valia, išskyrusi mus iš kitų gyvūnų, tapo savybe, skiriančia mus 
vieną nuo kito. Gali būti, kad gimstame turėdami vienodas galimy- 
bes išsiugdyti valią, bet vėliau vieni ją pasitelkiame labiau nei kiti. 
Žmonės, kurie sugeba geriau kontroliuoti savo susikaupimą, dė- 
mesį, emocijas ir veiksmus, yra beveik visais atžvilgiais pranašesni. 
Jie yra laimingesni ir sveikesni. Jie užmezga pasitenkinimą teikian- 
čius santykius ir sugeba ilgiau juos išlaikyti. Jie daugiau uždirba ir 
aukščiau užkopia karjeros laiptais. Jie geriau susitvarko su įtampa, 
stresu, konfliktais ir nelaimės atveju. Jie netgi ilgiau gyvena. Paly- 
ginti su kitomis dorybėmis, valia visuomet bus labiau vertinama. 
Ne protiniai gebėjimai, o savikontrolė padeda tiksliau išpranašauti, 
kaip seksis mokslai (tai įrodo standartizuotas mokslinių gebėjimų 
testas SAT). Ne charizma, o savikontrolė lemia, koks būsite lyderis 
(atsiprašau Anthony Robbins'o). Ir šeimos laimei svarbesnė yra ne 
empatija, o savikontrolė (taip, ilgalaikės santuokos paslaptis gali 

būti sugebėjimas laiku prikąsti liežuvį). Jeigu norime pakeisti savo 
gyvenimą, neprošal pradėti nuo valios ugdymo. Kad tai pavyktų, 
pirmiausia turime pasidomėti savo standartinėmis žmogiškosio- 
mis smegenimis. Pradėkime nuo susipažinimo, su kuo mums tu- 
rėti reikalų. 


„DARYSIU“, „NEDARYSIU“ IR „NORIU“ 
NEUROLOGINIS PAAIŠKINIMAS 


Mūsų dabartinį gebėjimą kontroliuoti savo veiksmus lėmė amžinas 
spaudimas būti geresniais kaimynais, tėvais, sutuoktiniais. Bet kaip 
mūsų smegenys sugebėjo prie to prisitaikyti? Pasirodo, tai nulėmė 
kaktinės skilties smegenų žievės, nemažo gabalo nervinių ląste- 
lių masės, esančios tiesiai už kaktos ir akių, vystymasis. Didžiąją 
evoliucijos istorijos dalį kaktinė žievė kontroliavo judėjimą: ėjimą, 
bėgimą, siekimą, stūmimą, t. y. ji atliko tam tikrą pirmykštę savi- 
kontrolę. Žmonėms vystantis, kaktinė smegenų žievė didėjo, sti- 
prėjo jos ryšiai su kitomis smegenų dalimis. Palyginti su kitų gyvū- 
nų smegenimis, žmogaus kaktinė sritis sudaro didžiausią smegenų 
dalį (galbūt todėl jūsų mylimas šunelis nekaupia trupinių senatvei). 
Augdama kaktinė smegenų skiltis perėmė vis naujas valdymo funk- 
cijas: pradėjo kontroliuoti tai, į ką jūs atkreipiate dėmesį, apie ką jūs 
galvojate ir netgi kaip jaučiatės. O tai padėjo dar geriau kontroliuoti 
tai, ką jūs darote. 

Robertas Sopolsky, Stanfordo universiteto neurobiologas, įro- 
dė, kad svarbiausia šiuolaikinio žmogaus kaktinės smegenų žievės 
funkcija — nukreipti smegenų veiklą, o kartu ir patį žmogų, prie 
„sunkesnės užduoties“. Nors taip gera drybsoti ant sofos, jūsų sme- 
genų kaktinė žievė verčia jus užsinorėti atsikelti ir eiti sportuoti. 
Nors būtų daug lengviau pasakyti „taip“ saldžiam desertui, kaktinė 

žievė primena pasekmes, todėl užsisakote tik puodelį arbatos. Nors 
mielai atidėtumėte užduotį rytojui, kaktinė žievė priverčia atsivers- 
ti naują projektą ir imtis jo įgyvendinimo. 


„Aš padarysiu“ „Aš noriu" 
galia galia 


„Aš nedarysiu“ 
galia 


Des 
Ls 
Uli 


Valios vieta smegenyse 


Smegenų kaktinė žievė nėra vientisas pilkųjų ląstelių gumulas. Jos 
trys pagrindinės sritys yra pasidalijusios „darysiu, „nedarysiu“ ir 
„noriu“ valdymą. Kaktinės žievės kairioji viršutinė zona atsakinga 
už „aš padarysiu“. Ji jums padeda pradėti ir iki galo atlikti nuobo- 
džias, sudėtingas, įtemptas užduotis, tokias kaip mankštintis ar 
bėgti bėgimo takeliu, kai mieliau palįstumėte po dušu. Dešinioji 
pusė atsakinga už „aš nedarysiu“ galią ir sulaiko jus nuo visų spon- 

taniškai kilusių norų tenkinimo. Šiai smegenų daliai turėtumėte 
būti dėkingi, kad pastarąjį kartą vairuodami automobilį susiturėjo- 
te neperskaitę gautos žinutės ir toliau atidžiai stebėjote kelią. Šios 
dvi sritys drauge kontroliuoja tai, ką jūs darote. 

Trečioji sritis, esanti šiek tiek žemiau ir per patį kaktinės žie- 
vės vidurį, kontroliuoja jūsų tikslus ir troškimus. Ji nusprendžia, ko 
jūs norite. Kuo greičiau šios srities ląstelės pasiunčia signalą, tuo 
stipresnė jūsų motyvacija imtis konkretaus veiksmo arba atsispirti 
pagundai. Ši kaktinės žievės sritis prisimena, ko jūs iš tikryjų nori- 
te, net jeigu likusi jūsų kūno dalis šaukte šaukia: „Suvalgyk! Išgerk! 
Užsirūkyk! Pirk!“ 


PO MIKROSKOPU: 
KAS VISŲ SUNKIAUSIA? 


Bet kuris valios išmėginimas reikalauja padaryti ką nors sun- 
kaus, nesvarbu, ar nusisukti ir eiti toliau nuo pagundos, ar prie- 
šingai - nepabėgti nuo įtemptos situacijos. Įsivaizduokite savo 
pasirinktą valios iššūkį. Kas sunkiausia? Kodėl jums sunku? Kaip 


jaučiatės, kai apie tai galvojate? 


Neįtikėtina valios praradimo istorija 


Kokia svarbi savikontrolei yra smegenų kaktinė žievė? Norint at- 
sakyti į šį klausimą, reikia išsiaiškinti, kas nutinka, kai prarandame 
šią dalį. Tikriausiai garsiausias smegenų kaktinės žievės sužalojimo 
atvejis susijęs su Phineaso Gageo istorija. Turiu jus perspėti, kad tai 
siaubinga istorija. Gal dabar nevalgykite sumuštinio... 

1848 m. Phineasas Gage'as buvo dvidešimt penkerių metų gele- 
žinkelio darbininkų pamainos brigadininkas. Jo pavaldiniai vadino 
jį geriausiu brigadininku. Visa komanda jį mėgo ir gerbė. Draugai ir 
šeimos nariai jį laikė ramiu ir pagarbos vertu žmogumi. Gydytojas 
Johnas Martynas Harlow apibūdino jį kaip nepaprastai stiprų tiek 
dvasia, tiek kūnu žmogų, „turintį geležinę valią ir geležinį kūną“. 

Bet vieną trečiadienį, rugsėjo tryliktąją, apie pusę keturių, vis- 
kas pasikeitė. Gageas su savo komanda naudodami sprogmenis 
valė kelią Vermonte tiesiamai Ratlando ir Berlingtono geležinkelio 
linijai. Gage'o pareiga buvo užtaisyti sprogmenis. Šį darbą jis buvo 
sėkmingai atlikęs jau tūkstantį kartų, bet šįkart kažkas nepavyko. 
Sprogimas įvyko per greitai, ir jo banga sviedė tiesiai jam į galvą 
metro ilgio geležies strypą. Šis pradūrė kairįjį vyro skruostą ir, iš- 
lindęs pro kaktą, nuskriejo dar bent trisdešimt metrų, su savimi 
nusinešdamas gabalą Gageo smegenų. 

Tikriausiai jau įsivaizduojate Gageą gulintį nebegyvą? Bet jis 
nemirė. Liudininkų teigimu, jis net nenualpo. Priešingai, darbinin- 
kai įkėlė jį į jaučio traukiamą vežimą ir nuvežė į už geros mylios 
buvusią užeigą, kurioje nelaimėlis buvo apsistojęs. Daktaras kaip 
galėdamas geriau jį sulopė, sudėliojęs atgal nelaimės vietoje rastas 
didesnes kaukolės skeveldras, ir užsiuvo žaizdą. 

Gageas visiškai pasveiko tik po daugiau nei dviejų mėnesių (prie 
to tikriausiai prisidėjo ir per didelis daktaro Harlow užsidegimas 
skirti klizmas sužalojimo vietoje atsiradusiam grybeliui gydyti). 
Lapkričio septynioliktąją buvo nuspręsta, kad jis pakankamai pa- 
sveikęs ir gali grįžti prie įprasto gyvenimo. Gage'as teigė, kad „visais 
atžvilgiais jaučiasi geriau ir nebejaučia varginančio skausmo. 

Panašu į laimingą pabaigą. Deja, tuo Gage'ui ši istorija nesibaigė. 
Gal išorinės žaizdos ir užgijo, bet jo smegenyse vyko keisti pasikei- 
timai. Pasak draugų ir bendradarbių, pasikeitė jo būdas. Daktaras 
Harlow šiuos pokyčius aprašė pakartotinos medicininės apžiūros 
ataskaitoje: 

Pusiausvyra <...> tarp jo protinių gebėjimų ir gyvuliškų instinktų 
smarkiai pažeista. Jis tapo ūmus, nepagarbus, piktnaudžiauja alko- 
holiu ir bjauriai keikiasi (o tai anksčiau jam buvo nebūdinga), ne- 
pagarbiai elgiasi su savo bičiuliais, yra nepakantus draudimams ir 
patarimams, ypač, kai tai nesutampa su jo troškimais <...> kuria įvai- 
rius ateities planus ir pamiršta apie juos nė nepradėjęs jų įgyvendinti 
<...>. Šiuo požiūriu jo psichika kardinaliai pasikeitė — taip aiškiai, 


kad jo draugai ir pažįstami sako nebeatpažįstą „senojo Gage'o“. 


Kitaip tariant, praradęs kaktinės žievės smegenų dalį, Gageas vi- 
siškai neteko galios pasakyti „aš padarysiu“, „aš nedarysiu“ ir „aš 
noriu“. Jo geležinė valia — tai, ką visi laikė viena stabiliausių jo būdo 
savybių — išlėkė kartu su jo kaukolę perskrodusiu metaliniu strypu. 

Daugeliui iš mūsų nėra ko nerimauti, kad geležinkelininkų vyk- 
domi sprogdinimai negrįžtamai nusineš mūsų savikontrolę, tačiau 
kiekviename iš mūsų yra dalelė Phineaso Gageo. Ne visuomet ga- 
lime pasitikėti savo smegenų kaktine žieve taip, kaip norėtume. 
Esant tam tikroje būsenoje — apsvaigus nuo alkoholio, mieguistam 
ar šiaip dėl ko nors išsiblaškiusiam — kaktinės žievės veikla yra slo- 
pinama, tarsi imituojama Gageo smegenims padaryta žala. Tokia 
būsena mums trukdo kontroliuoti savo veiksmus, nors mūsų pilko- 
sios ląstelės niekur nedingo. Taip yra dėl to, kad, nors ir turime ge- 
bėjimų daryti daugiau pastangų reikalaujančius dalykus, mes kartu 
visuomet stengiamės elgtis priešingai ir renkamės lengvesnį kelią. 
Šį polinkį tenka nuolat slopinti, bet skaitydami toliau sužinosite, 
kad dažnai išeina ne taip, kaip reikia. 


DVIEJŲ PROTŲ PROBLEMA 


Kiekvienas susiduriame su valios trūkumu - per daug išlaidaujame, 
persivalgome, švaistome brangų laiką arba pratrūkstame pykčiu. 

Stebint iš šalies gali atrodyti, kad toks žmogus visai neturi kakti- 
nės smegenų žievės. Žinoma, gal ir įmanoma atsispirti pagundai, 
bet niekas negarantuoja, kad taip ir įvyks. Įmanoma, kad šiandien 
atliksime tai, kas tiesiog prašyte prašosi būti atidedama rytdienai, 
bet vis dėlto paprastai laimi rytojus. Už tokią erzinančią gyvenimo 
tiesą turėtume būti dėkingi ir evoliucijai. Žmonijai vystantis mūsų 
smegenys augo, bet nepasikeitė taip smarkiai, kaip atrodo. Evoliu- 
cija labiau linkusi pridėti ką nors nauja, negu kurti viską nuo pat 
pradžių. Taigi, žmonėms prireikus naujų įgūdžių, jų primityvios 
smegenys nebuvo pakeistos visiškai nauju modeliu — prie senosios 
pirmykščių potraukių ir instinktų sistemos buvo drėbteltas savi- 
kontrolės mechanizmas. 

Tai reiškia, kad instinktus, kurie mums kadaise pasitarnavo, evo- 
liucija pasiliko ir metams bėgant neišbarstė, nors dabar mums per 
juos — vienos bėdos. Gera žinia ta, kad evoliucija mums suteikė ga- 
lių, kaip su tomis bėdomis susitvarkyti. Pavyzdžiui, dėl malonumo 
skonio receptoriais jausti maisto skonį mes greičiausiai nutuksime. 
Nepasotinamas potraukis saldumynams kadaise, kai maisto kiekis 
buvo ribotas, padėjo žmonėms išgyventi, o papildomi kilogramai 
buvo tarsi gyvybės draudimas. Pasukus laikrodį į priekį ir atsidū- 
rus šių dienų pasaulyje, pilname greitojo maisto restoranų, menka- 
verčių užkandžių ir ekologiškų produktų parduotuvių, maisto yra 
visur daugiau nei reikia. Papildomi kilogramai mūsų sveikatai tapo 
rizikos veiksniu, o ne gyvybės draudimo polisu. Gebėjimas atsi- 
spirti maisto vilionėms dabar yra svarbiausias ilgalaikio gyvenimo 
veiksnys. Deja, vien todėl, kad mūsų protėviams tai kadaise padėjo, 
mūsų modernios smegenys ir dabar apsiginklavusios gerai išlaiky- 
tu instinktu reikalauti riebalų ir cukraus. Laimė, dabar mes galime 
pasinaudoti palyginti ne taip seniai mūsų smegenyse atsiradusia sa- 
vikontrolės galia ir, nugalėję tuos troškimus, nekišti nagų prie sal- 
dainių dubenėlio. Taigi, nors mūsų troškimai niekur nedingo, dabar 
mes turime ginklą jiems kontroliuoti. 

Kai kurie neurologijos mokslo atstovai teigia, kad turėdami vie- 
nas smegenis mes turime du protus — mūsų galvoje tarsi gyvena du 
skirtingi žmonės. Viena mūsų pusė vadovaujasi impulsais ir siekia 
neatidėliotino pasitenkinimo, o antroji pusė kontroliuoja impulsy- 
vius norus ir atidėlioja greitą pasitenkinimą, kad apsaugotų mūsų 
ilgalaikius tikslus. Abi šios pusės ir esame mes, tik sugebame greitai 
persijungti iš vienos į kitą. Kartais mes tapatinamės su ta asmeny- 
bės dalimi, kuri nori numesti svorio, o kartais su ta, kuri nori su- 
valgyti sausainį. Tai ir apibrėžia mūsų valios stiprumą. Viena mūsų 
pusė nori vieno dalyko, o kita — kažko kito. Arba jūsų dabartinis aš 
nori vieno, o jūsų ateities aš būtų laimingesnis, jei padarytumėte 
visai ką kita. Kai du protai vienas kitam prieštarauja, vienas kuris 
nors turi nugalėti kitą. Toji mūsų dalis, kuri nori kažko čia ir dabar, 
nėra bloga, ji tiesiog turi kitą nuomonę apie tai, kas yra svarbiau. 


Savikontrolė 4 GATT" My Impulsyvusis aš 


Vargas dėl dviejų protų 

PO MIKROSKOPU: 
| SUSIPAŽINKITE SU DVIEM SAVO PROTAIS 


Bet koks mūsų valios išbandymas yra konfliktas tarp dviejų 


skirtingų mūsų asmenybės pusių. Norėdami ugdyti savo valią, 
apibūdinkite, dėl ko jūs pats su savimi nesutariate. Ką apie jūsų 
norus sako jūsų impulsyvioji pusė? O ko nori išmintingoji pusė? 
Kai kuriems žmonėms patinka savo impulsyviajai pusei, siekian- 


čiai neatidėliotino pasitenkinimo, suteikti kokią nors pravardę, 
pavyzdžiui, Sausainių Pabaisa, tai, kuri viskuo nepatenkinta ir 


dėl visko skundžiasi, - Kritikė, o tai, kuri niekaip negali ko nors 


PAR LAKOS ITL Ma RESTA aa S akys 69 ara kėnis 


pradėti, — Vilkintoja. Suteikus šiai savo asmenybės daliai kokią 
pravardę, yra lengviau atpažinti, kada ji pradeda imti viršų, o 
tada, pasikvietus savo išmintingąjį aš, sulaukti iš jo paramos ir 


neprarasti savikontrolės. 

Jūsų abiejų „aš“ vertė 


Mes linkę manyti, kad savikontrolė priklauso mūsų geresniajam 
„aš, O pirmykščius instinktus, kaip kokią nepatogumų keliančią 
liekaną, nurašome evoliucijos raidai. Aišku, kai dar rankų krum- 
pliais rėmėmės į žemę, šie instinktai padėjo mums išgyventi pa- 
kankamai ilgai, kad kitoms kartoms perduotume savo genus, 
tačiau dabar jie mums tik trukdo ir sukelia sveikatos problemų, 
ištuština mūsų banko sąskaitas ir veda prie meilės nuotykių, dėl 
kurių vėliau turime atsiprašinėti per nacionalinę televiziją. Kaip 
būtų gera, kad mūsų, civilizuotų būtybių, neslėgtų seniai iškelia- 
vusių protėvių skatuliai. 

Bet neskubėkime. Nors mūsų išgyvenimo sistema ne visuomet 
veikia mūsų pačių labui, būtų klaidinga visiškai atsisakyti savo pri- 
mityviojo aš. Daugybės medicininių atvejų, kai dėl patirtos smege- 
nų traumos Žmonės prarado baimės jausmą ir pirmykščius troški- 
mus, tyrimai rodo, kokie jie svarbūs mūsų sveikatos būklei, laimei 
ir savikontrolei. Kaip vieną keisčiausių pavyzdžių būtų galima pa- 
teikti vienos moters, kuriai, siekiant, kad nepasikartotų priepuoliai, 
buvo atlikta smegenų operacija ir per ją pažeistos vidurinės smege- 
nys. Paaiškėjo, kad po operacijos ji prarado baimės ir pasišlykštė- 
jimo jausmą, o dėl to neteko dviejų stipriausių savikontrolės palai- 
kymo šaltinių. Ji įprato kimšti maistą tol, kol apsivemdavo, pradėjo 
seksualiai siūlytis savo šeimos nariams. Nepasakytum, kad ji turėjo 
savikontrolę! 

Perskaitę šią knygą įsitikinsite, kad be troškimų mes taptume 
prislėgti, nusiminę, o praradę baimę nesugebėtume apsisaugoti 
nuo tykančių pavojų. Norint išsiugdyti stiprią valią, teks rasti būdų, 
kaip pasinaudoti savo pirmykščiais instinktais, ir nesistengti kovoti 
su jais. Neuroekonomistai —- mokslininkai, tiriantys, kaip smegenys 
veikia priimant sprendimus - atskleidė, kad mūsų savikontrolės 
sistema ir išgyvenimo instinktai ne visada prieštarauja vieni ki- 
tiems. Tam tikrais atvejais jie drauge padeda mums priimti teisin- 
gus sprendimus. Pavyzdžiui, įsivaizduokite, vaikštote universalinė- 
je parduotuvėje ir staiga kažkas blizgančio patraukia jūsų akį. Jūsų 
pirmykštė smegenų dalis šaukia: „Pirk! Tada jūs pasižiūrite į etike- 
tėje užrašytą kainą: 199,99 doleriai. Jeigu nebūtumėte pamatę tos 
siaubą keliančios kainos, jūsų smegenų kaktinė žievė būtų turėjusi 
įdėti nemažai pastangų, kad sulaikytų jus nuo impulsyvaus pirki- 
nio. Kas būtų, jei jūsų smegenys į tokią kainą reaguotų sukeldamos 
skausmą? Tyrimai rodo, kad iš tiesų taip ir vyksta. Atpažinusios 
aukštą kainą, smegenys pasiunčia impulsą, ir jūs tarsi pajuntate 
fizinį skausmą pilve. Toks instinktyvus šokas palengvina kaktinės 
žievės darbą, ir jums jau nebereikia pasitelkti „aš nedarysiu“ ga- 

lios. Siekdami savo tikslo užsiugdyti valią, ieškosime visų įmanomų 
būdų pasitelkti tas savybes, kurios būdingos žmonių giminei, ne- 
išskiriant nei pačių primityviausių instinktų, nei troškimo patirti 
malonumą, nei poreikio pritapti. 


Pirmoji valios ugdymo taisyklė: pažink save 


Savikontrolė yra viena iš nuostabiausių įgytų savybių, bet tai nėra 
vienintelė mūsų skirtybė. Mes esame apdovanoti ir savivoka — ge- 
bėjimu proceso metu suvokti tai, ką darome ir kodėl tai darome. 
Jeigu pasiseka, galime netgi numatyti, ką padarysime dar prieš pra- 
dėdami daryti. Tai mums suteikia progą apgalvoti, dar kartą pa- 
svarstyti. Tokio lygio savivoka būdinga tik žmonėms. Aišku, del- 
finai ir drambliai gali atpažinti savo atvaizdą veidrodyje, bet nėra 
jokių įrodymų, kad jie domėtųsi dvasiniu savęs pažinimu. 

Be savęs pažinimo savikontrolė būtų bevertė. Jūs turite atpažin- 
ti ir pastebėti tuos atvejus, kai sprendimo priėmimas reikalauja va- 
lios pastangų, priešingu atveju smegenys nuspręs eiti klaidingu — 
lengvesniu — keliu. Pakalbėkime apie savo žalingo įpročio norintį 
atsikratyti rūkalių. Jis turi atkreipti dėmesį į norą parūkyti, vos tik 
jis atsiranda, ir kur tas noras jį nuves (į lauką, į šaltį, apgraibo- 
mis ieškant žiebtuvėlio). Be to, jis turi suvokti, kad jeigu pasiduos 
šiai pagundai dabar, greičiausiai ir rytoj užsitrauks cigaretę. Dar 
kartą pažvelgęs į ateitį pranašaujantį krištolinį rutulį, jis tikriausiai 
pamatytų, kad šis takas veda prie visų tų baisių ligų, apie kurias 
girdėjo per sveikatos laidas. Kad išvengtų baisaus likimo, jam rei- 
kia sąmoningai priimti sprendimą nerūkyti. Be savivokos jis būtų 
pasmerktas. 

Atrodo, viskas labai paprasta, tačiau psichologai žino, kad 
daugumą mūsų sprendimų priima autopilotas, neįsisąmoninus, 
kas iš tikrųjų mus verčia elgtis vienaip ar kitaip, ir neapsvarsčius 
galimų pasekmių. Dar blogiau, mes dažniausiai nė nesuvokiame, 

kad iš viso priimame sprendimą. Pavyzdžiui, per vieną tyrimą 
žmonių buvo klausiama, kiek su maistu susijusių sprendimų jie 
priima kiekvieną dieną. Kiek sakytumėte jūs? Vidutiniškai žmo- 
nės spėjo, kad keturiolika kartų. Tikrovėje, kai tų pačių žmonių 
buvo paprašyta atidžiai registruoti tokius sprendimus, paaiškėjo, 
kad vidutiniškai jų priimame po du šimtus dvidešimt septynis. Tai 
daugiau nei du šimtai sprendimų, apie kuriuos apklaustieji iš pra- 
džių net nesusimąstė. Ir tai buvo tik su maistu susiję sprendimai. 
Kaip galime save kontroliuoti, jei net nežinome, kad kažką reikia 
kontroliuoti? 

Modernioje visuomenėje žmonėms būdinga būti išsiblaškiu- 
siems ir įsijaudrinusiems, ir tai tikrai nepadeda. Baba Shivas, Stan- 
fordo aukštosios verslo mokyklos rinkodaros profesorius, įrodė, 
kad išsiblaškę, nesugebantys susikaupti žmonės daug lengviau pa- 
siduoda pagundoms. Pavyzdžiui, jeigu prie bufeto studentas bus 
paprašytas prisiminti kokį nors telefono numerį, tikimybė, kad 
vietoj vaisių salotų jis pasirinks šokoladinio torto gabalėlį, padidėja 
net 50 proc. Išsiblaškę pirkėjai yra daug imlesni parduotuvės viduje 
esančioms reklamoms. Labai didelė tikimybė, kad namo jie parsi- 
neš iš anksto neplanuotų pirkinių.* 

Kai jūsų mintys nukreipiamos kitur, pasirinkimą nulems instink- 
tai, o ne ilgalaikio tikslo siekimas. Stovėdami eilėje prie puodelio 
kavos rašote žinutes? Apsižiūrėję pamatysite, kad rankose laikote 
ne puodelį šaltos kavos, o pienišką mokos kokteilį. (Sukirba mintis: 
geriau neskaičiuokite, kiek kalorijų turi šis gėrimas.) Negalite liautis 
galvoję apie darbą? Tuo metu apsukrus pardavėjas jums gali įsiūlyti 
brangesnę prekę su neribotu vartojimo laiku. 


“ Mokslininkai atkreipė dėmesį, kad aplinka parduotuvėje, kuri sumažina galimybes apsvars- 
tyti savo finansinį pajėgumą, padidina iš anksto neapgalvotų pirkinių kiekį. Rinkodaros speci- 
alistai tuo naudojasi parduotuvėse leisdami muzikos įrašus ar įrengdami reklamas transliuo- 
Jančius ekranus, kurie atitraukia pirkėjų dėmesį nuo minčių apie savo finansines galimybes. Be 
Jokių abejonių, tai paaiškina chaosą, kuris mane pasitinka vos įžengus į artimiausią vaistinę. 

VALIOS UGDYMO EKSPERIMENTAS: 
SEKITE, KĄ PASIRENKATE 


Norėdami geriau kontroliuoti savo veiksmus, turite geriau save 
pažinti. Pirmas žingsnis — atkreipkite dėmesį į tuos sprendimus, 
kurie susiję su jūsų pasirinktu valios ugdymo iššūkiu. Vieni 
sprendimai, tokie kaip „ar po darbo eisiu į sporto klubą?“, gali 
būti akivaizdūs. Kitų sprendimų poveikis gali paaiškėti daug vė- 
liau, kai jau suvoksite jų padarinius. Pavyzdžiui, ar iš ryto įsi- 


metėte sportinę aprangą, kad po darbo nereikėtų jos užsukti į 


"namus? (Gudru! Sumažėja tikimybė, kad vėl mėginsite išsisukti 


nuo sporto klubo.) Ar neužsiplepėjote telefonu tiek, kad pilvas 
gurgia ir nenumarinę alkio negalite eiti sportuoti? ( Oi! Vargu ar 
eisite mankštintis, jei prieš tai sukirsite vakarienę.) Bent vieną 
dieną pasistenkite užfiksuoti visus savo sprendimus. Baigiantis 
dienai panagrinėkite, kurie jūsų sprendimai padėjo siekti ilga- 
laikių tikslų, o kurie pakenkė. Be to, prievolė sekti savo pasirin- 
kimus padės sumažinti tokių sprendimų skaičių, kuriuos priė- 
mėte gerai neapgalvoję, išsiblaškę. Tai garantuotas būdas valiai 


sustiprinti! 


Pirmas žingsnis atsikratyti priklausomybės — 


skaityti elektroninį paštą 

Trisdešimt vienų metų radijo laidos prodiuserė Mišelė kompiute- 


ryje ir telefone nuolat tikrindavo savo elektroninį paštą. Tai trukdė 


tiesioginiam darbui ir erzino jos vaikiną, kuris niekaip nesulaukda- 


vo moters dėmesio. Pradėjusi lankyti mano paskaitas, kaip valios 

ugdymo iššūkį ji įvardijo norą sumažinti elektroninio pašto tikri- 
nimui skiriamą laiką. Ji išsikėlė ambicingą tikslą paštą tikrinti ne 
dažniau kaip kartą per valandą. Po pirmos savaitės ji prisipažino, 
kad net nepriartėjo prie savo tikslo. Bėda ta, kad dažniausiai paštą 
ji atsidarydavo nesąmoningai ir susivokdavo tik tada, kai jau skaity- 
davo naujai gautus laiškus. Suvokusi, ką daro, ji galėdavo nutraukti 
šią veiklą, bet kaskart, pajutusi kažkokį impulsą, ji tiesdavo ranką 
prie savo mobiliojo telefono arba kompiuterio ekrane spausdavo 
elektroninį paštą atidarančią ikoną ir darydavo tai visiškai nesąmo- 
ningai. Mišelė nusprendė pamėginti pagauti save ir sustoti dar prieš 
tai, kai spės įsijungti paštą. 

Dar po savaitės ji pradėjo pastebėti, kada tiesia ranką prie tele- 
fono arba kompiuteryje atsidaro elektroninį paštą. Tai jai suteikė 
galimybę sustoti kaskart, dar nespėjus įsitraukti į laiškų skaitymą. 
Pagunda susilpnėjo, tačiau Mišelei sunkiai sekėsi pagauti tą akimir- 
ką, kai kyla pagunda, bet dar neįtraukia į patį procesą. Tačiau laikui 
bėgant ji pradėjo jausti kitą dalyką, įkyrų tarsi niežulys: protas ir 
kūnas įsitempdavo ir įtampa atslūgdavo, tik pradėjus tikrinti paštą. 
Tai, ką ji pastebėjo, jai pasirodė nepaprastai įdomu. Anksčiau ji nė 
nepagalvodavo, kad pašto tikrinimas pašalina įtampą. Ji manė, kad 
paprasčiausiai nori gauti informacijos. Pagaliau, atkreipusi į tai dė- 
mesį, suprato, kad elektroninio pašto tikrinimas visai nepadeda pa- 
šalinti įtampos, atvirkščiai — tas niežulys tik sustiprėja. Išsiaiškinus, 
kada kyla pagunda ir kokia yra jos reakcija po to, jai tapo lengviau 
kontroliuoti savo elgesį ir netgi pranokti pirminį tikslą —- ne darbo 
metu rečiau tikrinti elektroninį paštą. 

Šią savaitę stebėkite save, kada ir kaip jums kyla pagunda. Kol 
kas dar nereikia stengtis labiau save kontroliuoti. Pasistenki- 
te pastebėti kaip įmanoma anksčiau, kada jums kyla pirmoji 
mintis, ką jūs tuo metu galvojate, ką jaučiate ir kokiose situa- 
cijose būna didžiausia tikimybė, kad pasiduosite impulsui. Ką 
jūs galvojate ir ką sau pasakote, kas didina tikimybę, jog pasi- 


duosite pagundai? 


UGDYDAMI VALIĄ TRENIRUOKITE SMEGENIS 


Prireikė milijonų metų evoliucijos, kad išsivystytų smegenų kaktinė 
žievė, galinti padaryti viską, ko mums, žmonėms, reikia. Gal ir ne- 
kuklu prašyti daugiau, bet ar būtų įmanoma sustiprinti savikontro- 
lę, nelaukiant, kol prabėgs dar koks milijonas metų? Jeigu žmogaus 
smegenyse ir taip užkoduota savikontrolė, ar būtų galima dabar pat 
patobulinti standartinį modelį? 

Nuo civilizacijos apyaušrio ar bent jau nuo tų laikų, kai žmonės 
pradėjo krapštinėti ir pjaustinėti žmogaus smegenis, buvo mano- 
ma, kad jų sandara nekinta. Kiek gimdamas gavote proto, tiek jo 
ir yra. Joks darbas ir jokia veikla jo daugiau nepridės. Vienintelis 
pokytis, su kuriuo žmogaus smegenys susiduria: senatvėje protas 
silpsta. Tačiau pastarąjį dešimtmetį neurologijos mokslininkai nu- 
statė, kad smegenys nepaprastai gerai įvertina patirtį. Verskite savo 
smegenis kasdien atlikti matematikos uždavinius ir po kurio laiko 
gliaudysite uždavinius kaip riešutus. Priverskite jas jaudintis, ir jos 
jaudinsis vis labiau. Verskite jas susikaupti, ir jos išmoks tai daryti 
vis geriau ir geriau. 

Jūsų smegenims ne šiaip bus lengviau atlikti įprastą užduotį — 
jos persitvarkys pagal tai, ko iš jų prašote. Kai kurios jūsų smegenų 
dalys taps tirštesnės, tankesnės, jose bus daugiau pilkųjų ląstelių. 
Jos užaugs panašiai, kaip užauga treniruojamas raumuo. Pavyz- 
džiui, suaugusiems žmonėms, kurie mokėsi žongliruoti, išsivystė 
daugiau pilkosios masės tose smegenų srityse, kurios atsakingos 
už judančius objektus. Be to, treniruojant smegenis tarp atskirų jų 
dalių gali atsirasti daugiau ryšių, o tai joms padeda greičiau keistis 
informacija. Pavyzdžiui, suaugusiesiems, kurie bent po dvidešimt 
penkias minutes per dieną žaisdavo atmintį lavinančius žaidimus, 
atsirado daugiau jungčių tarp tų sričių, kurios labai svarbios susi- 
kaupimui ir atminčiai. 

Tačiau treniruoti smegenis galima ne tik siekiant išmokti žon- 
gliruoti ar kad geriau prisimintumėte, kur palikote savo akinius. 
Kasmet atsiranda vis daugiau mokslinių įrodymų, kad treniruojant 
smegenis galima sustiprinti savikontrolę. Kaip valios ugdymas at- 
siliepia jūsų smegenims? Norėdami išmėginti savo „aš nedarysiu“ 
galią, galite namuose specialiai išdėlioti įvairiausių pagundų - apa- 
tinių stalčiuje paslėpti šokolado plytelę, prie dviračio pastatyti mar- 
tinio butelį, ant šaldytuvo priklijuoti studijų laikų meilės nuotrau- 
kų. „Aš padarysiu“ galiai išmėginti galite prisigalvoti dar sunkesnių 
kliūčių — kasdien gerti želmenų sultis, dvidešimt kartų pašokinėti 
išskečiant kojas ir suplojant delnais virš galvos, užsibrėžti pirma lai- 
ko užpildyti mokesčių deklaraciją. 

Arba išmėginkite mažiau pastangų reikalaujantį būdą - medita- 
ciją. Neurologai nustatė, kad verčiant smegenis medituoti, tobulėja 
ne tik meditacijos įgūdžiai, stiprėja savikontrolė, dėmesingumas, 
susikaupimas, lengviau suvaldyti stresą, impulsyvius troškimus, ge- 
rėja savivoka. Reguliariai medituojantiems žmonėms bėgant laikui 
susireguliuoja visas valios mechanizmas. Dažnai medituojant at- 
siranda daugiau pilkosios masės smegenų kaktinėje žievėje ir tose 
srityse, kurios padeda geriau suprasti save. 

Tam, kad pakeistumėte smegenis, tikrai nebūtina meditacijai 
skirti viso gyvenimo. Keli mokslininkai tyrė, kiek mažiausiai laiko 
reikėtų skirti meditacijai, kad pajustumėte teigiamą jos poveikį (tai 
ypač sudomino mano studentus, nes tikriausiai nedaugelis yra pa- 
siryžę keliauti į Himalajus susirasti nuošalios olos ir prasėdėti joje 
artimiausią dešimtmetį). Tyrimams buvo atrenkami niekada anks- 
čiau nemeditavę žmonės — net ir tie, kurie tai vertina labai skep- 
tiškai — ir buvo mokomi paprasčiausios meditavimo technikos, 
apie kurią perskaitysite šioje knygoje kiek tolėliau. Vienas tyrimas 
parodė, kad po trijų valandų meditacijos pagerėjo atidumas ir sa- 
vikontrolė. Po vienuolikos valandų meditacijos mokslininkai jau 
pastebėjo pokyčius smegenyse. Pradėjusiųjų medituoti smegenyse 
atsirado naujų nervų sistemos ryšių tarp smegenų sričių, kurios 
atsakingos už sugebėjimą sutelkti dėmesį, ignoruoti blaškančius 
dirgiklius, kontroliuoti impulsyvius norus. Kitas tyrimas atskleidė, 
kad aštuonios savaitės meditacijos kasdien padėjo pagerinti žmo- 
nių savivoką jų kasdieniame gyvenime ir už tai atsakingose smege- 
nų srityse padidino pilkosios medžiagos kiekį. 

Atrodo neįtikėtina, kad mūsų smegenys gali taip greitai keistis, 
tačiau medituojant į smegenų kaktinę žievę atiteka daugiau krau- 
jo, lygiai taip pat, kaip kilnojant svarmenis daugiau kraujo atiteka į 
raumenis. Pasirodo, kad smegenys prisitaiko prie proto mankštos 
kaip ir raumenys. Jos padidėja ir greičiau atlieka tai, ko jūs iš jų pra- 
šote. Taigi, jeigu esate pasirengę smegenų treniruotei, žemiau ap- 
rašytas meditacijos pratimas suaktyvins kraujotaką jūsų smegenų 
kaktinėje žievėje, į ją priplūs daugiau kraujo. Tai greičiausias būdas 
paspartinti evoliuciją ir pasinaudoti visu smegenų potencialu. 

EU SAU 


VALIOS UGDYMO EKSPERIMENTAS: 
SMEGENIS TRENIRUOJANTI MEDITACIJA 


Dėmesio sutelkimas į kvėpavimą yra paprasta, bet veiksminga 


meditacijos technika, padedanti treniruoti smegenis ir ugdyti 


| 

: 

| 

| 

valią. Ji mažina įtampą ir moko protą atsispirti vidiniams dir- 
gikliams (potraukiams, troškimams, nerimui) ir išoriniams trik- 
džiams (garsams, vaizdams, kvapams). Naujausi tyrimai rodo, 
kad reguliariai medituojant lengviau mesti rūkyti, sulieknėti, at- 
sisakyti priklausomybės nuo narkotikų ar vaistų, išlikti blaiviems. 
Kad ir ką užsibrėžėte daryti ar ko nedaryti, ši penkių minučių 


meditacija padės jums treniruoti smegenis ir sustiprinti valią. 

Štai nuo ko reikia pradėti: 
1. Atsisėskite ir ramiai sėdėkite 


Atsisėskite ant kėdės ir nuleiskite pėdas ant grindų arba atsisės- 
kite ant pagalvėlės ir sukryžiuokite po savimi kojas. Medituojant 
labai svarbu nejudėti ir nesimuistyti — tai fizinis savikontrolės 
pagrindas. Jeigu staiga pajusite, kad norite pasikasyti, pajudinti 
rankas, sukryžiuoti ar ištiesti kojas, stebėkite, ar galite susival- 
dyti ir to nedaryti. Ši paprasta užduotis ramiai pasėdėti ir yra 
tai, dėl ko meditacija tokia veiksminga valios ugdymui. Taip jūs 
mokotės automatiškai nereaguoti į visus smegenų ir kūno siun- 


čiamus signalus. 
2. Sutelkite dėmesį į kvėpavimą 


Užsimerkite. Jeigu bijote užmigti, sukoncentruokite žvilgsnį į 


vieną tašką (geriau į tuščią sieną, bet ne į įjungtą televizoriaus 


ekraną). Pradėkite stebėti savo kvėpavimą. Mintyse įkvėpdami 

sakykite „įkvepiu“, o iškvėpdami — „iškvepiu“. Pajutę, kad mintys 
krypsta kažkur kitur (o jos tikrai nukryps), grąžinkite jas prie 
kvėpavimo. Šis minčių sutelkimas į kvėpavimą verčia kaktinę 
smegenų žievę dirbti visu pajėgumu, slopina įtampą ir jūsų sme- 
genyse esančius troškimų centrus. 

3. Stebėkite, ką jaučiate kvėpuodami ir kaip mintys bando nu- 


krypti nuo kvėpavimo 


Po kelių minučių nebesakykite „įkvepiu/iškvepiu“, sutelkite 
dėmesį į tai, ką jaučiate kvėpuodami. Tikriausiai pajusite, kaip 
oras įeina ir išeina pro jūsų nosį ir burną. Galite pajusti, kaip 
įkvepiant išsipučia pilvas ir krūtinė ir kaip vėliau iškvepiant jie 
susitraukia. Jūsų protas gali sekti visą procesą nebeįvardyda- 
mas jo žodžiais. Kaip ir anksčiau, pajutę, kad mintys nuplaukė 
kažkur kitur, grįžkite prie minčių apie kvėpavimą. Jeigu sunku 
susikaupti, keletą kartų mintyse pakartokite žodžius „įkvepiu“ 
ir „iškvepiu“. Ši meditacijos dalis treniruoja ne tik savikontrolę, 


bet ir savivoką. 


Pradėkite nuo penkių minučių per dieną. Kai tai taps įpročiu, 
pereikite prie dešimties ar penkiolikos minučių per dieną. Jeigu 
tai taps našta, kuriam laikui vėl sutrumpinkite iki penkių minu- 
čių. Net ir trumpa meditacija kasdien yra daug geriau už ilgą 
meditaciją, kurią atidedate rytdienai. Galbūt jums padėtų, jei 
apsispręstumėte, kuriuo paros metu medituosite, pavyzdžiui, 
ryte prieš prausdamiesi po dušu. Jeigu neįmanoma laikytis kon- 


kretaus laiko, skirkite kelias minutes tada, kai galite. 

B o Re TI ga 


Net ir nepavykusi meditacija padeda stiprinti 
savikontrolę 


Endriui atrodė, kad jam visai nesiseka medituoti. Penkiasdešimt 
vienų metų elektros tinklų inžinierius buvo įsitikinęs, kad medi- 
tacijos tikslas — atsikratyti visų minčių, kad galva liktų tuščia. Net 
ir tada, kai jis labai susikaupęs galvodavo apie savo kvėpavimą, 
vis įsismelkdavo pašalinės mintys: Jis jau norėjo nuleisti rankas, 
nes netobulėjo taip greitai, kaip tikėjosi. Galvojo, kad tik švais- 
to brangų laiką, nes niekaip nepavyksta visų minčių sutelkti tik į 
kvėpavimą. 

Dauguma pradedančiųjų medituoti daro tą pačią klaidą, tačiau 
tiesa yra ta, kad „nepavykusi' meditacija irgi yra veiksminga. Aš 
paskatinau Endrių, o kartu ir kitus savo sugebėjimais medituoti nu- 
sivylusius studentus, atkreipti dėmesį į tai, kaip jiems sekasi susi- 
kaupti ne tik per meditaciją, bet ir per likusią dienos dalį, kai jie turi 
stebėti kokius sprendimus priima ir ką pasirenka. 

Endrius pastebėjo, kad net ir po nenusisekusios meditacijos jam 
daug geriau pavyksta susikaupti, negu tada, kai išvis išsisuka nuo 
meditacijos. Jis suvokė, kad per meditaciją darė kaip tik tai, ko jam 
reikia kasdieniame gyvenime: sekė save, kad nenukryptų nuo užsi- 
brėžto tikslo, o nukrypęs — prie jo sugrįžtų (medituojant tai - grį- 
Žimas prie minčių apie kvėpavimą). Trumpa meditacija buvo pui- 
ki priemonė laiku sustoti prieš užsisakant pietums ko nors sūraus 
arba skrudinto riebaus ir suvalgyti sveikesnio maisto. Meditacija 
taip pat labai padėdavo laiku užsičiaupti, kai ant liežuvio galo pa- 
kibdavo kandi replika. Šios treniruotės išmokė greičiau pastebėti, 
kada pradedamas švaistyti laikas darbe, ir grįžti į įprastas vėžes. 
Visą dieną trunkanti savikontrolė versdavo pastebėti, kada jis nu- 
krypdavo nuo savo tikslo, ir padėdavo vėl prie jo grįžti. Tai suvo- 
kęs, Endrius nustojo jaudintis dėl to, kad per tą dešimt meditacijos 
minučių į galvą lenda pašalinės mintys ir vis reikia prisiversti grįžti 

prie kvėpavimo. Kuo „blogesnė“ meditacija, tuo daugiau naudos ji 
atneša realiame gyvenime. Svarbiausia — laiku pastebėti, kad min- 
tys pradeda klejoti. 

Meditacijos tikslas — ne atsikratyti visų pašalinių minčių; svar- 
biausia - tarp jų nepasiklysti ir nepamiršti savo svarbiausio 
tikslo. Nesijaudinkite, jei medituojant nesiseka tobulai susi- 
kaupti. Tiesiog treniruokitės, stengdamiesi mintimis vis grįžti 


prie kvėpavimo. 

Pabaigos žodis 


Turėtume būti dėkingi šiuolaikinio žmogaus smegenų struktūrai, 
kad kiekvienas savyje turime po kelis aš, kurie rungdamiesi tarpu- 
savyje kontroliuoja mūsų mintis, jausmus ir veiksmus. Kiekvienas 
valios ugdymo iššūkis yra kova tarp labai skirtingų mūsų aš. Kad 
viršų paimtų geresnysis aš, reikia stiprinti savikontrolės ir savęs pa- 
žinimo, savivokos sistemas. O tai darydami pamatysime, kad mūsų 
valia ir „noriu“ galia atliks sunkiausią darbą. 

SKYRIAUS SANTRAUKA 


Pagrindinė mintis Valią sudaro trys galios: „darysiu“, „nedary- 
siu“ ir „noriu“; jos padeda mums būti geresniems. 

Po mikroskopu 


A Kas sunkiausia? Įsivaizduokite savo pasirinktą valios ugdy- 
mo iššūkį. Kas jums yra sunkiausia? Kas labiausiai apsunkina? 


Ka au AU 


A Susipažinkite su dviem savo protais. Turėdami omenyje savo 
pasirinktą valios iššūkį, apibūdinkite savo du konkuruojan- 
čius aš. Ko nori jūsų impulsyvioji pusė? O ko nori jūsų išmin- 
tingasis aš? 


Valios ugdymo eksperimentas 


A Stebėkite savo pasirinkimus. Bent vieną dieną pasistenkite 
fiksuoti visus sprendimus, kurie susiję su pasirinktu valios 
ugdymo iššūkiu. 


A Penkios minutės smegenis treniruojančios meditacijos. Su- 
telkite dėmesį į kvėpavimą mintyse kartodami žodžius „įkve- 
piu“ ir „iškvepiu“. Pastebėkite, kai dėmesį atitraukia pašalinės 
mintys, ir prisiverskite grįžti prie kvėpavimo. 

VALIOS INSTINKTAS: 
MŪSŲ ORGANIZMAS IŠ PRIGIMTIES 
GEBA ATSISPIRTI SŪRIO PYRAGUI 


Viskas prasideda nuo susijaudinimo. Smegenys dūzgia, o širdis 
daužosi krūtinėje. Tarsi visas kūnas sakytų „taip“. Tada užvaldo 
troškimai. Plaučiai susitraukia, o raumenys įsitempia. Jūs jaučiatės 
truputį apsvaigę. Jums silpna. Jūs beveik drebate, kaip ko nors nori- 
te. Bet negalite. Bet labai norite. Bet negalite! Žinote, ką turėtumėte 
daryti, bet nesate tikri, ar sugebėsite įveikti šį silpnumo jausmą ir 
nepasiduoti pagundai. 

Sveiki atvykę į troškimų pasaulį. Tai gali būti troškimas surū- 
kyti cigaretę, išlenkti taurelę arba išgerti puodelį trigubos latės ka- 
vos. Galbūt jus sujaudino išpardavimo iškaba, gal loterijos bilietas 
ar kepyklėlės vitrinoje išdėliotos spurgos. Tokią akimirką privalote 
pasirinkti: pasiduoti pagundai ar rasti savyje jėgų jai atsispirti. Šią 
akimirką jūs privalote pasakyti „aš to nedarysiu ', nors jūsų kūnas ir 
rėks „Noriu!. 

Jums nesunku suprasti, kada susiduriate su tikru valios išban- 
dymu, nes visu kūnu tai jaučiate. Tai nėra abstraktūs argumentai 
kovoje tarp gėrio ir blogio, tarp to, kas teisinga, ir to, kas neteisinga. 
Toks jausmas, tarsi vyktų vidinis mūšis — kova tarp dviejų jūsų pu- 
sių, nors dažnai atrodo, jog tai kova tarp dviejų skirtingų žmonių. 
Kartais jūsų troškimas nugali. Kartais laimi jūsų išmintingoji pusė, 
kuri geriau žino, ko jums iš tikrųjų reikia. 

Kodėl kartais nugalite, o kartais pralaimite tokius valios išban- 
dymus, gali pasirodyti neįmenama mįslė. Vieną dieną jums pavyks- 
ta atsispirti, o kitą pagunda jus įveikia. Galite klausti savęs: „Ką aš 
galvojau?“ Tačiau teisingiau būtų paklausti: „Ką darė mano kūnas? 
Mokslas nustatė, kad savikontrolė priklauso ne tik nuo psichologi- 
jos, bet ir nuo fiziologijos. Tai laikina būsena, kai protas drauge su 
visu organizmu suteikia jums jėgų ir stiprybės nepaisyti impulsyvių 
troškimų. Mokslininkai tik dabar pradeda suprasti, kas vyksta esant 
tokiai būsenai ir kodėl mus supantis sudėtingas šiuolaikinis pasau- 
lis viską tik apsunkina. Gera žinia ta, kad galite išmokti persikelti į 
tokią psichologinę būseną tada, kai jums labiausiai reikia stiprios 
valios. Be to, galite ištreniruoti savo organizmo gebėjimą likti toje 
būsenoje, kad, prieš akis išdygus naujai pagundai, savikontrolė ins- 
tinktyviai paimtų viršų. 


PASAKOJIMAS APIE DVI GRĖSMES 


Kad suprastume, kas ugdant valią vyksta mūsų organizme, pir- 
miausia reikia išmokti atskirti dvi svarbias grėsmes: kardadantį 
tigrą ir braškinį sūrio pyragą. Vienu labai svarbiu požiūriu karda- 
dantis tigras ir pyragas yra visiškai vienodi — jie abu gali niekais 
paversti jūsų tikslą nugyventi ilgą ir sveiką gyvenimą. Tačiau visais 
kitais požiūriais tai — absoliučiai priešingos grėsmės. Į šias grės- 
mes jūsų smegenys ir visas organizmas reaguotų labai skirtingai. 
Laimei, evoliucija mus apdovanojo visomis savybėmis, kurių reikia 
apsisaugoti nuo abiejų šių grėsmių. 

Kai iškyla pavojus 


Grįžkime mintimis į senus laikus ir vietas, kur savo grobio tykoda- 
vo kardadančiai tigrai.? Įsivaizduokite, kad esate Rytų Afrikoje, Se- 
rengečio savanoje, užsiėmę pirmykščiams žmonėms būdingais rei- 
kalais. Gal šįkart pietums savanoje jūs ieškote išbarstytų skerdienos 
likučių? Jums labai pasisekė, nes radote gabalą kažkieno neseniai 
sumedžiotos antilopės mėsos. Tik staiga, o siaube! Prie netoliese 
augančio medžio pamatote tykantį kardadantį tigrą. Galimas daik- 
tas, jis vis dar mėgaujasi užkandžiui sudorota antilope ir mintija 
apie pagrindinį patiekalą — jus. Atrodo, kad jis nekantrauja suleisti 
savo trisdešimties centimetrų iltis į jūsų kūną. Skirtingai nuo jūsų, 
XXI amžiuje ieškančio savojo aš, jo visiškai negraužia sąžinė, kad 
siekia patenkinti savo troškimą. Nesitikėkite, kad jis šiuo metu lai- 
kosi dietos ir žiūrėdamas į jūsų aptakias linijas skaičiuoja papildo- 
mas kalorijas. 

Laimei, jūs — ne pirmasis žmogus, atsidūręs tokioje situacijoje. 
Daugybė jūsų seniai iškeliavusių protėvių buvo ne kartą susidūrę su 
tokiu ir panašiais į jį gyvūnais. Todėl iš savo protėvių jūs paveldėjote 
instinktą akimirksniu reaguoti į tokias grėsmes, kad kovodami arba 
sprukdami gelbėtumėte savo kailį. Šis instinktas pagrįstai vadina- 
mas „kovok arba bėk“ streso reakcija. Tikrai pažįstate šį jausmą: 
širdis daužosi, dantys sukąsti, budrumas padidėjęs. Šie pokyčiai 
kūne įvyksta neatsitiktinai. Pasitelkdamos sudėtingus mechaniz- 
mus, juos valdo smegenys ir visa nervų sistema, užtikrinanti, kad 
reaguosite greitai ir panaudodami visus turimus energijos išteklius. 

Štai kokie fiziologiniai pokyčiai vyko jūsų organizme po to, kai 
pastebėjote kardadantį tigrą: informacija iš jūsų akių pasiekė sme- 
genų sritį, vadinamą migdolu, kuri veikia kaip jūsų asmeninė ap- 


3 Žinau, kad turėčiau rašyti ne „kardadantis tigras“, o „kardadančių katinių giminė“. Tačiau, kaip 
pažymėjo vienas knygos juodraščio skaitytojas, „kardadantė katė“ labiau primena naminį ilga- 
plaukį kačiuką, kuriam kažkas juokais per Heloviną įdėjo plastikinius vampyro dantis. Taigi va- 
dinsiu ne mokslišku, bet kur kas grėsmingiau skambančiu „kardadančiu tigru“. 

saugos signalizacija. Šis pavojaus detektorius yra smegenų viduryje 
ir vienintelis jo tikslas — aptikti visas įmanomas grėsmes. Jis yra pa- 
čiame smegenų centre, todėl gali labai greitai pasiųsti informaciją į 
visas kitas smegenų sritis ir kūno dalis. Vos tik šią apsaugos sistemą 
iš akių pasiekė informacija, kad kardadantis tigras žiūri į jus, ji iš- 
siuntė visą seriją signalų į kitas smegenų dalis bei visą kūną ir įjungė 
„kovok arba bėk“ reakciją. Tuomet jūsų antinksčiai prigamino stre- 
so hormonų. Kepenys į kraują paleido daugiau energijos cukraus ir 
riebalų pavidalu. Kvėpavimo sistema privertė plaučius energingiau 
dirbti, kad kūnas gautų papildomo deguonies. Aukščiausią pavarą 
įjungė ir širdis bei kraujotakos sistema, kad raumenys gautų pakan- 
kamai kraujo ir galėtų kovoti arba bėgti. Kiekviena jūsų kūno ląstelė 
gavo įspėjimą: laikas parodyti, kad nesi iš molio drėbtas. 

Kol jūsų kūnas rengėsi gelbėtis, smegenų apsaugos sistema darė 
viską, kad jūs jam nesutrukdytumėte. Jūsų dėmesį ir pojūčius ji su- 
telkė į kardadantį tigrą ir jus supančią aplinką, kad jokios pašalinės 
mintys neatitrauktų jūsų nuo kilusio pavojaus. Apsaugos sistema 
jūsų smegenų kaktinėje žievėje, kuri yra atsakinga už impulsų val- 
dymą, pažadino sudėtingus cheminius procesus. Tikra tiesa: „ko- 
vok arba bėk“ reakcija siekia, kad taptumėte impulsyvesnis. Racio- 
nali, išmintinga ir viską apsvarstanti kaktinė smegenų žievės dalis 
kuriam laikui paprasčiausiai užmigdoma, kad jūsų nesukaustytų 
baimė arba nepradėtumėte svarstyti susidariusios padėties. Kal- 
bant apie pabėgimą, manau, jums pats laikas dėti į kojas. Dabar pat. 

„Kovok arba bėk“ reakcija yra viena iš nuostabiausių evoliucijos 
dovanų žmonijai: tai įgimtas smegenų ir viso organizmo gebėjimas, 
kilus pavojui, sutelkti visą turimą energiją ir išnešti sveiką kailį. Jūs 
be reikalo nešvaistysite nei fizinės, nei protinės energijos tam, kas 
nepadės jums išgyventi kilusio pavojaus akivaizdoje. Užvaldžius 
„kovok arba bėk“ reakcijai, visa fizinė energija, kuri dar prieš mi- 
nutę galėjo būti naudojama priešpiečiams virškinti ar panagėms 
krapštyti, staiga permetama vieninteliam tikslui - savisaugos ins- 

tinktui. Tuo tarpu protinė energija, kuri buvo naudojama mintims 
apie vakarienę ar piešinį ant olos sienos, dabar sutelkiama į budru- 
mą, akylumą ir žaibišką reakciją. Kitaip tariant, „kovok arba bėk“ 
streso reakcija yra energijos valdymo instinktas. Jis sprendžia, kaip 
panaudosite savo ribotus fizinių ir protinių galių išteklius. 


Naujos rūšies grėsmė 


Jūs vis dar Serengečio savanoje lekiate nuo kardadančio tigro. Už- 
jaučiu. Atsiprašau, jei ši kelionė jums sukėlė nereikalingą stresą, bet 
be jos būtų sunku suprasti savikontrolės prigimtį. Grįžkime į šian- 
dieną, kuo toliau nuo jau išnykusių plėšrūnų. Atgaukite kvapą ir 
nusiraminkite. Raskite saugesnę ir malonesnę vietelę. 

Gal pasivaikščiokime pagrindine jūsų miestelio gatve? Įsivaiz- 
duokite: graži diena, šviečia saulė ir pučia švelnus vėjelis. Paukš- 
čiai medžiuose gieda Johno Lennono „Imagine“, kai staiga - BUM! 
Kepyklėlės vitrinoje puikuojasi nuostabiausias jūsų kada nors ma- 
tytas braškinis sūrio pyragas. Spindintis raudonas glaistas dengia 
jo glotnų kreminį paviršių. Rūpestingai išdėlioti braškių gabalėliai 
primena vaikystės vasarų skonį. Nespėjus pasakyti: „Palauk, aš juk 
laikausi dietos“, kojos pačios neša durų link, ranka spaudžia ranke- 
ną, o suskambėjus varpeliui burna jau pilna seilių. 

Kas dabar vyksta smegenyse ir visame kūne? Keletas dalykų. 
Pirmiausia jūsų smegenis laikinai užvaldė pasitenkinimo laukimas. 
Vos pamatėte braškinį pyragą, centrinėje smegenų dalyje ėmė skir- 
tis medžiaga, vadinama dopaminu. Ji keliauja į kitas smegenų sritis, 
valdančias dėmesį, motyvaciją ir veiksmus. Šie maži dopamino pa- 
siuntinukai smegenims sako: „Turiu TUCTUOJAU gauti braškinio 
pyrago, kitaip manęs laukia likimas, baisesnis už mirtį. Tai paaiš- 
kina, kodėl rankos ir kojos beveik automatiškai neša jus į kepyklė- 
lę. (Kieno čia ranka? Negi tai mano ranka spaudžia rankeną? Taip, 
tikrai mano. O dabar, kiek kainuoja tas sūrio pyragas?) 

Kol visa tai vyksta, jūsų kraujyje krinta cukraus lygis. Vos tik 
smegenys suvokia, kad netrukus į burną pateks pirmas gardus 
kąsnelis, paleidžiama neurocheminė smegenų medžiaga, liepianti 
kūnui pasiimti iš kraujo visą jame cirkuliuojančią energiją. Kūno 
logika tokia: braškinis pyragas, kuriame yra daug cukraus ir riebalų, 
labai pakels cukraus lygį kraujyje. Kad apsaugotų mus nuo cukraus 
komos bei retai pasitaikančios, bet vis tiek nelabai patrauklios mir- 
ties nuo pyrago, organizmas turi sumažinti pradinį cukraus kiekį 
kraujyje. Kaip gražu, kai kūnas taip mumis rūpinasi! Tačiau, stai- 
ga kritus cukraus kiekiui kraujyje, galite pajusti silpnumą, nepasi- 
tenkinimą ir dėl to dar labiau užsimanyti pyrago. Keblus reikalas. 
Nenoriu kalbėti kaip pyragų sąmokslo teoretikė, bet jeigu reikėtų 
spėti, kas šioje dvikovoje laimės — sūrio pyragas ar jūsų pasiryžimas 
laikytis dietos, atsakyčiau: pyragas. 

Bet palaukite! Kaip ir Serengetyje, jūs turite slaptą ginklą — va- 
lią. Prisiminkite, valia — tai gebėjimas atskirti, kas iš tikrųjų svar- 
bu, net ir tada, kai tai padaryti nelengva. Juk svarbiausia ne tas 
momentinis malonumas, kurį pajusite, kai gomurį palies pyrago 
molekulės. Viena jūsų pusė žino, kad jūs turite didesnių tikslų. 
Tokių kaip sveikata, laimė ir galimybė įsisprausti į savo džinsus. 
Ši jūsų pusė supranta, kad pyragas kelia grėsmę jūsų ilgalaikiams 
tikslams. Todėl padarys viską, kad išvengtų tokios grėsmės. Tai 
jūsų valios instinktas. 

Tačiau, skirtingai nuo kardadančio tigro, pyragas nekelia tiesio- 
ginės grėsmės. Pamąstykite: pyragas negali padaryti žalos nei jūsų 
sveikatai, nei liemens apimčiai tol, kol į rankas nepaimate šakutės. 
Šį kartą priešas slypi viduje. Jums nereikia lyg akis išdegus lėkti iš 
kepyklėlės (nors gal ir nepakenktų). Ir jau tikrai nereikia sunaikinti 
pyrago (arba užmušti kepėjo). Teks imtis noro priežasties. Kadangi 
negalima sunaikinti to, kas valdo protą ir visą organizmą, aiškaus 


pabėgimo plano nematyti. „Kovok arba bėk“ streso reakcija, skati- 

nanti remtis primityviais instinktais, šiuo metu jums nereikalinga. 
Savikontrolė verčia pasitelkti kitą savęs saugojimo būdą - tokį, ku- 
ris padėtų susidoroti su šia naujos rūšies grėsme. 


PO MIKROSKOPU: KAS YRA GRĖSMĖ? 


Mes esame pratę matyti, kad bėdų sukeliančios pagundos slypi 


Lie i ĖS Lieti a iar MA 


ne mumyse, o išorėje: pavojingoji spurga, nuodėmingoji ciga- 
retė, viliojantis internetas. Tačiau savikontrolė tarsi veidrodis 
beda pirštu į mus, mūsų mintis, troškimus, emocijas ir vidinius 
impulsus. Ugdydami valią pirmiausia turite nustatyti vidinius 
impulsus, kuriuos reikėtų nuslopinti. Kokios mintys ar jausmai 
verčia jus daryti tai, ko iš tikrųjų nenorite daryti? Jeigu dar neži- 


note, stebėkite. Kitą kartą, susidūrę su pagunda, mintis nukreip- 

kite į vidinius pojūčius. 

VALIOS INSTINKTAS: SUSTOK IR PLANUOK 


Kentukio universiteto psichologė Suzanne Segerstrom tyrinėja, 
kaip organizmą veikia tokios psichikos būsenos kaip stresas ir viltis. 
Ji išsiaiškino, kad savikontrolė, taip pat kaip stresas, palieka biolo- 
ginį pėdsaką. Prireikus savikontrolė smegenyse ir visame organiz- 
me sukelia daugybę tarpusavyje suderintų pokyčių, kurie padeda 
atsispirti pagundai ir pažaboti „nesveikus“ troškimus. Segerstrom 
šiuos pokyčius vadina „sustok ir planuok reakcija, kuri yra tikra 
„kovok arba bėk" reakcijos priešingybė. 

Iš kelionės po Serengetį turėtumėte prisiminti, kad „kovok arba 
bėk“ streso reakcija prasideda tuomet, kai smegenys atpažįsta išo- 
rinę grėsmę. Smegenys ir visas organizmas persijungia į savigynos 
režimą ir pasiruošia gintis arba sprukti. „Sustok ir planuok“ reakcija 
turi vieną esminį skirtumą: ji įsijungia tuomet, kai aptinkamas vi- 
dinis konfliktas, o ne išorinė grėsmė. Jūs kažko užsinorite (surūkyti 
cigaretę, sukirsti sotesnius pietus arba darbe atsidaryti nederamą 
tinklalapį), bet žinote, kad neturėtumėte taip elgtis. Arba žinote, 
kad turėtumėte kažko imtis (deklaruoti pajamas ir sumokėti mo- 
kesčius, užbaigti projektą, nueiti į sporto klubą), bet mieliau nieko 
nedarote. Šis vidinis konfliktas ir yra savotiška grėsmė: jūsų prigim- 
tiniai instinktai stumia jus potencialiai neteisingo sprendimo link. 
Apsisaugoti nuo savęs paties — štai ko jums dabar reikia. Štai tam ir 
skirta savikontrolė. Tokiu atveju geriausia neskubėti (priešingai nei 
„kovok arba bėk“ reakcija). „Sustok ir planuok“ reakcija tai ir verčia 
mus daryti. Įsisąmonintas vidinis konfliktas smegenyse ir visame 
organizme sukelia pokyčius, kurie leidžia sustoti ir suvaldyti impul- 
syviai kylančius norus. 


Tai jūsų smegenys, jūsų protas ir jūsų valia 


Kaip ir „kovok arba bėk“, taip ir „sustok ir planuok“ reakcija kyla 
smegenyse. Lygiai kaip smegenyse esanti apsaugos sistema nuo- 
lat stebi tai, ką girdite, matote ir užuodžiate, kitos smegenų sritys 
prižiūri, kas vyksta jūsų viduje. Ši savistabos sistema yra išdėstyta 
įvairiose smegenų srityse, ji jungia savikontrolę, esančią smegenų 
kaktinėje žievėje, su tomis sritimis, kurios stebi jūsų kūno pojūčius, 
mintis bei emocijas. Svarbus šios sistemos tikslas — sulaikyti jus 
nuo kvailų klaidų. Pavyzdžiui, ji rūpinasi, kad šešis mėnesius ištvė- 
rę be alkoholio nesulaužytumėte blaivybės priesaikos, neapšauktu- 
mMėte savo viršininko, neignoruotumėte banko, kuriame esate pa- 
siėmę paskolą, ar laiškų, primenančių apie išsemtą kredito limitą. 

Savistabos sistema nuolat tikrina ir ieško pavojaus ženklų — minčių, 
jausmų ar pojūčių, kurie paskatintų jus padaryti tai, ko vėliau gai- 
lėtumėtės. Atpažinusi tokį pavojaus signalą, mūsų geroji draugė — 
smegenų kaktinė žievė — ima veikti ir padeda teisingai pasirinkti. 
Kad padėtų smegenų kaktinei žievei, „sustok ir planuok“ reakcija 
perskirsto energiją ir iš kūno perkelia ją į smegenis. Savikontro- 
lei nebūtinos bėgti pasirengusios kojos ir smūgiavimui paruoštos 
rankos. Daug svarbiau, kad kuro nepritrūktų efektyviam protiniam 
darbui. 

Kaip ir „kovok arba bėk“ reakcija, „sustok ir planuok“ reakcija 
nesibaigia tik smegenyse. Prisiminkite, jūsų kūnas jau sureagavo į 
braškinį sūrio pyragą. Jūsų smegenys turi grąžinti visą organizmą 
į teisingas vėžes ir pažaboti impulsyvius norus. Kad taip atsitiktų, 
jūsų smegenų kaktinė žievė pasiųs žinią giliau smegenyse esančiai 
savikontrolės sričiai, kuri kontroliuoja širdies ritmą, kraujo spau- 
dimą, kvėpavimą ir kitas gyvybines funkcijas. „Sustok ir planuok“ 
reakcija kreipia jus į priešingą pusę nei „kovok arba bėk“ reakcija. 
Užuot ėmusi plakti greičiau, jūsų širdis sulėtėja, o kraujospūdis lie- 
ka normalus. Užuot lekavę, jūs giliai įkvepiate. Užuot įtempęs visus 
raumenis žemam startui, kūnas šiek tiek atsipalaiduoja. 

Pasireiškus „sustok ir planuok“ reakcijai, organizmas nurimsta, 
tačiau nėra visiškai nuslopinamas. Jos tikslas ne paralyžiuoti jus at- 
siradus vidiniam konfliktui, o kaip tik suteikti laisvės. Sulaikydama 
jus nuo impulsyvių veiksmų, „sustok ir planuok“ reakcija suteikia 
jums laiko pagalvoti ir imtis protingesnių veiksmų. Perėję į tokią 
protinę ir fizinę būseną, jūs galite pražygiuoti pro gundantį pyragą, 
išsaugodami orumą ir nesulaužydami pažado laikytis dietos. 

Nors „sustok ir planuok“ reakcija yra įgimta lygiai taip pat, kaip 
ir „kovok arba bėk“, neabejoju, jog pastebėjote, kad ji nėra tokia ins- 
tinktyvi kaip, tarkim, noras suvalgyti gabalėlį sūrio pyrago. Norint 
išsiaiškinti, kodėl įgimta valia ne visuomet mums įspiria į užpakalį, 
reikia atidžiau patyrinėti streso ir savikontrolės biologiją. 

Kūno valios rezervas 


Pats geriausias būdas fiziologiškai išmatuoti „sustok ir planuok“ re- 
akciją yra vadinamasis širdies ritmo kintamumas. Dauguma žmonių 
apie tokį matą tikriausiai nėra girdėję, bet jis nepaprastai daug pasa- 
ko apie tai, kokioje būsenoje — streso ar ramybės - yra mūsų kūnas. 
Kiekvieno žmogaus širdies ritmas kinta tam tikru mastu. Tai lengva 
pastebėti, kai užbėgus laiptais į penktą aukštą širdis kala kaip pašė- 
lusi. Tačiau jeigu esate sveikas žmogus, jūsų širdies ritmas tai pa- 
dažnėja, tai sulėtėja, net ir skaitant šį puslapį. Tai visiškai normalu. 
Dabar nekalbame apie gyvybei pavojingą aritmiją. Tik apie menkus 
pakitimus. Širdies ritmas truputėlį pagreitėja jums įkvepiant: tuk- 
tuk tuk-tuk tuk-tuk. O iškvepiant sulėtėja: tuk-tuk tuk-tuk tuk-tuk. 
Viskas gerai. Taip ir turi būti. Tai reiškia, kad jūsų širdis gauna signa- 
lus iš abiejų autonominės nervų sistemos skyrių: simpatinės nervų 
sistemos, kuri paskatina kūną imtis veiksmų, ir parasimpatinės ner- 
vų sistemos, kuri kūnui padeda atsipalaiduoti ir atgauti jėgas. 
Žmogui patiriant stresą simpatinė nervų sistema paima viršų, o 
tai yra mūsų biologijos pagrindas, padedantis „kovoti arba bėgti. 
Širdies plakimas padažnėja, o jo kintamumo lygis sumažėja. Širdies 
ritmas „užstringa ties aukštesniąja padala, dėl to atsiranda „kovok 
arba bėk“ reakcijai būdingas fizinis nerimo pojūtis, pykčio jausmas. 
Ir priešingai, kai įdėjęs pastangų Žmogus perima savikontrolę, jo pa- 
rasimpatinė nervų sistema nuramina ir sutramdo norą impulsyviai 
veikti. Širdies ritmas sulėtėja, bet jo kintamumo lygis išauga. Kai 
taip atsitinka, tampa lengviau susikaupti ir nurimti. Segerstrom tyrė, 
kaip veikia šis savikontrolės fiziologinis pėdsakas, ir paprašė alkanų 
studentų neskubėti valgyti ką tik iškeptų sausainių su šokolado ga- 
balėliais. (Žiaurus tyrimas. Prieš tai jiems dar buvo liepta pasirengti 
skonio išbandymo testui. Užėję į eksperimentui parengtą kambarį, 
Jie rado ant stalo išrikiuotas lėkštes su dar garuojančiais šokoladi- 
niais sausainiais, šokoladiniais saldainiais ir morkomis. Jiems buvo 
pasakyta: „Valgykite morkų tiek, kiek norite, bet, šiukštu, nelieskite 

sausainių ir saldainių. Jie skirti kitai grupei: Nenoriai, bet vis dėlto 
jie prisivertė atsispirti saldumynams, ir jų širdies ritmo kintamumo 
lygis šoktelėjo į viršų. Bet kas nutiko kitai kontrolinei eksperimento 
dalyvių grupei, kuriai buvo liepta neliesti morkų, o sausainių ir sal- 
dainių valgyti kiek telpa? Jokių širdies ritmo pokyčių.) 

Širdies ritmo kintamumas yra toks puikus valios rodiklis, kad 
pagal jį nesuklydus galima atspėti, kas atsispirs pagundai, o kas ne- 
atsilaikys. Pavyzdžiui, tie sveikstantys alkoholikai, kuriems, pama- 
čius alkoholio butelį, širdies ritmo kintamumas yra aukštas, grei- 
čiausiai išliks blaivūs. O tie, kurių reakcija į stikliuką buvo priešin- 
ga - širdies ritmo kintamumas sumažėjo, - rizikuoja vėl nugrimzti 
į alkoholizmo liūną. Tyrimai rodo, kad žmonėms su aukštu širdies 
ritmo kintamumu geriau sekasi ignoruoti dėmesį blaškančius daly- 
kus, atidėti pasitenkinimą, lengviau įveikti stresines situacijas. Ma- 
žesnė tikimybė, kad tokie žmonės mes pradėtą sudėtingą darbą, net 
jeigu iš pradžių ir buvo gavę dėl jo kritinių pastabų. Šie atradimai 
paskatino psichologus širdies ritmo kintamumą pavadinti kūno va- 
lios rezervu. Tai fiziologinis jūsų savikontrolės galių matavimo ro- 
diklis. Jei jūsų širdies ritmo kintamumas aukštas, jūs turite daugiau 
valios atsispirti bet kokiai pagundai. 

Kodėl vieniems žmonėms taip pasisekė, kad jų valią sustipri- 
na aukštas širdies ritmo kintamumas, o kiti prieš įvairaus plauko 
pagundas neturi jokio fiziologinio pranašumo? Įtakos jūsų valios 
rezervui turi daugybė veiksnių, pradedant tuo, ką valgote (padeda 
augaliniai, mažai apdoroti maisto produktai; nesveiki užkandžiai — 
nepadeda) ir kur gyvenate (užterštas oras mažina širdies ritmo kin- 
tamumą, ir tuo galima paaiškinti, kodėl tiek daug Los Andžele gy- 
venančių kino žvaigždžių atsiduria reabilitacijos klinikose). Bet kas, 
kas sukelia jums psichologinį ar fizinį stresą, gali trukdyti jūsų fizi- 
ologinei savikontrolei, negana to, gali žlugdyti jūsų valią. Nerimas, 
pyktis, liūdesys ir vienatvė — tiesiogiai susiję su žemu širdies ritmo 
kintamumu, o kartu ir su silpnesne savikontrole. Chroniški skaus- 

mai ir lėtinės ligos taip pat gali ištuštinti jūsų valios rezervą. Tačiau 
yra daugybė dalykų, kurie gali padėti jūsų protui ir kūnui pasikeisti ir 
sustiprinti savikontrolę. Susikaupimo meditacija, apie kurią skaitėte 
ankstesniame skyriuje, yra pats lengviausias ir efektyviausias būdas 
padidinti biologinius valios išteklius. Meditacija ne tik treniruoja 
smegenis, bet ir padidina širdies ritmo kintamumą. Viskas, ko ima- 
tės, kad sumažintumėte streso poveikį ir pataisytumėte sveikatą — 
mankštinatės, gerai išsimiegate naktį, sveikiau maitinatės, turiningai 
leidžiate laiką su draugais ar šeima, dalyvaujate religiniuose ar dvasi- 
niuose susibūrimuose, - gerina jūsų kūno valios rezervą. 

VALIOS EKSPERIMENTAS: KVĖPAVIMAS- 
SAVIKONTROLĖS BŪDAS 


Iki 


: 
Šioje knygoje greitai veikiančių vaistų nerasite, bet vienas pra- 
timas padės akimirksniu sustiprinti valią: sulėtinkite kvėpavimą 
iki 4—6 kartų per minutę. Vienam įkvėpimui tektų nuo dešimties 
iki penkiolikos sekundžių - lėčiau, nei kvėpuojate normaliai. Tai 
padaryti nėra labai sudėtinga, reikia tik trupučio praktikos ir 
kantrybės. Sąmoningas kvėpavimo sulėtinimas aktyvuoja sme- 
genų kaktinę žievę ir padidina širdies ritmo kintamumą, o tai 
padeda smegenims ir visam kūnui pereiti iš streso į savikontro- 
lės būseną. Keletą minučių taip pakvėpavę pasijusite ramesni, 
atgausite savikontrolę ir galėsite atsispirti pagundoms ar imtis 


rimto iššūkio.“ 


* Jeigu kvėpavimui lėtinti norite pasitelkti šiuolaikines technologijas, yra keletas 
produktų - nuo visai pigių programėlių išmaniesiems telefonams (pavyzdžiui, 
kvėpavimo tempo matuoklis „Breath Pacer“) iki moderniausių širdies ritmo kin- 
tamumo matavimo prietaisų (tokių kaip „EmW/ave Personal Stress Reliever'). 

slaubingėsėiė "Laoso aidas Bi 

Labai praverstų sulėtinti kvėpavimą, kol dar nepradėjote doro- 
ti sūrio pyrago. Pradžiai apskaičiuokite, kiek kartų per minutę 
įkvepiate būdamas normalios būsenos. Tada pradėkite lėtinti 
tempą, stengdamiesi neužlaikyti kvėpavimo (nes tai tik padi- 
dintų stresą). Daugeliui žmonių lengviau sulėtinti iškvėpimą, 
todėl sutelkite dėmesį į tai, kaip iškvepiate orą (sučiaupkite 
lūpas taip, tarsi pūstumėte orą per šiaudelį, ir išpūskite jį iki 
galo). Iškvepiant visą orą kvėpavimas be ypatingų pastangų 
taps gilesnis, pilnesnis. Jeigu nepavyksta sulėtinti iki keturių 
kvėptelėjimų per minutę, nesijaudinkite. Širdies ritmo kinta- 
mumas pradės tolygiai didėti, kai įkvėpimų skaičių sumažinsite 


iki dvylikos per minutę. 


Tyrimai rodo, kad reguliariai atlikdami šį pratimą galite tap- 
ti atsparesni stresui ir papildyti valios rezervą. Per vieną eks- 
perimentą buvo tiriami suaugusieji, bandantys išsigydyti pri- 
klausomybę nuo vaistų ir nuo potrauminio streso sutrikimų. Jo 
rezultatai parodė, kad kasdien po dvidešimt minučių atliekant 
kvėpavimo lėtinimo pratimą padidėja širdies ritmo kintamu- 
mas, sumažėja priklausomybė nuo potraukių ir depresija. Buvo 
atliktas tyrimas, kaip įvairios širdies ritmo kintamumo didi- 
nimo programos (panašios į čia aprašytą kvėpavimo pratimą) 
gerina savikontrolę ir mažina stresą, kurį patiria policininkai, 
biržos makleriai ir klientų aptarnavimo operatoriai — trijų daž- 
niausiai stresą patiriančių profesijų atstovai. Kadangi valios 
rezervui papildyti pakanka ir vienos dviejų minučių sulėtinto 
kvėpavimo, susidūrę su valios iššūkiu, šį metodą galite taikyti 
bet kur ir bet kada. 

Valios receptas 


Natanas, vienas iš mano studentų, dirbo gydytojo padėjėju vieti- 
nėje ligoninėje. Darbas jam patiko, bet netrūko ir įtampos. Reikė- 
jo bendrauti su pacientais ir atlikti administracines pareigas. Jis 
pastebėjo, kad įtemptu metu kvėpavimo lėtinimo pratimas jam 
padeda blaiviau mąstyti ir priimti teisingus sprendimus. Pratimas 
buvo toks veiksmingas, kad jis papasakojo apie jį savo bendradar- 
biams. Jie taip pat pradėjo daryti kvėpavimo lėtinimo pratimą, 
kad geriau pasirengtų sunkioms akimirkoms, pavyzdžiui, pokal- 
biui su paciento šeimos nariais, arba lengviau ištvertų nuovargį 
bei miego trūkumą po ilgų budėjimo valandų. Natanas šį metodą 
pradėjo siūlyti ir savo pacientams, kad šie geriau susidorotų su 
nerimu, lengviau ištvertų nemalonias medicinines procedūras. 
Daug jo pacientų skundėsi nepajėgiantys kontroliuoti to, kas su 
jais vyksta. Kvėpavimo sulėtinimas leido jiems pajusti, kad jie gali 
kontroliuoti savo mintis ir kūną, o sunkiomis akimirkomis — būti 
drąsesni. 


TRENIRUOKITE SAVO PROTĄ IR KŪNĄ 


Yra daugybė būdų, padedančių sustiprinti savikontrolę, o šią savai- 
tę jūsų paprašysiu įvertinti du metodus ir nuspręsti, kuris iš jų yra 
vertesnis. Abu nėra brangūs ir veikia akimirksniu, tačiau tikrieji 
rezultatai juntami po ilgesnio laiko. Be to, jie padeda lengviau susi- 
doroti su tokiais valios sabotuotojais kaip depresija, nerimas, chro- 
niškas skausmas, kraujagyslių ligos ir diabetas. Tai gera investicija 
visiems, norintiems ugdyti valią ir neprieštaraujantiems prieš tokį 
šalutinį poveikį kaip pagerėjusi sveikata ir laimė. 

Valios stebuklas 


Psichologė Megan Oaten ir biologas Kenas Chengas neseniai baigė 
savo pirmąjį mokslinį tyrimą. Šie du australų mokslininkai iš Sidnė- 
jaus Macguarie universiteto tyrė naują gydymo būdą, padedantį 
sustiprinti savikontrolę, o gauti rezultatai pribloškė pačius tyrėjus. 
Jie, aišku, tikėjosi teigiamų rezultatų, bet nė nesapnavo, kad gydy- 
mas bus toks efektyvus. Tyrime dalyvavo šeši vyrai ir aštuoniolika 
moterų nuo aštuoniolikos iki penkiasdešimties metų amžiaus. Po 
du mėnesius trukusio gydymo pagerėjo tiriamųjų gebėjimas susi- 
kaupti ir ignoruoti dėmesį atitraukiančius dalykus. Net ir dėmesio 
sulaikymas trisdešimt sekundžių būtų buvusi proga švęsti, tačiau 
rezultatai buvo kur kas geresni. Tiriamieji sumažino surūkomų ci- 
garečių, išgeriamo alkoholio ir kofeinizuotų gėrimų kiekį, nežiūrint 
į tai, kad niekas jų to neprašė. Jie pradėjo valgyti daugiau sveiko 
maisto ir mažiau nesveikų užkandžių. Praleisdavo mažiau laiko 
prie televizoriaus ir pradėjo daugiau mokytis. Taupė pinigus ir'ma- 
žiau išleisdavo neapgalvotiems pirkiniams. Pasijuto galintys labiau 
kontroliuoti savo emocijas. Jie nebe taip atidėliodavo ar vilkindavo 
darbus ir net nevėluodavo į susitikimus. 

Dieve šventas, kas tai per stebuklingas vaistas ir kur galėčiau 
gauti jo receptą? 

Čia įtakos turėjo visai ne vaistas. Valios stebuklas įvyko dėl pa- 
prasčiausio fizinio krūvio. Visiems dalyviams, kurie prieš tai nieka- 
da nebuvo reguliariai sportavę, buvo įteikti abonementai į sporto 
klubą ir palinkėta kuo geriau jais pasinaudoti. Pirmąjį mėnesį jie 
sportavo vidutiniškai kartą per savaitę, bet baigiantis dviejų mė- 
nesių trukmės eksperimentui per savaitę į klubą nueidavo iki trijų 
kartų. Mokslininkai jų neprašė dar ką nors keisti savo gyvenime, 
tačiau pasirodė, kad sportas įpūtė naujų jėgų ir sustiprino savikon- 
trolę visose jų gyvenimo srityse. 

Pasirodo, fizinė mankšta ir yra tas stebuklingas vaistas savikon- 
trolei stiprinti, kurį atrado mokslininkai. Pradedantieji iš karto pa- 

junta sustiprėjusios valios nešamą naudą. Penkiolika minučių ant 
bėgimo takelio sumažina potraukius — tuo mokslininkai įsitikino 
gundydami šokoladu besilaikančiuosius dietos ir cigaretėmis už- 
kietėjusius rūkalius. Tačiau ilgalaikis mankštinimosi poveikis yra 
dar įspūdingesnis. Jis ne tik palengvina įprastą kasdienį stresą, bet 
ir veikia ne prasčiau už garsųjį antidepresantą „Prozac“. Mankšta 
savikontrolę sustiprina pakeldama širdies ritmo kintamumą ir tre- 
niruodama smegenis. Mokslininkai neurologai, atidžiau patyrinėję, 
kas vyksta neseniai pradėjusių sportuoti žmonių smegenyse, pa- 
stebėjo, kad padaugėja pilkosios medžiagos - smegenų ląstelių - ir 
baltosios masės — nervinių audinių, kurie padeda greitai ir efekty- 
viai perduoti informaciją iš vienos ląstelės į kitą. Fiziniai pratimai, 
kaip ir meditacija, didina smegenis ir spartina jų veiklą, o ryškiau- 
sias poveikis pastebimas smegenų kaktinėje žievėje. 

Pirmas klausimas, kurį mano studentai užduoda, išgirdę apie šį 
tyrimą: „Kiek man reikia sportuoti?“ Visuomet atsakau taip pat: „ 
O kiek norėtumėte?“ Nėra prasmės išsikelti tikslo, kurio nepasiek- 
tumėte jau pirmą savaitę. Mokslininkai nepriėjo prie bendros nuo- 
monės, kiek konkretus žmogus turėtų sportuoti. 2010 m. atlikta de- 
šimties skirtingų tyrimų rezultatų analizė atskleidė, kad labiausiai 
nuotaiką pakelia ir stresą sumažina penkių minučių mankštelės, o 
ne ilga treniruotė. Todėl visai ne gėda (bet ir naudinga) skirti pen- 
kias minutes pasivaikščiojimui aplink savo gyvenamąjį kvartalą. 

Kitas dažnas klausimas: „Kokia mankšta geriausia? Į jį aš at- 
sakau: „O kokia veikla jūs pats norėtumėte užsiimti?“ Nei protas, 
nei kūnas nediskriminuoja jokios fizinės veiklos, todėl galite pradė- 
ti nuo to, kas jums labiausiai patinka. Sodininkystė, vaikščiojimas, 
šokiai, joga, komandiniai žaidimai, plaukimas, dūkimas su vaikais 
ar šunimi, net ir namų tvarkymas ar pasivaikščiojimas apžiūrint 
parduotuvių vitrinas gali būti laikoma mankšta. Jei esate visiškai 
įsitikinę, kad mankšta — ne jums, siūlau praplėsti šio žodžio sąvoką 
ir įtraukti bet kokią jums malonią veiklą, kuri neigiamai atsako į 

šiuos du klausimus: 1. Ar tai darydami jūs sėdite, ramiai stovite ar 
gulite? 2. Ar tai darydami ryjate nesveiką maistą? Sveikinu, jeigu 
radote šį apibrėžimą atitinkantį užsiėmimą! Jūs radote savo valios 
ugdymo būdą. Bet kokia veikla, išjudinsianti jūsų sėslų gyvenimo 
būdą, papildys valios rezervą. 


VALIOS UGDYMO EKSPERIMENTAS: 
PENKIŲ MINUČIŲ VALIOS 
PAPILDYMAS GAMTOJE 


Jei norite akimirksniu pasipildyti valios, išeikite į lauką. Anot 


E D in aks Da GN S 


mokslininkų, vos penkios minutės judėjimo gamtoje sumaži- 
na stresą, pakelia nuotaiką, sutelkia dėmesį ir sustiprina savi- 
kontrolę. Mankšta gryname ore gali būti vadinama bet kokia 
veikla Motinos Gamtos apsuptyje. Geriausia žinia yra ta, kad 


daug laiko tikrai nereikia, pakanka ir kelių minučių. Trum- 

pesnė, bet intensyvesnė veikla pakels nuotaiką labiau nei ilga 
treniruotė. Nereikia lieti prakaito ir sportuoti iki visiško išseki- 
mo. Trumpo pasivaikščiojimo poveikis bus stipresnis negu in- 
tensyvios treniruotės. Štai keletas valios atsargas papildančių 


būdų pajudant lauke: 


E2RIS SE ATA EE ALSA AT TT LM EIĖ E IRAS salė 


* Kai taip pasakau, žmonės mano, kad aš juokauju. Galiu jus užtikrinti, kad tikrai ne. Tik vie- 
nuolika proc. amerikiečių įvykdo rekomenduojamas fizinio krūvio normas, ir aš tikrai neturiu 
iliuzijų, kad nuo šiol visi ims bėgti maratonus. Yra pakankamai įrodymų, jog ir trumpa mankš- 
ta geriau negu nieko, o naudos duoda bet koks fizinis aktyvumas, net ir toks, kuriam nereikia 
autis sportbačių ir lieti prakaito. 

A Išėję iš darbo, nueikite į artimiausią parkelį. 


A Susiraskite „iPod“ mėgstamą dainą ir apeikite arba apibėkite 


kvartalą. 


A Išveskite šunį į lauką pažaisti (ir patys pabėgiokite paskui 


kamuoliuką). 
A Padirbėkite kieme ar sode. 
A Išeikite į lauką ir keletą kartų paprasčiausiai pasirąžykite. 


A Pasiūlykite vaikams su jumis palenktyniauti arba pažaisti kieme. 


Priverstas sportuoti ŽMOGUS pakeičia nuomonę 


Penkiasdešimt ketverių metų Antonijus, dviejų sėkmingai veikian- 
čių itališkų restoranų savininkas, mano paskaitas lankė gydytojo 
nurodymu. Jis skundėsi aukštu kraujospūdžiu ir padidėjusiu cho- 
lesterolio kiekiu, o liemens (tiksliau pilvo) apimtis per metus padi- 
dėdavo dviem centimetrais. Gydytojas jį perspėjo, kad nepakeitęs 
gyvenimo būdo vieną dieną susmuks nuo širdies smūgio prie ver- 
šienos kepsnio su parmezano plutele lėkštės. 

Antonijus nenoromis nusipirko treniruoklį ir pasistatė namuose 
darbo kambaryje, bet iš jo buvo mažai naudos. Mankšta jam atrodė 
tik laiko gaišimas. Nebuvo nei smagu, nei produktyvu, jau nekal- 
bant apie tai, kad jį erzindavo visi lendantys į akis su savo patari- 
mais, ką ir kaip jam daryti. 

Tačiau mintis, kad mankštinantis galima pagerinti smegenų 
veiklą ir sustiprinti valią, Antonijų suintrigavo. Jam patiko rungty- 
niauti ir jis nenorėjo nusileisti kitiems. Į mankštą jis pradėjo žiūrėti 

kaip į slaptą ginklą, kaip į priemonę tapti žaidimo nugalėtoju. Ne- 
pakenktų, žinoma, ir širdies ritmo kintamumo padidinimas, kurio 
sumažėjimas perspėja apie gresiančią mirtį dėl širdies ir kraujagys- 
lių ligų. 

Nusipirktą bėgimo takelį jis pavertė tikru valios generatoriumi, 
o ant prietaiso skydelio, vietoj užrašo kalorijos, užsiklijavo „Valia“ 
(jam nėmaž nerūpėjo, kiek kalorijų jis sudegina, nes buvo iš tų 
žmonių, kurie nemąstydami į keptuvę įmeta gabalą sviesto). Kuo 
daugiau kalorijų sudegindavo ant takelio, tuo didesnį skaičių ma- 
tydavo prie užrašo „Valia“ ir tuo stipresnis jausdavosi. Jis pradėjo 
treniruotis ant bėgimo takelio kasryt, kad visai dienai pasikrautų 
valios atsargų, kurių turėjo pakakti varginantiems susitikimams ir 
ilgoms darbo valandoms. 

Nuo treniruočių ant valios mašina tapusio bėgimo takelio ne tik 
pagerėjo Antonijaus sveikata (to siekė jo daktaras), bet atsitiko tai, 
ko norėjo ir pats Antonijus. Jis visą dieną jautėsi energingesnis, žva- 
lesnis ir nepristigdavo savikontrolės. Anksčiau jis manė, kad treni- 
ruotė atims iš jo daug jėgų ir laiko, bet paaiškėjo, kad mankšta jam 
suteikia kur kas daugiau jėgų, negu jis išnaudoja jų sportuodamas. 

Jei teisinatės tuo, kad esate pernelyg pavargę arba neturi- 


te laiko sportui, keiskite mąstymą ir pradėkite galvoti, kad 

mankšta ne išsekins jus, o atvirkščiai - grąžins jums jėgas ir 


sustiprins valią. 

Stiprinkite valią miegodami! 


Jeigu per naktį miegate mažiau nei šešias valandas, labai gali būti, 
kad net nebeprisimenate, ką reiškia turėti valios. Tie, kam nuolatos 
stinga miego, yra jautresni stresui, įvairiems potraukiams ir pagun- 

doms. Trūkstant miego sunkiau kontroliuoti emocijas, susikaupti 
ir rasti energijos atlikti tai, kam reikia valios pastangų. (Tarp mano 
studentų visuomet atsiranda grupelė žmonių, galinčių akimirksniu 
patvirtinti, kad mano žodžiuose yra tiesos — tai jauni tėvai.) Jei- 
gu jums nuolatos trūksta miego, vakarais galite jaustis nusiminę ir 
graužtis dėl to, kad ir vėl pasidavėte pagundai arba nepadarėte to, 
ką turėjote padaryti. Nedaug trūksta, kad tai peraugtų į gėdos ir 
kaltės jausmą. Vargu ar dažnam yra šovę į galvą, jog norėdami tapti 
geresniais žmonėmis turime geriau išsimiegoti. 

Kodėl neišsimiegojimas išsunkia paskutinius valios likučius? 
Trūkstant miego smegenys ir visas organizmas pradeda blogiau 
įsisavinti gliukozę — pagrindinį energijos šaltinį. Kai esate pavargę, 
jūsų ląstelės nebesugeba pasisavinti gliukozės iš kraujo. Ląstelėms 
stinga kuro, jos išsenka, nualinamos. Pajutę, kad smegenims ir kū- 
nui trūksta energijos, ieškote saldumynų arba kofeino. Tačiau nei 
cukrus, nei kava šiuo atveju nepadeda todėl, kad smegenys ir visas 
organizmas paprasčiausiai jų nebepriima, nes nebegali efektyviai 
panaudoti. Labiausiai nukenčia savikontrolė, nes tai viena iš dau- 
giausia energijos naudojanti smegenų veikla, o energijos likučiai 
nebepatenkina jos poreikio. 

Kaktinė žievė, nuolat daug energijos reikalaujanti smegenų sri- 
tis, kenčia nuo energijos stygiaus. Miegą tiriantys mokslininkai šiai 
būsenai turi sugalvoję atskirą pavadinimą — „lengva kaktinės žievės 
disfunkcija“. Sutrumpinkite būtiną laiką išsimiegoti ir atsibudę kurį 
laiką jausitės kaip Phineasas Gage'as po patirto smegenų sužaloji- 
mo. Tyrimai rodo, kad miego trūkumas smegenis veikia kaip len- 
gvas apgirtimas, o tokioje būsenoje, manau, dauguma tai patvirtin- 
tų, savikontrolė labai prastai veikia. 

Susilpnėjus kaktinės žievės veiklai, ji pradeda nebekontroliuoti 
kitų smegenų sričių. Paprastai tokiais atvejais nutildoma smegeny- 
Se veikianti apsaugos sistema, kuri padeda susidoroti su stresu ir 
įvairiais troškimais. Užtenka ir vienos bemiegės nakties, kad ryšys 

tarp šių dviejų smegenų sričių nutrūktų. Nevaldoma apsaugos sis- 
tema pradeda pernelyg jautriai reaguoti į įprastą, kasdienį stresą. 
Kūnas tarsi įstringa fiziologinėje „kovok arba bėk“ būsenoje, kurią 
lydi padidėjęs streso hormonų lygis ir sumažėjęs širdies ritmo kin- 
tamumas. Pasekmė: daugiau streso ir mažiau savikontrolės. 

Gera žinia ta, kad visa tai galima atstatyti. Kai miego trūkumą 
jautęs žmogus pagaliau vieną naktį gerai išsimiega, smegenis ske- 
nuojantys aparatai nebeužfiksuoja jokio kaktinės žievės veiklos pa- 
blogėjimo. Tiesą sakant, jos atrodo lyg visą laiką gerai išsimiegan- 
čio žmogaus smegenys. Mokslininkai pradėjo tyrinėti, kaip tai būtų 
galima panaudoti gydant narkomanus. Vienas tyrimas parodė, kad 
penkių minučių kvėpavimo meditacija padėjo sveikstantiems nar- 
komanams lengviau užmigti. Kartu viena valanda prailgino jų vi- 
savertį nakties miegą, o tai smarkiai sumažino riziką, kad jie vėl 
pradės vartoti narkotikus. Taigi, jei norite geležinės valios, dabar 
pat eikite miegoti! 


VALIOS EKSPERIMENTAS: ŠŠŠŠ 


Jeigu jums jau kurį laiką trūksta miego, yra daugybė būdų papil- 
dyti savikontrolės atsargas. Jeigu ir negalite be pertrūkio naktį 
išmiegoti aštuonias valandas, net ir trumpas nusnūdimas gali 
daug ką pakeisti. Kai kurie tyrimai rodo, kad, vieną naktį gerai 
išsimiegojus, smegenų veikla pasiekia optimalų lygį. Jeigu visą 
savaitę eidavote vėlai miegoti ir tekdavo anksti keltis, savaitgalį 
gerai išsimiegoję vėl pripildysite valios atsargas. Kito tyrimo re- 
zultatai rodo, kad gerai išsimiegojus savaitės pradžioje, sukaup- 


tos valios atsargos padeda kompensuoti miego trūkumą kitomis 

dienomis. Dar kiti tyrimai perša mintį, kad svarbiausias veiksnys 
čia — kiek valandų iš eilės nemiegate. Lemiamu momentu trum- 
pai nusnūsdami galite atkurti gebėjimą susikaupti ir savikontro- 


lę, net jeigu praėjusią naktį ir nepavyko išsimiegoti. Išmėginkite 

vieną iš šių būdų — atsigriebkite už miego trūkumą, sukaupkite 
atsargų ar trumpai migtelėkite — ir panaikinsite patirtą žalą arba 


užbėgsite jai už akių. 

Kai užmigti reikia valios 


Viena iš mano studenčių, Lisa, norėjo atsikratyti blogo įpročio eiti 
miegoti labai vėlai. Dvidešimt devynerių metų, netekėjusi, ji gyve- 
no viena, o tai reiškia, kad niekas kitas negalėjo nuvaryti jos į lovą. 
Rytais ji atsibusdavo neišsimiegojusi, išsekusi ir sunkiai prisiversda- 
vo eiti į darbą, kur dirbo biuro administratore. Visą dieną ji kliau- 
davosi tik kofeino turinčiu dietiniu gėrimu, bet vis tiek dažniausiai 
praknapsėdavo visus susirinkimus. Nesulaukusi penktos vakaro, ji 
jau būdavo nusiplūkusi ir pavargusi, o dėl to tapdavo irzli, išsiblaš- 
kiusi ir troško kuo greičiau užsukti į greitojo maisto užkandinę. Per 
pirmą paskaitą Lisa pasakė, kad jos valios ugdymo iššūkis bus anks- 
čiau nueiti miegoti. 

Kitą savaitę ji prisipažino pritrūkusi valios. Vakarieniaudama ji 
prižadėdavo sau, kad šiandien atsiguls anksčiau, bet maždaug apie 
vienuoliktą vakaro šis apsisprendimas jau būdavo išgaravęs. Papra- 
šiau Lisos papasakoti, ką ji veikia, kai neina miegoti. Ji man papasa- 
kojo apie šimtą be galo svarbių reikalų ir reikaliukų, kurie ją užgula 
nakčiai traukiantis gilyn. Patikrinti „Facebook 'ą“, išvalyti šaldytuvą, 
ištrinti nereikalingus elektroninius laiškus ar net perskaityti rekla- 

minius pranešimus. Aišku, nė vienas iš šių darbų nebuvo skubus, 
bet vėlyvą vakarą jie staiga pasidarydavo nepaprastai įdomūs. Lisa 
niekaip negalėjo ištrūkti iš užburto rato „prieš eidama miegoti pa- 
darysiu dar vieną dalyką . Kuo būdavo vėliau ir kuo labiau jausda- 
vosi pavargusi, tuo sunkiau jai būdavo atsispirti momentiniam pa- 
sitenkinimui, kurį žadėdavo kiekvienos naujos užduoties atlikimas. 

Kai tikslą ilgiau pamiegoti mes pervadinome valios iššūkiu „aš 
nedarysiu“, viskas apsivertė. Prisiversti eiti anksčiau miegoti nebuvo 
pagrindinė užduotis. Jai reikėjo atsispirti visiems tiems dalykams, 
kurie vertė ją ilgai naktinėti. Lisa nusistatė taisyklę po vienuoliktos 
valandos vakaro išjungti televizorių ir kompiuterį ir nepradėti nau- 
jų darbų. Štai tokios taisyklės jai reikėjo, kad pajustų, kokia iš tikrų- 
jų yra pavargusi, ir dar iki vidurnakčio nueitų miegoti. Pradėjusi per 
naktį išmiegoti po septynias valandas, Lisa pajuto, kad reklaminių 
skelbimų skaitymas ir kitos naktinėjimo pagundos prarado žavesį. 
Po poros savaičių ji jau turėjo jėgų imtis naujo valios ugdymo iš- 
šūkio — nebegerti dietinių gėrimų ir grįžtant namo nebeužsukti į 
greitojo maisto užkandines. 

| 
Jei žinote, kad turėtumėte ilgiau pamiegoti, bet vis tiek vaka- 
: rojate iki vėlumos, pagalvokite apie tai, kam vietoj miego pa- 
sakote „taip“. Ta pati taisyklė galioja visom toms užduotims, 
kurių vengiate arba kurias atidėliojate. Jeigu neužtenka valios 
: ką nors atlikti, gal pasakykite sau, ko jūs nedarysite. 

PER DIDELĖS SAVIKONTROLĖS KAINA 


Valios instinktas yra nuostabus dalykas: dėl sunkaus smegenų darbo 
ir jų bendradarbiavimo su visu kūnu jūs galite priimti sprendimus, 


66 


padedančius įgyvendinti ilgalaikius tikslus, ir jums nereikia pulti į 
paniką žūtbūt patenkinti savo potraukių. Tačiau savikontrolė turi 
savo kainą. Visos protinės užduotys — sutelkti dėmesį, apsispręsti, 
kuriam iš vienas kitam prieštaraujančių tikslų atiduoti pirmenybę, 
sumažinti įtampą ir atsispirti pagundoms - reikalauja energijos, ti- 
kros fizinės kūno energijos, „sustok ir planuok“ reakcijai. 

Kiekvienas žino, kad stresas kenkia sveikatai. Jeigu patiriate nuo- 
latinę įtampą, organizmas atima energiją iš tokių ilgalaikių poreikių 
kaip maisto virškinimas, reprodukcinė sistema, žaizdų užgydymas, 
pasipriešinimas ligoms ir nukreipia ją į srautą tariamai svarbių da- 
lykų. Štai dėl ko nuolatinis stresas veda prie širdies ir kraujagyslių 
ligų, diabeto, chroniškų nugaros skausmų, nevaisingumo ir perša- 
limo ligų bei gripo, vos tik paplitus naujam virusui. Ir visai nesvar- 
bu, kad kasdieniams rūpesčiams „kovok arba bėk“ reakcija visiškai 
nepadeda (pamėginkite pribaigti savo praskolintą kreditinę kortelę 
arba pabėgti nuo jos). Tol, kol jūsų smegenys pastebi ir atpažįsta 
išorines grėsmes, jūsų protas ir kūnas yra pasirengę gintis ir imtis 
impulsyvių veiksmų. 

Kadangi savikontrolė taip pat reikalauja daug energijos, kai ku- 
rie mokslininkai teigia, jog perdėta savikontrolė, ypač nuolatinio 
streso sąlygomis, gali susargdinti, nes energijos ištekliai atimami iš 
imuninės sistemos. Jau rašiau: per stipri valia gali pakenkti svei- 
katai. Jums gali kilti klausimas: „Tai kodėl pirmame skyriuje buvo 
rašoma apie tai, kokia svarbi yra valia žmogaus sveikatai? O da- 
bar sakote, kad savikontrolė gali susargdinti?“ Visaip gali būti. Kad 
gyventum laimingai ir produktyviai, reikia ir šiek tiek streso, ir 
savikontrolės. Tačiau kaip nesveika gyventi nuolatinio streso sąly- 
gomis, taip ir gali būti nenaudinga stengtis kontroliuoti visas savo 
mintis, jausmus, elgesį. Tai per sunki našta organizmui. 

Savikontrolė, kaip atsakas į stresą, išsivystė evoliucijos keliu. Tai 
gudri strategija specifiniams iššūkiams įveikti. Kaip nuolatinis stre- 
sas, taip ir chroniška, nepermaldaujama savikontrolė mums prida- 

ro daug bėdų. Mums reikia laiko atsigauti nuo savikontrolės kelia- 
mos įtampos, nes kartais savo protinius ir fizinius išteklius turime 
nukreipti kitur. Kad išsaugotumėte sveikatą ir laimės jausmą, turite 
liautis siekę tobulai stiprios valios. Net ir sustiprinę savikontrolę, 
negalite kontroliuoti visų savo minčių, jausmų, žodžių ir veiksmų. 
Reikia labai išmintingai pasirinkti valios mūšio lauką. 


| 

. VALIOS EKSPERIMENTAS: 

| PAILSĖKITE, KAD ATKURTUMĖTE 
VALIOS REZERVĄ 

Vienas geriausių būdų atsigauti po streso ir po kasdienių savi- 
| kontrolės reikalavimų yra poilsis. Poilsis, net jeigu trunka vos ke- 
lias minutes, padidina širdies ritmo kintamumą suaktyvindamas 
i parasimpatinę nervų sistemą ir nutildydamas simpatinę nervų 
sistemą. Jis pakeičia organizmo būseną taip, kad šis atsistatytų, 
sugytų, jo imuninės funkcijos sustiprėtų ir streso hormonų kiekis 
sumažėtų. Moksliniai tyrimai rodo, kad kiekvieną dieną skiriant 
laiko poilsiui ne tik pagerėja sveikata, bet ir sustiprėja valia. Nu- 
! statyta, kad reguliariai atsipalaiduojantys žmonės fiziologiškai 
, daug sveikiau reagavo į du sunkius valios išbandymus: dėmesio 
sutelkimo ir ištvermės skausmui patikrinimą (reikėjo panardin- 
: ti vieną pėdą į 4* temperatūros vandenį, bet, skaitytojau, labai 


prašau to nedaryti namie). Sportininkai, darantys specialius atsi- 
palaidavimo ir gilaus kvėpavimo pratimus, po varginančios tre- 
niruotės daug greičiau atstato jėgas ir sumažina streso hormonų 


bei deguonies trūkumo organizmui daromą žalą. 

Mes nekalbame apie drybsojimą priešais televizorių arba atsi- 
palaidavimą su taure vyno prie riebaus kepsnio. Valios atsargas 
papildo tik tikras fizinis ir protinis atsipalaidavimas, sukeliantis 
tai, ką Harvardo medicinos mokyklos kardiologas Herbertas 
Bensonas vadina fiziologinės relaksacijos reakcija. Jūsų širdies 
ritmas ir kvėpavimas sulėtėja, sumažėja kraujospūdis, raumenys 


tampa nebe tokie įsitempę. Jūsų smegenys kurį laiką nebepla- 

nuoja ateities ir nebeanalizuoja praeities. 


Norėdami įjungti relaksacijos reakciją, atsigulkite ant nugaros, 


M, Ce CL G] EEK D 


kelius šiek tiek pakelkite ir pakiškite po jais pagalvėlę (arba įsi- 
taisykite bet kokioje jums patogioje padėtyje). Užmerkite akis 
ir kelis kartus giliai įkvėpkite taip, kad pilvas išsipūstų, o paskui 
vėl susitrauktų. Jeigu kurioje nors kūno dalyje jaučiate įtampą, 
galite specialiai suspausti ir įtempti tą raumenį, o paskui leisti 
jam atsipalaiduoti. Pavyzdžiui, jeigu pajutote įtampą rankose 
arba pirštuose, sugniaužkite juos į kumštį, o paskui išskėskite ir 
visiškai atpalaiduokite. Jeigu jaučiate, kad įsitempusi kakta arba 
žandikaulis, iš pradžių kuo stipriau susiraukite, paskui plačiai 
kioje pozoje bent penkias minutes, mėgaudamiesi tuo, kad rei- 
kia tik kvėpuoti. Jei bijote užmigti, įjunkite žadintuvą. 

Paverskite tai savo kasdiene rutina, ypač jeigu susiduriate su 
stresu ir valios reikalaujančiais iššūkiais. Atsipalaidavimas padės 
organizmui atsigauti nuo fiziologinio streso poveikio ir neper- 


maldaujamos savikontrolės. 

VISA ŠALIS APIMTA STRESO 


Kalbėdamas apie valią dažnas ją įvardija skirtingai — tai būdo bruo- 
žas, savybė, dorybė, kažkas, ką turi ar neturi, įgimta galia, kurią 
pritaikai sudėtingose situacijose. Tačiau mokslas valią apibrėžia 
visai kitaip. Tai evoliucijos metu išsivystęs gebėjimas ir instinktas, 
kurį turi visi. Tai nuoseklus valdymas procesų, kurie vyksta prote 
ir kūne. Kiek anksčiau išsiaiškinome, kad stipraus streso metu arba 
tada, kai jus slegia koks nors sunkumas, liūdesys, jūsų protas ir kū- 
nas gali nenorėti bendradarbiauti. Valią gali susilpninti miego trū- 
kumas, prasta mityba, sėslus gyvenimo būdas ir dar daugybė kitų 
veiksnių, siurbiančių iš jūsų energiją arba įkalinančių jūsų protą ir 
kūną nuolatinėje reagavimo į stresą būsenoje. Kiekvienam gydyto- 
jui, dietologui ar priekabiam sutuoktiniui, įsitikinusiam, kad valia 
priklauso tik nuo jūsų proto, šis tyrimas turėtų atverti akis. Taip, 
protas labai svarbus, tačiau ir kūnas turėtų būti tam pasirengęs. 
Mokslas nurodo ir dar vieną labai svarbų dalyką: stresas yra va- 
lios priešas. Mes per dažnai manome, kad kai kuriuos dalykus įma- 
noma atlikti tik spiriant stresui, mes netgi ieškome, kaip tą stresą 
būtų galima padidinti (laukiame iki paskutinės minutės, kritikuoja- 
me save už tingėjimą ir nesugebėjimą savęs kontroliuoti), kad susti- 
printume motyvaciją. Stresą naudojame ir bandydami motyvuoti 
kitus: darbe užkuriame tikrą pirtį, nuolat priekaištaujame šeimai 
namuose. Gali pasirodyti, kad trumpą laiką tai padeda, bet ilgalai- 
kėje perspektyvoje — niekas taip greitai neištuština valios atsargų, 
kaip nuolatinis stresas. Biologiškai stresas ir savikontrolė — tiesiog 
nesuderinami. „Kovok arba bėk“ ir „sustok ir planuok“ reakcijų 
esmė yra energijos valdymas, tačiau jos energiją ir dėmesį paskirsto 
labai skirtingai. „Kovok arba bėk“ reakcija visą energiją nukreipia į 
kūną, kad šis galėtų instinktyviai imtis veiksmų, bet atima ją iš tos 
smegenų srities, kuri yra atsakinga už išmintingo sprendimo priė- 
mimą. „Sustok ir planuok“ reakcija energiją pasiunčia į smegenis, ir 

ne bet kur, o į savikontrolės centrą, į smegenų kaktinę žievę. Stre- 
sas jus verčia reaguoti į skubius, trumpalaikius tikslus ir rezultatus, 
o savikontrolei reikia aprėpti platesnį vaizdą. Kad sustiprintumėte 
valią, labai svarbu išmokti geriau valdyti stresą. 

Pastaraisiais metais keli žymūs mokslo vyrai kaip susitarę ėmė 
tvirtinti, jog amerikiečiai prarado kolektyvinę valią. Jeigu tai tiesa, 
vargu ar tai turi ką nors bendra su amerikietiškųjų vertybių pra- 
radimu, kaip teigia tie mokslininkai. Greičiausiai tai tik įrodo, kad 
šiandienė visuomenė gyvena kur kas stipresnio streso sąlygomis. 
2010 m. Amerikos psichologų asociacijos atliktas nacionalinio 
masto tyrimas atskleidė, jog 75 proc. Jungtinių Valstijų gyventojų 
patiria stiprų stresą. Nieko nuostabaus, turint omenyje pastarojo 
dešimtmečio įvykius, pradedant teroristų atakomis, gripo epide- 
mijomis ir baigiant ekologinėmis katastrofomis, stichinėmis nelai- 
mėmis, bedarbyste ir ekonomikos nuosmukiu. Visą šalį apimantis 
stresas kenkia ir mūsų psichologijai bei savikontrolei. Jeilio univer- 
siteto Medicinos mokyklos mokslininkai nustatė, kad po 2001 m. 
rugsėjo 11-osios gerokai sumažėjo tiriamųjų širdies ritmo kinta- 
mumas. Rugsėjo 11-osios išpuoliai sukrėtė visus piliečius, todėl 
nėra ko stebėtis, kad paskui dar daug mėnesių buvo fiksuojamas 
padidėjęs alkoholio, rūkalų ir narkotikų suvartojimas. Tą patį gali- 
ma pasakyti ir apie 2008-2009 metų ekonominės krizės piką. Ame- 
rikiečiai prisipažino, kad bėgdami nuo streso ėmė valgyti daugiau 
nesveiko maisto, rūkaliai surūkė daugiau cigarečių ir net nemėgino 
mesti šio žalingo įpročio. 

Be to, amerikiečiai vis labiau kenčia nuo miego trūkumo. Pasak 
2008 m. Nacionalinio miego fondo atlikto tyrimo, suaugęs ame- 
rikietis dabar vidutiniškai miega dviem valandomis mažiau nei 
1960 m. Nauji tautiečių miegojimo įpročiai gali sukelti blogos savi- 
kontrolės ir sumažėjusio gebėjimo susikaupti epidemiją. Kai kurie 
ekspertai teigia, kad pastaruoju metu sumažėjusi vidutinė miego 
trukmė gali būti ir padažnėjusio nutukimo priežastis. Tarp tų, ku- 

rie vidutiniškai naktį miega mažiau nei šešias valandas, nutukusių 
žmonių yra gerokai daugiau. Iš dalies tai priklauso nuo to, kaip mie- 
go stygius veikia energijos paskirstymą smegenims ir visam orga- 
nizmui. Mokslininkai nustatė, kad per trumpas miegas atsiliepia ir 
impulsų kontrolei bei sugebėjimui sutelkti dėmesį ir gali nulemti 
dėmesio trūkumo ir hiperaktyvumo sutrikimą (ADHD). Galbūt 
vaiko miegojimo įpročiai (paprastai jie atkartoja tėvų įpročius, nors 
vaikams reikia dar daugiau miego) prisideda prie to, kad ši diagno- 
zė nustatoma vis dažniau. 

Jeigu ketiname rimtai imtis pačių sunkiausių iššūkių, turime 
gerai pagalvoti, kaip suvaldyti stresą, ir labiau pasirūpinti savimi. 
Nuovargis ir sekinanti įtampa yra milžiniška kliūtis siekiant savų 
tikslų, o mes esame pavargusi ir streso išsekinta tauta. Mūsų įpro- 
čiai — pradedant persivalgymu ir nuolatiniu neišsimiegojimu - ne 
tik atspindi savikontrolės trūkumą, bet ir išsiurbia energiją bei ap- 
vagia savikontrolę. 


PO MIKROSKOPU: STRESAS IR SAVIKONTROLĖ 


Šią savaitę patikrinkite teoriją, kad stresas — nesvarbu, fizinis ar 
psichologinis - yra savikontrolės priešas. Kokią įtaką jūsų pasi- 


rinkimams turi jaučiamas nerimas, rūpesčiai ar persidirbimas? 

Ar valia tiesiog išgaruoja, kai esate alkani arba pavargę? Kaip 


tai veikia fizinius skausmus arba ligą? Arba tokias emocijas kaip 

pyktis, vienišumas, liūdesys? Dieną arba visą savaitę stebėkite, 
kas vyksta, kai patiriate stresą. Atkreipkite dėmesį į tai, kas tada 
atsitinka su jūsų savikontrole. Ar pajuntate nenumaldomą po- 
traukį? Prarandate savitvardą? Vilkinate tai, ką turėtumėte pa- 
daryti dabar? 

Pabaigos žodis 


Pritrūkę valios, esame linkę visą kaltę suversti savo prigimčiai: kad 
esame silpni, tingūs ir bevaliai ištižėliai. Tačiau dažniausiai mums 
nepavyksta todėl, kad mūsų smegenys ir visas organizmas yra įjun- 
gę ne tą savikontrolės režimą. Kai esame įsisenėjusio streso būse- 
nos, daugiausia valios pastangų reikia mūsų impulsyviajai pusei. 
Norėdami įrodyti turį pakankamai valios, turime persijungti į tokią 
protinę ir fizinę būseną, kuri visą energiją nukreiptų į savikontrolę, 
o ne į gynybą. Tai reiškia, kad privalome pasirūpinti savimi, atsi- 
gauti po patirto streso ir užtikrinti, kad mums pakaktų energijos 
būti „geruoju“ savimi. 

SKYRIAUS SANTRAUKA 


Pagrindinė mintis: Valia yra biologinis instinktas, kuris, kaip 
ir stresas, evoliucijos metu išsivystė tam, kad mus apgintų nuo 
mūsų pačių. 

Po mikroskopu 


A Kas yra grėsmė? Nustatykite, kokius vidinius impulsus reikė- 
tų slopinti, kad prireikus nepristigtumėte valios. 


A Stresas ir savikontrolė. Dieną arba visą savaitę stebėkite, kas 
"vyksta, kai patiriate stresą, ir kas nutinka jūsų savikontrolei. 
Ar pajuntate nenumaldomą potraukį? Prarandate savitvardą? 
Vilkinate tai, ką turėtumėte iš karto atlikti? 


Valios ugdymo eksperimentai 


A Kvėpuodami susigrąžinkite savikontrolę. Sulėtinkite kvėpavi- 
mą iki šešių įkvėpimų per minutę, kad pereitumėte į psicho- 
loginę savikontrolės būseną. 


A Penkios minutės valios rezervą papildančios mankštos gam- 
toje. Išeikite į lauką ir užsiimkite aktyvia veikla (net jeigu tam 
skirsite tik penkias minutes ir apeisite savo mikrorajoną) - ji 
sumažins įtampą, pakels nuotaiką ir sustiprins motyvaciją. 


A Pamiegokite. Panaikinkite miego stygiaus pasekmes snūstelė- 
dami pokaičio arba naktį gerai išsimiegodami. 


A Atsipalaiduodami papildykite savo valios rezervą. Atsigulki- 
te, giliai pakvėpuokite, leiskite psichologinei relaksacijos re- 
akcijai atstatyti jėgas po patirto kasdienio streso ir pernelyg 
uolios savikontrolės. 

PERNELYG PAVARGĘ ATSISPIRTI: 
KODĖL SAVIKONTROLĖ 
YRA KAIP RAUMUO 


Visoje šalyje studentų miesteliuose gerai pažįstamas vaizdas: iš- 
vargusiais veidais studentai sėdi bibliotekose palinkę prie knygų ar 
nešiojamųjų 'kompiuterių. Panašūs į zombius, jie svirduliuoja po 
universiteto teritoriją ieškodami kofeino ir cukraus. Sporto salės 
tuščios, lovose seniai miegota. Stanforde tai vadinama „mirusiųjų 
savaite — septynios dienos baigiantis semestro egzaminų sesijai. 
Studentai bando prikimšti galvas įvairiausių faktų ir formulių, mo- 
kosi per naktis, stengdamiesi atsigriebti už dešimt savaičių truku- 
sius audringus bendrabučio vakarėlius ir lėkščiasvydžio turnyrus. 
Deja, tyrimai rodo, kad tokios titaniškos pastangos brangiai atsiei- 
na (net neskaičiuojant naktinių picų užsakymų į namus ir brangios 
espreso kavos). Atrodo, baigiamųjų egzaminų laikotarpiu studentai 
tesugeba kontroliuoti savo mokymosi įpročius. Jie surūko daugiau 
cigarečių, pamiršta salotas ir maitinasi vien skrudintomis bulvy- 
tėmis. Juos dažniau ištinka emocinės krizės, dažniau įvyksta ne- 
laimingi atsitikimai važiuojant dviračiu. Jie nebesimaudo po dušu, 
nustoja skustis, retai prisiverčia persivilkti švariais drabužiais. 
O blogiausia — net pamiršta valytis dantis. 

Savikontrolę tiriantys mokslininkai nustatė vieną labai nemalo- 
nų dėsningumą: daug valios pastangų reikalaujanti veikla išeikvoja 
valios resursus. Dvidešimt keturias valandas be cigaretės ištvėręs 

rūkalius greičiausiai persivalgytų ledų. Girtuoklis, atsispyręs pagun- 
dai išlenkti taurelę, tampa fiziškai silpnesnis ir neišlaiko ištvermės 
testo. Tikriausiai daugiausia nerimo kelia tendencija, kad dietos be- 
silaikantys žmonės yra linkę sulaužyti ištikimybę savo sutuoktiniui. 
Veikiausiai valios ištekliai yra labai riboti. Kartą juos išnaudojęs, lie- 
ki beginklis prieš kitas pagundas (ar bent jau silpnesnis). 

Šis atradimas labai svarbus siekiant užsibrėžto valios ugdymo 
tikslo. Šiais laikais turime nuolat save kontroliuoti, o tai ištuština 
valios atsargas. Mokslininkai ištyrė, kad stipriausia savikontrolė 
būna rytais, o dienai bėgant ji pamažu silpsta. Kol ateis laikas jums 
tikrai svarbiems dalykams — po darbo eiti į sporto klubą, ryžtin- 
gai imtis svarbios užduoties, nepratrūkti pamačius, kaip jūsų vaikai 
sofą pavertė tapybos pirštais meno kūriniu, ar susilaikyti neištrau- 
kus stalčiuje paslėpto cigarečių pakelio, — galite pristigti valios. Jei- 
gu mMėginsite vienu metu kontroliuoti arba pakeisti daug dalykų, 
galite visiškai išsekti. Jūsų asmeninės savybės čia niekuo dėtos - tai 
priklauso nuo pačios valios prigimties. 


SAVIKONTROLĖ KAIP RAUMUO 


Valios resursų ribas pirmasis metodiškai ištyrė Floridos valstybinio 
universiteto psichologas Roy Baumeisteris, seniai garsėjantis tuo, 
kad imasi spręsti itin sunkiai suprantamus reiškinius. Jis yra tyrinė- 
jęs, kodėl svarbias čempionato rungtynes namų stadione žaidžian- 
čios komandos pasirodo blogiau arba kodėl prisiekusieji gražius 
nusikaltėlius išteisina dažniau?“ Ir netgi nagrinėjęs tokias temas, 


6 Rūpi sužinoti atsakymus? Kai svarbios rungtynės žaidžiamos namuose, prieš savus žiūrovus, 
sportininkai elgiasi sąmoningiau, labiau save kontroliuoja, o tai dažnai sutrukdo pasielgti ins- 
tinktyviai, reaguoti į žaidybinę situaciją automatiškai. Neretai prisiekusieji, teisme vertindami 
gražų žmogų, mano, kad iš esmės jis yra „geras“, ir tik išoriniai veiksniai privertė jį pasielgti 
„blogai“. Štai kaip teisiamasis įgyja lemiamą, bet labai abejotiną pranašumą. 

kaip prievarta per satanizmo ritualus, lytinis mazochizmas, NSO 
pagrobimai. Žodžiu, jis imasi temų, kurios iškart atbaido didžiu- 
mą mokslininkų. Aišku, galite ginčyti, kad pastarasis jo atradimas 
mažai ką turi bendra su okultizmu, greičiau susijęs su įprastomis 
žmogiškosiomis silpnybėmis. Pastaruosius penkiolika metų jis vyk- 
dė eksperimentus laboratorijos sąlygomis: prašė žmonių daryti tai, 
kam reikia valios pastangų — neimti padėtų sausainių, nekreipti dė- 
mesio į blaškančius dirgiklius, nerodyti pykčio, laikyti rankas ledi- 
niame vandenyje. Tyrimas po tyrimo atskleidė, nesvarbu, kokia bū- 
davo pateikiama užduotis, kad bėgant laikui žmonių savikontrolė 
silpsta. Atliekant susikaupimo užduotis po kurio laiko ne tik susil- 
pnėdavo dėmesys, bet žmogus pasijusdavo fiziškai išsekęs. Privers- 
tinis emocijų kontroliavimas ne tik baigdavosi emocijų protrūkiu, 
bet ir noru išlaidauti tam, ko tiriamiesiems visai nereikėdavo. Jeigu 
pavykdavo atsispirti gundantiems saldainiams, atsirasdavo ne tik 
nenumaldomas noras suvalgyti šokolado, bet ir atidėti svarbų dar- 
bą kitai dienai. Atrodo, tarsi kiekvienas valios pastangų reikalau- 
jantis veiksmas susilpnina žmogų ir sumažina jo savikontrolės lygį. 

Po šių pastebėjimų Baumeisteris paskelbė intriguojančią hipo- 
tezę, kad savikontrolė yra kaip raumuo. Aktyviai naudojamas jis 
pavargsta. Jeigu nepailsės, raumuo visai neteks jėgų, kaip iki išse- 
kimo nusivaręs sportininkas. Paskelbus šią hipotezę, Baumeisterio 
laboratorijoje buvo atlikta dar dešimtys tyrimų, ir jų rezultatai piršo 
mintį, kad valios ištekliai yra riboti. Mėginimas pažaboti susierzini- 
mą ar pyktį, griežtas taupymas, kažko atsisakymas — viskas siurbia 
jėgas iš to paties šaltinio. Kadangi bet kuris valios pastangų reika- 
laujantis veiksmas eikvoja valios išteklius, persistengę save kontro- 
liuoti galite iš viso prarasti kontrolę. Susilaikius nuo apkalbų darbe, 
gali būti sunkiau praeiti pro desertų stalą kavinėje. O atsispyrus 
viliojančiam tiramisu, gali būti sunku susikaupti grįžus prie darbo 
stalo. Kai pakeliui namo koks nors kvailys, įbedęs nosį į mobilųjį, 
prasilenkdamas vos nebrūkštelės jūsų automobiliui per šoną, ati- 

daręs langą pavymui jam šūktelėsite: „Nepamiršk įsivesti pagalbos 
telefono numerio, asile! 

Daugelis dalykų, kuriuos atlikdami paprastai nesusimąstome, 
kad jie reikalauja valios pastangų, o kartu ir sekina, semia energiją 
iš to paties šulinio. Pavyzdžiui, bandymas sužavėti panelę ar ka- 
valierių, pastangos pritapti prie bendradarbių, besivadovaujančių 
kitokiomis vertybėmis, važiavimas į darbą per spūstis arba sėdė- 
jimas dar viename nuobodžiame susirinkime. Kaskart, kai turite 
sutramdyti impulsyvų norą, atsispirti dirgikliams, pasverti vienas 
kitam prieštaraujančius tikslus arba prisiversti padaryti ką nors 
sunkaus, jūs išnaudojate dalelę valios išteklių. Jūsų valią eikvoja net 
ir tokie nereikšmingi apsisprendimai kaip, pavyzdžiui, kuriuos iš 
dvidešimties skirtingų prekybos centre esančių skalbimo miltelių 
pirkti. Jeigu smegenys ir kūnas turi persijungti į „sustok ir planuok“ 
režimą, jūs mankštinate menamąjį savikontrolės raumenį. 

Palyginimas su raumeniu ir ramina, ir atima drąsą. Gera žinoti, 
kad valios trūkumas ne visuomet parodo tik mūsų įgimtą silpny- 
bę. Kartais tai rodo, kad mes labai sunkiai dirbome. Nors mintis, 
kad negalime iš savęs tikėtis būti tobuli, ramina, tačiau šis tyrimas 
atskleidžia ir keletą labai rimtų problemų. Jeigu valios atsargos ri- 
botos, ar mes nesame pasmerkti nepasiekti savo svarbiausių tikslų? 
O turint omenyje tai, kad šiuolaikinis gyvenimas iš mūsų visuome- 
nės reikalauja beveik nuolatinės savikontrolės, ar mes, kaip tauta, 
nesame pasmerkti tapti zombiais, besiblaškančiais po pasaulį ir ieš- 
kančiais greito pasitenkinimo? 

Laimė, yra dalykų, kurie gali įveikti valios išsekimą ir sustiprinti 
savikontrolę. Palyginimas su raumeniu leidžia mums ne tik pama- 
tyti, kodėl pritrūksta valios, kai esame pavargę; jis atskleidžia, kad 
savikontrolę galima treniruoti. Pradėsime nuo to, kodėl valia išsen- 
ka. Paskui pasimokysime iš ištvermingų sportininkų, reguliariai 
atsiduriančių ties išsekimo riba, ir susipažinsime su savikontrolės 
treniravimo būdais. 

PO MIKROSKOPU: 
KADA VALIOS YRA DAUGIAUSIA, | 
O KADA MAŽIAUSIA 

Valios palyginimas su raumenimis leidžia numanyti, kad į die- 

nos pabaigą savikontrolė apsilpsta. Šią savaitę atkreipkite dėme- 


sį, kada jaučiatės turintis daugiausia valios, o kada jos pritrūks- ; 
tate. Ar atsibundate kupinas ryžto ir jaučiate, kaip visą dieną , 
valia po truputį senka? Gal kuriuo nors dienos metu pasijuntate 
iš naujo pasikrovęs ir atsišviežinęs? Geriau save pažinę galėsite 

išmintingiau susiplanuoti savo dienotvarkę ir išvengti pagundų : 
tada, kai turėsite mažiausiai jėgų su jomis kovoti. | 
| 
| 


Būsimoji verslininkė pirmenybę teikia 
svarbiausiems dalykams 


Prabudusi pusę šešių ryto, Suzana pirmiausia sėsdavo prie virtu- 
vės stalo ir tikrindavo darbinį elektroninį paštą. Gerdama kavą ji 
maždaug keturiasdešimt penkias minutes atsakinėdavo į laiškus ir 
sudarydavo svarbiausių dienos darbų sąrašą. Paskui gerą valandą 
važiuodavo į biurą. Čia jos laukdavo dešimt valandų trunkanti dar- 
bo diena didelėje krovinių pervežimo kompanijoje, kurioje dirbo 
vyriausiąja buhaltere. Tai sunkios ir atsakingos pareigos: derybo- 
mis spręsti konfliktus, užglostyti kitų savimeilę, gesinti gaisrus. 
Iki aštuonioliktos valandos ji jau būdavo išsunkta, bet labai dažnai 
jausdavosi įpareigota dirbti iki vėlumos arba nueiti su kolegomis 
pavakarieniauti ir išgerti. Suzana norėjo įkurti savo konsultacijų 
įmonę, todėl žingsnis po žingsnio ruošėsi tam kaupdama profesinę 

patirtį ir finansines lėšas. Daugelį vakarų namo grįždavo pernelyg 
pavargusi, kad galėtų prisėsti prie savo verslo plano, ir baiminosi, 
kad visam gyvenimui įstrigo dabartinėje darbovietėje. 

Paanalizavus, kam ji išnaudoja daugiausia valios, buvo akivaizdu, 
kad darbas suryja visą šimtą procentų, pradedant rytiniu elektroni- 
nio pašto tikrinimu ir baigiant ilgomis kelionėmis į darbą ir atgal 
į namus. Įprotis rytais prie virtuvės stalo tikrinti korespondenciją 
atsirado dar tada, kai ji buvo nauja darbuotoja ir labai stengėsi pa- 
teisinti ir pranokti jai rodomą pasitikėjimą. Tačiau dabar nebebuvo 
jokios rimtos priežasties, kodėl laiškų skaitymo negalima atidėti 
iki aštuntos ryto, kai ji atvažiuos į darbą. Suzana nusprendė, kad 
vienintelis laikas, kada ji turi pakankamai protinių ir fizinių jėgų 
savo svarbiausio tikslo įgyvendinimui, yra prieš prasidedant darbo 
dienai. Ji apsisprendė kiekvieną rytą skirti valandą nuosavo verslo 
kūrimui, o ne visų kitų poreikių tenkinimui. 

Tai buvo labai išmintingas žingsnis, nes Suzanai valios išteklius 
reikėjo nukreipti į savo tikslų įgyvendinimą. Tai iliustruoja labai 
svarbią valios taisyklę: jeigu jums nuolat pritrūksta laiko ir ener- 
gijos labai svarbiam tikslui įgyvendinti, imkitės jo tada, kai turite 
daugiausia jėgų. 


KODĖL SAVIKONTROLĖS IŠTEKLIAI RIBOTI 


Visiems suprantama, kad mes neturime kažkur giliai viduje paslėp- 
to savikontrolės raumens, kuris sulaikytų mūsų ranką, ją tiesiant 
prie viliojančio deserto ar čiumpant piniginę. Tačiau smegenyse 
vis dėlto turime tai, kas savikontrolę valdo panašiai kaip raumenį. 
Smegenys, nors ir ne raumenys, pavargsta kaip ir visi kiti žmogaus 
vidaus organai. Mokslininkai neurologai nustatė, kad, atlikus bet 
kokį valios pastangų reikalaujantį veiksmą, centrinėje nervų siste- 

moje esanti savikontrolės sistema tampa mažiau aktyvi. Visai kaip 
po sunkios treniruotės bėgiko kojos atsisako toliau bėgti, taip ir 
mūsų smegenys gali išnaudoti visas jėgas. 

Drauge su Roy Baumeisteriu dirbantis jaunas psichologas Matt- 
hew Gailliotas domėjosi, ar tai, jog smegenys pavargsta, yra iš es- 
mės tik energijos trūkumo problema. Savikontrolė yra daug ener- 
gijos reikalaujanti smegenų veikla, o mūsų vidinė energijos tieki- 
mo sistema yra ribota — mes juk neturime intraveninės lašelinės, 
tiekiančios cukrų tiesiai į smegenų kaktinės žievės sritį. Gailliot'as 
norėjo išsiaiškinti, ar valios išsekimą lemia tai, jog smegenys pa- 
prasčiausiai nebeturi energijos. 

Jis nusprendė bandymais patikrinti, ar suteikus žmonėms ener- 
gijos (cukraus pavidalu) galima atstatyti jų valios išteklius. Jis surin- 
ko grupę žmonių, kurie laboratorijos sąlygomis turėjo atlikti keletą 
įvairių savikontrolės reikalaujančių užduočių, pradedant įvairių dė- 
mesį blaškančių dalykų ignoravimu ir baigiant savo emocijų tram- 
dymu. Prieš kiekvieną užduotį ir po jos jis išmatuodavo cukraus 
kiekį jų kraujyje. Kuo labiau nukrisdavo cukraus lygis tiriamojo 
kraujyje, tuo blogiau jis atlikdavo kitą užduotį. Atrodė, tarsi savi- 
kontrolė eikvoja organizmo energiją, o kuo daugiau tos energijos 
prarandama, tuo labiau silpsta savikontrolė. 

Kai eksperimento dalyvių valios resursai išsekdavo, Gailliotas 
duodavo jiems išgerti stiklinę limonado. Pusė dalyvių gaudavo cu- 
krumi pasaldinto gėrimo, kad cukraus lygis kraujyje atsistatytų, o 
kita pusė — dirbtiniais saldikliais pagardinto gėrimo, kuris nesuteik- 
davo jokios naudingos energijos. Didelei nuostabai, kraujyje pakilęs 
cukraus lygis sugrąžindavo valios galias. Cukrumi saldintą limona- 
dą gėrusių tiriamųjų savikontrolė pagerėdavo, o placebinį limonadą 
gėrusiųjų ir toliau prastėjo. 

Jeigu cukraus kiekis kraujyje mažas, galima numatyti, kad toks 
žmogus lengviau pasiduos pagundoms arba savo pyktį išlies ant 
aplinkinių. Šiuo metu Turkijos Zirve universitete profesoriaujantis 

Gailliot'as tyrimais nustatė, kad žmonės su mažu cukraus kiekių 
kraujyje dažniau linkę kliautis stereotipais ir rečiau skiria pinigų 
labdarai ar padeda nepažįstamam žmogui. Atrodo, tarsi tuomet, 
kai mums trūksta energijos, viršų paima mūsų blogoji pusė. Ir 
atvirkščiai, vos tik eksperimento dalyvių kraujyje cukraus lygis šok- 
telėjo, jie vėl grįžo prie „geresniojo aš : tapo atkaklesni, nebe tokie 
impulsyvūs, geriau viską apgalvojantys ir ne tokie savanaudiški. 

Tikriausiai numanote, kad šis mokslinis atradimas mano studen- 
tus sudomino labiau už visus kitus, apie kuriuos aš jiems pasakojau. 
Potekstė akimirksniu suvokiama ir labai maloni. Cukrus - jūsų ge- 
riausias draugas. Suvalgai šokoladuką arba išgeri limonado ir susti- 
prini valią! (Ar bent jau atgauni savikontrolę.) Mano studentams šis 
tyrimas labai patiko ir jie nekantravo savo kailiu patikrinti šią hipo- 
tezę. Viena studentė, gavusi sunkią užduotį, nesiskirdavo su maiše- 
liu „Skittles“ saldainių. Kita kišenėje nuolat turėdavo „Altoids“ ledi- 
nukų (bene paskutinių mėtinių saldainiukų su tikru cukrumi) ir vis 
išsitraukdavo po vieną, kad per ilgus susirinkimus ištvertų ilgiau už 
savo kolegas. Aš pasveikinau jas už entuziazmą mokslo atradimus 
pritaikyti praktikoje ir pritariau jų smaližiavimui. Netgi prisipaži- 
nau, kad ilgus metus į psichologijos įvado paskaitas atsinešdavau 
saldainių, tikėdamasi, kad nuo jų studentai bus labiau susikaupę ir 
paliks ramybėje „Facebook ą“.“ 

Jeigu cukrus iš tiesų būtų stebuklingas valią ugdantis vaistas, ne- 
abejoju, kad jau būčiau parašiusi karščiausią bestselerį, o paremti 
knygos leidybą trokštų daugybė korporacijų. Tačiau kol mano stu- 
dentai, ir aš pati, eksperimentavome mėgindami papildyti valios 
rezervus, keletas mokslininkų, tarp jų ir Gailliot'as, ėmė uždavinėti 
gudrius klausimus. Kiek tiksliai energijos smegenys suvartoja vie- 
nam savikontrolės veiksmui? Ar šiam energijos kiekiui atstatyti rei- 


“ Ar saldainių dalybos padėjo? Nesu visiškai tikra, bet, sprendžiant iš semestro pabaigoje už- 
pildytų kurso vertinimo anketų, tikrai atsipirko. 

kia didelio cukraus kiekio? Pensilvanijos universiteto psichologas 
Robertas Kurzbanas įrodė, kad tikslus energijos kiekis, kurį jūsų 
smegenys suvartoja įsijungus savikontrolės mechanizmui, prilygsta 
pusei „Tic Tac“ saldainiuko per minutę. Galbūt tai ir daugiau, negu 
smegenys vidutiniškai suvartoja kitoms užduotims, bet gerokai 
mažiau nei per mankštą sudegina jūsų kūnas. Tarkim, jei dar turite 
jėgų greitu žingsniu apeiti visą kvartalą ir paskui nenualpsite, sa- 
vikontrolei užtikrinti tikrai neišsemtumėte viso organizme likusio 
energijos kiekio. Tikrai nereiks išgerti viso buteliuko gerai pasal- 
dinto limonado, turinčio bent šimtą kalorijų, kad susigrąžintumėte 
prarastą energiją. Tai kodėl įsijungus savikontrolės mechanizmui 
smegenyse išaugęs energijos suvartojimas taip greitai išsekina va- 
lios išteklius? 


Energijos krizė 


Atsakyti į šį klausimą gali padėti 2009 m. Amerikoje praūžusi ban- 
kų krizė. 2008 m. smarkiai nukritus bankų akcijų kursui, vyriau- 
sybė jiems pervedė didelę pinigų sumą. Šie pinigai turėjo padėti 
bankams įvykdyti savo finansinius įsipareigojimus, kad po kiek 
laiko jie vėl galėtų pradėti skolinti. Tačiau bankai atsisakė skolinti 
smulkioms įmonėms ir privatiems asmenims. Jie nebuvo tikri dėl 
pastovių įplaukų, todėl ėmė taupyti turimus išteklius. Negarbingi 
šunsnukiai! 

Paaiškėjo, kad smegenys gali veikti panašiai kaip ir tie negarbin- 
gi šunsnukiai. Į žmogaus smegenis nukreipiamas energijos kiekis 
yra labai mažas. Smegenų ląstelės gali sukaupti šiek tiek energijos, 
bet iš esmės jos yra priklausomos nuo nuolatinio gliukozės srauto, 
atitekančio kraujotakos sistema. Tam tikros smegenų ląstelės nuo- 
lat stebi organizme cirkuliuojančios energijos kiekį. Vos pajutusios, 
kad energijos sumažėjo, smegenys sunerimsta. O jeigu energija 
išseks? Lyg bankai, jos gali nuspręsti stabdyti energijos eikvojimą 

ir taupyti likusius išteklius. Jos įjungia griežtą taupymo režimą ir 
nebeleidžia eikvoti turimų energijos išteklių. Nuo ko pradedama 
taupyti? Žinoma, nuo savikontrolės. Nuo to, kam smegenų veiklai 
užtikrinti reikia daugiausia energijos. Taupydamos energiją, sme- 
genys nenoriai įjungia protą, kad padėtų jums atsispirti pagundai, 
susikaupti arba suvaldyti emocijas. 

Pietų Dakotos universiteto mokslininkai - elgsenos ekonomis- 
tas Xiao-Tian Wangas ir psichologas Robertas Dvorakas — pristatė 
savikontrolės energijos biudžeto modelį. Jie teigia, kad smegenys 
su energija elgiasi lyg žmonės su pinigais. Kai energijos daug, jos 
ją eikvoja, o kai sumažėja, pradeda taupyti. Šiai teorijai patikrinti 
jie pakvietė šešiasdešimt penkis suaugusiuosius - nuo devyniolikos 
iki penkiasdešimt vienų metų amžiaus - laboratorijos sąlygomis iš- 
mėginti savo valios tvirtumą. Dalyviams už skirtingus dalykus buvo 
žadamas atlygis, bet jo dydį jie turėdavo pasirinkti, pavyzdžiui, 
120 dolerių rytoj arba 450 dolerių po mėnesio. Vienas atlygis visuo- 
met būdavo mažesnis, bet jis būtų gaunamas greičiau nei didesny- 
sis atlygis. Psichologai tai vadina klasikiniu valios išbandymo testu, 
nes nedelsiant gaunamas atlygis priešpriešinamas naudingesniam, 
bet ilgalaikiam tikslui. Tyrimo pabaigoje dalyviams buvo suteikta 
proga laimėti vieną iš jų pasirinktų atlygių. Šitaip norėta užsitikrin- 
ti, kad jie bus motyvuoti priimti realius sprendimus, atsižvelgdami 
į tai, kokio atlygio tikisi. 

Prieš jiems apsisprendžiant dėl atlygio, mokslininkai išmatavo 
visų dalyvių cukraus kiekį kraujyje, kad nustatytų pradinį savikon- 
trolės išteklių kiekį. Po pirmojo pasirinkimų turo dalyviams davė 
atsigerti įprasto cukrumi saldinto limonado (kad pakeltų cukraus 
kiekį kraujyje) arba dietinio, mažai kaloringo, gėrimo. Tada moks- 
lininkai dar kartą patikrino cukraus kiekį kraujyje ir paprašė apsi- 
spręsti dėl kitų klausimų. Tiems, kurie gėrė įprastą limonadą, cu- 
kraus kiekis buvo pakilęs. Vidutiniškai jie buvo labiau linkę atlygį 
nukelti vėlesniam laikui ir gauti didesnį. Gėrusiųjų dietinį gėrimą, 

priešingai, cukraus lygis nukrito. Ši dalyvių grupė buvo linkusi 
pasirinkti mažesnį, bet greičiau gaunamą atlygį. Svarbiausia, kad 
apsisprendimą lėmė ne absoliutus cukraus kiekis kraujyje, bet jo 
pokyčio kryptis. Smegenys klausdavo: „Turimas energijos kiekis 
didėja ar mažėja? O tai išsiaiškinusios, jos priimdavo strategiškai 
svarbų sprendimą: eikvoti energiją ar ją taupyti. 


Išbadėjęs žmogus neturėtų atsisakyti lengvo užkandžio 


Tai, kad mažėjant energijos kiekiui organizme smegenys nenoriai 
įjungia savikontrolės mechanizmą, gali slėpti kitą motyvą. Mūsų 
smegenys evoliucijos metu išsivystė visiškai kitokiomis sąlygomis, 
nei gyvename dabar, — tada, kai būdavo sunku nuspėti, kada ir kiek 
maisto gausi. (Prisimenate kelionę į Serengetį, kur naršėte pro krū- 
mynus ieškodami neseniai paskerstos antilopės likučių? ) Dvorakas 
ir Wangas teigia, kad šiuolaikinio žmogaus smegenys pagal cukraus 
kiekį kraujyje vis dar sprendžia, ar artimiausioje aplinkoje yra pa- 
kankamai maisto, ar jo atsargos skurdžios. Ar krūmai aplipę uogo- 
mis, ar visiškai bergždi? Ar vakarienė pati nukris po kojomis, ar dėl 
jos reikės ką nors ilgai vaikytis po plynę? Ar maisto užteks visiems, 
ar dėl jo teks grumtis su geresniais ir apsukresniais medžiotojais 
arba rinkėjais? 

Priešistoriniais laikais, kai žmogaus smegenys dar tik vystėsi, 
nukritęs cukraus kiekis kraujyje turėjo mažai ką bendra su energi- 
jai imlios kaktinės žievės sprendimu atsispirti kvepiančiam pyra- 
gaičiui. Pagal tai smegenys nuspręsdavo, ar išvis gausi kokio nors 


* Mažai kas žino, kad dietiniai gėrimai stiprina alkio jausmą, skatina persivalgymą ir nutuki- 
mą. Saldumas apgauna organizmą, ir šis, siekdamas išvengti staigaus cukraus kiekio kraujyje 
padidėjimo, ima greičiau įsisavinti kraujotakoje esančią gliukozę. Kol smegenys ir kūnas laukia 
pažadėto cukraus antplūdžio, jūs liekate ir be energijos, ir be savikontrolės. Tikriausiai dėl šios 
priežasties pastaruoju metu atliktų tyrimų rezultatai rodo, kad geriant dietinius limonadus 
svorio priaugama, 0 ne numetama. 

maisto. Jeigu pakankamai ilgą laiką nieko nevalgėte, cukraus kiekis 
kraujyje bus mažas. Organizmo energijos išteklius stebinčiai sme- 
genų daliai cukraus lygis pasako, kaip greitai privalote rasti maisto, 
kad netektų badauti. 

Gyvenant aplinkoje, kurioje maisto ištekliai nenuspėjami, tikra 
laimė turėti smegenis, kurios nesant maisto nukreiptų jus priimti 
greitą atlygį žadantį sprendimą, o kai maisto apsčiai — daryti ilga- 
laikes investicijas. Tiems, kurie ne taip greitai pajusdavo alkį arba 
kurie pasikuklindavo kovoti dėl savo dalies, dažnai tekdavo pasku- 
tinis apgraužtas kauliukas. Gyvenant tokiomis sąlygomis, kai mais- 
to nuolat stinga, daugiau šansų išgyventi turėdavo tie pirmykščiai 
žmonės, kurie pasikliaudavo savo instinktais ir nesiskųsdavo ape- 
titu. Nebijantieji rizikuoti — pradedant naujos teritorijos žvalgyba, 
dar nematyto maisto ragavimu ir baigiant naujo partnerio paieš- 
ka — dažniau už kitus išgyvendavo (ar bent jau perduodavo atei- 
ties kartoms savo genus). Tai, ką šiuolaikiniame pasaulyje vadina- 
me savikontrolės praradimu, gali būti greito reagavimo ir polinkio 
rizikuoti pėdsakas smegenyse. Kad organizmui nereikėtų badauti, 
smegenys perorientuoja mus į pasirengusią rizikuoti, impulsyvią 
būseną. Tikra tiesa, ir tai rodo tyrimų rezultatai, kad ir šiuolaikinis 
žmogus yra linkęs rizikuoti tada, kai jaučiasi alkanas. Pavyzdžiui, 
alkani žmonės rizikingiau investuoja ir po pasninko mieliau „paį- 
vairina poravimosi įpročius“ (išvertus iš evoliucijos psichologų kal- 
bos — būna neištikimi savo partneriams). 

Deja, šiuolaikinėje Vakarų visuomenėje šis instinktas naudos 
nebeatneša. Cukraus kiekio kraujyje pokyčiai retai kada perspėja 
apie gresiantį badą ar būtinybę kuo skubiau perduoti savo genus, 
nes artimiausios žiemos gali ir neišgyventi. Tačiau cukraus lygiui 
kraujyje nukritus, smegenys vis dar verčia mus elgtis trumparegiš- 
kai ir impulsyviai. Jos pirmenybę teikia tam, kad nepritrūktumė- 
te energijos, o ne tam, kad sprendimai tarnautų jūsų ilgalaikiams 
tikslams. Tai reiškia, kad prieš pietus biržos maklerių pirkiniai gali 

būti nevykę, dietos besilaikantis žmogus gali „investuoti“ į loterijos 


bilietus, o pusryčių nesuvalgęs politikas gali neatsispirti savo asis- 


tentės Žavesiui. 

VALIOS EKSPERIMENTAS: VALIOS DIETA 


Taip, teisybė, kad kritiniu atveju skardinė cukrumi saldinto li- 
monado kuriam laikui gali sustiprinti valią. Tačiau žiūrint į to- 
limesnę perspektyvą, priklausomybė nuo cukraus savikontro- 
lės nesustiprins. Jaučiant įtampą ypač sunku atsispirti keptam, 
riebiam ir daug cukraus turinčiam maistui. Deja, pasidavus šiai 
pagundai, savikontrolė dažniausiai sumažėja arba išvis išnyksta. 
Žiūrint į tolimesnę ateitį, staigūs cukraus lygio šuoliai kraujyje 
gali pakenkti smegenų ir viso organizmo gebėjimui panaudoti 
cukrų — cukraus kiekis kraujyje gali būti aukštas, o energijos gali 
stigti (su tuo susiduria milijonai amerikiečių, sergančių antro- 
jo tipo diabetu?). Kur kas protingiau būtų iš anksto pasirūpin- 
ti pakankamu kiekiu kokybiško maisto, kad organizmas ilgam 
nepritrūktų energijos. Dauguma psichologų ir mitybos specia- 
listų rekomenduoja mažą glikemijos indeksą turinčių produktų 
dietą, kuri padeda kraujyje palaikyti stabilų cukraus lygį. Prie 
mažą glikemijos indeksą turinčių produktų priskiriami neriebūs 
baltymai, riešutai ir ankštinės daržovės, daug skaidulų turintys 


grūdai ir kruopos, dauguma vaisių ir daržovių — beveik visai ne- 


* Antrojo tipo diabetas visais atžvilgiais panašus į chroniškai per žemą cukraus 
lygį kraujyje, nes smegenys ir kūnas nesugeba efektyviai panaudoti turimos 
energijos. Ko gero, tai yra viena iš priežasčių, kodėl nereguliuojamas diabetas 
silpnina savikontrolę ir smegenų kaktinės žievės funkcionavimą. 

apdoroti ir natūraliai atrodantys produktai, į kuriuos nepridėta 
daug cukraus, riebalų ir chemikalų. Gal iš pradžių ir prireiks va- 
lios pastangų pasukti šiuo keliu, bet nesvarbu, kokie bus pirmieji 
žingsniai (tarkim, darbo dieną pradėsite nuo sočių ir sveikų pus- 
ryčių ar dienos metu vietoj saldumynų užkrimsite riešutų), bet 


i tokiam pokyčiui įdėtos valios pastangos tikrai atsipirks. 


VALIOS RAUMENS TRENIRAVIMAS 


Mankštindamiesi galite sustiprinti bet kurį savo kūno raume- 
nį — kilnodami svarmenis užsiauginti bicepsus arba rašydami 
SMS žinutes ištreniruoti nykščius. Jeigu savikontrolė yra rau- 
muo (net ir menamas), turėtų būti įmanoma ir jį išlavinti. Kaip 
aktyviai mankštinantis pavargsta raumenys, taip ir savikontrolės 
raumuo gali nusilpti, bet po nuolatinių treniruočių jis vis tiek 
turėtų sutvirtėti. 

Mokslininkams kilo mintis nustatyti valios ugdymo režimą. Ne- 
kalbėsime apie karines stovyklas arba organizmą valančią limona- 
do dietą. Jų pasiūlytas eksperimentas kur kas lengvesnis: žmonių, 
sutikusių treniruoti savikontrolės raumenį, buvo paprašyta pasi- 
rinkti vieną ne itin svarbų dalyką, kurio jie paprastai nekontroliuo- 
ja. Pavyzdžiui, vienoje valios ugdymo programoje eksperimento 
dalyvių buvo paprašyta užsibrėžti terminą, iki kada turi būti atlik- 
tas tam tikras darbas, ir jo laikytis. Šį metodą galima pritaikyti bet 
kuriam ilgai atidėliotam darbui, pavyzdžiui, drabužinės tvarkymui. 
Galima numatyti tokią programą: pirmą savaitę atidarykite spintą 


ir apžiūrėkite netvarką. Antrą savaitę imkitės ant pakabų sukabintų 
drabužių. Trečią savaitę išmeskite viską, kas įsigyta dar Reagano 
valdymo laikais. Ketvirtą savaitę išsiaiškinkite, ar „Caritas“ priima 
protėvių palikimą. Penktą savaitę pamatysite jau visai kitą vaizdą. 
Kai valios ugdymo eksperimento dalyviai kiekvienas sau sudarė to- 
kius tvarkaraščius dviem mėnesiams į priekį, ne tik jų spintos tapo 
tvarkingesnės bei kiti darbai buvo atlikti, bet ir pagerėjo jų mity- 
ba, jie pradėjo daugiau sportuoti, sumažėjo suvartojamų cigarečių, 
alkoholio ir kofeino kiekis. Atrodė, tarsi jie iš tikrųjų užsiaugino 
stipresnį savikontrolės raumenį. 

Per kitus tyrimus pavyko nustatyti, kad atliekant nedidelius, 
bet nuolatinius savikontrolės reikalaujančius veiksmus — kasdien 
gniaužant kumštį, kol ranka pavargsta, sąmoningai tiesinant lai- 
kyseną, atsisakant saldumynų, skaičiuojant savo išlaidas — galima 
sustiprinti bendrą valingumą. Nors šie smulkūs savikontrolės pra- 
timai gali pasirodyti visiškai nesusiję, jie sustiprina mūsų valią tam, 
kam jos mums labiausiai reikia: susikaupti darbe, pagerinti sveika- 
tos būklę, atsispirti pagundoms ir geriau kontroliuoti savo emoci- 
jas. Šiaurės vakarų universiteto mokslininkų komanda pamėgino 
išsiaiškinti, ar dviejų savaičių valios treniravimo kursas padėtų 
sumažinti smurtą prieš savo širdies draugą.!“ Jie atsitiktine tvarka 
atsirinko keturiasdešimt suaugusiųjų (nuo aštuoniolikos iki ketu- 
riasdešimt penkerių metų amžiaus ir palaikančių romantiškus san- 
tykius) ir suskirstė juos į tris grupes. Pirmosios grupės jie paprašė 
valgyti, valytis dantis, atidaryti duris nepagrindine savo ranka. An- 
troji grupė buvo paprašyta nesikeikti ir vietoj „jo atsakinėti „taip“. 
Trečioji grupė negavo jokių nurodymų. Po dviejų savaičių pirmųjų 
dviejų savikontrolės grupių dalyviai rečiau griebėsi smurto po to, 


!0 Ta pati mokslininkų komanda atliko ir vieną įdomiausių ir kūrybiškiausių iš mano kada 
nors matytų Žmonių agresijos tyrimų. Dėkui Dievui, mokslininkai negali paprašyti dalyvių dėl 
mokslo primušti savo širdies draugo, bet jiems vis tiek reikia stebėti fizinės agresijos pasireiš- 
kimą. Taigi šio tyrimo metu mokslininkai paprašė dalyvių išrinkti savo partneriui kokią nors 
nepatogią jogos pozą ir pasakyti, kiek laiko jis turįs taip išstovėti. 

kai jiems buvo sužadinamas pavydas arba kai pasijusdavo taip, tarsi 
partneris juos būtų pažeminęs. Trečiosios grupės elgesys visiškai 
nepasikeitė. Net jeigu ir nesate smurtautojas, visi žinome, kaip len- 
gva prarasti savitvardą ir supykus padaryti tai, ko vėliau gailitės. 

Per visus šiuos tyrimus „raumuo“ buvo treniruojamas atlikti 
veiksmą, nesusijusį su specifine pasirinkta valios ugdymo sritimi — 
laikų atlikti darbą, kaire ranka atidaryti duris, riebius keiksmažo- 
džius pasilaikyti sau. Buvo treniruojamas įprotis pastebėti tai, ką 
ketini padaryti, ir pasirinkti sunkesnį būdą, o ne patį lengviausią. 
Atliekant visus šiuos valios ugdymo pratimus, prieš pasiųsdamos 
signalą, smegenys įpranta stabtelėti. Tai, kad užduotys yra tokios 
nesvarbios, tik padeda. Šios užduotys vargina, bet nėra neįveikia- 
mos. Kadangi savęs suvaržymas reikalauja dėmesio, vargu ar atsi- 
ras vietos dar kam nors. („Ką, aš negaliu pasakyti „jo“?! Bet aš visą 
dieną negaliu apie nieką kita galvoti!) Palyginti nesvarbios valios 
ugdymo užduotys leido tyrimų dalyviams išlavinti savikontrolės 
raumenį be vidinio baimės ir nerimo jausmo, kuris labai dažnai pa- 
verčia niekais bandymus pasikeisti. 

VALIOS UGDYMO EKSPERIMENTAS: 
VALIOS TRENIRUOTĖ 


Jeigu norite savo kailiu išmėginti valios ugdymo režimą, išmė- 


ginkite vieną iš šių savikontrolės raumens treniravimo būdų: 


šiai E AD PN ASKA LE ais ie ORAI Lee p T, P EPA PN AKL i g, Ti 1 


A Sustiprinkite „aš nedarysiu“ galią Įsipareigokite nesikeikti 
(arba susilaikykite nuo dažnai vartojamo žodelyčio), sėdėda- 
mi nesukryžiuokite kojų, valgykite ir atidarinėkite duris prie- 


šinga ranka, nei esate pratę. 

A Sustiprinkite „padarysiu“ galią Įsipareigokite kiekvieną die- 


kad atsirastų įprotis, bet ne tam, kad kaskart sugalvotumėte 
naują išsisukinėjimo būdą. Tai gali būti ir skambutis mamai, 
ir penkių minučių trukmės meditacija. Arba galite užsibrėžti 
tikslą kiekvieną dieną namuose rasti daiktą, kurį galėtumėte 
išmesti. 

A Sustiprinkite savistabą Fiksuokite tai, į ką paprastai nekrei- 
piate dėmesio. Tai gali būti jūsų išlaidos arba tai, ką valgote. 
Galite užsirašyti ir tai, kiek laiko praleidžiate naršydami in- 


ternete arba prie televizoriaus. Tam nereikia jokių išmaniųjų 


ALB aiš ADATA > ei Kaki RAIN: + MIA TS E ai RR BRAIAS ATRRSVBSEIEL! [EEA ERB AAS limonado, Na NU T E] 


į 

ną ką nors padaryti (tik ne tai, ką jau ir taip darote) tam, 

| 

š 

technologijų - pakaks ir popieriaus lapo su paprastu pieštuku. 
Tačiau jeigu jums reikia ko nors labiau įkvepiančio, štai jums — 

| „Ouantified Self“ judėjimas (www.guantifiedself.com ) savęs 


matavimą ir įvertinimą pavertė tikru mokslo šedevru. 


E sieniniai E aria an a 

Visiems šiems valios ugdymo pratimams galite pasirinkti ką 
nors artimą jūsų pagrindiniam valios ugdymo tikslui. Pavyzdžiui, 
jeigu jūsų tikslas sutaupyti pinigų, registruokite savo išlaidas. Jeigu 
jūsų tikslas daugiau sportuoti, galite kasryt, prieš eidami į dušą, pa- 
daryti dešimt pritūpimų arba atsispaudimų. Net jeigu šie pratimai 
ir nėra tiesiogiai susiję su jūsų pagrindiniu valios iššūkiu, savikon- 
trolės raumens treniravimas, net ir pačiu paprasčiausiu ar kvailiau- 
siu būdu, vis tiek sustiprins jūsų valią. 


91 


Saldainių mėgėjas nugali savo potraukį 
saldumynams 


Laisvai samdomas trisdešimt aštuonerių metų dizaineris Džimas 
visą gyvenimą negalėjo apsieiti be saldumynų. Jam neteko paragau- 
ti tokio guminuko, kuris būtų pasirodęs neskanus. Jį labai sudomi- 
no mano pasakojimas apie tyrimą, jog matomoje vietoje paliktas 
saldainis sustiprina žmonių savikontrolę (aišku, jeigu jie, kiekvieną- 
syk jį pamatę, atsispiria pagundai). Džimas dirbo namuose ir daž- 
nai išeidavo iš savo darbo kabineto į kitus kambarius. Jis nusprendė 
koridoriuje pastatyti stiklinį indą su guminukais, kad matytų juos 
išeidamas ir sugrįždamas į darbo kambarį. Jis neatsisakė kitų saldu- 
mynų, bet įsivedė griežtą savikontrolės taisyklę —- „nė vieno gumi- 
nuko iš stiklinio indo“. 

Pirmą dieną buvo sunku susilaikyti neįsimetus į burną vieno 
kito saldainiuko. Tačiau po savaitės pasakyti „ne“ tapo lengviau. 
Prieš akis gulintys saldainiai Džimui primindavo apie jo tikslą ug- 
dyti valią. Nustebęs, kad jam taip sekasi, Džimas pradėjo dažniau 
atsitraukti nuo darbo stalo tam, kad daugiau „pasitreniruotų“. Nors 
iš pradžių Džimas bijojo, kad į akis krintanti pagunda išsekins jo 
valią, paaiškėjo, jog tai tik suteikia naujų jėgų. Po to, kai atsispy- 
ręs pagundai ištuštinti saldainių indą, grįždavo į darbo kambarį, jis 
jausdavosi labiau motyvuotas. Džimą stebino, kad tai, ko jis manė 
nesugebėsiantis įveikti, taip lengvai pasidavė, kai jis užsibrėžė nedi- 
delį tikslą ir jo griežtai laikėsi. 


: Jeigu norite didelių pokyčių arba visam laikui atsikratyti senų 
įpročių, pagalvokite apie mažus žingsnelius, kaip galėtumėte 
treniruoti savikontrolę, kad sustiprintumėte valią, o ne išsekin- 


tumėte ją. 

KOKIOS YRA TIKROSIOS 
SAVIKONTROLĖS RIBOS 


Ir mokslas, ir kasdienis gyvenimas pateikia galybę įrodymų, kad 
mums, žmonėms, dažnai pristinga valios. Tačiau vienas dalykas lieka 
neaiškus: ar mes pristingame galios ar noro? Ar bandančiam mesti 
rūkyti tikrai neįmanoma susilaikyti nuo išlaidavimo? Ar dietos be- 
silaikantis Žmogus, priverstas atsisakyti savo mėgstamo patiekalo, 
tikrai yra per silpnas atsispirti uždraustos meilės vaisiams? Visuomet 
yra skirtumas tarp sunku ir neįmanoma. Tai ir apibrėžia savikon- 
trolės ribas. Norint atsakyti į šį klausimą, reikia kuriam laikui palikti 
menamą raumenį ramybėje ir grįžti prie tikrųjų — rankų ir kojų —- 
raumenų ir išsiaiškinti, kodėl jie pavargsta ir mūsų nebeklauso. 


Kirsti finišo liniją 
Pirmą kartą gyvenime dalyvaudama „Geležinio žmogaus" triatlone 
ir įpusėjusi 42,2 km bėgimo distanciją, trisdešimtmetė Kara jautėsi 
puikiai. Ji jau buvo nuplaukusi 3,86 km ir numynusi dviračiu 180,25 
km, o bėgimas buvo jos mėgstamiausia rungtis. Ji bėgo greičiau, 
nei tikėjosi galėsianti. Tačiau pribėgusi distancijos vidurį, apsisu- 
kimo vietą, ji pajuto jau įveiktų kilometrų fizinę naštą. Skaudėjo 
viską, pradedant pečiais ir baigiant pūslėtomis pėdomis. Atrodė, 
kad kojos apsunko lyg akmenys ir visai nebesilankstė. Atrodė, tarsi 
jos kūne spragtelėjo mygtukas ir pranešė, kad jėgos išseko. Jos opti- 
mizmas subliuško. Mintyse ji sau sakė: „Viskas baigsis ne taip gerai, 
kaip prasidėjo: Tačiau kojos vis tiek bėgo, nors buvo išsekusi ir at- 
rodė, kad jos visai nebeklauso. Kaskart, kai apimdavo mintis „Man 
nepavyks“, ji sau pasakydavo: „Aš bėgu ir nesustodama perkeldavo 
vieną koją priešais kitą, ir taip iki pat finišo linijos. 

Tai, kad Kara sugebėjo pasiekti triatlono finišą, puikai atsklei- 
džia, koks apgaulingas gali būti nuovargio jausmas. Sporto psicho- 

logai anksčiau manė, kad kūnas atsisako toliau dirbti dėl to, jog iš 
tikrųjų nebegali daugiau funkcionuoti. Nuovargį jie laikė raume- 
nų nusilpimu. Paprasta ir aišku: raumenys nebedirba, nes nebeturi 
energijos. Jie nebegali įsisavinti pakankamai deguonies, kad asimi- 
liuotų turimą energiją. Kraujo pH lygis tampa per daug rūgštinis 
arba per daug šarminis. Tai paaiškino jų teoriją, tačiau niekas nega- 
lėjo įrodyti, jog kaip tik dėl to pavargus mankštinimosi tempas ima 
lėtėti arba išvis sustoja. 

Keiptauno universiteto profesorius Timothy Noakesas, tyrinė- 
jantis sporto laimėjimų ir nesėkmių priežastis, pasiūlė kitą teori- 
ją. Sporto pasaulyje Noakesas buvo žinomas kaip mokslininkas, 
griaunantis įsišaknijusias teorijas. Pavyzdžiui, jis padėjo įrodyti, jog 
per ištvermės reikalaujančias varžybas sportininkas gali ir numirti, 
jeigu gers daug vandens, nes šis iš organizmo išplauna gyvybiškai 
reikalingus mineralus. Noakesas pats buvo ultramaratonininkas, 
todėl jį sudomino mažai žinoma Nobelio premijos laureato Archi- 
baldo Hillo 1924 m. paskelbta teorija. Hillas teigė, kad dėl nuovar- 
gio, kurį jaučiame po fizinės treniruotės, kaltas visai ne raumenų 
nusilpimas, o smegenys, kurie persistengia, norėdami apsaugoti 
organizmą nuo išsekimo. Intensyviai sportuojant, širdžiai tenka di- 
delis krūvis. Kai savistabos ir kontrolės centras tai pastebi (Hillas šį 
centrą pavadino „valdytoju“), smegenys pasiunčia signalą sulėtinti 
tempą. Hillas nespėliojo, kaip smegenys sukuria nuovargio pojūtį, 
dėl kurio sportininkai dažniausiai nuleidžia rankas, tačiau tai labai 
sudomino Noakesą: fizinis išsekimas yra tik proto veiklos padari- 
nys. Jeigu tai tiesa, sportininko fizinių jėgų ribos yra gerokai dides- 
nės, negu pirmieji kūno siunčiami signalai leistų numanyti. 

Noakesas su dar keliais bendradarbiais pradėjo rinkti duome- 
nis, kokią įtaką sportininkų ištvermei daro ekstremalios sąlygos. Jie 
nerado jokių įrodymų, kad psichologija lemia raumenų nusilpimą; 
priešingai, paaiškėjo, kad smegenys siunčia raumenims signalą su- 
stoti. Smegenys, pajutusios padažnėjusį širdies pulsą ir greitai sen- 

kančius energijos išteklius, vaizdžiai tariant, įjungia raumenų stab- 
džius. Kartu smegenys sukuria neįveikiamo nuovargio pojūtį, kuris 
iš esmės neturi nieko bendra su raumenų negalėjimu toliau dirbti. 
Štai kaip tai aiškina pats Nakesas: „Nuovargis nuo šiol turi būti lai- 
komas ne fiziniu būviu, o pojūčiu arba emocija“ Daugelis iš mūsų 
fizinį išsekimą laiko objektyviu indikatoriumi, kad mes nebegalime 
ko nors toliau daryti. Ši teorija teigia, kad tai tik smegenų sukurtas 
pojūtis, verčiantis mus sustoti. Taip pat daryti ką nors pavojinga 
mus stabdo baimė arba neleidžia suvalgyti to, nuo ko paskui mums 
būtų bloga, pasišlykštėjimo jausmas. Kadangi nuovargis yra tik 
išankstinio perspėjimo sistema, geriausi sportininkai gali lengvai 
įveikti tai, ką mes, paprasti mirtingieji, laikome natūraliomis kūno 
fizinių jėgų ribomis. Šie sportininkai žino, kad pirmieji nuovargio 
požymiai niekada nerodo tikrosios fizinių galių ribos ir, turėdami 
pakankamai motyvacijos, gali lengvai ją peržengti. 

Ką tai turi bendra su koledžo studentais, grūdančiais į galvas 
įvairiausias žinias ir kemšančiais greitąjį maistą? Arba su sveti- 
mautojais, dietos besilaikančiais žmonėmis ir išsiblaškiusiais biu- 
ro darbuotojais? Kai kurie mokslininkai netiki, kad savikontrolės 
ribos gali būti lyginamos su fizinių žmogaus kūno galių ribomis, 
kad dažnai jaučiamės išsėmę visas valios galias, kai iš tikrųjų jų dar 
turime. Iš dalies dėl to turime būti dėkingi savo smegenims, kurios 
skatina mus taupyti energiją. Kaip raumenims, apsaugodamos juos 
nuo išsekimo, smegenys pasiunčia signalą mažinti tempą, taip jos 
gali įsakyti ir sau neeikvoti energijos brangiai kainuojančiai kakti- 
nės žievės veiklai. Tai nereiškia, kad mes būname išnaudoję visas 
valios galias; mums tereikia sustiprinti motyvaciją ją panaudoti. 

Mūsų tikėjimas savo jėgomis priklauso nuo to, ar pasiduosime, 
ar toliau dirbsime. Stanfordo universiteto psichologai išsiaiškino, 
kad kai kurie žmonės netiki, jog save kontroliuodami pavargstame 
protiškai. Stebint valingus sportininkus nebuvo užfiksuota, kad jų 
savikontrolė silptų pagal raumenų modelį (bent jau vykdant tuos 

eksperimentus, kuriuos yra etiška atlikinėti laboratorijos sąlygo- 
mis). Remdamiesi šiais atradimais, Stanfordo universiteto moks- 
lininkai iškėlė visus savikontrolę tyrinėjančius mokslininkus pri- 
bloškusią mintį, prilygstančią Noakeso fizinio lavinimo teorijai: 
išsamių mokslinių tyrimų rezultatai, rodantys, kad savikontrolės 
ištekliai yra riboti, gali atskleisti žmonių pasitikėjimo savo valia 
galimybes, o ne tikruosius fizinius ir protinius išteklius. Moksli- 
ninkai dar tik pradėjo tikrinti šią hipotezę, ir niekas nesako, kad 
savikontrolės ištekliai yra neriboti. Tačiau manoma, kad dažnai 
valios turime daugiau, nei mums atrodo. Todėl atsiranda tikimybė, 
jog mes, kaip ir iškilūs sportininkai, galime peržengti tą ribą, kai 
atrodo, jog valia išseko, ir sėkmingai įveikti savo užsibrėžtus valios 
ugdymo tikslus. 


PO MIKROSKOPU: AR JŪSŲ IŠSEKIMAS TIKRAS? 


Per dažnai pirmuosius nuovargio požymius mes laikome ženklu 
nutraukti mankštą, leistis į meilės nuotykį, atidėti skubų dar- 
bą arba užsisakyti picą, o ne pasigaminti sveiko maisto. Niekas 
neginčija, kad šiuolaikinio gyvenimo poreikiai išsunkia valios 
galias, o siekti tobulos savikontrolės yra beprasmiška. Tačiau 
jūs turite daugiau valios, negu sufleruoja pirmasis impulsas. Kai 
kitą kartą būsite „per daug pavargę“ ir pajusite, kad nebeturite 
valios, prisiverskite peržengti tą ribą. (Nepamirškite, kad galima 
iš tikrųjų persitempti, o jeigu jaučiate nuolatinį nuovargį, susi- 


mąstykite, gal tikrai nusivarėte iki išsekimo?) 

Kai yra noras, atsiranda ir valios 


Kai pirmą kartą įveikdama triatloną pasijuto pernelyg pavargusi, 
kad galėtų tęsti varžybas, Kara prisiminė, kaip labai norėjo pa- 
siekti finišą, ir įsivaizdavo, kaip žiūrovų minia ją šūksniais svei- 
kins prie finišo linijos. Pasirodo, pasitelkus įkvepiančią motyva- 
ciją, menamą savikontrolės raumenį galima įtikinti dirbti ilgiau. 
Orbanio universiteto psichologai Markas Muravenas ir Elisaveta 
Slessareva išbandė įvairias motyvacijos sistemas su neturinčiais 
valios studentais. Nieko keista, kad pinigai išsunkia paskutinius 
valios likučius, todėl už kelis dolerius studentai pasirengę pada- 
ryti tai, ką atlikti dar prieš minutę jautėsi per daug pavargę. (Įsi- 
vaizduokite, kad kažkas jums siūlo šimtą dolerių vien už tai, kad 
nesuvalgytumėte pakelio sausainių. Dėl tiek ir jums nebūtų sunku 
atsispirti pagundai, ar ne?) Savikontrolės banga užplūdo ir po to, 
kai studentams buvo pasakyta, kad gerai atlikę užduotį jie padės 
mokslininkams rasti vaistų nuo Alzheimerio. Labdaringame bė- 
gime besivaržantys sportininkai taip pat tampa ištvermingesni. 
Galiausiai paprasčiausias pažadas, kad pratybos palengvins atlikti 
sudėtingą užduotį, padėjo studentams peržengti pirmąją valios iš- 
sekimo ribą. Nors tai ir nėra akivaizdus motyvas, jo vaidmuo labai 
svarbus, nusprendžiant, ar realiame gyvenime tie žmonės sugebės 
įgyvendinti didelius pokyčius, ar ne. Jei manote, kad metus rūkyti 
ir po kelerių metų bus taip pat sunku ištverti be nikotino, kaip 
tą pirmąją dieną, kai užsidengdavote akis, kad nematytumėte ci- 
garetės, tai greičiausiai palūšite ir vėl grįšite prie žalingo įpročio. 
Tačiau jei įsivaizduosite, kad ateis laikas, kai tiesiog natūraliai, be 
jokių pastangų pasakysite „aš nerūkau“, jau šiandien bus lengviau 
atsispirti pagundai ir ištverti visas kančias. 

VALIOS EKSPERIMENTAS.: 
KAS YRA JŪSŲ „NORIU“ GALIA? 


Kai valia ima sekti, papildykite ją atsukdami „noriu“ galios čiau- 


pa. Siekdami užsibrėžto valios ugdymo tikslo, išmėginkite šias 


motyvacijas: 


1. 


Kokios naudos duos šio tikslo įgyvendinimas? Kokį atpildą 
gausite asmeniškai? Pagerėjusią sveikatą, laimę, džiaugsmą, 


laisvę, finansinį saugumą, pasisekimą? 


„Kas dar išloš, jei įgyvendinsite šį tikslą? Tikriausiai yra ir 


kitų žmonių, kurių gyvenimas priklauso nuo jūsų ir nuo jūsų 
sprendimų. Kaip jūsų elgesys paveiks jūsų šeimą, draugus, 
bendradarbius, darbuotojus arba darbdavius, jūsų bendruo- 


menę? Ar jūsų sėkmė jiems padėtų? 


3. Įsivaizduokite, kad laikui bėgant bus vis lengviau padaryti 


tai, kam dabar reikia milžiniškų valios pastangų. Ar galite 
įsivaizduoti, koks bus jūsų gyvenimas ir kaip jūs jausitės artė- 
dami prie savo tikslo? Ar tam tikri nepatogumai ką nors reiš- 


kia, jeigu žinote, kad tai tik laikinos kliūtys pažangos kelyje? 

Sią savaitę, susidūrę su savo pasirinktu valios ugdymo iššūkiu, 


paklauskite savęs, kas šiuo metu jus labiausiai motyvuotų. Gal jūs 
mieliau pasistengtumėte dėl kitų, o ne dėl savęs? Ar svajonės apie 
geresnę ateitį (arba, priešingai, siaubingo likimo baimė) yra vienin- 
telis jūsų variklis? Išsiaiškinę, kas greičiausiai pažadina jūsų „noriu“ 


galią, kas pajutus silpnumą jums suteikia jėgų, priminkite tai sau 
kaskart, kai norėsite nuleisti rankas ir pasiduoti. 


98 


Nusivylusi motina atranda „noriu“ galią 


Erina namuose augino dvimečius dvynius. Ji buvo pervargusi nuo 
motinystės pareigų, o berniukų neseniai išmoktas naujas žodis 
„Ne!“ ją tiesiog varė iš proto. Ji dažnai susivokdavo esanti pasiekusi 
nervinio išsekimo ribą ir prarandanti kantrybę dėl smulkių, bet ne- 
sibaigiančių konfliktų su vaikais. Pradėjusi lankyti mano dėstomą 
kursą, kaip valios ugdymo iššūkį ji įvardijo norą išmokti išlikti rami, 
kai viduje kunkuliuojantis ugnikalnis grasindavo išsiveržti. 

Kai Erinos paklausiau apie tai, kas ją labiausiai skatina tramdyti 
savo emocijas, atsakymas buvo labai paprastas: „Noras tapti geres- 
ne mama. Tačiau, atrodo, susierzinimo ir nusivylimo akimirkomis 
ši motyvacija neveikė. Ji prisimindavo, kad nori būti geresnė mama, 
bet tai tik dar labiau ją nuliūdindavo. Vieną dieną Erina suvokė, 
kad stipriausiai ją motyvuoja troškimas džiaugtis motinyste, o tai 
ne visai tas pat, kas pastangos tapti geresne mama. Erina ant vaikų 
šaukdavo ne vien už tai, ką jie būdavo pridirbę, bet labiausiai dėl 
to, kad jos pačios elgesys neatitiko įsivaizduojamo idealios mamos 
modelio. Pusę laiko ji pykdavo ant savęs, bet pyktį išliedavo ant sū- 
nelių. Ji gailėjosi atsisakiusi darbo (kur jautėsi esanti reikalinga ir 
gera darbuotoja) ir atsidūrusi padėtyje, kai, atrodo, viskas slydo iš 
rankų. Primindama sau, kad nėra tobula motina, ji savikontrolės 
nesustiprindavo, o tik pasijusdavo dar blogiau. 

Kad rastų valios nepratrūkti pykčiu, Erina turėjo suprasti, jog 
išlikdama rami ji daro gera ne tiek savo berniukams, kiek sau pačiai. 
Šaukti ant vaikų visai nesmagu. Be to, jai nepatikdavo, kokia ji tap- 
davo praradusi savitvardą. Ji buvo taip nusivylusi dėl besiplečian- 
čios prarajos tarp įsivaizduojamo tobulo gyvenimo ir jos kasdieny- 
bės, kad pradėjo abejoti, ar išvis norėjo tapti motina. Erina norėjo 
norėti būti motina. Pasistengusi sustoti, giliai įkvėpti ir ramiau rea- 
guoti, ji turėjo ne vien tapti geresne mama savo sūneliams. Svar- 


biausia, kad ji turėjo tapti laiminga būdama su savo vaikais, kad tas 


99 


bendravimas teiktų džiaugsmo, kad ji pati pasijustų patenkinta dėl 
to, kad atsisakė darbo ir pati augina savo vaikus. Tai suvokus, Erinai 
tapo lengviau išlikti ramiai. Nešaukdama ant savo berniukų, ji kartu 
nesmerkė pati savęs. Pagaliau ji atrado motinystės džiaugsmą. 


Kartais mus stipriausiai motyvuoja visai ne tai, apie ką mes 
galvojame arba kas, mūsy manymu, turėtų būti. Jeigu norite 
pakeisti savo elgesį, kad pamalonintumėte kitus arba taptu- 


mėte „teisingu“ žmogumi, pagalvokite, gal yra dar koks „noriu“, 


kuris jums turėtų daugiau galios. 


KASDIENĖS PRAMOGOS IR 
CIVILIZACIJOS ŽLUGIMAS 


Turime gausybę įrodymų, kad kasdieniame gyvenime poreikis pri- 
siversti ir kontroliuoti savo veiksmus gali visiškai išsunkti mūsų 
valią atsispirti įprastoms pagundoms, tokioms kaip pyragaičiai ir 
cigaretės. Tai, be abejo, nėra gera žinia. Tačiau šios pagundos, pa- 
stojančios kelią mūsų asmeniniams tikslams, tėra maži akmenėliai, 
palyginti su tomis kolektyvinėmis pasekmėmis, kurios gresia chro- 
nišku valios išsekimu sergančiai visuomenei. Vienas iš didžiausią 
nerimą sukėlusių valios išsekimo tyrimų buvo „Miško žaidimas, 
per kurį savikontrolei išmatuoti buvo įvestas „naudos visuomenei" 
rodiklis. Šioje ekonominės veiklos imitacijoje žaidėjai dvidešimt 
penkeriems metams tapo medienos apdirbimo įmonės savinin- 
kais. Pirmaisiais metais jiems buvo išdalyta po 250 hektarų miško 
ir pasakyta, kad miškas vidutiniškai per metus priauga 10 proc. 
Kasmet kiekvienam savininkui leidžiama nukirsti iki 40 hektarų 

miško. Už kiekvieną nukirstą hektarą jie gaus po šešis centus. Ne- 
sukite galvos dėl tikslios matematikos, tačiau tokiomis sąlygomis 
finansiškai naudingiausia (jau nekalbant apie ekologinę naudą) ne 
kuo greičiau nukirsti mišką, o leisti jam ramiai augti. Vis dėlto to- 
kia strategija reikalauja kantrybės ir noro bendradarbiauti su kitais 
žaidėjais, kad nė vienas nesugalvotų nukirsti viso miško ir nesusi- 
žertų greitų pinigų. 

Prieš žaidimą kelios dalyvių grupės turėjo atlikti savikontrolės 
reikalaujančias užduotis — nekreipti dėmesio į įvairius dirgiklius. 
Tai klasikinis valios išsekinimo testas. Taigi žaidimą jie pradėjo iš- 
naudoję dalį valios atsargų. Prasidėjus žaidimui, šie eksperimen- 
to dalyviai labai greitai iškirto savo mišką, kad iškart atsiimtų pi- 
nigus. Imituojamo gyvenimo dešimtaisiais metais iš 250 hektarų 
jiems buvo likę maždaug po 30 hektarų. Penkioliktais metais miš- 
kas buvo visiškai sunaikintas ir žaidimas baigėsi anksčiau. Žaidėjai 
vienas su kitu nebendradarbiavo. Jie pasirinko klaidingą strategiją: 
griebk, kiek gali, kol kiti nepardavė. Tie eksperimento dalyviai, ku- 
riems prieš žaidimą nereikėjo atlikti dėmesio sutelkimo užduočių, 
priešingai, išsaugojo mišką visus imituojamus dvidešimt penkerius 
metus iki pat žaidimo pabaigos. Išgelbėję kelis medžius, jie uždirbo 
daugiau pinigų. Tai lėmė bendradarbiavimas, ekonominė sėkmė, 
rūpinimasis gamtosauga — nežinau, kaip jūs, bet aš žinau, kuriems 
žaidėjams patikėčiau tvarkyti savo mišką, verslą ir net visą šalį. 

„Miško žaidimas“ — tik gyvenimo imitavimas, bet jis primena 
liūdną Velykų salos miško likimą. Keletą šimtmečių tankiais, veš- 
liais miškais apaugusioje Ramiojo vandenyno saloje klestėjo savita 
civilizacija. Tačiau didėjant populiacijai, salos gyventojai pradė- 
jo kirsti mišką, kad turėtų medienos ir daugiau dirbamos žemės. 
Maždaug apie 800 m. po Kr. jie ėmė kirsti mišką taip sparčiai, kad 
jis nebespėdavo ataugti. Apie 1500 m. iškirto visus miškus, o drau- 
ge su jais išnyko ir daugybė rūšių gyvūnų, kuriais misdavo salos gy- 

ventojai. Išplito badas ir kanibalizmas. Iki XIX a. pabaigos 97 proc. 
salos gyventojų išmirė arba paliko nederlingą salą. 

Nuo tada daugybė žmonių mąsto, ką salos gyventojai sau gal- 
vojo išnaikindami miškus ir susinaikindami kaip visuomenė? Argi 
jie nesuprato, kokių padarinių tai turės ateityje? Mums sunku įsi- 
vaizduoti mus pačius, priimančius tokius trumparegiškus sprendi- 
mus, bet neskubėkite. Žmonės iš prigimties linkę greitai patenkinti 
poreikius, o persiorientavimas veikti priešingai, kad užkirstume 
kelią ateities nelaimėms ir katastrofoms, reikalauja milžiniškų sa- 
vikontrolės pastangų iš kiekvieno visuomenės nario. Neužtenka 
vien to, kad mums tai rūpi; norint pokyčių, reikia ką nors daryti. 
Visi „Miško žaidimo“ tyrimo dalyviai iš anksto pasisakė vertinantys 
bendradarbiavimą ir norintys siekti ilgalaikių tikslų, tik išsekintos 
valios žaidėjai nesielgė pagal šias vertybes. 

Šį tyrimą vykdę psichologai teigia, kad iš valios galias išeikvo- 
jusių Žmonių negalima tikėtis, kad jie priims visuomenei naudin- 
gus sprendimus. Tai nerimą kelianti išvada, turint omeny, jog mes 
žinome, kaip lengva išsekinti valios resursus ir kiek daug savikon- 
trolės pastangų kasdien iš mūsų pareikalauja begalė nereikšmingų 
sprendimų. Mes tikrai nebūsime pajėgūs spręsti nacionalinių ar 
pasaulinių krizių, tokių kaip lėtas ekonomikos augimas, sveika- 
tos apsaugos, klimato kaitos problemos, jeigu būsime išsekę nuo 
siautėjimo prekybos centruose ar konfliktų su nepatinkančiais 
bendradarbiais. 

Mes kiekvienas galime imtis tam tikrų veiksmų savikontrolei 
stiprinti ir pasiekti bent nedidelių pokyčių savo asmeniniame gy- 
venime. Bet sustiprinti ribotas visos tautos savikontrolės galimy- 
bes — sudėtinga užduotis. Užuot tikėjęsi, kad mes, kaip tauta, už- 
siugdysime stipresnę valią, kad galėtume pasiekti ambicingų tikslų, 
turėtume visais įmanomais būdais stiprinti savo pačių savikontrolę 
ar bent jau sumažinti jos poreikį elgdamiesi teisingai. Elgsenos eko- 
nomistas Richardas Thaleris ir teisės dėstytojas Cassas Sunsteinas 

pateikė įtikinamą pasirinkimo architektūros teoriją. Pagal ją, turi 
būti sukuriama sistema, padedanti žmonėms lengviau priimti tei- 
singus sprendimus, atitinkančius jų tikslus ir vertybes. Pavyzdžiui, 
organų donorais tapti žmonės paprašomi tada, kai ateina atnaujin- 
ti vairuotojo pažymėjimo arba registruojasi dalyvauti rinkimuose. 
Sveikatos apsaugos įstaigos savo pacientams turėtų automatiškai 
paskirti laiką kasmetinei profilaktinei apžiūrai. Dauguma žmonių 
žino, kad tokius dalykus reikėtų padaryti, bet vilkina, nes visuomet 
atsiranda daug skubesnių darbų ir įvairių trikdžių. 

Pasirinkimo architektūra jau naudojasi mažmenininkai, deja, 
dažniausiai ne vedini kilnių tikslų, o siekdami pelno. Turėdami pa- 
kankamai svarbią priežastį, jie, ko gero, galėtų savo parduotuvės 
matomesnėse vietose išdėstyti sveikus arba aplinką tausojančius 
produktus. Užuot prie kasų išrikiavę tokias impulsyviai įsigyjamas 
prekes kaip saldainiai ar paskalų žurnalai, prekybininkai tose vieto- 
se galėtų padėti tarpdančių valymo siūlų, prezervatyvų arba šviežių 
vaisių. Tyrimai rodo, kad toks prekių išdėliojimas paskatintų pirkti 
sveikatai naudingas prekes. 

Manipuliuoti žmonių sprendimais sukurta pasirinkimo archi- 
tektūros teorija gana prieštaringai vertinama. Tai gali atrodyti kaip 
žmogaus laisvės suvaržymas arba asmeninės atsakomybės nepai- 
symas. Vis dėlto, turėdami laisvę rinktis bet ką, žmonės dažniau- 
siai pasirenka jų ilgalaikiams tikslams prieštaraujančius dalykus. 
Savikontrolės ribų tyrimų rezultatai rodo, kad taip yra ne dėl to, 
jog iš prigimties esame neracionalūs ir sąmoningai renkamės tai, 
kuo galime džiaugtis šiandien, nesukdami galvos dėl rytojaus. Grei- 
čiausiai mes būname pernelyg pavargę priešintis savo blogiausiems 
impulsams. Norėdami sustiprinti savikontrolę, turėtume pagalvoti 
apie tai, kaip galėtume sau padėti, kai esame išsekę ir dėl to silpni, o 

ne laukti, kada pasirodys idealusis „aš“ ir viską sutvarkys. 

Pabaigos žodis 


Savikontrolės ribų analizė pateikia paradoksalią išvadą: mes negali- 
me kontroliuoti visko, tačiau vienintelis būdas sustiprinti savikon- 
trolę — kaskart įtempti visas jėgas ir stengtis peržengti tas ribas. Va- 
lia, taip pat kaip ir raumenys, vadovaujasi taisykle „naudok, antraip 
neteksi“. Jeigu taupysime energiją ir tapsime ant sofos drybsančio- 
mis daržovėmis, prarasime ir tas jėgas, kurias dar turime. Bet jeigu 
kiekvieną dieną paversime valios ugdymo maratonu, nusisteken- 
sime iki visiško išsekimo. Mūsų tikslas — treniruotis taip, kaip tai 
daro protingi sportininkai, plėsti savo galimybių ribas, bet neper- 
sistengti. Jeigu randame jėgų paskatinti save silpnumo akimirką, 
turime rasti ir būdų sau padėti priimti teisingą sprendimą net tada, 
kai esame labai pavargę. 

SKYRIAUS SANTRAUKA 


Pagrindinė mintis Savikontrolė yra panaši į raumenį. Nau- 
dojama ji pavargsta, bet reguliariai mankštinant ją galima 
sustiprinti. 

Po mikroskopu 


A Valios pakilimai ir nuosmukiai. Šią savaitę stebėkite, kaip 
jums sekasi save kontroliuoti, ypatingą dėmesį atkreipdami į 
tai, kada turite daugiausia valios, o kada esate linkę pasiduoti. 


A Ar jūs tikrai išsekę? Kai kitą kartą pasijusite „per daug pa- 
vargę“, kad parodytumėte esantys valingi, pasistenkite įveikti 
pirmąją nuovargio ribą žengdami dar vieną mažą žingsnelį. 


Valios ugdymo eksperimentai 


A Valios dieta. Rinkitės tokį maistą, kuris energijos suteikia il- 
gam. 


A Valios mankšta. Šią savaitę savikontrolės „raumenį“ treni- 
ruokite pasirinkę vieną dalyką, kuriam reikia „aš padarysiu“ 
arba „aš nedarysiu“ galios. Arba visą savaitę atidžiai stebėkite 
tai, į ką anksčiau nekreipdavote dėmesio. 


A Raskite savo „noriu“ galią. Radę savo stipriausią „noriu ga- 
lią — stimulą, kuris jus stipriausiai veikia silpnumo akimirko- 
mis, - prisiminkite ją kaskart, pajutę, jog galite suklupti prieš 
pagundą. 

LEIDIMAS NUSIDĖTI: KODĖL BŪDAMI 
GERI JAUČIAMĖS TURĮ TEISĘ 
PASIELGTI BLOGAI 


Kaskart, kai dėstau valios mokslo kursą, pasaulis pateikia po naują, 
su valios trūkumu susijusį skandalą, puikiai iliustruojantį, kaip ir 
kodėl mes prarandame savikontrolę. Tarp tokių „dovanėlių“ galė- 
čiau paminėti Tedą Haggardą, Eliotą Spitzerį, Johną Edwardsą ir 
Tigerį Woodsą. Jų istorijos šiuo metu tikrai nebėra karšta naujie- 
na'!, bet vargu ar būna bent savaitė, kad koks nors garbingas pilie- 
tis — politikas, dvasininkas, policininkas, mokytojas ar sportinin- 
kas — nesukrėstų pasaulio savo gėdingu poelgiu. 

Labai maga šiuos skandalus panagrinėti savikontrolės ribų po- 
žiūriu. Visi šie vyrai gyveno jausdami milžinišką visuomenės spau- 
dimą, pradedant profesinių pareigų vykdymu ir baigiant tuo, kad 
24 valandas per parą privalėjo galvoti apie savo įvaizdį. Savaime 
suprantama, jų savikontrolės raumuo buvo pavargęs, valios galios 


|! Tiems, kas apie šiuos skandalus jau pamiršo (o gal nė nebuvo girdėję), trumpa versija: Hag- 
gardas, populiarus pastorius, kovojęs prieš gėjų teises, buvo nutvertas apsvaigęs nuo narkotikų 
lytinių santykiu metu su prostitucija užsiimančiu vyru; Spitzeris buvo gubernatorius (o prieš 
tai Niujorko valstijos generalinis prokuroras), negailestingai kovojęs su korupcija, bet kaip 
vėliau paaiškėjo, buvo nuolatinis prostitucijos tinklo, kurio veiklą tuo metu tyrė FTB, klientas; 
Edwardsas buvo Demokratų partijos kandidatas į prezidentus ir rinkimų kampanijoje rėmė- 
si tvirtomis šeimos vertybėmis, bet paaiškėjo, kad pats yra neištikimas savo vėžiu sergančiai 
žmonai; ir pagaliau Woodsas — žymus golfo žaidėjas, garsėjęs savo disciplinuotumu, bet, kaip 
paaiškėjo, yra priklausomas nuo sekso. 

išsekusios, cukraus kiekis kraujyje žemas, o smegenų kaktinė žievė 
bejėgė protestuoti. Kas žino, gal jie dar ir dietos laikėsi. 

Tačiau tai būtų pernelyg paprastas atsakymas (nors neabejo- 
ju, kad juos ginantys advokatai šį argumentą tikrai būtų pasitelkę 
teisme). Ne kiekviena su savikontrole susijusi klaida atspindi tikrą- 
jį kontrolės praradimą. Kartais mes sąmoningai priimame spren- 
dimą pasiduoti pagundai. Kad iki galo suprastume, kodėl kartais 
netenkame valios, reikia kito paaiškinimo, labiau psichologinio nei 
fiziologinio. 

Gal mums ir negresia nacionalinio masto isteriją sukeliantis 
sekso skandalas, bet mes visi linkę dėl valios trūkumo šiek tiek vei- 
dmainiauti, net jeigu tai tik tokia smulkmena kaip Naujųjų metų 
naktį sau duotų pažadų nevykdymas. Kad nenueitume žymiųjų 
vyrų klystkeliais, privalome apmąstyti prielaidą, kad valios pri- 
trūkstame tik dėl silpnumo. Tam tikrais atvejais tampame perdėtos 
savikontrolės aukomis. Pasvarstykime, kaip pažanga gali pakenk- 
ti mūsų motyvacijai, kaip optimizmas paskatina atsiduoti malo- 
numams ir kodėl išaukštindami savo dorybes nugarmame tiesiai 
nuodėmių link. Pamatysime, kad kiekvienu atveju galime rinktis 
daugiau nei vieną sprendimą. Pamatę, kaip duodame sau leidimą, 
galbūt rasime būdų, kaip nenuriedėti nuo bėgių. 


NUO ŠVENTŲJŲ IKI NUSIDĖJĖLIŲ 


Norėčiau, kad įvertintumėte žemiau pateiktus teiginius, pasirink- 
dami atsakymus: visai nesutinku, iš dalies nesutinku, iš dalies pri- 
tariu, visai nepritariu. Pirmiausia įvertinkite šį teiginį: Dauguma 
moterų yra nelabai protingos. O dabar, ką galvojate apie šį: Dau- 
guma moterų geriau tvarkosi namie augindamos vaikus, negu 


darbe. 


107 


(0 dabar įsivaizduokite, kad uždavėte šiuos klausimus Prinsto- 
no universiteto studentams. Jeigu jums pasiseks, gal ir neišgirsite 
merginų pasiūlymo susikišti savo klausimyną į vieną vietą. Net ir 
vaikinai atmestų tokius seksistinius pareiškimus. Bet kas nutiktų, 
jeigu savo klausimus suformuluotumėte šiek tiek kitaip: Kai kurios 
moterys nėra labai protingos ir Kai kurioms moterims labiau se- 
kasi tvarkytis namuose ir rūpintis vaikais, negu dirbti. Nėra taip 
paprasta iš karto atmesti šiuos teiginius. Gal jie ir turi seksistinio 
prieskonio, bet užginčyti sąvoką „kai kurios“ sunku. 

Tai buvo psichologų Benoit Monino ir Dale'o Millerio, nagrinė- 
jusių stereotipus ir sprendimų priėmimą, atlikto tyrimo dalis. Kaip 
tikriausiai numanote, Prinstono universiteto studentai pirmuosius 
du teiginius iškart atmetė. Tačiau tie, kurie turėjo įvertinti sakinius, 
prasidedančius „kai kurios moterys“, buvo ne tokie griežti. 

Po to, kai studentai įvertino šiuos teiginius, jų buvo paprašyta 
įsijausti į darbdavio vaidmenį ir nuspręsti, ką jie priimtų į darbą. Jų 
užduotis buvo įvertinti kelių kandidatų — vyrų ir moterų - tinkamu- 
mą užimti aukštas pareigas tradiciškai vyrų dominuojamoje srityje, 
pavyzdžiui, statybų ar finansų versle. Atrodo, visai nesudėtinga už- 
duotis, ypač studentams, kurie ką tik atmetė seksistinius teiginius. 
Jie tikrai neturėtų diskriminuoti aukštą kvalifikaciją turinčios mo- 
ters. Tačiau Prinstono universiteto mokslininkų laukė kardinaliai 
priešingi rezultatai. Tie studentai, kurie griežtai pasisakė prieš sek- 
sistinius teiginius, buvo labiau linkę įdarbinti vyrą, negu tie, kurie 
nenoriai, bet vis dėlto sutiko su švelnesniais teiginiais, prasidedan- 
čiais žodžiais „kai kurios moterys . Tokio paties atsakymų modelio 
mokslininkai sulaukė ir po to, kai iš pradžių pateikė kelis rasistinius 
teiginius, o paskui suteikė progą diskriminuoti rasines mažumas. 

Daugybę žmonių sukrėtė šio tyrimo rezultatai. Ilgą laiką psicho- 
logai buvo įsitikinę, kad kartą deklaravę savo nuostatas, turėtumėte 
ir toliau jų laikytis ir veikti pagal jas. Kas gi nori būti veidmainis? 
Tačiau Prinstono universiteto psichologai atskleidė, kad mūsų pa- 

prastai nuoseklus elgesys turi išimčių. Kai reikia apsispręsti tarp gė- 
rio ir blogio, dauguma mūsų tobula morale nesivadovaujame. Mes 
tiesiog norime jaustis gerai, o paskui galime daryti tai, ką norime. 

Tie studentai, kurie griežtai atmetė seksistinius arba rasistinius 
teiginius, jautėsi moraliai pakylėti. Sau jie įrodė, kad nėra nei sek- 
sistai, nei rasistai, tačiau dėl to jie tapo lengviau pažeidžiami to, ką 
psichologai vadina moraline teise. Kai padarai ką nors gero, jautiesi 
esąs geras. O tai reiškia, kad gali lengviau pasiduoti savo impul- 
sams ir daugeliu atveju tai virsta leidimu sau pačiam padaryti ką 
nors bloga. Šiuo atveju studentai buvo patenkinti savimi dėl to, kad 
atmetė seksistinius ir rasistinius teiginius ir, tapę mažiau budrūs, 
priėmė seksistinius ir rasistinius sprendimus. Jie buvo labiau linkę 
pasiduoti instinktyviam šališkumui ir mažiau linkę apsvarstyti, ar jų 
priimtas sprendimas atitinka jų bendrą nuostatą būti sąžiningiems. 
Jie nenorėjo diskriminuoti, paprasčiausiai jų ankstesnis geras elge- 
sys juos apakino ir neleido pamatyti, kad priima žalingą sprendimą. 

Moralinė teisė ne tik leidžia mums padaryti ką nors bloga; ji 
suteikia pagrindą atsisakyti net tada, kai esame prašomi padaryti 
gerą darbą. Pavyzdžiui, žmonės, kurių iš pradžių buvo paprašyta 
prisiminti, kada jie paskutinį kartą pasielgė dosniai, labdarai paau- 
kojo net 60 proc. mažiau pinigų už tuos, kurie neturėjo prisiminti 
praeityje atliktų gerų darbų. Atliekant verslo imitavimo tyrimą, tie 
fabrikų vadovai, kurie prisiminė, kada paskutinį kartą pasielgė etiš- 
kai, buvo linkę atsisakyti brangių investicijų, mažinančių fabriko 
išmetamų teršalų kiekį. 

Moraline teise galima paaiškinti, kodėl tokie žmonės, kurių 
aukšta morale niekas net nesuabejotų — pastorius, šeimos vertybes 
aukštinantis politikas, su korupcija kovojantis prokuroras, — gali 
rasti pasiteisinimų savo rimtiems moraliniams nusižengimams, 
nesvarbu, kas jis — vedęs televizijos pamokslininkas, sanguliaujan- 
tis su savo sekretore, konservatyvus iždininkas, už visuomenines 


lėšas remontuojantis savo namus, ar policininkas, prieš nesiprieši- 

nantį nusikaltėlį panaudojantis brutalią jėgą. Dauguma dorais save 
laikančių žmonių net nesuabejoja dėl savo impulsų, o kai kuriems 
apie jų dorybes nuolat primena jų užimamos pareigos. 

Kodėl mes staiga pradėjome kalbą apie diskriminaciją ir sekso 
skandalus, užuot šnekėję apie dietas ir darbų vilkinimą? Todėl, kad 
valios ugdymo iššūkis yra ne kas kita, kaip kova tarp dorybės ir 
nuodėmės. Kur tik iškyla moralės klausimas, atsiranda ir moralinė 
teisė. Jei sportuodami galvojate, jog esate „geri, o kai nesportuo- 
jate — „blogi“, tai daug didesnė tikimybė, kad, šiandien pasportavę, 
rytoj nuo treniruotės išsisuksite. Jei giriate save už tai, kad ėmėtės 
sunkaus darbo, o smerkiate, kai jį atidėliojate, tikėtina, kad, iš ryto 
gerai padirbėjus, po pietų jus apims tingulys. Trumpai tariant: kas- 
kart iškilus vidiniam konfliktui, įsitikinimas, jog esame „geri“, sutei- 
kia mums moralinę teisę pabūti blogiukais. 

Svarbiausia, kad tai neturi nieko bendra su cukraus kiekio krau- 
jyje sumažėjimu ar valios išsekimu. Psichologų paklausti, kodėl 
nuolaidžiavo savo impulsams ir pasielgė blogai, žmonės atsakė, jog 
tai buvo jų sąmoningas pasirinkimas, o ne nevalingas veiksmas. Be 
to, jie nesijautė kalti. Priešingai, didžiavosi savimi ir savo mažą nuo- 
dėmę laikė pelnytu atlygiu. Štai kaip jie teisinosi: „Aš buvau labai 
geras ir nusipelniau malonumo. Jausmas, jog turi kam nors mo- 
ralinę teisę, labai dažnai veda prie moralinio nuosmukio. Dėl to, 
kad už savo dorybes esame greiti atleisti savas nuodėmes, dažnai 
pamirštame svarbiausius tikslus ir pasiduodame pagundoms. 


Miela ir maloni moralinės teisės logika 


Moralinės teisės logika, švelniai tariant, yra visai nelogiška. Ir taip 
yra iš esmės todėl, kad vertindami savo elgesį mes retai ieškome ry- 
šių tarp savo „gero“ ir „blogo elgesio. Jeigu parduotuvėje susiturėjai 
nenusipirkęs kokio nors patikusio daikčiuko, grįžęs namo greičiau- 
siai prisivalgysi nesveiko maisto. Viršvalandžius dirbęs tarnautojas 

gali pasijusti turįs moralinę teisę savo asmenines išlaidas padengti 
įmonės kreditine kortele. 

Viskas, kas leidžia mums pasijusti mielais ir maloniais dėl savo 
dorybių, net jeigu tai tik pasvarstymas apie gerus darbus, gali mums 
suteikti moralinę teisę pasielgti impulsyviai. Per vieną tyrimą jo da- 
lyviai buvo paprašyti pasirinkti, kokia savanoriška veikla mieliau 
užsiimtų: mokytų vaikus benamių prieglaudoje ar tvarkytų aplinką. 
Nors iš tikrųjų niekas jų nebūtų vertęs dirbti šio darbo, vien mintis 
apie tokią galimybę sustiprino jų norą įsigyti porą žinomo dizaine- 
rio sukurtų džinsų. Kitas tyrimas atskleidė, kad vien pasvarsčius 
apie galimybę paaukoti pinigų labdarai sustiprėjo troškimas pra- 
džiuginti save nauju pirkiniu. Bet didžiausias kilnumas pasireiškia, 
kai būname linkę apdovanoti save už tai, ką galėjome padaryti, bet 
nepadarėme. Galėjome suvalgyti visą picą, bet suvalgėme tik tris 
gabalėlius. Galėjome atnaujinti visą garderobą, bet nusipirkome tik 
vieną švarką. Laikydamiesi šios absurdiškos logikos, kiekvieną nuo- 
dėmę galime paversti pasididžiavimo vertu dalyku. (Jaučiatės kaltas 
dėl viršyto kreditinės kortelės limito? Baikit, jūs bent jau neapiplė- 
šėte banko, kad grąžintumėte skolas!) 

Tokie tyrimai atskleidžia, kad mūsų smegenyse nėra griežtos 
sąskaitos, kurioje būtų suskaičiuoti visi mūsų geri darbai ir įvertin- 
ta, kokio nuodėmių atleidimo esame nusipelnę. Mes tiesiog pasiti- 
kime jausmu, kad gerai elgėmės ir esame geri žmonės. Moralinius 
samprotavimus tyrinėjantys psichologai žino, kad būtent taip mes 
vertiname, kas gera, o kas bloga. Mes elgiamės intuityviai, o l0- 
giką prisimename tik tuomet, kai esame verčiami paaiškinti savo 
jausmus. Labai dažnai mes net negalime logiškai pagrįsti savo pa- 
sirinkimo, bet vis tiek laikomės savo nusistatymo. Kaip pavyzdį 
pateiksiu vieną moralės požiūriu abejotiną situaciją, kurią psicho- 
logai pasitelkia norėdami išsiaiškinti, kaip mes nusprendžiame, 
kas teisinga, o kas — ne. Jie klausia, ar moralės požiūriu priimtina, 
jei suaugę brolis ir sesuo lytiškai santykiauja, nes abu to nori ir 

naudoja priemones, apsaugančias nuo nėštumo? Daugeliui vien 
toks klausimas sukelia pasišlykštėjimą. Tai iš principo neteisinga! 
Tik paskui mes įtempiame smegenis, kad paaiškintume, kodėl tai 
gali būti amoralu. 

Jeigu apie ką nors pagalvoję iškart nepajuntame vidinio pasiš- 
lykštėjimo, sąžinės graužimo arba stingdančios baimės, mums tai 
neatrodo neteisinga. Grįžkime prie žemiškesnių valios ugdymo 
iššūkių. Jeigu toks veiksmas, kai pakišame lėkštę antram gabalui 
gimtadienio torto arba perbraukiame kredito kortele už dar vie- 
ną nedidelį pirkinį, instinktyviai nesukelia jausmo, jog taip elgtis 
„neteisinga, mes nė nesuabejojame savo impulsų teisingumu. Jeigu 
esame patenkinti savimi už praeityje padarytus darbus, mums len- 
gviau nuolaidžiauti sau ateityje. Jeigu jaučiatės esą šventieji, savęs 
pamaloninimas negali būti blogas dalykas. Atrodo, kad taip elgtis 
teisinga. Tarsi būtumėte tai užsitarnavę. Jeigu vienintelis dalykas, 
motyvuojantis jus imtis valios ugdymo iššūkių, yra noras būti pa- 
kankamai geru žmogumi, jūs paslysite ir pasiduosite pagundai kas- 
kart, vos tik pasijusite patenkinti savimi. 

Tačiau blogiausioji moralinės teisės pusė nėra jos abejotina lo- 
gika, o tai, kad ji mus skatina elgtis priešingai mūsų svarbiausiems 
interesams. Ji mus įtikina, kad silpnavalis elgesys — nesvarbu, 
nustojate laikytis dietos, klimpstate gilyn į skolas ar išsmunkate 
surūkyti cigaretės — yra „atpildas. Tai beprotybė, bet ji tokia ga- 
linga jėga veikia mūsų smegenis, kad visus jūsų „noriu“ paverčia 
į „turėčiau. 

Morale vadovaujantis priimami sprendimai taip pat nė iš tolo 
nėra tokie motyvuojantys, kokiais esame pratę juos laikyti. Mes 
idealizuojame savo troškimą būti dorais, be to, dauguma žmonių 
mano, kad juos stipriausiai veikia kaltės ir gėdos jausmas. Bet ką 
mes bandome apgauti? Labiausiai mus motyvuoja noras gauti tai, 
ko trokštame, ir išvengti to, ko nenorime. Sudorovindami tam 
tikrą elgesį tik dar labiau dėl jo abejojame. Jeigu savo valios iššū- 

kiu pasirinkote ką nors, kas paverstų jus geresniu žmogumi, neiš- 
vengiamai pradėsite abejoti, kam jums iš viso to reikia. Tokia jau 
žmogaus prigimtis — priešintis kitų įvestoms taisyklėms savo pačių 
gerovės labui. Jeigu mėginsite patys sau įsivesti taisykles dėl mo- 
ralinių nuostatų, norėdami tapti geresni labai greitai išgirsite savo 
blogosios pusės balsą. Tos, kuri nenori būti kontroliuojama. Jeigu 
sau pasakysite, kad sportuoti, neišlaidauti, nerūkyti yra teisinga — 
užuot akcentavę, jog tai tikrai padės siekti gyvenime svarbių tikslų, 
jūs greičiausiai to nedarysite sistemingai. 

Kad nepakliūtumėte į moralinės teisės pinkles, svarbu atskirti 
tikras moralines dilemas nuo paprasčiausių sunkumų. Gal sukčia- 
vimas mokant mokesčius ar neištikimybė sutuoktiniui ir yra mo- 
ralinė yda, tačiau laikantis dietos nugvelbtas vienas kitas skanėstas 
tikrai nėra moralinė nuodėmė. Deja, dauguma žmonių mano, kad 
bet koks savikontrolės praradimas yra moralės išbandymas. Pagal 
tai, ar sugebame atsispirti desertui, laiku nueiti miegoti, neviršyti 
kreditinės kortelės limito, mes sprendžiame kokie — geri ar blo- 
gi —- esame. Tačiau nė vienas iš šių dalykų neleidžia nuspręsti, kas 
yra dorybė, o kas - nuodėmė. Kai apie savo valios iššūkius galvoja- 
me pagal moralės principus, mes susipainiojame vertindami save, 
nebematome, kaip stipresnė valia gali padėti mums gauti tai, ko 
norime. 


PO MIKROSKOPU: DORYBĖ IR NUODĖMĖ 


: Šią savaitę atkreipkite dėmesį į tai, ką sau ir kitiems sakote, kai 
kam nors pritrūkstate valios arba kai sėkmingai įgyvendinate 


i daug valios pastangų pareikalavusius planus. 


A Ar manote esą „geri“, kai įveikiate valios iššūkius, o „blogi“, 


kai: pasiduodate pagundai arba ką nors vis atidėliojate? 
A Ar už „gerą“ elgesį jaučiatės turį moralinę teisę padaryti ką 
nors „bloga“? Ar tai būna koks nors nekaltas atlygis ar leidi- 


mas nevykdyti svarbių valios ugdymo tikslų? 

Būsima nuotaka, po treniruotės leidžianti sau sočiai 
pavalgyti, priauga svorio 


Trisdešimt penkerių metų finansų patarėja Šeril po aštuonių mėne- 
sių ruošėsi ištekėti. Iki vestuvių ji norėjo numesti septynis kilogra- 
mus ir tris kartus per savaitę pradėjo vaikščioti į sporto klubą. Bėda 
ta, kad lipimą laiptais imituojantis treniruoklis rodė, kiek kalorijų 
per minutę ji sudegina. Žiūrėdama į sudegintų kalorijų skaičių Še- 
ril įsivaizduodavo maistą, kuriam suvalgyti manė užsidirbanti teisę. 
Nors iš pradžių ji buvo pasiryžusi ne tik sportuoti, bet ir mažinti 
kalorijų skaičių, tomis dienomis, kai eidavo į sporto klubą, ji leis- 
davo sau suvalgyti šiek tiek daugiau. Pasimankštinusi papildomai 
penkias minutes, ji jausdavosi užsidirbusi šokoladinių pagardų ant 
jogurtinių ledų arba antros taurės vyno po vakarienės. Pamažu 
treniruotė tapo neatsiejama nuo teisės į malonumą. O rezultatas — 
priaugta pusantro kilogramo svorio. 

Sportuojant sudegintas kalorijas mintyse paversdama viliojan- 
čių maistu Šeril pamiršo savo pagrindinį tikslą — numesti svorio. 
Kad ištrūktų iš šio užburto „moralinės teisės“ rato, į treniruotes ji 
turėjo žiūrėti kaip į būtiną žingsnį savo tikslui pasiekti, o sveika mi- 
tyba turėjo būti antrasis, nepriklausomas žingsnis. Vienas „geras“ 
darbas neatleidžia nuo pareigos atlikti kito, o gerai atlikus pirmąjį, 
negalima atlaidžiau žiūrėti į antrąjį. 

Nesupainiokite veiksmo, padedančio pasiekti tikslą, su pačiu 
tikslu. Žengę vieną žingsnį link tikslo dar neatitrūkstate nuo 
kabliuko. Atkreipkite dėmesį, ar apdovanodami save už gerus 


darbus nepamirštate savo svarbiausio tikslo. 


: AT TBA) TENS" TPA i Ps S r E i PN T: 


jų > LS R a S ii a a a Šia i S S LS A AI S a A L i a o i A a A aa aa ina a a ja A ai 


SUNKUMAI DARANT PAŽANGĄ 


Net jeigu siekdami tikslo ir nepaverčiate kiekvieno atlikto darbo 
uždirbtais taškais, vis tiek išlieka pavojus pakliūti į moralinės teisės 
spąstus. Taip yra dėl to, kad visi amerikiečiai linkę moralizuoti. Ne, 
ne dėl sekso. Dėl pažangos! Pažanga yra geras dalykas. Padarę pa- 
žangą jaučiatės gerai. Taip gerai, kad norite iškart save pasveikinti: 
„Šaunuolis! Gerai padirbėjai!“ 

Prieš prisisegant ant krūtinės aukso žvaigždę, vertėtų giliau su- 
simąstyti. Nors dauguma mano, kad pažanga skatina siekti dar di- 
desnės sėkmės, psichologai žino, kad, įveikę vieną etapą, mes labai 
greitai randame pasiteisinimų lėtinti tempą. Čikagos universiteto 
verslo fakulteto profesorė Ayelet Fishbach ir Jeilio vadybos moky- 
klos profesorius Ravis Dharas įrodė, kad, pamatę savo pastangų re- 
zultatus, žmonės linkę užmigti ant laurų. Atlikdami vieną tyrimą 

jie priminė sėkmingai dietos besilaikantiems dalyviams, kaip jie 
priartėjo prie, jų manymu, idealaus savo svorio. Po to, kaip padėkos 
dovanėlę, pasiūlė jiems po obuolį arba šokoladinį batonėlį. Net 85 
proc. savo rezultatais patenkintų programos dalyvių pasirinko ne 
obuolį, o šokoladinį batonėlį, o iš tų, kuriems nebuvo priminta apie 
jų pažangą, šokoladuką pasirinko tik 58 proc. Tokią pačią išvadą 
padarė ir studentų akademinius rezultatus tyrusi mokslininkų gru- 
pė. Tie studentai, kurie jautėsi gerai padirbėję ruošdamiesi egzami- 
nui, vakarą dažniau praleisdavo su draugais gerdami alų. 

Padaryta pažanga gali paskatinti mus pamiršti tikslą, dėl ku- 
rio taip sunkiai dirbome, nes ji išbalansuoja jėgų pusiausvyrą tarp 
dviejų prieštaringų mūsų asmenybės pusių. Prisiminkime, kad 
pagal apibrėžimą - valia pasireiškia atsiradus dviem vienas kitam 
prieštaraujantiems tikslams. Viena jūsų pusė galvoja apie ilgalai- 
kius tikslus (pvz., numesti svorio), o kita pusė nori greito atlygio 
(šokolado!). Iškilus pagundai, jūsų išmintingoji pusė turi nutildyti 
sau pataikaujančios pusės balsą. Tačiau savikontrolės pergalė turi ir 
nenumatytų pasekmių: ji laikinai patenkina, o kartu ir nutildo jūsų 
išmintingąją pusę. Ilgą sąrašą įvairiausių tikslų saugančios smege- 
nys, padarius pažangą, vedančią prie ilgalaikio tikslo, jį kuriam lai- 
kui pamiršta. Dabar visą dėmesį jos sutelkia į kitą tikslą, kuris dar 
nebuvo patenkintas — į norą suteikti sau malonumo. Psichologai 
tai vadina tikslo išlaisvinimu. "Tikslas, kurį pasitelkdami bandėte 
numalšinti savikontrolę, tampa dar stipresnis, o bet kokia pagunda 
traukia dar labiau. 

Kitaip tariant, žengę žingsnį į priekį, jūs suteikiate sau leidimą 
žengti du žingsnius atgal. Pasirašę ilgalaikę senatvės pensijos kau- 
pimo sutartį, galite išlaisvinti tą savo asmenybės pusę, kuri nori čia 
pat ką nors nusipirkti. Susitvarkę darbo stalą, patenkinsite dirbti 
norinčią pusę, bet išlaisvinsite tą, kuri nori žiūrėti televizijos žaidi- 
mą. Klaūsėte ant peties tupinčio angelo, bet dabar jį užgožė velnio 
gundymas. 

Net ir patys patikimiausi tikslo siekimo įrankiai, tokie kaip pri- 
valomų darbų sąrašo sudarymas, gali atsigręžti prieš jus. Ar kada 
nors esate patyrę jausmą, kai sudarę skubių darbų sąrašą nuspren- 
džiate, kad šiai dienai darbų jau pakanka? Jeigu taip, tai jūs toks 
esate ne vienas. Sudarius darbų sąrašą, taip palengvėja, kad mes 
supainiojame nustatymą to, kas turi būti atlikta, su konkrečiomis 
pastangomis tikslui pasiekti. (Arba, kaip pasakė vienas mano stu- 
dentas, jis mėgsta seminarus apie produktyvumą dėl to, kad jie lei- 
džia jam jaustis labai produktyviam, nepaisant to, kad iš tikrųjų dar 
nieko nėra padaręs.) 

Nors tai prieštarauja mūsų įsitikinimui, kas padeda siekti tikslo, 
pasiektos pažangos akcentavimas kaip tik ir trukdo. Svarbiausia ne 
tai, kad pasiekėme pažangos, o kad jaučiamės ja patenkinti ir tvirtai 
nebesilaikome užsibrėžto tikslo. 

Pažanga gali motyvuoti ir netgi sužadinti stipresnę savikontrolę, 
bet tik tuo atveju, jei veiksmais įrodysite, kad esate įsipareigoję įgy- 
vendinti tikslą. Kitaip tariant, turite pažvelgti į tai, ką jau nuveikėte, 
bet tik tam, kad pasiryžtumėte toliau siekti savo tikslo ir, jeigu rei- 
kia, įdėti dar daugiau pastangų. Visai nesunku pradėti taip mąstyti, 
tiesiog mūsų smegenys neįpratusios taip veikti. Joms labiau būdin- 
ga ieškoti priežasčių, leidžiančių liautis ką nors darius. 

Toks prieštaringas nusiteikimas veda prie labai skirtingų pase- 
kmių. Žmonės, kurie siekdami užsibrėžto tikslo ėmėsi realių veiks- 
mų (pradėjo sportuoti, mokytis, taupyti), paklausti apie tai, kaip 
jaučiasi padarę pažangą, dažniausiai priimdavo jų pagrindiniam 
tikslui priešingą sprendimą, pavyzdžiui, kitą dieną nenueidavo į 
sporto klubą, užuot mokęsi išeidavo susitikti su draugais arba nu- 
sipirkdavo ką nors itin brangaus. Ir priešingai, paklausti, ar vis dar 
jaučiasi pasiryžę siekti tikslo, jie lengviau atsispirdavo įvairioms pa- 
gundoms. Akcentuojant skirtingus dalykus, labai pasikeičia požiū- 
ris į savo veiksmus: reikia pabrėžti „padariau, nes aš to norėjau“, o 
ne „padariau, puiku, bet dabar galiu daryti tai, ko iš tikrųjų noriu. 

VALIOS UGDYMO EKSPERIMENTAS: KAD 
ATŠAUKTUMĖTE SAU DUOTĄ LEIDIMĄ, 
PRISIMINKITE „KODĖL“ 


Kaip sutelkti dėmesį į įsipareigojimų vykdymą, o ne į pasiektą 
pažangą? Honkongo ir Čikagos universitetų mokslininkai, rem- 
damiesi savo tyrimų rezultatais, siūlo įdomią strategiją. Jiems 
paprašius studentų prisiminti, kada paskutinį kartą nesusvyravo 
ir atsilaikė prieš pagundą, suveikė moralinės teisės mechaniz- 
mas ir net 70 proc. apklausos dalyvių, pirmai progai pasitaikius, 
neatsispyrė pagundai leisti sau malonumą. Tačiau paklausus, 
kodėl jie atsilaikė, moralinės teisės efektas nepasireiškė ir net 69 
proc. atsispyrė pagundai. Pagaliau mokslininkai atrado stebu- 
klingą, bet labai paprastą būdą savikontrolei sustiprinti, kad stu- 
dentai galėtų priimti jų svarbiausiam tikslui neprieštaraujančius 
sprendimus. Prisiminkite, kad „kodėl“ veikia, nes pakeičia jūsų 
požiūrį į galimybę suteikti sau malonumą. Tada malonumas bus 
toliau siekti tikslo, o ne pasiduoti pagundai. Prisiminę „kodėl“, 
padėsite sau atpažinti pavojus ir ieškoti kitų galimybių tikslui 
pasiekti. 


Kai kitą kartą jau norėsite apdovanoti save už praeityje nuveik- 

tus gerus darbus, sustokite ir prisiminkite „kodėl“ 

KAI RYTOJUS SUTEIKIA MORALINĘ 
TEISĘ ŠIANDIEN 


Kaskart paplekšnodami sau per petį už padarytą pažangą arba pri- 
simindami, kad vakar įveikėme pagundas, esame greiti apsidovano- 
ti už tai, kad praeityje gerai elgėmės. Tačiau labai miglota moralinės 
teisės matematika neapsiriboja vien tik praeities darbais. Mes taip 
pat lengvai žvelgiame ir į ateities planus ir esame linkę apdovanoti 
save už būsimą dorybingą elgesį. Pavyzdžiui, žmonės, kurie ketina 
eiti vakare pasportuoti, greičiausiai per pietus suvalgys daugiau nei 
paprastai. Šis įprotis mums leidžia nusidėti šiandien, o rytoj ati- 
dirbti (ar bent jau taip sau pasiteisiname). 


Neskaičiuokite salotų su kepta vištiena, kol viščiukai 
dar neišsirito 


Įsivaizduokite: pietų metas, jūs skubate, ir patogiausias būdas ko 
nors užkrimsti — greitojo maisto užkandinė. Jūs siekiate numes- 
ti svorio ir tapti sveikesni, todėl norite išvengti tukinančio maisto. 
Atsistoję į eilę maloniai nustembate, kad, be įprastų nesveikų pa- 
tiekalų, restoranas siūlo naują salotų meniu. Užkandinė yra netoli 
jūsų darbo, todėl užsukate čia dažniau, nei derėtų, svajodami apie 
lieknesnį liemenį. Jūs džiaugiatės, kad dabar galėsite valgyti tai, dėl 
ko vėliau negrauš sąžinė. Atsistoję į eilę svarstote, ką čia pasirinkus: 
žalias salotas ar salotas su ant grotelių kepta vištiena. Kai pagaliau 
prieinate kasininkę, išgirstate savo balsą: „Dvigubą sūrainį su kep- 
tomis bulvytėmis.' 

Kas atsitiko? 

Gal nugalėjo seni įpročiai, o gal keptų bulvyčių aromatas įvei- 
kė jūsų gerus ketinimus. Bet ar patikėsite, kad į meniu įtraukti 
sveiki patiekalai paskatino jus užsisakyti sūrainį su keptomis bul- 
vytėmis? 

Štai tokią išvadą padarė Niujorko universiteto Barucho koledžo 
mokslininkai, tiriantys rinkodarą. Juos sudomino „McDonald's“ 
tinklo pateikta ataskaita, kad, restorano meniu papildžius sveikes- 
niais patiekalais, „Big Macs' pardavimai šovė į viršų. Norėdami 
išsiaiškinti, kodėl taip atsitiko, mokslininkai įkūrė tariamą restora- 
ną ir sudarė savo greitojo maisto meniu. Eksperimento dalyviams 
jie išdalijo meniu ir liepė išsirinkti vieną patiekalą. Visuose meniu 
buvo įrašyti greitojo maisto užkandinėms būdingi patiekalai, tokie 
kaip skrudintos bulvytės, traškūs vištienos gabaliukai ir orkaitėje 
keptos įdarytos bulvės. Tačiau pusė dalyvių gavo specialius meniu, 
į kuriuos buvo įtrauktos ir sveikatai daug naudingesnės salotos. At- 
siradus galimybei pasirinkti salotas, daug daugiau dalyvių pasirinko 
patį nesveikiausią ir labiausiai tukinantį patiekalą. Tą patį efektą 
mokslininkai pastebėjo ir prie užkandžių aparato. Į saldumynais 
prekiaujantį aparatą įdėjus mažiau kaloringų užkandžių, tyrimo 
dalyviai dažniau pasirinkdavo patį nesveikiausią produktą (šiuo 
atveju tai buvo kremu pertepti šokoladiniai sausainiai). 

Kodėl taip atsitinka? Kartais protas taip nudžiunga, kad yra ga- 
limybė veikti laikantis tikslo, kad tą galimybę supainioja su tikslo 
pasiekimu. Kai tikslas valgyti sveiką maistą jau ranka pasiekiamas, 
svarbesnis tampa neįgyvendintas tikslas — iš karto patirti malonu- 
mą. Vidinis spaudimas užsisakyti sveiką patiekalą sumažėja, nes 
pajuntame kur kas stipresnį troškimą iškart suteikti sau malonu- 
mą. Negana to, pasielgiame dar neracionaliau: iš viso meniu išsi- 
renkame labiausiai arterijas užkemšantį, pilvą išpučiantį ir apskritai 
gyvenimą trumpinantį patiekalą. Šie tyrimai verčia susimąstyti, ar 
sveikata besirūpinančios visuomenės spaudimas į valgiaraštį mo- 
kyklų valgyklose, tinkliniuose restoranuose, maistą paduodančiuo- 
se aparatuose įtraukti bent vieną sveiką patiekalą nedaro mums 
meškos paslaugos. Meniu turėtų būti keičiamas iš esmės, įtraukiant 
į jį tik sveikesnius patiekalus. Priešingu atveju žmonių pasirinkimas 
gali būti net blogesnis, nei nieko nekeičiant. 

Gal manote, kad jūs šiam efektui taip lengvai nepasiduotumėte? 
Žinoma, jūsų savikontrolė yra daug stipresnė nei tų mulkių, kurie 
dalyvavo tyrime! Jei taip manote, vadinasi, jums dar blogiau. Ekspe- 
rimento dalyviai, kurie save vertino kaip turinčius tvirtą valią, ypač 
kalbant apie maistą, dažniau už kitus iš valgiaraščio, kuriame būta 
ir sveikų patiekalų, išsirinkdavo patį nesveikiausią. Iš visų valios ga- 
liūnais save apibūdinusių tyrimo dalyvių tik 10 proc. pasirinko ne- 
sveikiausią patiekalą tuo atveju, kai salotų valgiaraštyje nebuvo, ir 
net 50 proc. suklupo tada, kai turėjo galimybę rinktis salotas. Gal- 
būt būdami tikri, kad sveiką maistą galės valgyti ateityje, šiandien 
jie be sąžinės graužaties užsisakė keptų bulvyčių. 

Tai parodo, kokią mes darome pagrindinę klaidą galvodami 
apie pasirinkimą ateityje. Mes nuolat klaidingai tikimės, kad ry- 
toj priimsime visiškai kitokį sprendimą, nei priimame šiandien. 
Surūkau šią cigaretę, bet nuo rytojaus metu rūkyti. Praleisiu tre- 
niruotę šiandien, bet rytoj tikrai nueisiu į sporto klubą. Per atos- 
togas pripirksiu dovanų, bet paskui tris mėnesius nekišiu nosies 
į jokią parduotuvę. 

Toks optimizmas suteikia mums teisę mėgautis šiandien, ypač 
kai žinome, kad artimiausioje ateityje bus galimybė rinktis kitaip. 
Pavyzdžiui, Jeilio universiteto mokslininkai tiriamai studentų gru- 
pei pasiūlė rinktis liesą jogurtą ar didelį sausainį. Iš tų, kuriems buvo 
pasakyta, kad tokių užkandžių gaus kiekvieną dieną, net 83 proc. 
pasirinko sausainį, o iš maniusiųjų, jog tai vienkartinės vaišės, sau- 
sainį pasirinko tik 57 proc. studentų. Lygiai taip pat studentai elgėsi 
ir tada, kai jiems pasiūlė rinktis primityvią pramogą ar intelektualų 
užsiėmimą („pasimokyti ir apsišviesti galėsiu kitą savaitę ) ir ma- 
žesnį piniginį atlygį dabar ar didesnį, bet vėliau („dabar man reikia 
pinigų, o kitą savaitę galėsiu palaukti didesnio atlygio“). 

Tiesą sakant, net 67 proc. studentų, žinojusių, kad ir kitą savaitę 
turės tą patį pasirinkimą, išmintingesnį sprendimą atidėjo ateičiai. 
Tačiau kai po savaitės sugrįžo į laboratoriją ir vėl turėjo pasirinkti, 

tik 36 proc. jų pasirinko kitą dalyką. Be to, žinodami, kad vėliau 
galės pakeisti savo sprendimą, jie nesijautė tokie kalti dėl to, kad 
pirmąjį kartą nuolaidžiavo savo norams. 


PO MIKROSKOPU: AR PRISIIMATE 
NUOPELNUS UŽ RYTDIENĄ? 


A a A a La AU Ua OS 


| Atkreipkite dėmesį, kai turite priimti sprendimą, susijusį su jūsų 
| pasirinktu valios ugdymo iššūkiu, ar mintyse sau neprižadate, 
kad ateityje elgsitės geriau? Ar nesiteisinate, kad už šiandienos 
nuodėmes atidirbsite rytoj? Ar nuo tokių minčių sunkiau save 
kontroliuoti šiandien? Nepamirškite to iki rytojaus. Ar iš tikrųjų 
padarote tai, ką pasižadėjote, o gal užburtas ratas „šiandien pa- 


simėgausiu, o rytoj keisiuos' sukasi toliau? 

Kodėl visuomet galvojame, kad rytoj bus laiko 


Dėl savo optimistinio požiūrio į ateitį ne tik nukeliame darbus, bet 
ir įsivaizduojame, kad rytoj daug lengviau padarysime tai, ko nepa- 
darėme šiandien. Psichologai seniai įrodė, kad mes visi klaidingai 
numatome, jog ateityje turėsime kur kas daugiau laiko, nei turime 
jo šiandien. Šią proto apgaulę geriausiai atskleidė du rinkodaros 
profesoriai - Robinas Tanneris iš Madisono Viskonsino universi- 
teto ir Kurtas Carlsonas iš Djuko universiteto. Juos sudomino tai, 
kad pirkdami treniruoklį žmonės labai klaidingai įsivaizduoja, kiek 
laiko juo mankštinsis. (Tikriausiai 90 proc. asmeninių treniruoklių 
guli rūsyje ir kaupia dulkes.) Jiems buvo smalsu, kaip pirkėjai įsi- 
vaizdavo savo ateitį ir ką galvojo apie visus tuos svarmenis ir treni- 

ruoklius? Ar jie įsivaizdavo, kad ir ateityje turės daugybę įsiparei- 
gojimų, bus begalė pagundų, o jie bus tokie pat pavargę? O gal jie 
manė, kad viskas pasikeis? 

Siekdami tai išsiaiškinti, mokslininkai didelės grupės žmonių pa- 
klausė, kiek kartų per savaitę (vidutiniškai) jie ketina sportuoti kitą 
mėnesį? Kitos grupės jie paklausė šiek tiek kitaip: „Esant idealioms 
sąlygoms, kiek kartų per savaitę jūs sportuotumėte kitą mėnesį?“ 
Abiejų grupių požiūris į ateitį buvo vienodas, nes visi be išimties at- 
sakė į klausimą, mintyse turėdami „idealias sąlygas“, nors viena gru- 
pė turėjo apsispręsti ne dėl idealaus, o dėl savo konkretaus elgesio. 
Žiūrėdami į ateitį mes nematome tų iššūkių, su kuriais susiduriame 
šiandien. Mes tikime, kad rytoj turėsime daugiau laiko ir energijos 
atlikti tai, ko nenorime daryti šiandien. Mes pasiteisiname tuo, kad 
ateityje elgsimės kitaip ir atsigriebsime už prarastą laiką. 

Tokią psichologijos tendenciją sunku nugalėti. Eksperimentato- 
riai vienai grupei bandė pasufleruoti, kad šie realiau vertintų savo 
ateitį, ir pateikė jiems tikslesnes instrukcijas: „Prašome nenurodyti, 
kaip elgtumėtės idealiomis sąlygomis, o pasistenkite kuo tiksliau 
nuspėti savo elgesį. Tokias instrukcijas gavę Žmonės, vertindami 
savo būsimą elgesį, pademonstravo dar didesnį optimizmą, į anke- 
tas įrašę didžiausius skaičius. Tyrėjai nusprendė šiems optimistams 
suteikti progą savo spėjimus patikrinti realybėje, todėl po dviejų 
savaičių pakvietė visus pasikalbėti, kiekgi kartų iš tiesų buvo nuėję 
sportuoti? Nieko nuostabaus, kad šis skaičius buvo mažesnis, nei 
tikėtasi. Žmonės spėjo turėdami omenyje idealias sąlygas, bet tas 
dvi savaites gyveno realiame pasaulyje. 

Tada mokslininkai žmonių paklausė, kiek kartų ketina eiti spor- 
tuoti per kitas dvi savaites. Amžini optimistai nurodė dar didesnius 
skaičius, negu spėdami pirmą kartą, ir, aišku, pateikė daug dides- 
nius, negu iš tikrųjų buvo apsilankę sporto klube per praėjusias dvi 
savaites. Jie elgėsi taip, tarsi pirmasis sprendimas būtų buvęs teisin- 
gas, bet po „netikėtai prasto" pasirodymo per praėjusias dvi savai- 

tes, jie norėjo atsigriebti pasportuodami papildomai. Užuot praėju- 
sias dvi savaites įvertinę kaip realybę, o pirmąjį spėjimą — kaip ne- 
realią siekiamybę, jie į tas dvi savaites pasižiūrėjo kaip į anomaliją. 

Toks optimizmas suprantamas — jeigu kaskart užsibrėždami 
tikslą mes manytume, kad mums nepavyks jo įgyvendinti, numo- 
tume ranka dar nepradėję. Tačiau jeigu remdamiesi savo teigiamais 
lūkesčiais vertinsime dabartinį neveiklumą, galime net ir tikslo ne- 
užsibrėžti. 


VALIOS UGDYMO EKSPERIMENTAS: 
RYTOJUS TOKS, KAIP ŠIANDIENA 


Elgsenos ekonomistas Howardas Rachlinas pasiūlė įdomų būdą, 
kaip nugalėti norą visus pokyčius pradėti rytoj. Norėdami pa- 
keisti savo elgesį, iš pradžių stenkitės, kad jūsų elgesys nesikeistų 
ir taptų kuo pastovesnis. Jis įrodė, kad rūkaliai, paprašyti kasdien 
surūkyti po vienodą skaičių cigarečių, galiausiai pradėjo mažiau 
rūkyti, net ir tada, kai jų buvo primygtinai prašoma nemažinti 
per dieną surūkomų cigarečių skaičiaus. Rachlinas teigia, kad šis 
metodas veikia, nes rūkaliai šventai tiki, jog rytoj bus kitaip. To- 
dėl kiekviena jų surūkyta cigaretė yra ne tik šiandien surūkyta, 
bet ir rytoj, poryt, užporyt surūkyta cigaretė. Kiekviena nauja 
cigaretė sunkina naštą ir tampa vis sunkiau paneigti, kad ir viena 


cigaretė kenkia sveikatai. 

Šią savaitę ugdydami valią pritaikykite Rachlino patarimą sau: 
kiekvieną dieną stenkitės, kad jūsų elgesys būtų pastovus. Į kie- 
kvieną pasirinkimą žiūrėkite kaip į visus būsimus pasirinkimus. 


Todėl, užuot klausę savęs: „Ar noriu suvalgyti šokoladinį bato- 

nėlį?, paklauskite: „Ar tikrai noriu to, kas manęs laukia, jeigu 
visus ateinančius metus popiet suvalgysiu po vieną šokoladinį 
batonėlį?“ O jeigu nuolatos atidedate tai, ką, žinote, privalote 
atlikti šiandien, užuot klausę: „Ar mieliau padaryčiau tai rytoj?“ 
paklauskite savęs: „Ar tikrai nebijau pasekmių, kurios manęs 


laukia, jeigu visą laiką atidėliosiu?“ 


Vegetaras iki vakarienės 


Trisdešimtmetis tinklinių sistemų analitikas Džefas graužėsi dėl to, 
kad yra mėsėdis. Jis nuolat skaitydavo apie tai, kaip sveika valgyti 
kuo mažiau mėsos, jau nekalbant apie visas baisybes maisto gamy- 
bos pramonėje. Tačiau jautienos buritas, pica su „Pepperoni“ dešra, 
mėsainis iš greitojo maisto užkandinės ir kepta šoninė pusryčiams 
jam suteikdavo nepaprastą malonumą. Džefas žinojo, kad tapęs ve- 
getaru nebesigraužtų dėl žudomų gyvūnų, tačiau vos tik po ranka 
pasitaikydavo gabalėlis picos, noras tapti geresniu žmogumi išga- 
ruodavo drauge su išsilydžiusio sūrio aromatu. 

Jo pirmieji bandymai valgyti mažiau mėsos rėmėsi labai iš- 
radinga moraline teise. Jis pastebėjo, kad suvalgęs vegetarišką 
patiekalą ima manyti, jog kompensuoja vieno mėsiško patiekalo 
„blogį“, pavyzdžiui, prie aštraus vegetariško troškinio jis nebejau- 
čia kaltės, kad užsisako ir jautienos buritą. Arba pagal tai, ką val- 
gydavo pusryčiams, nuspręsdavo, kokia — „gera ar „bloga“ - bus 
visą diena: jeigu pusryčiams sukirsdavo kiaušinienės su šonine, 
diena būdavo „bloga“, o tai reiškė, kad mėsos gali valgyti ir per 
pietus, ir per vakarienę. Rytoj, įtikinėdavo save, bus gera diena 
nuo ryto iki vakaro. 


125 


Užuot kasryt spręsdamas, kuri diena bus gera, o kuri — bloga 
(savaime suprantama, blogų dienų buvo kur kas daugiau), jis nu- 
sprendė imtis rimto iššūkio išlaikyti pastovumą. Taigi jis nutarė 
laikytis tokios strategijos: „vegetaras iki vakarienės“. Iki šeštos va- 
landos vakaro griežtai valgydavo tik vegetarišką maistą, o vakarie- 
nei — tai, ko tuo metu norėdavo. Laikydamasis šios taisyklės jis ne- 
galėjo pietums sukirsti mėšainio ir prisiekinėti, kad vakarienei bus 
tik brokoliai, arba teisindamasis, kad pusryčiams valgė tik dribsnių, 
pietums užsisakyti skrudintų vištos sparnelių. 

Šis metodas yra puikus būdas užbaigti nuolatines vidines disku- 
sijas, ar nusipelnėte atlygio. Nutarus laikytis šios taisyklės, Džefui 
nebereikėjo kasryt spręsti dilemos, ką valgyti pietums: sumuštinį 
su kumpiu ir sūriu ar paplotėlį su humusu? Pietums - tik vegetariš- 
kas patiekalas ir jokių derybų! Griežtai laikantis įsivestos taisyklės 
lengviau išsklaidyti iliuziją, kad rytoj viską darysite visiškai kitaip, 
nei šiandien. Džefas žinojo, kad, pagal eksperimento tvarką, vieną 
kartą nusižengus šiai taisyklei, jis turės ją laužyti visą likusią savaitę. 
Todėl, nors ir varvindamas seilę į sumuštinį su kumpiu ir sūriu, jis 
nenorėdavo visai savaitei atsisakyti nustatyto mitybos režimo. Kai 
sumuštinis jam tapo naujo maitinimosi režimo pradžia, o ne išim- 
timi, jis nebeatrodė toks skanus. 


1 I žknikėi iii kasai no i lo i ania iai Ža a D D a inas analai ik dao i Ii jos i Taika sa Sali siu a a a a a ak a Ža i i Ai iii a An a iai Di a do a 
3 
Ar yra kokia nors taisyklė, kurios laikydamiesi išvengtumėte 


vidinių diskusijų, trukdančių siekti užsibrėžto tikslo? 


Rim iilia AAS MAE SI Ri, ŠA Si IRN RT AN BUSINESS SK K RUS A AST is DRA, RS NS Nas SS KSS Ni TAS TI a 

KAI NUODĖMĖ ATRODO DORYBĖ 


Turėtume išmokti išvengti dar vienų moralinės teisės žabangų, ku- 
rie, skirtingai nuo mūsų jau aptartų, neturi nieko bendra su dory- 
bingu elgesiu. Tai susiję su mūsų įgimtu troškimu įtikinti save, kad 
tai, ko mes norime, nėra taip jau blogai. Netrukus pamatysite, kad 
savo troškimų objektui mes stengiamės suteikti moralinį mandatą, 
kuris leistų pataikauti savo norams be jokio kaltės jausmo. 


Aureolės efektas 


Įsivaizduokite, kad atėjote į maisto prekių parduotuvę nusipirkti 
keleto produktų savaitgaliui. Nuo javainių lentynos pasukate prie 
šaldyto maisto vitrinų, kur pastebite labai neįprastą reklaminę akci- 
ją. Tikras angelas (iš šventųjų padermės, o ne graži blondinė iš nak- 
tinių paaugliškų fantazijų) laiko ragauti skirto maisto padėklą. Nuo 
aureolės sklindanti auksinė šviesa krinta ant miniatiūrinių dešrai- 
nių prikrautos lėkštės. Atrodo, kad arfos garsai sklinda iš angelo 
jus užplūsta mintys apie kalorijas, riebalus, nitratus ir cholesterolį. 
Jūs žinote, kad dešrainiai kenkia sveikatai, bet juk angelas negali 
siūlyti ko nors blogo? Galbūt tik vieną kąsnelį... 

Sveikinu: jūs ką tik pasidavėte aureolės efektui. Tai tokia mora- 
linės teisės suteikimo sau atmaina, kai ieškome bet kokios priežas- 
ties, kad tik galėtume pasakyti „taip“ prieš mus iškilusiai pagundai. 
Norėdami leisti sau kuo nors pasimėgauti, mes ieškome bet kokių 
dorybės užuominų, kurios pateisintų mūsų silpnumą. 

Kad pamatytumėte, kaip tai veikia, tereikia palaukti iki vakarie- 
nės. Tyrimai rodo, kad tie žmonės, kurie restorane užsisako taria- 
mai sveiką pagrindinį patiekalą, dažniau leidžia sau pasimėgauti 
papildomais užkandžiais, desertu ir svaiginančiais gėrimais. Jų tiks- 
las tapti sveikesniais baigiasi tuo, kad jie suvartoja daugiau kalorijų 


už tuos, kurie užsisako įprastą pagrindinį patiekalą. Mitybos spe- 
cialistai tai vadina sveikatos aureole. Užsisakę ką nors sveikesnio, 
pasijuntame taip gerai, kad iškart užsakytas desertas mums nebe- 
atrodo nuodėmė." Tam tikrais atvejais mes manome, kad geras pa- 
sirinkimas kompensuoja nuolaidžiavimą savo silpnybėms. Moksli- 
ninkai nustatė, kad užkandinės klientai, prie sūrainio užsisakę žalių 
salotų, mano suvartosiantys mažiau kalorijų, negu jų yra pačiame 
sūrainyje. Tai absurdas, nebent jūs tikite, kad, ant lėkštės su keps- 
niu padėjus salotos lapą, stebuklingu būdu išgaruoja dalis kalorijų. 
(Nors sprendžiant iš to, kokį maistą žmonės užsisako kino teatre ar 
restorane, sakyčiau, kad dauguma mūsų tiki, jog dietiniai limonadai 
turi tą patį stebuklingą kalorijų naikinimo poveikį.) 

Štai kas iš tikrųjų nutinka: salotos vakarieniautojui susuka galvą, 
ir jis nebesugeba teisingai vertinti. Jį apima jausmas, kad valgo vi- 
siškai nekaltą maistą. Salotos lapams priskiriama sveikatos aureolė 
nušviečia ir mėsainį, todėl žmogus nebesugeba įvertinti, kokią žalą 
jo sveikatai daro toks maistas. Dietos besilaikantys žmonės, kurie 
bent jau teoriškai turėtų žinoti, kaip skaičiuojamas maisto kalorin- 
gumas, lengviausiai pasiduoda šiam aureolės efektui ir, prie patie- 
kalo pridėję salotų, mintyse vidutiniškai numeta po 100 kalorijų. 

Aureolės efektas pastebimas visur, kur tik greta viliojančios pa- 
gundos atsiranda kas nors sveiko ir naudingo. Pavyzdžiui, tyrimai 
atskleidė, kad, parduotuvėje nupirkę šokolado labdarai, už savo 
gerą poelgį žmonės yra linkę sau nupirkti daugiau šokolado. Altru- 
istinio veiksmo aureolė nušviečia visą saldainių skyrių, ir geradariai 
mėgaujasi malonumu be jokio kaltės jausmo. O tie, kurie pirkdami 
nusidera, jaučiasi beveik šventieji, kad sutaupė pinigų, ir tada dar 
prisiperka prekių, kurių neplanavo. Nupirkę dovaną kitam, žmonės 
pasijunta tokie dosnūs, kad įsivaizduoja, jog taip pat yra nusipelnę 


'* Beto, mokslininkai atkreipė dėmesį, kad rinkdamiesi patiekalą esame labai patiklūs priera- 
šui valgiaraštyje „sveikas“. Patiekalai, prie kurių yra prierašas „sveikas“, vidutiniškai yra netgi 
kaloringesni už kitus patiekalus, bet kažkodėl niekas neabejoja užrašo teisingumu. 

dovanos. (Tai galbūt paaiškina, kodėl atostogų pradžioje moterys 
daugiausia pinigų išleidžia batams ir drabužiams.) 


Stebuklingi žodžiai 


Bėda ta, kad kai kalbėdami apie maistą ar kitus produktus mintyse 
juos įvertiname kaip „gerus“ ir „blogus“, leidžiame pasitenkinimo 
jausmui užgožti sveiką protą. Todėl restoranų savininkai ir preky- 
bininkai, prie 99 proc. „blogio“ pridėję vos 1 proc. „šventumo“, pri- 
verčia mus pasijusti laimingus, nors per juos mes pamirštame savo 
svarbiausius tikslus. Kadangi mūsų mintyse ir taip konfliktuoja keli 
skirtingi tikslai (sveikata ar malonumas), mes mielai prisijungiame 
prie šio šaradų žaidimo. 

1992 m. visuotinį susižavėjimą sukėlę „Snack Well's“ sausainiai 
puikiai iliustruoja, koks yra moralinės teisės sau suteikimo prin- 
cipas. Svorį bandantys numesti žmonės, ant sausainių pakuotės 
pamatę užrašą „Be riebalų!“ visiškai pamiršo apie tai, kad pakelio 
viduje jų tyko šėtoniškai gundantys šokoladiniai skanėstai. Tarsi ap- 
akę nuo šio užrašo aureolės, jie prarasdavo budrumą ir akimirksniu 
sudorodavo visą dėžutę cukraus bombų. (Prisipažįstu, kad buvau 
viena iš jų.) Tokį nesusipratimą, o drauge su juo ir nevalingai pri- 
augtą svorį, medikai mokslininkai praminė „Snack Well“'? sindro- 
mu. Šiais laikais dietų iškankinti žmonės gal ir nebeužkibtų ant „be 
riebalų“ kabliuko, bet tai nereiškia, kad tapome išmintingesni. Tyri- 
mai rodo, kad mes labai lengvai išmainėme senus stebuklinguosius 
žodžius į naujus. „Oreo“ sausainiai, ant kurių pakuotės yra užra- 
šas „ekologiškas“, iš tikrųjų turi šiek tiek mažiau kalorijų nei įpras- 
ti „Oreo“, todėl žmonės supranta, kad juos galima valgyti kasdien. 
Galime tai pavadinti „žaliąja aureole“ — valgyti ekologišką maistą 
ne tik sveika, bet ir padeda išsaugoti mūsų planetą. Tai, kad sausai- 


* Angl. snack well - „geras užkandis“. 

niai tausoja aplinką, mūsų galvoje panaikina visas jų maistines nuo- 
dėmes. Kuo daugiau žmogus galvoja apie aplinkos tausojimą, tuo 
greičiau pamiršta apie kalorijas ir apie tai, kaip kasdien valgydamas 
šiuos sausainius pats sau kenkia. Visai kaip lengvatikis, apakintas 
sveikatos aureolės, prie mėsainio pridėjus salotos lapą. Kuo didesnį 
dėmesį kreipiame į tam tikras gerąsias savybes, tuo lengviau apsi- 
gauti ir priskirti juos įvairiems malonumams, kišantiems pagalius į 
ratus mūsų ilgalaikiams tikslams. 


PO MIKROSKOPU: 
AR JUS IRGI APAKINA AUREOLĖS? 


Ar leidžiate sau mėgautis malonumu, teisindamiesi tik jo teigia- 
ma savybe? Ar jus veikia stebuklingi žodžiai, tokie kaip „mokėk 
už 1, gauk 2“, „natūralus“, „liesas“, „sąžininga prekyba“, „ekologi- 
| škas“ arba „geram tikslui“, suteikiantys teisę nuolaidžiauti savo 
norams? Šią savaitę pamėginkite nustverti save, kai apakinti 


šventumo aureolės ketinsite paminti savo ilgalaikius tikslus. 


Nuolaidomis susigundęs pirkėjas išleidžia daugiau 


Neseniai į pensiją išėjusi vaistininkė Margareta buvo įjunkusi me- 
džioti prekes su nuolaidomis. Kuo didesnė nuolaida, tuo daugiau 
džiaugsmo. Stumdydama vežimėlį po prekybos centrą ji šluodavo 
prekes nuo lentynų ir džiaugdavosi mintyse skaičiuodama, kiek su- 
taupė. Tualetinis popierius, dribsniai, dovanų popierius — nesvar- 
bu, kad tik būtų su nuolaida. Parduotuvėje akį traukdavo ryškios 


sumažintų kainų etiketės, pigiausių prekių prekystaliai, tarsi ragin- 
dami: „Sutaupyk! Tu — apsipirkimo genijus! Tačiau kartą blaiviai 
įvertinusi savo kassavaitinių išvykų į nukainotų prekių parduotu- 
vę sąskaitas, Margareta pamatė, kad išleidžia kur kas daugiau, nei 
apsipirkdama paprastoje maisto prekių parduotuvėje. Žiūrėdama į 
kasos čekį ji matydavo tik tą eilutę, kurioje parašyta: „Jūs sutaupė- 
te ", bet niekada neatkreipdavo dėmesio į tai, kiek išleido. 
Margareta pagaliau suvokė, kad vos įžengusi į nukainotų prekių 
parduotuvę, ji pasiduodavo aureolės efektui. Ji išsilaisvindavo nuo 
sąžinės priekaištų ir su didžiausiu džiaugsmu atsiduodavo malonu- 
mui pirkti. Norėdama išsiveržti iš šio užburto rato, ji turėjo iš naujo 
apibrėžti, ką reiškia „taupyti . Ji liovėsi nuolaidas laikyti sutaupytais 
pinigais ir nusprendė neišleisti pirkiniams daugiau, negu buvo nu- 
mačiusi, ir paieškoti prekių už gerą kainą. Jai vis dar labai patiko 
nuolaidos, bet jų aureolė nebeakino ir nebepaversdavo apsipirkimo 
pinigų švaistymu. 


Jeigu aureolės efektas trukdo įgyvendinti užsibrėžtą valios ugdy- 
mo iššūkį, paieškokite konkrečios ir patikimos matavimo prie- 
monės (pvz., kalorijos, kaina, iššvaistytas laikas), kuri padėtų 


nuspręsti, ar jūsų pasirinkimas neprieštarauja jūsų tikslams. 


PAVOJUS TAPUS ŽALIUOJU 


Kiek kartų jūs buvote raginami kad ir nereikšmingu poelgiu prisi- 
dėti prie planetos išsaugojimo, pavyzdžiui, pakeisti elektros lempu- 
tes taupiosiomis ar įsigyti daugkartinio naudojimo maišelių? O gal 

net savanoriškai sumokėjote vadinamąjį anglies dvideginio kom- 
pensavimo mokestį, kaip atgailą už energijos švaistymą ir varto- 
tojiškumą? Pavyzdžiui, keleiviai, jaučiantys sąžinės graužatį dėl to, 
kad skraido verslo klase, gali sumokėti papildomą pinigų sumą, už 
kurią būtų pasodintas medis Pietų Amerikoje. 

Visi šie dalykai padeda saugoti aplinką, bet kas nutinka, jeigu 
jie pakeičia mūsų nuomonę apie save? Ar įtikindami, kad rūpina- 
mės savo planeta, jie mus skatina visais įmanomais atvejais elgtis, 
kaip elgtųsi tikri žalieji? O gal aplinkos išsaugojimo požiūriu at- 
sakingas pasirinkimas mums tik nuolat primena apie mūsų nuo- 
pelnus gamtai? 

Pirmą kartą tuo susirūpinau, perskaičiusi vieno tyrimo ataskai- 
tą, kaip rūpestis dėl ekologijos suteikia moralinę teisę vėliau elgtis 
priešingai. Žmonės pradeda geriau save vertinti vien dėl to, kad in- 
ternete ieško parduotuvių, prekiaujančių ekologiškais produktais, 
tokiais kaip daugkartinio naudojimo baterijos arba ekologiškas jo- 
gurtas. Tačiau mintys apie ekologiją ne visuomet baigiasi ekologijos 
požiūriu atsakingais veiksmais. Tyrimas atskleidė, kad žmonės, są- 
moningai pasirinkę aplinką tausojantį produktą, vėliau, pildydami 
anketą, kai už kiekvieną teisingą atsakymą yra mokama, yra labiau 
linkę sukčiauti. Be to, didesnė tikimybė, kad, paprašyti iš voko pa- 
siimti už teisingus atsakymus uždirbtą sumą, jie nugvelbs daugiau. 
Kažkodėl, įsigiję ekologišką prekę, jie yra linkę pateisinti savo suk- 
čiavimą ir netgi vagystę. 

Net jeigu nemanote, kad vairuodami „Toyota Prius“ tapsite 
melagis!“, šio tyrimo rezultatai verčia susirūpinti. Ekonomistas 
Matthew J. Kotcheas iš Jeilio universiteto skelbia nerimą keliančią 


4 Žinokite, kad prie tokio automobilio vairo galite tapti blogesniu vairuotoju. 2010 m. trans: 
porto priemonių draudimo analitikų paskelbtoje ataskaitoje teigiama, jog, palyginti su kitais. 
hibridinių automobilių vairuotojai dažniau padaro avarijas, gauna 65 proc. daugiau baudų Ir 
nuvažiuoja 25 proc. didesnį atstumą. Ar tokį.neatsakingą elgesį kelyje galima paaiškinti „žalio- 
sios aureolės“ efektu? Sunku pasakyti, bet besidžiaugdami savo ekologišku automobiliu nepa- 
mirškite mesti akį į spidometrą. 

išvadą, kad smulkios iniciatyvos, susijusios su ekologija, tik men- 
kina vartotojų ir verslininkų kaltės jausmą ir šitaip lyg ir suteikia 
jiems moralinę teisę pasielgti taip, kad žala gamtai tampa dar di- 
desnė. Gal mes ir jaudinamės dėl ekologijos, bet nėra lengva dėl to 
iš esmės pakeisti savo gyvenimo būdo. Sunku suvokti visą klimato 
kaitos mastą, energijos išteklių naudojimo problemas ir tai, ką pri- 
valome padaryti, kad užkirstume kelią ekologinei katastrofai. Mes 
mielai darome tai, dėl ko pasijuntame įnešą savo indėlį, o kai kaltė 
ir nerimas atslūgsta, vėl jaučiamės laisvi grįžti prie įprasto var- 
totojiško elgesio. Taip daugkartinis pirkinių maišelis gali suteikti 
moralinę teisę nusipirkti daugiau, medžio pasodinimas - keliauti 
daugiau, o elektros lempučių pakeitimas į ekonomiškesnes gali pa- 
skatinti norą gyventi erdvesniame, daugiau energijos sunaudojan- 
čiame name. 

Laimė, kad ne visi aplinkosaugos požiūriu teisingi poelgiai pa- 
skatina dar didesnį vartotojiškumą ir iš anksto nuplauna kaltę dėl 
šiltnamio efektą sukeliančių dujų išskyrimo. Melburno universiteto 
ekonomistai nustatė, kad moralinės teisės efektas ryškiausiai pasi- 
reiškia tada, kai žmonės už blogą elgesį sumoka „atgailos mokestį. 
Pavyzdžiui, norėdami ištaisyti gamtai padarytą žalą dėl elektros ga- 
mybos metu išskirto anglies dvideginio kiekio, mokėdami už suvar- 
totą elektros energiją jūs papildote sąskaitą pustrečio dolerio tam, 
kad kažkur būtų pasodintas medis. 

Sumokėjęs tokį mokestį, vartotojas tarsi nusimeta kaltę dėl 
gamtai daromos žalos ir gali pasijusti turįs moralinę teisę varto- 
ti dar daugiau elektros energijos. Mokslininkai pastebėjo, kad ir 
kitos, gerais tikslais grįstos, baudų sistemos veikia panašiai. Pa- 
vyzdžiui, vaikų darželiuose nustačius taisyklę, kad laiku pasiimti iš 
darželio savo atžalos nespėję tėvai turi sumokėti baudą, vėluojan- 
čių tėvelių tik padaugėjo. Galimybė už pavėlavimą sumokėti baudą 
iš anksto nuplauna kaltės jausmą. Kadangi mes visi esame linkę 
sumokėti šiek tiek pinigų, kad tik galėtume eiti lengviausiu keliu, 


tokios programos tik suteikia mums teisę permesti atsakomybę 
kam nors kitam. 

Tačiau, kai žmonėms suteikiama galimybė sumokėti už tai, kas 
pakeistų gamtai žalingą elgesį kokiu nors palankiu aplinkai spren- 
dimu (pavyzdžiui, 10 proc. padidintas elektros mokestis už atsinau- 
jinančių energijos šaltinių naudojimą), panašaus efekto nebepaste- 
bima. Kodėl? Ekonomistai mano, kad toks elgesys ne tiek sumažina 
kaltės jausmą, kiek sustiprina vartotojo pareigos rūpintis aplinkos 
išsaugojimu jausmą. Papildomai mokėdami už tai, kad vartotume 
vėjo arba saulės energiją, mes mąstome taip: „Aš darau tai, kas pa- 
deda išsaugoti mūsų planetą! Mes norime ir toliau taip elgtis, todėl 
ieškome daugiau būdų gyventi pagal šias vertybes ir pasiekti savo 
tikslų. Jei norime, kad ir kiti žmonės daugiau galvotų apie aplinkos 
išsaugojimą, turime stiprinti jų tikėjimą savimi, kaip žmogumi, at- 
sakingu už planetos ateitį, o ne suteikti jiems galimybių išsipirkti 
savo kaltę už ašigalių ledynų kepurės tirpdymą. 

Ši taisyklė galioja visiems teigiamiems pokyčiams, įskaitant tai, 
kaip mes bandome motyvuoti save. Privalome pasijusti žmonėmis, 
norinčiais elgtis teisingai. Iš esmės moralinės teisės sau suteikimas 
yra asmens tapatybės krizė. Už gerus darbus mes apdovanojame 
save tik tuo atveju, jeigu tikime, kad iš tikrųjų suvokiame save kaip 
žmogų, kuris nori daryti bloga. Vadovaujantis tokiu požiūriu, kie- 
kvienas savikontrolės reikalaujantis poelgis yra bausmė, o nuolai- 
džiavimas savo norams - atlygis. Bet kodėl turėtume save vertinti 
štai šitaip? Norėdami išvengti moralinės teisės suteikimo pinklių, 
privalome įsisąmoninti, kad tikrasis mūsų „aš“ nori to, kas mums 
geriausia, kas atitinka mūsų pagrindines vertybes. Kai taip nutin- 
ka, į savo tikrąjį „aš mes nebežiūrime kaip į impulsyvų, tingų ir 
lengvai pagundoms pasiduodantį žmogų. Mes nebesielgiame taip, 
tarsi mus reikėtų papirkti, apgauti arba priversti siekti savo užsi- 
brėžto tikslo ir kuriam reikėtų atlyginti už kiekvieną, kad ir pačią 
menkiausią, pastangą. 

PO MIKROSKOPU: 
KAIP JŪS SAVE VERTINATE? 


Galvodami apie savo pasirinktą valios ugdymo tikslą, kurią savo 
pusę laikote tikruoju „aš: tą, kuri nori siekti užsibrėžto tikslo, ar 


tą, kuri nori būti kontroliuojama? Ar jūsų veiksmus labiau lemia 

impulsai ir troškimai, ar ilgalaikiai tikslai ir vertybės? Kalbant 

apie valios ugdymo tikslą, ar jaučiatės galį jį pasiekti, ar mano- 

te, kad privalote iš esmės pažaboti, patobulinti ir pakeisti savo 

į sudo 

prigimtį“ 

Pabaigos žodis 


Ugdant valią didžiausia klaida — kiekvieną savikontrolės reikalau- 
jantį poelgį vertinti moraliniu požiūriu. Mes esame linkę pernelyg 
greitai prisiimti moralinius nuopelnus už gerus poelgius ir netgi už 
gerus ketinimus ir pateisinti nuolaidžiavimą savo norams. Mintyse 
skirstydami visus poelgius į „teisingus“ ir „neteisingus, o ne galvo- 
dami apie tai, ko iš tikrųjų norime, galime sulaukti priešingo efekto: 
pasiduoti impulsyvumui, prarasti savikontrolę. Norėdami iš esmės 
pasikeisti, turime susitapatinti su savo tikslais, o ne su aureole, ku- 
rią užsidedame už tai, kad buvome geri. 

SKYRIAUS SANTRAUKA 


Pagrindinė mintis Valios ugdymo iššūkį pradėjus matuoti pa- 
gal moralinę vertę, geri poelgiai mums suteikia moralinę teisę 
būti blogiems. Siekdami didesnės savikontrolės, pamirškite apie 
dorybes ir daugiau galvokite apie tikslus ir vertybes. 


7 


S imsis 


AE Nn R TOAEI S 


Po mikroskopu 


A Dorybė ir yda. Ar radę valios padaryti ką nors „gera“, jūs su- 
teikiate sau teisę padaryti ką nors „bloga ? 


A Ar prisiimate nuopelnus už rytojaus darbus? Ar teisinatės 
sau, kad už blogą šiandienį elgesį atidirbsite rytoj? Jeigu taip, 
ar ištęsite sau duotus pažadus? 


A Aureolės efektas. Ar iš esmės blogą dalyką pateisinate dėl jo 
vienintelės teigiamos savybės (pvz., dėl prekei taikomos nuo- 
laidos, kad maistas yra neriebus, kad daiktas tausoja aplinką)? 


A Kaip save vertinate? Galvodami apie savo pasirinktą va- 
lios ugdymo iššūkį, kurią savo pusę laikote tikruoju „aš: 
tą, kuri nori siekti užsibrėžto tikslo, ar tą, kuri nori būti 
kontroliuojama? 


Valios ugdymo eksperimentai 


A Norėdami panaikinti moralinę teisę, prisiminkite „kodėl?“ 
Kai kitą kartą norėsite apdovanoti save už gerą poelgį, stab- 
telėkite ir pamąstykite, kodėl buvote „geras“, o ne apie tai, ar 
jums priklauso už tai atlygis. 


A Rytojus lygiai toks pats, kaip šiandiena. Siekdami užsibrėžto 
valios ugdymo tikslo, pasistenkite kasdien elgtis kuo pastoviau. 


DIDŽIOJI SMEGENŲ APGAULĖ: 
KODĖL PAINIOJAME NORUS 
SU LAIME 


1953 m. Jamesas Oldsas ir Peteris Milneris, du jauni Monrealio 
Makgilo universiteto mokslininkai, tyrinėjo mįslingą žiurkės elgesį. 
Giliai žiurkės smegenyse jie implantavo elektrodą, per kurį galėtų 
pasiųsti elektros smūgį ir šitaip suaktyvinti tą smegenų dalį, kuri, 
kitų mokslininkų manymu, žiurkei sukelia baimės jausmą. Remian- 
tis anksčiau atliktais tyrimais, laboratorijos žiurkės taip nemėgsta 
elektros šoko, kad stengiasi išvengti visko, kas joms asocijuojasi su 
tokiu smegenų stimuliavimu. Tuo tarpu Oldso ir Milnerio žiurkė 
vis grįždavo į tą narvelio kampą, kuriame patirdavo elektros šoką. 
Atrodė, tarsi jų tiriamas gyvūnas lauktų dar vieno elektros šoko. 

Pastebėję tokį žiurkės smalsumą, jie nusprendė patikrinti teori- 
ją, kad žiurkė nori patirti elektros šoką. Jie švelniai krestelėdavo ją 
elektra, vos tik žiurkė iš narvelio kampo paeidavo šiek tiek į dešinę. 
Žiurkė greitai perprato tokią atlygio sistemą ir netrukus jau buvo 
priešingame narvo gale. Oldsas ir Milneris įsitikino, kad žiurkė 
bėgs į bet kurią pusę, kad tik patirtų elektros šoką. Netrukus jie 
galėjo varinėti žiurkę kaip su valdymo rankenėle. 

Ar kiti mokslininkai neteisingai nustatė žiurkės vidurinių sme- 
genų stimuliavimo efektą? O gal jie susidūrė su žiurke mazochiste? 

Tiesą sakant, negrabiai implantuodami elektrodą jie pataikė į 
dar neištirtą smegenų sritį. Oldsas buvo socialinės psichologijos 

specialistas, o ne neurologas, ir dar nebuvo gerai įgudęs atlikti to- 
kią procedūrą. Jis įtaisė elektrodą ne toje smegenų dalyje. Taip per 
klaidą jie atrado smegenų sritį, kurią stimuliuojant žiurkė pajusda- 
vo nepaprastą malonumą. Kaip dar būtų galima paaiškinti tai, kad 
žiurkė bėgdavo ten, kur gaudavo elektros šoką? Oldsas ir Milneris 
atrastą sritį pavadino smegenų malonumo centru. 

Tačiau tuo metu jiedu dar nesuprato ką aptikę. Žiurkė pajusda- 
vo ne palaimą, o troškimą. Pagaliau mokslininkai neurologai su- 
prato, kad su žiurke atlikti eksperimentai atveria langą į žmonių 
išgyvenamus troškimus, potraukius ir priklausomybes. Pažvelgę 
pro šį langą, pamatysime, kad siekdami laimės negalime aklai pa- 
sitikėti savo smegenimis, nes jos nebūtinai nukreips teisinga lin- 
kme. Netrukus panagrinėsime, kaip neuromarketingo specialis- 
tai, pasinaudodami šiuo moksliniu atradimu, manipuliuoja mūsų 
smegenimis sukeldami troškimus ir ką turėtume daryti, kad jiems 
atsispirtume. 


PAŽADĖTAS ATLYGIS 


Atradę savo žiurkės smegenyse „malonumo“ centrą, Oldsas ir 
Milneris nusprendė pademonstruoti, kokią euforiją sukelia šios 
smegenų dalies stimuliavimas. Iš pradžių jie 24 valandas nedavė 
žiurkei ėsti, o paskui įkėlė ją į neilgą tunelį, kurio galuose buvo pa- 
dėta maisto. Žiurkė sustodavo vietoje kaip įbesta ir nejudėdavo, kai 
mokslininkai, nespėjus jai pribėgti prie maisto, suspėdavo nukrėsti 
ją elektra. Pamiršusi maistą, žiurkė laukdavo kito elektros šoko. 
Mokslininkai atliko eksperimentą, kad išsiaiškintų, ar, turėda- 
ma tokią galimybę, žiurkė pati sau sukels elektros šoką. Jie įtai- 
sė svirtelę, kurią paspaudus būtų elektra stimuliuojamas žiurkės 
smegenų malonumo centras. Vos tik žiurkė suprato, ką ši svirtelė 

gali, ėmė spaudyti ją, kas 5 sekundes sukeldama elektros šoką. Pa- 
aiškėjo, kad, turėdamos galimybę save stimuliuoti, ir kitos žiurkės 
nepasisotindavo. Jos spaudydavo svirtelę tol, kol visiškai išsekusios 
nuvirsdavo ant šono. Žiurkės buvo pasiryžusios save nukankinti, 
kad tik būtų stimuliuojama ši smegenų dalis. Oldsas skirtinguo- 
se narvelio galuose įtaisė dvi svirteles, per grindų groteles paleido 
elektros srovę ir mechanizmą nustatė taip, kad paspaudusios svir- 
telę žiurkės tik vieną kartą patirtų šoką ir turėtų bėgti prie kitos 
svirtelės. Žiurkės mielai bėgiojo elektrinėmis grindimis, kol jų le- 
tenėlės taip apdegė, kad jos tiesiog nebepastovėjo ant kojų. Oldsas 
buvo įsitikinęs, kad vienintelis dalykas, galintis paskatinti tokį el- 
gesį, yra palaimos jausmas. 

Ilgai laukti nereikėjo, kol psichiatras sugalvojo atlikti panašų 
eksperimentą su žmonėmis.!? Robertas Heathas iš Tuleino univer- 
siteto vienam savo pacientui į smegenis implantavo elektrodą ir 
įdavė į rankas valdymo pultelį, kad šis galėtų pats stimuliuoti naujai 
atrastą smegenų malonumo centrą. Heatho pacientai puikiai atkar- 
tojo Oldso ir Milnerio žiurkių elgesį. Gavę leidimą stimuliuoti save 
tiek kartų, kiek patinka, pacientai vidutiniškai elektros šoką įjunk- 
davo po keturiasdešimt kartų per minutę. Kai buvo atnešamas pa- 
dėklas su maistu, pacientai, kurie prieš tai pripažino esantys alkani, 
nenorėjo nutraukti savistimuliacijos tam, kad pavalgytų. Vienas 
pacientas aršiai protestuodavo kaskart, kai mokslininkas norėdavo 
nutraukti eksperimentą ir atjungti elektrodus. Kitas pacientas, at- 
jungus elektros srovę, spėjo mygtuką paspausti dar du šimtus kartų, 


I? Nors Heatho mokslinis tyrimas buvo keistas, bet tikrai nebuvo pats keisčiausias eksperi- 
mentas iš tų, kurie būdavo atliekami psichologų laboratorijose 7-ajame dešimtmetyje. Tuo 
metu Harvarde Timothy Leary tyrinėjo, kokią dvasinę naudą turi LSD ir haliucinogeniniai 
grybai. Brukline esančiame Maimonido medicinos centre Stanley Krippneris gilindamasis į 
parapsichologiją eksperimento dalyvius mokė telepatijos būdu perduoti žinutes kitame kam- 
baryje miegančiam žmogui. O Ewenas Cameronas iš Monrealio Allano memorialinio insti- 
tuto, CŽV užsakymu ieškojęs galimybių kontroliuoti žmogaus protą, į eksperimentą įtraukė 
namų šeimininkes prieš jų valią ir bandė ištrinti jų prisiminimus. 


139 


kol organizatoriai pagaliau pareikalavo liautis.'* Nesuprantama, bet 
po šio tyrimo Heathas įtikėjo, kad tokia smegenų savistimuliacija 
yra perspektyvi terapijos priemonė įvairiems protiniams negalavi- 
mams gydyti (be to, ir pacientams šis metodas patiko). Jis nuspren- 
dė palikti elektrodus pacientų smegenyse ir duoti jiems nedidelius 
prie diržo prisegamus pultelius, kad kada panorėję galėtų stimu- 
liuoti save elektros šoku. 

Dabar turėtume pakalbėti apie šio tyrimo kontekstą. Tuo metu 
vyraujanti mokslinė paradigma buvo biheviorizmas. Bihevioris- 
tai manė, kad vienintelis dalykas, kurį verta tirti, tai elgesys, tiek 
žmonių, tiek gyvūnų. Tirti mintis? Jausmus? Tuščias laiko švaisty- 
mas. Jeigu objektyvus stebėtojas negali to matyti, vadinasi, tai nėra 
mokslas, tai nėra svarbu. Galbūt kaip tik dėl to ankstyvose Heat- 
ho ataskaitose nebuvo pačių pacientų pasakojimų apie tai, kaip jie 
jautėsi nuo tokios savistimuliacijos. Heathas, kaip ir Oldsas su Mi- 
leriu, klaidingai galvojo, kad jeigu tiriamieji nenutrūkstamai save 
stimuliavo ir netgi maistą iškeitė į galimybę kartoti elektrošoką, va- 
dinasi, jiems už tai buvo atlyginama nepaprastu malonumu. Tiesa, 
pacientai pripažino, kad stimuliavimas buvo malonus. Tačiau tai, 
kad jie be perstojo spaudydavo savistimuliacijos mygtuką ir labai 
sunerimdavo atjungus elektros srovę, turėjo būti kažkas kita, ne 
vien pasitenkinimas. Išlikę keli pacientų pasisakymai apie tai, ką 
jie galvojo ir ką jautė, atskleidžia kitą šio, atrodytų, palaimingo eks- 
perimento pusę. Vienas pacientas, kuriam dėl narkolepsijos buvo 
implantuotas elektrodas su nešiojamuoju pulteliu, kad padėtų jam 
neužmigti, savistimuliacijos pojūčius apibūdino kaip „stipriai erzi- 
nančius. Nepaisant to, kad jis dažnai, o kartais tiesiog it paklaikęs 


'6 Viena iš įdomiausių Heatho ataskaitoje pateikiamų minčių - kaip jis aiškino, kodėl tiriama- 
sis, ir nutraukus elektros srovės tiekimą, toliau spaudė mygtuką. Jis teigė, kad pacientas buvo 
per daug susijaudinęs ir negalėjo deramai atlikti tyrimo. Jis dar neturėjo pakankamai žinių apie 
stimuliuojamą smegenų sritį ir neatpažino, kad toks elgesys yra pirmasis priklausomybės ir 
neįveikiamo potraukio požymis. 

spaudydavo pultelio mygtuką, jis taip niekada ir nepatyrė tikro pa- 
sitenkinimo, kuris vis atrodė ranka pasiekiamas. Po savistimuliaci- 
jos jis likdavo neramus, bet nebūdavo laimingas. Po elektros šoko 
jis elgdavosi kaip žmogus, patyręs ne malonumą, o prievartą. 

O gal Oldso ir Milnerio žiurkės stimuliuodavosi iki išsekimo 
ne dėl to, kad joms buvo labai malonu ir jos nenorėjo liautis? Gal 
toji smegenų dalis, kuri buvo stimuliuojama elektrošoku, ne tiek 
suteikdavo joms begalinį malonumą, kiek žadėdavo suteikti malo- 
numą? Gal žiurkės junginėjo stimuliatorių, nes jų smegenys siųsda- 
vo signalą, kad jeigu jos dar kartą paspaus svirtelę, atsitiks kažkas 
nuostabaus? 

Oldsas su Milneriu atrado ne malonumo centrą, o tai, ką neu- 
rologai dabar vadina atlygio sistema. Jų stimuliuota sritis yra pati 
primityviausia smegenų motyvavimo sistema, išsivysčiusi evoliu- 
cijos metu, kad skatintų mus veikti ir vartoti. Štai dėl ko Oldso ir 
Milnerio žiurkė neišeidavo iš to narvelio kampo, kuriame pirmą 
kartą patyrė smegenų stimuliavimą, ir kodėl kitos žiurkės savo 
noru atsisakydavo maisto ir nudegdavo letenėles, kad tik nepra- 
rastų galimybės būti dar kartą nukrėstos. Kaskart aktyvavus šią 
sritį, Žiurkės smegenys pasiųsdavo signalą: „Pakartok! Tau bus 
gera! Kiekvienas elektrošokas skatindavo žiurkę siekti dar vieno 
stimuliuojančio impulso, tačiau pats stimuliavimas pasitenkinimo 
nesuteikdavo. 

Netrukus sužinosite, kad tokį poveikį daro ne tik į smegenis 
implantuoti elektrodai. Mūsų pasaulis pilnas įvairiausių dirgiklių ir 
stimulų — pradedant restorano valgiaraščiu, prekių katalogais, lo- 
terijų bilietais ir televizijos reklamomis, — kurie mus daro panašius 
į Oldso ir Milnerio žiurkes, besivaikančias laimės pažado. Kai tai 
nutinka, mūsų smegenis užvaldo vienintelė mintis : „Aš noriu! ir 
tada labai sunku pasakyti: „Aš to nedarysiu!“ 

„į 2 Išskiriamas dopaminas| 
1 Aš noriu ——+| 


Man reikia — ——- „| 


„Atlygio pažado“ sistema vidurinėse smegenyse 


„AŠ NORIU“ NEUROBIOLOGIJA 


Kaip atlygio sistema priverčia mus veikti? Atpažinusios, kad galime 
sulaukti atlygio, smegenys išskiria neuromediatorių, vadinamą do- 
paminu. Dopaminas likusiai smegenų daliai nurodo, į ką atkreipti 
dėmesį ir ką daryti, kad būtų patenkintas mūsų godumas. Dopami- 
no antplūdis nesukuria laimės pojūčio. Tai panašiau į susijaudini- 
mą. Mes jaučiamės budrūs, pasirengę ir užsidegę. Mes atpažįstame, 
kad mūsų laukia malonumas, ir siekdami jo esame pasirengę veikti. 

Per keletą pastarųjų metų neurologijos mokslininkai dopami- 
no antplūdį yra apibūdinę įvairiausiais žodžiais: siekimu, norėjimu, 
geidimu, troškimu. Tačiau aišku kaip dieną, kad mes išgyvename 
tikrai ne malonumą, pasitenkinimą, patikimą ar jausmą, jog iš ti- 


142 


krųjų sulaukėme laukto atlygio. Tyrimai atskleidė, kad iš žiurkės 
smegenų pašalinus visą dopaminą, ji vis tiek kvailai išsiviepia še- 
riama cukrumi. Pasikeičia tik tai, jog ji nieko nedaro, kad jo gautų. 
Žiurkė mėgsta cukrų; kol nebūna jo paragavusi, tiesiog jo nenori. 
2001 m. Stanfordo universiteto neurologas Brianas Knutsonas 
aprašė puikų eksperimentą, atskleidusį, kad dopaminas sukelia at- 
lygio laukimą, nuojautą, bet neturi nieko bendra su džiaugsmu su- 
laukus to atlygio. Šiam eksperimentui atlikti jis pasiskolino garsaus 
elgsenos psichologo Ivano Pavlovo klasika tapusį metodą, kurį šis 
taikė eksperimentuodamas su šunimis. 1927 m. Pavlovas pastebėjo, 
kad jeigu prieš šeriant šunis nuolat įjungiamas skambutis, ilgainiui 
gyvūnams iškart išsiskiria seilės, net jeigu maisto jie ir nemato. Šu- 
nys labai greitai išmoksta susieti skambučio garsą su jų laukiančia 
vakariene. Knutsonas įtarė, kad, atpažinusios galimą atlygį, sme- 
genys išskiria savitą seilių atitikmenį. Ypač svarbu tai, kad į galimą 
atlygį smegenys reaguoja visai kitaip nei į jau sulauktą atlygį. 
Knutsonas atliko tyrimą su žmonėmis. Eksperimento dalyviams 
buvo uždėti smegenų skeneriai ir pasakyta, kad ekrane pastebėję 
tam tikrą simbolį jie gali išlošti pinigų. Kad gautų savo atlygį, jie turi 
paspausti mygtuką. Vos tik ekrane atsirasdavo reikalingas simbolis, 
suaktyvėdavo dopaminą išskiriantis smegenų atlygio centras ir ti- 
riamasis paspausdavo mygtuką, kad gautų žadėtą atlygį. Tačiau vos 
tik dalyvis gaudavo pinigus, ši smegenų dalis iškart nurimdavo. Tuo 
metu, kai žmogus apsidžiaugdavo dėl laimėtų pinigų, suaktyvėdavo 
visai kita smegenų dalis. Knutsonas įrodė, kad dopaminas skatina 
veikti, o ne sukelia laimės pojūtį. Pažadėtas atlygis garantavo, kad 
dalyviai suskubs veikti, kad nepražiopsotų atlygio. Įsijungus atlygio 
laukimo sistemai, jie pajusdavo anticipaciją, bet ne malonumą. 
Šią atlygio laukimo sistemą gali įjungti bet kas, kas, mūsų many- 
mu, gali mums suteikti malonumą — pamatytas gundantis maistas, 
kavos aromatas, apie nuolaidas skelbiantis plakatas parduotuvės vi- 
trinoje, išvaizdaus nepažįstamojo šypsena, greitą praturtėjimą Ža- 

danti loterijos reklama. Staiga užplūdus dopaminui, ima atrodyti, 
kad naujas troškimo objektas yra tiesiog gyvybiškai svarbus. Kai 
dopaminas sutelkia dėmesį tik į troškimo objektą, smegenis užval- 
do vienintelė mintis —- gauti arba pakartoti tai, kas sukėlė dopamino 
išsiskyrimą. Šitaip gamta pasirūpino, kad mums netektų badauti 
vien dėl to, kad patingėsime nusiraškyti vaisių, arba kad nepasku- 
bintume žmonių padermės išnykimo vien dėl to, kad mums įkyrėjo 
gundyti potencialų sekso partnerį. Evoliucijai nė per nago juodymą 
nerūpi mūsų laimė, o laimės pažadą ji naudoja tik tam, kad mes iš 
visų jėgų kovotume dėl savo gyvybės. Ne tikrasis laimės pojūtis, bet 
jos pažadas verčia mus medžioti, rinkti, dirbti ir pirštis. 

Be abejo, kaip ir visi kiti primityvūs instinktai, šis mūsų smege- 
nyse išsivystė dar tada, kai žmonės gyveno visiškai kitokiomis sąly- 
gomis. Pavyzdžiui, dopaminas užplūsta smegenis tada, kai pamato- 
me, užuodžiame arba paragaujame riebaus ar daug cukraus turinčio 
maisto. Išsiskyręs dopaminas užtikrina, kad mes ilgai negalvodami 
prisikimšime pilną skrandį. Tai puikus instinktas, jeigu gyveni ten, 
kur maisto ištekliai riboti. Tačiau jeigu gyveni pasaulyje, kur maisto 
ne tik apstu, bet jis dar tyčia pagamintas ir supakuotas taip, kad su- 
žadintų kuo didesnio dopamino kiekio išsiskyrimą, lengvai pasiduo- 
dami šiam instinktui tik nutunkame ir sutrumpiname gyvenimą. 

Arba pažvelkime, kokią įtaką mūsų atlygio sistemai turi seksua- 
lūs vaizdeliai. Dažniausiai žmonijos istorijoje gundantį nuogą kūną 
galėdavai pamatyti tik prieš realų poravimąsi. Pagal tokį scenarijų, 
visai neblogai šiek tiek sustiprinti motyvaciją, kad jūsų DNR ne- 
išnyktų iš bendro žmonijos genofondo. Tačiau nuo tada nejučia 
pralėkė keli šimtai tūkstančių metų ir mes atsidūrėme pasaulyje, 
kuriame visiems bet kada pasiekiama pornografija internete, nekal- 
bant apie seksualumu pulsuojančias reklamas ir pramogų pasaulį. 
Instinktyviai sekdami paskui kiekvieną tokią seksualią „galimybę“ 
žmonės galiausiai tampa priklausomi nuo tik suaugusiesiems skir- 
tų interneto puslapių arba nebeatsispiria reklamos kampanijoms, 

kuriose seksualumas naudojamas parduodant bet ką, pradedant 
dezodorantais ir baigiant firminiais džinsais. 


Dopamino paklausa 


Prie šios primityvios motyvacijos sistemos pridėję naujausių tech- 
nologijų galimybes iš karto gauti trokštamą atlygį, turime tokį dopa- 
mino gamybos mechanizmą, su kuriuo nebevaliojame susitvarkyti. 
Kai kurie iš mūsų jau pakankamai seni, kad prisimintume, kaip jau- 
dindavomės prieš paspausdami telefono atsakiklio mygtuką: gal kas 
nors mums paliko žinutę? Arba vėliau, atsiradus modemams, kaip 
laukdavome, kad kompiuterio ekrane atsirastų užrašas: „Jūs gavote 

žinutę! Dabar mes turime „Facebooką, „Twitterį, elektroninį paš- 
tą ir SMS - šiuolaikinius Roberto Heatho savistimuliacijos pultelius. 

Žinodami, kad mums kas nors galėjo atsiųsti žinutę, kad gal- 
būt kitas „Youtube“ vaizdelis mus prajuokins, mes daug negalvo- 
dami jungiame „atnaujinimo“ mygtuką, spaudžiame ant dar vienos 
nuorodos ir be perstojo tikriname savo išmaniuosius prietaisus. 
Atrodo, tarsi išmanieji mobilieji telefonai ir nešiojamieji kompiute- 
riai turi tiesioginį ryšį su mūsų smegenimis ir nuolat siunčia joms 
elektros impulsus, skatinančius dopamino gamybą. Ko gero, iš visų 
dalykų, kurių mes trokštame, kuriuos rūkome ar į kuriuos leidžia- 
mės, tik keletas mūsų smegenyse sukelia tokią priklausomybę kaip 
naujosios technologijos. Mes patenkame į šių prietaisų nelaisvę ir 
nuolat prie jų grįžtame. Mūsų laikais internetas yra geriausias pa- 
žadėtojo atpildo pavyzdys. Mes naršome ir naršome. Ieškome dar 
daugiau. Spaudome pelės mygtuką kaip ta žiurkė narvelyje, lau- 
kianti dar vienos „iškrovos“, dar vieno apgaulingo atlygio, kol paga- 
liau pajuntame, kad jau gana. 

Galbūt mobilieji telefonai, internetas, socialiniai tinklai nesą- 
moningai eksploatuoja mūsų smegenyse esančią atlygio sistemą, 
bet kompiuterinių ir vaizdo žaidimų kūrėjai labai sąmoningai ma- 

nipuliuoja atlygio sistema, kad žmonės užkibtų ant jų kabliuko ir 
žaistų kuo ilgiau. Dėl pažado, kad tuoj pasieksite sudėtingesnį lygį 
arba netrukus laimėsite didelį prizą, žaidimas įtraukia ir prikausto. 
Kaip tik dėl to taip sunku nutraukti žaidimą. Per vieną mokslinį 
tyrimą buvo nustatyta, kad žaidžiant vaizdo žaidimą dopamino 
kiekis smegenyse pakilo taip, tarsi pavartojus amfetamino, o juk 
dopamino antplūdis ir garantuoja priklausomybę. Tokioje būse- 
noje, kai negali tiksliai nuspėti, kada pelnysi taškus arba pereisi į 
kitą lygį, nuolat išsiskiria dopamino neuronai, kurie ir priklijuoja 
prie kėdės. Priklausomai nuo jūsų požiūrio, tokią žaidimų kūrėjų 
gudrybę galima vadinti nuostabia pramoga arba neetišku žmonių 
išnaudojimu. Nors ne kiekvienas, paėmęs į rankas „Xbox“ pultelį 
užkimba, silpnesniems toks žaidimas gali būti pavojingas kaip bet 
kuris narkotikas. 2005 m., penkiasdešimt valandų be pertraukos 
žaidęs „StarCraft“, nuo širdies smūgio mirė dvidešimt aštuonerių 
metų korėjietis, vandens šildytuvų meistras Lee Seung Seopas. Ne- 
norėdamas atsitraukti nuo žaidimo, jis atsisakė valgyti ir miegoti. 
Išgirdus šią istoriją, tiesiog neįmanoma neprisiminti Oldso ir Mil- 
nerio žiurkių, kurios spaudė svirtelę iki visiško išsekimo. 

PO MIKROSKOPU: KAS VERČIA 
IŠSISKIRTI DOPAMINO NEURONUS? 


aa šanai ai anei ini ai iai tai 


Arjūs žinote, nuo ko jums kyla dopamino antplūdis? Nuo mais- 
to? Alkoholio? Apsipirkimo? „Feisbook'o“? Nuo ko nors kito? Šią 
savaitę stebėkite, kas patraukia jūsų dėmesį. Nuo ko jums pra- 
deda skirtis seilės kaip tiems Pavlovo šunims arba kas jus apsėda 


taip, kaip Oldso ir Milnerio žiurkes? 

Receptas priklausomybei įsigyti 


Tikriausiai pats ryškiausias įrodymas, kad dopaminas sukelia pri- 
klausomybę, buvo gautas gydant pacientus nuo Parkinsono ligos — 
dažnai pasitaikančio neurodegeneracinio susirgimo, kurį sukelia 
dopaminą gaminančių smegenų ląstelių nykimas. Pagrindiniai ligos 
simptomai atspindi dopamino vaidmenį motyvuojant imtis veiks- 
mų: sulėtėja arba susilpnėja judesiai, atsiranda depresija, kartais 
net išsivysto visiška katatonija. Paprastai Parkinsono liga gydoma 
skiriant dviejų rūšių vaistus: levodopą, padedantį smegenims ga- 
minti dopaminą, ir dopamino antagonistus neutralizuojančius pre- 
paratus, kurie stimuliuoja dopamino receptorius nervų sistemoje ir 
imituoja paties dopamino poveikį. Pacientams pradėjus taikyti šią 
vaistų terapiją, jų smegenis užplūsta toks dopamino kiekis, kokio 
jie jau seniai nebuvo patyrę. Tai palengvina ligonio būklę, bet kartu 
sukelia nenumatytų pasekmių. 

Medicinos žurnaluose apstu straipsnių, kuriuose išsamiai apra- 
šomas netikėtas šių vaistų šalutinis poveikis. Vienai penkiasdešimt 
ketverių metų pacientei išsivystė nepasotinamas noras iki išnaktų 
kimšti pyragaičius, sausainius, traškučius ir makaronus. Pritaikius 
tokią terapiją penkiasdešimt dvejų metų vyrui, jis įprato lošti kazi- 
no ir galėdavo be pertraukos trisdešimt šešias valandas sėdėti prie 
lošimo aparatų ir švaistyti viso gyvenimo santaupas." Kitą, ketu- 
riasdešimt devynerių metų, vyriškį staiga ėmė kamuoti žvėriškas 
apetitas, atsirado polinkis į alkoholizmą ir, pasak jo žmonos, „besai- 
kis potraukis seksui“, dėl kurio jai ne kartą teko kviestis policiją, kad 
Jis pagaliau paliktų ją ramybėje. Visais aprašytais atvejais pacientų 
bėdas pavyko išspręsti atsisakius dopamino poveikį stiprinančių 
vaistų. Tačiau daugeliu atveju tokių pacientų artimieji ir jų gydyto- 


" Be to, jis tiesiog išprotėjo dėl nukritusių lapų valymo kieme ir galėdavo po šešias valandas 
vaikščioti su lapų pūtimo aparatu, kol kieme nelikdavo nė vieno lapelio. Aišku, ši problema 
buvo mažiau skaudi jo giminaičiams ir gydytojui. 

jai pirmiausia juos siųsdavo pas psichiatrus, į anoniminių alkoholi- 
kų ir lošėjų draugijas. Jie negalėjo numatyti, kad staiga atsiradusios 
priklausomybės yra ne įsisenėjusios emocinės problemos, kurioms 
spręsti reikalinga psichologinė ir dvasinė pagalba, o smegenų siun- 
čiami neteisingi signalai. 

Nors mano aprašyti atvejai — Kraštutiniai, jie nedaug kuo skiriasi 
nuo to, kas vyksta mūsų smegenyse, vos tik užkimbame ant žada- 
mo atlygio kabliuko. Parkinsono liga sergančių pacientų gydymui 
skirti vaistai tik sustiprino tokių natūralių dalykų kaip maistas, sek- 
sas, alkoholis, lošimas ar koks nors darbas poveikį atlygio troškimo 
sistemai. Į priekį mus gena noras patirti malonumą, tačiau dažnai 
dėl jo mes aukojame savo gerovę. Kai dopaminas užprogramuoja 
mūsų smegenis siekti atlygio, viršų paima ta mūsų asmenybės pusė, 
kuri yra linkusi beatodairiškai rizikuoti, elgtis impulsyviai, nekont- 
roliuojamai. 

Svarbiausia, net jeigu to atlygio mes taip niekada ir nesulaukia- 
me, vien jo pažadas, žinoma, drauge su vis augančiu nerimu su- 
vokiant, kad laikas sustoti, yra pakankamai stiprus, kad mus už- 
valdytų. Jei esate laboratorijos žiurkė, spaudžiate svirtelę ne vieną 
kartą, kol nugriūvate nuo išsekimo arba mirštate iš bado. Jei esate 
žmogus, geriausiu atveju liekate su ištuštėjusia pinigine arba per- 
kimštu skrandžiu. Blogiausiu atveju jus apsėda manija ir neįveikia- 
mas potraukis. 


DOPAMINO VEIKIAMOS SMEGENYS: 
NEURORINKODAROS IŠKILIMAS 


Kai, smegenims atpažinus konkretų galimą atlygį, pradeda skirtis 
dopaminas, jūs tampate mažiau atsparus ir kitoms pagundoms. Pa- 
vyzdžiui, erotinių vaizdų paveikti vyrai yra labiau linkę rizikuoti fi- 

nansiškai, o svajojantys apie tai, kaip laimės aukso puodą loterijoje, 
yra linkę persivalgyti. Taigi svajodami apie nepasiekiamus dalykus 
galite prisidaryti bėdų. Aukštas dopamino lygis gali sustiprinti jūsų 
norą gauti atlygį nedelsiant ir nustumti visas mintis apie ilgalaikes 
pasekmes. 

Ar žinote, kas tai pirmiausia perprato? Žmonės, norintys pa- 
siglemžti jūsų pinigus. Daugeliu atžvilgiu mažmeninė prekyba yra 
modeliuojama taip, kad mes visuomet norėtume daugiau, prade- 
dant didelėmis maisto gamybos įmonėmis, kurios į produktų re- 
ceptūrą įtraukia tokį kiekį cukraus, druskos ir riebalų, kad jūsų do- 
pamino neuronai tiesiog siautėja, ir baigiant loterijų reklamomis, 
kurios skatina įsivaizduoti, ką darytumėte laimėję aukso puodą. 

Maisto prekių parduotuves valdo ne kvailiai. Jie nori, kad ap- 
sipirkti ateitumėte veikiami maksimalaus dopamino kiekio, todėl 
labiausiai gundančias prekes išdėlioja priekyje ir pačiame centre. 
Užėjusi į savo artimiausią maisto parduotuvę, pirmiausia pamatau 
paragavimui skirtus konditerijos skyriaus gaminius. Tai visai ne at- 
sitiktinumas. Stanfordo universiteto rinkodaros specialistai įrodė, 
kad maisto ar gėrimų paragavę pirkėjai pasijunta alkanesni ir labiau 
ištroškę, o smegenyse įsivyrauja atlygio siekimo psichikos būsena. 
Kodėl? Todėl, kad ragauti skirti maisto pavyzdžiai asocijuojasi su 
dviem stipriausiai veikiančiais motyvais: nemokamai ir maistas. 
(O jeigu vaišintis siūlo dar ir patrauklus žmogus, galite užkibti ir 
ant trečio kabliuko, o tada jau tikrai būsite įklimpę.) Vieno tyri- 
mo dalyviai, prieš apsipirkimą gavę paragauti saldumynų, dauge- 
liu atveju nusprendė save palepinti ir viliojančiu jautienos kepsniu 
arba tortu ir įsigijo nukainotų prekių. Ragavimui skirto maisto ir 
gėrimų pavyzdžiai padarė patrauklesnėmis tas prekes, kurios pa- 
prastai aktyvuoja atlygio siekimo sistemą. (Niekas taip stipriai ne- 
veikia šeimos biudžetu besirūpinančios mamytės, kaip galimybė 
sutaupyti pinigų!) Beje, tai neturėjo jokio poveikio tokioms praktiš- 
koms prekėms kaip avižiniai dribsniai arba indų ploviklis, ir tai tik 

įrodo, kad vidutiniam pirkėjui joks dopamino kiekis nesukels ais- 
tros tualetiniam popieriui (atleisk, „Grite').'š Vienas kąsnelis naujo 
cinamonu kvepiančio obuolių pyrago — ir prie kasos jūsų karutyje 
jau gulės keliomis prekėmis daugiau, nei planavote. Net jeigu jūs 
ir atsispirsite neparagavę siūlomo maisto, smegenis vis tiek užplūs 
dopaminas, ir jūs ieškosite, kuo patenkinti atlygio laukimą. 

Šį tyrimą atlikę Stanfordo universiteto mokslininkai apklausė 21 
maisto ir mitybos ekspertą, kokie bus šio eksperimento rezultatai. 
Stebėtina, tačiau net 81 proc. tikėjosi visiškai priešingų rezultatų — 
kad paragavę maisto pavyzdžių, pirkėjai numalšins alkį bei troškulį 
ir nebesieks atlygio. Tai tik dar kartą įrodo, kaip mažai mes, kartu ir 
dauguma ekspertų, išmanome apie tai, kaip įvairūs aplinkos veiks- 
niai veikia mūsų troškimus bei elgesį. Pavyzdžiui, dauguma žmonių 
tiki, kad reklama jiems nedaro jokio poveikio, nepaisant gausių įro- 
dymų, jog per televiziją pamatę kokių nors užkandžių reklamą, jūs 
greičiausiai pulsite prie šaldytuvo (ypač jei laikotės dietos ir sten- 
giatės riboti užkandžių kiekį). 

Atlygio siekimo mechanizmą smegenyse gali įjungti ir naujo- 
vės bei įvairovė. Ilgainiui dopamino neuronai gali tapti nebe tokie 
jautrūs gerai pažįstamam atlygiui, net jeigu tai ir jūsų mėgstama ir 
kasdien geriama kava su pienu arba daug kartų ragautas „ypatingas 
pietų patiekalas. Neatsitiktinai tokiose vietose kaip „Starbucks“ arba 
„McDonald's“ nuolat atsiranda šiek tiek kitokių patiekalų, o drabužių 
parduotuvėse — vis kitokių spalvų pagrindinių drabužių asortimen- 
tas. Įprastas puodelis kavos? Nuobodu. Bet kas tai? Latė su baltuoju 
šokoladu? Ir jaudulys grįžta! Megztukas jūsų mėgstamame drabužių 
prekybos kataloge? Nuobodu. Bet pala, dabar yra šviesios karamelės 
arba lydyto sviesto spalvos megztukų! Dopaminas vėl veikia! 


'* Paragavę ko nors saldaus, eksperimento dalyviai susigundė netgi tokiais iš pirmo žvilgsnio 
neturinčiais nieko bendra su įprastu apsipirkimu dalykais kaip atostogos Bora Boros saloje. 
romantiškas kino filmas ar apsilankymas SPA centre. Todėl gudrūs pardavėjai, prekiaujantys 
nekilnojamuoju turtu arba prabangiais automobiliais, rengdami reklamines akcijas galėtų pa- 
galvoti apie vaišes ir iš anksto pasirūpinti punšu ir pyragaičiais. 

Triukai su kainomis visuomet garantuoja, kad jūsų primityvio- 
ji smegenų dalis privers iškrapštyti juodai dienai kauptas atsargas. 
Viskas, dėl ko pasijusite sudarę naudingą sandėrį, plačiai atvers šliu- 
zus dopamino antplūdžiui, pradedant užrašu „Mokėk už 1, gauk 
2“ arba „— 60 96“. Ypač stiprų poveikį turi prekybininkų viena šalia 
kitos užrašomos dvi kainos: pradinė ir „žemiausia“. „Amazon.com“ 
žino ir be skrupulų išnaudoja tai, kad jūsų smegenys labai greitai 
apskaičiuoja kainų skirtumą ir (visiškai nelogiškai) įvertina jį kaip 
uždirbtus pinigus. Nuo 99 dolerių atpiginta iki 44,99? Pigiau grybų! 
Net gerai nežinau, kam knyga reikalinga, bet iškart dedu į pirkinių 
krepšelį! Pridėkime dar ribojamą laiką arba išteklius (pavyzdžiui, 
kai nuolaida galioja tik iki vidurdienio arba apskritai tik vieną die- 
ną, o kur dar tokie grėsmingi užrašai kaip „prekių kiekis ribotas“), 
jūs prarandate šaltą protą ir puolate prie prekių lyg prie paskutinių 
maisto likučių savanoje. 

Tam, kad sužadintų jūsų norą, gudrūs verslininkai išnaudoja ir 
kvapus. Viliojantis aromatas — vienas greičiausių būdų įjungti at- 
lygio laukimo mechanizmą. Vos kvapo molekulė nusėda ant jūsų 
uoslės receptorių, smegenys iškart pradeda ieškoti šio kvapo šalti- 
nio. Todėl kai kitą kartą eidami pro greitojo maisto restoraną susi- 
gundysite skrudinamų bulvyčių ir kepamo mėsainio aromatu, pri- 
siminkite, kad greičiausiai užuodžiate ne viduje gaminamą maistą, 
o specialiai sukurtą ir į gatvę per slaptas angas pučiamą „Valgyk 
daugiau“ kvapą. Kvapų rinkodaros lyderė „Scent Air''? savo inter- 
neto svetainėje giriasi, kaip priviliojo lankytojų į viešbučio apati- 
niame aukšte esančią ledainę: specialiai išdėliojo kvapą skleidžian- 
čius prietaisus taip, kad laiptų viršuje pasklistų saldžių sausainių, 
o apačioje — vaflinių indelių aromatas. Eilinis praeivis mano, kad 


1? „Scent Air“ gamina ir pardavinėja (scentair.com) plačią kvapų gamą, pradedant nuo išskalb- 
tų lininių paklodžių, gimtadienio torto ir baigiant Kalėdų puošybai naudojamu amalo kvapu. 
Nesunku įsivaizduoti prekybininkus, kurie šiuos patrauklius aromatus mielai paskleistų aplink 
savo prekes. Man tik įdomu, kas gali pirkti tokius kvapus kaip „Šeškas“, „Dinozauro kvėpavi- 
mas“ ar „Deganti guma“. 

užuodžia kepamų saldumynų kvapą, tačiau iš tikrųjų įkvepia che- 
mikalus, sukurtus specialiai taip, kad smegenyse išsiskirtų kuo dau- 
giau dopamino neuronų ir atviliotų jį, su pinigine, laiptais žemyn.?“ 
„Bloomingdales“ prekybos centruose jie kiekvienam skyriui pritai- 
kė po skirtingą kvapą: kūdikių prekių skyriuje paskleidė šilumos 
ir jaukumo pojūtį sukeliantį vaikiškos pudros kvapą, maudymosi 
reikmenų skyriuje — kokosų, kad sužadintų pirkėjų fantazijas apie 
paplūdimyje geriamus kokteilius, apatinio trikotažo skyriuje — „ra- 
minantį alyvų aromatą, tikriausiai tam, kad nuramintų pusplikes 
moteris, stovinčias persirengimo kabinoje tarp veidrodžių, plies- 
kiant dienos šviesos lempoms. Gali būti, kad jūs nė nepajusite šių 
kvapų, tačiau jie tikrai paveiks jūsų smegenis, o kartu ir piniginę. 
Be abejo, mokslą galima panaudoti ne tik pelnui padidinti, bet ir 
kilnesniems tikslams. Reikia pripažinti, kad kvapų naudojimas pa- 
sauliui davė kur kas daugiau nei išaugę ledų vafliniuose indeliuose 
ir bikinių pardavimai. Floridos ligoninėje magnetinio rezonanso ty- 
rimo laukimo salėje pradėjus skleisti „kokosų paplūdimio“ ir „van- 
denyno“ aromatus, pavyko smarkiai sumažinti žmonių, paskutinę 
minutę atsisakančių paskirtos procedūros, skaičių. Ir menkas atly- 
gio pažadas gali būti stiprus vaistas prieš nerimą, padedantis žmo- 
nėms prisiversti atlikti tai, ko jie stengtųsi vengti. Panašią strategiją 
galėtų sėkmingai pritaikyti ir kiti paslaugų teikėjai. Pavyzdžiui, sto- 
matologai savo kabinete galėtų paskleisti Helovino saldainiukų, o 
mokesčių administratoriai — stipraus martinio kokteilio kvapą. 


Tapkite dopamino detektyvu 


Kai apie neurorinkodaros gudrybes papasakoju savo studentams, 
jie užsidega noru rasti tai patvirtinančių įrodymų. Jie pradeda pa- 
stebėti, kiek daug mūsų kasdienėje aplinkoje pasitaikančių dalykų 


*“ Gal toks klientų viliojimo būdas ir atrodo begėdiškas, tačiau jo nė nepalyginsi su į judesį re- 


aguojančiu kompanijos „Unilever“ ledų pardavimo aparatu. Pajutęs pro šalį einantį potencialų 
pirkėją, aparatas kreipiasi į jį balsu ir pasiūlo suvalgyti ledų. 

paskatina dopamino išsiskyrimą ir kartu susilpnina valią. Po savai- 
tės studentai sugrįžta nekantraudami papasakoti, kaip jais mani- 
puliuoja jų mėgstamos parduotuvės: pradedant virtuvės reikmenų 
parduotuvėje degančiomis kvapiosiomis žvakėmis ir baigiant prie 
įėjimo į prekybos centrą dalijamais „nutrink ir laimėk“ nuolaidų 
kuponais. Jie suvokia, kodėl drabužių parduotuvėje sienos nuka- 
binėtos pusnuogių modelių nuotraukomis, kodėl aukcionuose var- 
žytinės pradedamos nuo itin žemos kainos. Kai pradedate atidžiau 
dairytis, tiesiog neįmanoma nepastebėti, kiek pinklių paspęsta, kad 
tik įviliotų jus į aplinką, kurioje imtų gamintis dopamino neuronai 
ir jūs laisva valia atiduotumėte savo pinigus. 

Beveik visi studentai teigia, kad po tokių stebėjimų pasijutę tvir- 
čiau. Jiems smagu ieškoti paspęstų žabangų. Šios įžvalgos padeda 
suprasti, kodėl parduotuvėje negalėjome atsispirti kokiam nors 
daiktui, o parsinešę pirkinį namo, toli nuo vietos, kur apsisprendi- 
mą aptemdė dopamino debesis, labai dažnai juo nusiviliame. Vie- 
na moteris pagaliau suprato, kodėl kaskart, kai pasidaro nuobodu, 
traukia į gurmaniškų produktų krautuvėlę — ne dėl maisto, o tam, 
kad galėtų ramiai apžiūrinėti prekes. Smegenys nukreipia ją ten, 
kur garantuotai pradės gamintis dopaminas. Kita studentė atsisakė 
prekybos katalogo prenumeratos, supratusi, kad paštu gauna ne ką 
kita, o dopamino dozę, nes kiekvienas spalvingas puslapis sukelia 
troškimus, kuriuos patenkinti gali tik šios kompanijos produktai. 
Iš Las Vegase surengtos profesinės konferencijos sugrįžęs studen- 
tas džiaugėsi neišleidęs visų pinigų tik dėl to, kad kiaurai permatė 
kazino strategiją sukelti dopamino neuronų audrą: pusnuogės šou 
merginos, „valgyk, kiek gali bufetai, skambučiais ir šviesų pliūps- 
niais paskelbiamas kiekvienas laimėjimas. 

Nors gyvename pasaulyje, sukurtame taip, kad specialiai žadintų 
mūsų norus, kai kurių pagundų galime išvengti atkreipdami į jas 
dėmesį. Suvokus, kas iš tiesų vyksta, visi jūsų norai tikrai nedings, 
bet jūs bent jau turėsite galimybę pasinaudoti savo „nedarysiu“ galia. 

PO MIKROSKOPU: KAS MANIPULIUOJA 
JŪSŲ DOPAMINO NEURONAIS? 


Stebėkite, kaip prekybininkai ir rinkodaros specialistai bando 
sužadinti atlygio laukimą. Paverskite tai savotišku žaidimu ei- 
dami į maisto prekių parduotuvę ar žiūrėdami televizijos rekla- 
mas. Ką jūs užuodžiate? Ką matote? Ką girdite? Žinojimas, kad 
visos smulkmenos labai apgalvotai parenkamos tam, kad jus su- 


gundytų, gali padėti atsispirti pagundai. 


= 2 Mais D ALSS LL. IL i ra in ai UD i a od Ža a k ano niai as ĖS as i i a aa a 


KAIP ĮDARBINTI DOPAMINĄ 


Vos tik per paskaitas pradedame aptarinėti neurorinkodarą, visuo- 
met atsiranda studentų, siūlančių sukurti specialias reklamines lai- 
das, smerkiančias tokį prekybininkų manipuliavimą. Toks impul- 
syvus noras visiškai suprantamas, tačiau beveik neįgyvendinamas. 
Kai kurie draudimai, kurie galėtų padėti sukurti saugesnę aplinką, 
būtų ne tik neveiksmingi, bet didžiumai Žmonių visiškai nepriim- 
tini. Mes negalime gyventi be norų ir troškimų, todėl, gerai tai ar 
blogai, džiaugiamės, kad gyvenimas mums nuolat pasiūlo tai, apie 
ką galėtume svajoti. Štai kodėl žmonėms patinka žiūrinėti vitrinas, 
vartyti blizgius žurnalus ir apžiūrinėti parduodamą nekilnojamąjį 
turtą. Sunku net įsivaizduoti pasaulį be dopamino neuronų. Net 
jeigu kokiu nors stebuklingu būdu pavyktų apsisaugoti nuo dopa- 
mino stimuliatorių, greičiausiai patys imtume ieškoti ko nors, kas 
sužadintų mūsų troškimus. 

Vargu ar kada nors nugalėsime žadamo atlygio saldumą, todėl 
galėtume jį išnaudoti geriems tikslams. Galime pasimokyti iš neu- 
rorinkodaros specialistų ir dopaminizuoti mums mažiausiai patin- 
kančias užduotis. Pats nemaloniausias darbas gali pasirodyti visai 
patrauklus, jeigu už jį bus pažadėtas tinkamas atlygis. Jeigu atlygis 
už mūsų elgesį nusimato tik tolimoje ateityje, galėtume pamėginti 
išspausti šiek tiek dopamino svajodami apie galutinę naudą (o ne 
apie loterijų reklamas). 

Keletas ekonomistų pasiūlė dopaminizuoti net ir tokius „nuo- 
bodžius dalykus kaip pensijos kaupimas arba laiku užpildytos 
mokesčių deklaracijos. Pavyzdžiui, įsivaizduokite kaupiamąją 
sąskaitą, kurioje jūsų santaupos yra apsaugotos ir iš kurios galite 
pasiimti dalį pinigų kada panorėję. Deja, vietoj garantuotos ne- 
didelės grąžos jūs dažniausiai renkatės didelius piniginius prizus 
žadančius loterijų bilietus. Galbūt loterijos bilietus perkantys, o 
banke nė vieno dolerio neturintys Žmonės su didesniu entuziazmu 
pradėtų taupyti, jei už kiekvieną depozitą turėtų galimybę laimėti 
šimtą tūkstančių dolerių? Arba įsivaizduokite, kad, laiku ir sąži- 
ningai užpildę mokesčių deklaraciją, galėtumėte laimėti piniginį 
prizą, prilygstantį per visus metus sumokėtiems mokesčiams. Ar 
tai jus paskatintų sumokėti mokesčius iki nustatytos paskutinės 
deklaracijos pateikimo dienos? Kol mokesčių inspekcija įsisiūbuos 
ir pasinaudos šiuo patarimu, jį pritaikę verslininkai gali motyvuoti 
laiku apmokėti sąskaitas. 

Pažadėtas atlygis gali padėti žmonėms nugalėti savo priklau- 
somybes. Vienas iš efektyviausių metodų gydyti priklausomybei 
nuo alkoholio ir narkotikų yra vadinamasis „apvalusis akvariumas. 
Pacientai, sėkmingai įveikę narkotikų testą, turi teisę iš apvalaus 
akvariumo išsitraukti vieną popieriaus juostelę. Ant maždaug pu- 
sės akvariume esančių juostelių yra užrašytas piniginis prizas nuo 
vieno iki dvidešimties dolerių. Tik ant vienos juostelės yra šimto 
dolerių vertės piniginė premija. Pusė juostelių neturi jokios pini- 


ginės vertės, tačiau ant jų užrašyta: „Ir toliau stenkis: Kišdamas 
ranką į stiklinį rutulį jūs žinote, kad didžiausia tikimybė — ištraukti 
vieno dolerio vertės popierėlį arba tik kelis gražius žodžius. Atro- 
dytų, kad tai neturėtų Žmonių motyvuoti stengtis, tačiau taip iš tie- 
sų nėra. Per vieną tyrimą buvo nustatyta, kad net 83 proc. pacientų, 
turėjusių galimybę kaskart išbandyti laimę su stikliniu akvariumų, 
nenutraukė gydymo programos visas dvylika savaičių. Tuo tarpu iš 
grupės, gydytos įprastu būdu, be pažado gauti atlygį, tik 20 proc. 
pacientų ištvėrė gydymo programą iki galo. Net 80 proc. pacientų 
iš stiklinio akvariumo grupės sėkmingai įveikė visus narkotikų tes- 
tus, o iš paprastos grupės — vos 40 proc. Net ir pasibaigus progra- 
mai, šios grupės pacientai, palyginti su standartinio gydymo grupe, 
buvo mažiau linkę vėl nugrimzti į narkomanijos liūną, nors jiems 
niekas nebežadėjo jokio atlygio. 

Įdomiausia tai, kad apvaliojo akvariumo metodas veiksmin- 
gesnis net ir už nustatytas pinigines išmokas tiems, kas sėkmin- 
gai įveikia narkotikų testą, nepaisant to, kad iš akvariumo jie 
„uždirba gerokai mažiau, nei gautų pasirinkę fiksuotą atlygį. Tai 
atskleidžia, kokią galią turi nenuspėjamas atlygis. Mūsų atlygio 
siekimo sistemą daug stipriau sužadina galimybė išlošti stambią 
sumą negu garantuotas mažesnis atlygis. Mes pasiryžę padaryti 
bet ką, kad tik laimėtume. Štai kodėl žmonės mieliau perka lote- 
rijos bilietus, o ne taupo pinigus bankuose, kur gautų bent jau 2 
proc. dydžio palūkanas. Štai kodėl kiekvienas, net ir žemiausios 
kategorijos įmonės darbuotojas, turi tikėti, kad vieną dieną gali 
tapti jos vadovu. 


VALIOS UGDYMO EKSPERIMENTAS: 
STIPRINKITE „AŠ DARYSIU“ GALIĄ 


Norėdami paskatinti save atlikti nuobodžius darbus mano stu- 
dentai pasitelkė muziką, madų žurnalus ir televiziją. Užuot ati- 
dėlioję nuobodžias ir erzinančias užduotis, jie nusinešdavo ne- 
šiojamąjį kompiuterį į kavinę ir užbaigdavo prie puodelio karšto 
šokolado. Dar išradingiau pasielgė tie, kurie nusipirkę krūvą 
momentinių loterijos bilietų išdėliojo juos namuose ten, kur rei- 
kėjo atlikti kokį nors ilgai vilkintą darbą. Kiti bandydavo įsivaiz- 
duoti, kaip būtų gerai, jeigu prisiverstų atlikti kokį nors sunkų 
darbą, ir taip tarsi priartindavo tolimoje ateityje žadamą atlygį. 
Jeigu jūs atidėliojate kokį nors nemalonų darbą, gal galėtumėte 


motyvuoti save tuo, kas sukeltų dopamino neuronų antplūdį? 


Vilkintoja sustiprina „aš padarysiu“ galią 


Nensė, kurios jauniausias sūnus jau prieš gerą dešimtmetį baigė 
mokyklą, sunkiai išgyveno ištuštėjusio lizdo sindromą. Nors tuš- 
čiu jo tikrai nepavadinsi. Sūnaus miegamąjį ji pavertė sandėliuku, 
kuris per tuos metus tapo tikru nereikalingų daiktų kaupimo san- 
dėliu. Kaskart, kai nežinodavo, kur padėti, vieną ar kitą daiktą ji 
nunešdavo į sūnaus kambarį. Nensė labai norėjo patalpą sutvar- 
kyti ir paversti svečių kambariu, o ne laikyti šiukšlyną, kurį reikėjo 
slėpti nuo svetimų akių. Ją įkvėpė pasakojimas apie mokslininkų 
atliktą tyrimą, atskleidusį, jog kalėdinė muzika ir šventiniai kvapai 
pirkėjams suteikia džiugesio ir skatina ilgiau užsibūti parduotuvė- 
je. Kalėdinės giesmės ir šviežiai nukirsto medžio kvapas mūsų gal- 

vose sužadina saldžiausius „atlygio laukimo“ prisiminimus: kaip 
Kalėdų rytą skubame prie eglės, prie kurios sukrauta stirta supa- 
kuotų dovanų. Nensė nusprendė kambario tvarkymui pasitelkti 
šventinę muziką ir kvapiąsias žvakes, kurios, kaip tyčia, buvo san- 
dėliuojamos laisvame kambaryje! Nors iš pradžių bijojo šio darbo, 
pasirodė, kad kasdien nors trumpai pasitvarkyti — visai malonų. 
Graužatis dėl atidėliojimo buvo kur kas baisesnė už patį darbą, o 
šventinės muzikos garsų ir kvapų sužadintas dopaminas padėjo 
ryžtis pradėti šį procesą. 


TAMSIOJI DOPAMINO PUSĖ 


Dopaminas gali būti puiki skatinamoji priemonė, kurią sunku pa- 
vadinti „blogiu“ net ir tada, kai jis verčia mus užsisakyti desertą 
arba ištuštinti savo kreditinę kortelę. Tačiau dopaminas turi ir savo 
tamsiąją pusę, kurios iš pirmo žvilgsnio nematyti. Jeigu ko nors 
užsigeidę minutėlei stabtelėsime ir įsiklausysime, kas vyksta mūsų 
smegenyse ir visame kūne, suvoksime, kad atlygio laukimas gali 
būti ne tik malonus, bet ir sukelti stresą. Ko nors trokšdami mes 
ne visuomet jaučiamės gerai — dažnai dėl to jaučiamės prastai. Taip 
yra todėl, kad dopamino tikslas — priversti mus siekti atlygio, o ne 
pasijusti laimingiems. Nuo dopamino mes jaučiame spaudimą ir 
tuo metu galime pasijusti nelaimingi. 

Kad paskatintų jus siekti trokštamo objekto, atlygio pažado sis- 
tema turi du ginklus: morką ir lazdą. Pirmasis ginklas, be abejo, 
yra žadamas atlygis. Šį jausmą dopaminas sukuria paskleisdamas 
neuronus tose smegenų srityse, kurios nujaučia malonumą ir verčia 
imtis veiksmų. Vos tik šias sritis užlieja dopaminas, jūs pajunta- 
te troškimą: prieš nosį pakabinta morka verčia arklį bėgti. Tačiau 
žadamo atlygio sistema turi ir kitą ginklą, skatinantį veikti kaip ir 

lazdos keliama baimė. Paleidusi dopaminą, atlygio laukimo sistema 
siunčia signalą ir į smegenyse esantį streso valdymo centrą. Šioje 
smegenų dalyje dopaminas paskatina streso hormonų išsiskyrimą. 
Rezultatas: laukdami, kol gausite tai, ko trokštate, pajuntate neri- 
mą. Poreikis gauti tai, ko norite, tampa gyvybiškai svarbus, tarsi 
nuo to priklausytų jūsų išlikimas. 

Mokslininkai stebėjo, kaip tokią dvejopą troškimo ir streso 
būseną išgyvena šokoladui neabejingos moterys. Pamačiusios šo- 
kolado nuotraukas, moterys iš pradžių išsigąsta, tarsi būtų miške 
pamačiusios kokį plėšrūną. Paklaustos, ką tuo metu jautė, moterys 
sakė pajutusios drauge ir malonumą, ir nerimą dėl pojūčio, kad ne- 
begali savęs kontroliuoti. Atsidūrę panašioje situacijoje, malonumo 
jausmą priskiriame tam, kas sukėlė tokią būseną, o stresą — tam, 
kad jo vis dar negavome. Mes neatpažįstame, kad tas pats troškimo 
objektas kaltas dėl abiejų: ir dėl laukiamo malonumo, ir dėl patiria- 
mo streso. 


| PO MIKROSKOPU: TROŠKIMO STRESAS | 
| Dauguma mūsų pagrindinį dėmesį skiriame pažadui, kad pasi- 
| jusime gerai, o ne tam, kad dėl troškimą sustiprinančio dopami- : 
į no iš tikryjų jaučiamės blogai. Šią savaitę pamėginkite pastebėti, 
| kada dėl kilusio noro pajuntate stresą ir nerimą. Ar pasidavę pa- 
| gundai pasijuntate taip, tarsi siektumėte žadamo atpildo? O gal | 
| tik bandote atsikratyti nerimo? 


Įnikusi apsipirkinėti moteris jaučia nerimą, bet 
laikosi pažado 


Kaskart, kai norėdavo pakelti sau nuotaiką, Ivona važiuodavo į pre- 
kybos centrą. Ji buvo įsitikinusi, kad apsipirkinėjimas suteikia lai- 
mės, nes visuomet, kai būdavo liūdna arba nuobodu, ji norėdavo 
važiuoti į prekybos centrą ir ką nors nusipirkti. Jai niekada nebuvo 
kilusi mintis, kad apsipirkinėjimas sukelia dvejopus jausmus, todėl] 
gavusi užduotį ėmė uoliai stebėti savo jausmus. Paaiškėjo, kad lai- 
mingiausia ji jaučiasi važiuodama į prekybos centrą. Ji gerai jau- 
tėsi vaikščiodama po prekybos centrą ir apžiūrinėdama vitrinas. 
Tačiau vos užėjus į kurią nors parduotuvę, jausmai pasikeisdavo. 
Ji pajusdavo įtampą, ypač jeigu parduotuvėje būdavo daug žmo- 
nių. Pajusdavo vidinį spaudimą kuo greičiau apeiti visą parduotuvę. 
Pastebėjo, kad stovėdama eilėje prie kasos ji nekantrauja ir darosi 
nerami. Jeigu prieš ją stovintis pirkėjas turėdavo išsirinkęs daugiau 
prekių, jai sukildavo pyktis. Padavus kasininkei kreditinę kortelę, 
jai palengvėdavo, bet tai nebuvo toks džiaugsmas, kurį patirdavo 
važiuodama apsipirkti. Ivona pagaliau suvokė, kad viltis ir jaudulys, 
kurie ją užliedavo važiuojant į prekybos centrą, buvo ta „morka, 
kuri ją ir atvedė iki čia, o nerimas ir pyktis — „lazda“, vertusi stovėti 
eilėje. Važiuodama namo ji niekuomet nesijausdavo taip gerai, kaip 
važiuodama į parduotuvę. 

Tai suvokus, daugeliui žmonių tampa gerokai lengviau atsisakyti 
laukiamo pasitenkinimo neteikiančio potraukio. Mėgėjai padryb- 
soti priešais televizorių su traškučių maišeliu rankose staiga į traš- 
kančią pakuotę pažvelgia įtariai, o tie, kurie iki išnaktų negalėdavo 
atsiplėšti nuo ekrano, ryžtingai išjungia televizorių. Tačiau Ivona 
nusprendė vadovautis kita taisykle: patirti kuo daugiau malonumo 
apžiūrinėjant vitrinas. Neįtikėtina, tačiau iš anksto nusiteikusi nie- 
ko nepirkti ir netgi palikusi savo kreditinę namuose, iš prekybos 
centro ji grįždavo laimingesnė nei tuomet, kai brangiems pirki- 
niams būdavo paklojusi nemenką sumelę. 

Suvokę, kaip jaučiatės dėl vadinamojo atlygio, galėsite priimti 


protingesnius sprendimus, kuo ir kaip save iš tikrųjų apdovanoti. 


TEN NIS" la Bkė eis T a e O L 


Hr 


as ia Aja i i i L ala i La L a a ai asa a kai S Ina A aa A PTSS 


Mes painiojame žadamą atlygį su laime 


Stebėdami žiurkes, lakstančias pirmyn atgal įelektrintomis grin- 
dimis, Oldsas su Milneriu padarė tą pačią klaidą, kurią mes visi 
darome, neteisingai interpretuodami dopamino veikiamą savo 
elgesį. Mes pastebime, kad visą dėmesį sutelkiame nuosekliai 
siekdami trokštamo objekto, kad esame pasiryžę dėl jo dirbti, o 
gal net kentėti, ir laikome tai akivaizdžiu įrodymu, kad trokšta- 
mas objektas suteiks mums laimės. Mes patys nepastebime, kaip 
nusiperkame tūkstantąjį šokoladinį batonėlį, dar vieną butelį, įsi- 
gyjame dar vieną naują virtuvės prietaisą; kaip nusikamuojame 
ieškodami vis geresnio partnerio, geresnio darbo, didesnę grąžą 
žadančių investicinių fondų. Savo norėjimą mes klaidingai palai- 
save elektros šoku kankinančias žiurkes, Oldsas ir Milneris pama- 
nė, kad tai joms teikia laimės. Mums, žmonėms, beveik neįmano- 
ma žadamo atlygio atskirti nuo iš tikrųjų patiriamo pasitenkinimo 
arba atpildo. 

Žadamas atlygis yra tokia galinga jėga, kad mes ir toliau perka- 
me tai, kas neteikia mums džiaugsmo, vartojame tai, kas neteikia 
pasitenkinimo ir tik padaro mus dar nelaimingesnius. Kadangi pa- 
grindinis dopamino tikslas — priversti jus siekti atlygio, jis niekada 
neįjungs „stop“ signalo, net jeigu pasiektas atlygis nepateisins vil- 
čių. Kornelio universiteto Maisto produktų ir prekės ženklų labo- 
ratorijos direktorius Brianas Wansinkas tai įrodė atlikęs tyrimą su 
Filadelfijos kino teatrų lankytojais. Daugeliui į kino teatrą atėjusių 
žmonių, vos išvydus ir užuodus kukurūzų spragėsių kvapą, pa- 

kyla dopamino lygis smegenyse. Jie rikiuojasi į eilę prie spragėsių 
it kokie Pavlovo šunys, kurie iškorę liežuvius ir nutįsusiomis sei- 
lėmis laukia, kada galės stverti maistą. Wanskinkas susitarė, kad 
viename kino teatro stende būtų pardavinėjami dviejų savaičių 
senumo spraginti kukurūzai. Jis norėjo išsiaiškinti, ar kino teatro 
lankytojai pirks ir pasenusius spragėsius, aklai pasitikėdami savo 
smegenyse užkoduota informacija, kad kino teatruose spragėsiai 
visuomet skanūs, o gal šį kartą jų paragavę ir pajutę kitokį skonį, 
atsisakys valgyti. 

Pasibaigus kino filmui, žiūrovai iš tikrųjų patvirtino, kad dviejų 
savaičių senumo kukurūzų skonis buvo išties bjaurus: jie buvo su- 
žiedėję, prisigėrę riebalų, jų buvo beveik neįmanoma valgyti. Bet 
ar jie šturmavo spragėsių prekystalį, reikalaudami grąžinti pinigus? 
Ne, jie viską suvalgė. Vidutiniškai jie suvalgė net 60 proc. to, ką su- 
valgė šviežiai spragintus kukurūzus gavę pirkėjai! Jie patikėjo savo 
dopamino neuronais, o ne skonio receptoriais. 

Galime ilgai kasytis galvą mintydami, kaip tai galėjo nutikti, 
tačiau iš esmės tik nedaugelis mūsų gali atsispirti tokiai inercijai. 
Dabar prisiminkite savo pasirinktą valios ugdymo tikslą. Gali būti, 
jog tai yra kažkas, kas, jūsų manymu, daro jus laimingą arba pa- 
darytų laimingą, jeigu gautumėte to pakankamai. Tačiau patirtis ir 
kruopšti pasekmių analizė rodo, kad labai dažnai įvyksta priešingai. 
Geriausiu atveju, pasidavę savo silpnybei, kuriam laikui numalši- 
nate žadamo atlygio sukeltą nerimą. Bet galiausiai vis tiek pasijun- 
tate nusivylę, nepatenkinti, susierzinę, susigėdę, pavargę, jaučia- 
te šleikštulį arba paprasčiausiai esate nė kiek ne laimingesni, nei 
buvote prieš tai. Atsiranda vis naujų įrodymų, kad žmonės, kurie 
pradėjo atidžiai stebėti savo pojūčius, patiriamus gavus apgaulingą 
atlygį, suvokia, jog burtai išsisklaidė. Jeigu priverstumėte smegenis 
palyginti tai, ko tikitės iš žadamo atlygio — džiaugsmo, palaimos, 
pasitenkinimo, išsklaidyti liūdesį ir išbristi iš stresinės būsenos, — 
su tuo, ką iš tikrųjų jaučiate, smegenys pakoreguotų lūkesčius. 

Pavyzdžiui, sulėtinę tempą ir pradėję iš tikrųjų mėgautis trokšta- 
mu maistu ar gėrimu, paprastai mėgėjai persivalgyti pastebi, kad 
maistas nėra toks skanus, kaip atrodo ir kvepia: net ir prisikirtus iki 
soties, smegenys reikalauja dar, o kuo daugiau valgo, tuo nerimas 
stiprėja; kartais jie nė nepajunta maisto skonio, nes per greitai jį nu- 
ryja; prisiriję jaučiasi ir psichologiškai, ir fiziškai daug blogiau, negu 
prieš tai. Po tokių atradimų žmonės lieka sukrėsti ir nustebę: juk jie 
nuoširdžiai tikėjo, kad tas maistas yra jų laimės šaltinis. Kad ir kaip 
būtų, mokslininkai nustatė, kad tie žmonės, kurie įpranta galvoti 
apie tai, kokius pojūčius jiems sukelia valgomas maistas, pradeda 
labiau kontroliuoti, ką apskritai valgo, ir gerokai rečiau persivalgo. 
Bėgant laikui jie ne tik numeta svorio, bet ir lengviau susitvarko 
su stresu, nerimu ar netgi depresija. Išlaisvinę save nuo apgaulingo 
atlygio pažado, mes dažnai suprantame, kad tai, ko siekėme ir iš ko 
tikėjomės užplūstančios laimės, atneša vien tik kančią. 


važiuoti 


VALIOS UGDYMO EKSPERIMENTAS: 
PATIKRINKITE ŽADAMĄ ATLYGĮ 


Pasitikrinkite, ar nuolatinei pagundai pasiduodate tik dėl to, kad 
smegenys jums siunčia signalą, jog gavę žadamą atlygį pasijusite 
gerai. Mano studentų įvardijamos populiariausios pagundos yra | 
įvairūs užkandžiai, apsipirkimas, televizija ir laiką ryjantis inter- 
netas, pradedant elektroniniu paštu ir baigiant pokeriu. Sąmo- 
ningai pasiduokite pagundai, bet neskubinkite visko užbaigti. 
Atkreipkite dėmesį į tai, kokius jausmus ir pojūčius sukelia ža- 
damas atlygis: laukimą, viltį, jaudulį, nerimą, seilių išsiskyrimą — 


viską, kas tuo metu vyksta jūsų smegenyse ir visame organizme. 

Ši o aj i o 
Tada leiskite sau pasiduoti pagundai. Palyginkite realius pojū- 
čius su išankstiniais lūkesčiais. Ar žadamo atlygio troškimas 
atslūgo? O gal jis verčia jus valgyti dar, išleisti daugiau, pasilikti 
ilgiau? Kada pajuntate, jeigu iš viso pajuntate, kad jau pasitenki- 
note? O gal tiesiog pasiekiate ribą, kai jau nebepajėgiate toliau to 


daryti, nes skrandis perkimštas, jūs išvargę, susierzinę, pritrūks- 


ė 

| 

| 

| ta laiko arba baigėsi „atlygis ? 

į Šį metodą išbandę žmonės paprastai padaro vieną iš dviejų išva- 

| dų. Dalis žmonių, atidžiai stebėjusių savo pojūčius tuo metu, kai 
pasidavė pagundai ir mėgavosi malonumu, pastebi, kad pasiten- 
kinįimui pajusti jiems prireikė kur kas mažiau, negu manė. Kiti 

! pripažino, kad pats procesas jiems nesuteikė jokio malonumo 

ir tik atskleidė prarają tarp žadamo atlygio ir realių potyrių. Abi 

išvados gali jums padėti susitvarkyti su savo, atrodė, visiškai ne- 


kontroliuojamu elgesiu. 

TROŠKIMO SVARBA 


Prieš prašant gydytojo skirti jums dopaminą slopinančių vaistų, 
verta apsvarstyti ir kitą žadamo atlygio pusę. Nors daugiausia bėdų 
mums pridaro tai, kad painiojame norėjimą su laime, visiškai atsi- 
sakyti norų — ne išeitis. Gal gyvenimas be norų ir nereikalauja tiek 
pastangų save kontroliuoti, tačiau tokio gyvenimo neverta gyventi. 

Narkomanas praranda potraukį 


Adamas buvo iš tų, kurie savęs nevaržo. Būdamas trisdešimt trejų 
metų jis per dieną išgerdavo iki 10 vienetų alkoholio, surūkydavo 
dozę kreko, o kartais, jeigu pasisekdavo, prarydavo ir tabletę eksta- 
zio. Svaigintis jis pradėjo labai seniai: devynerių pradėjo gerti alko- 
holį, trylikos paragavo kokaino, o sulaukęs pilnametystės jau buvo 
įjjunkęs į marihuaną, kokainą, opiatus ir ekstazį. 

Viskas pasikeitė vieną dieną, kai tiesiai iš kažkokio vakarėlio pa- 
teko į reanimaciją, nes bijodamas būti sučiuptas su narkotinėmis 
medžiagomis, jis vienu ypu prarijo visus turėtus svaigalus (ne pats 
sumaniausias sprendimas, bet tuo metu jis tikrai nebuvo blaivaus 
proto). Pavojingas kokteilis iš kokaino, ekstazio, oksikodono ir me- 
tadono taip sumažino kraujo spaudimą ir į smegenis patenkančio 
deguonies kiekį, kad jis vos nenumirė. 

Medikams pavyko jį atgaivinti, ir po kurio laiko jis buvo išrašy- 
tas iš reanimacijos, o tai, kad smegenys kurį laiką negavo deguo- 
nies, turėjo rimtų pasekmių. Adamas prarado potraukį alkoholiui 
ir narkotikams. Užkietėjęs narkomanas tapo absoliučiu abstinentu, 
tai patvirtino visi per šešis mėnesius atlikti alkoholio ir kitų nar- 
kotikų tyrimų rezultatai. Šią stebuklingą permainą lėmė ne koks 
nors dvasinis nušvitimas ar akistata su mirtimi. Pasak Adamo, jis 
paprasčiausiai prarado norą vartoti narkotines medžiagas. 

Gali pasirodyti, kad tai neįtikėtinai laiminga istorijos pabaiga, 
tačiau Adamas prarado apetitą ne tik alkoholiui ir narkotikams. 
Adamas nebenorėjo nieko. Taškas. Jis nebegalėjo įsivaizduoti, kad 
kas nors dar galėtų suteikti jam laimės. Jį apleido fizinės jėgos, išny- 
ko gebėjimas sutelkti dėmesį, noras bendrauti su kitais žmonėmis. 
Be galimybės tikėtis patirti malonumą, jis prarado bet kokią viltį ir 
klimpo į vis gilesnę depresiją. 

Kas lėmė, kad jis prarado visus troškimus? Adamą gydęs Ko- 
lumbijos universiteto psichiatras atsakymą rado smegenų skenavi- 

mo nuotraukose. Perdozavus narkotikų patirtas deguonies trūkų. 
mas paliko ryškų pėdsaką Adamo atlygio sistemą kontroliuojančio. 
je smegenų dalyje. 

Adamo dramatiško virsmo nuo sunkios priklausomybės iki vį- 
siško troškimų praradimo atvejis „Amerikos psichiatrijos žurnale“ 
buvo aprašytas kaip išskirtinis. Tačiau yra daugybė kitų atvejų, kai 
žmonės praranda bet kokius troškimus ir galimybę tikėtis malonu- 
mo. Psichologai tai vadina anhedonija - gyvenimu „be malonumo“. 
Anhedonija sergantys žmonės gyvenimą apibūdina kaip virtinę 
kažkokių įpročių be vilties patirti pasitenkinimą. Jie gali valgyti, eiti 
apsipirkti, lytiškai santykiauti, bet jie nesitiki patirti malonumo iš 
savo veiklos. Be galimybės patirti malonumą, jie praranda bet kokią 
motyvaciją. Sunku prisiversti išlipti iš lovos, jeigu negali įsivaizduo- 
ti nieko, dėl ko pasijustum gerai. Toks troškimų nebuvimas atima 
bet kokią viltį, o daugeliui — ir norą gyventi. 

Nutildžius atlygio sistemą, mes jaučiame ne pasitenkinimą, o 
abejingumą. Štai dėl ko Parkinsono liga sergantys pacientai, tie, 
kurių smegenys išskiria per mažai dopamino, yra prislėgti, nelai- 
mingi, bet ne ramūs. Tiesą sakant, neurologai jau kurį laiką įtaria, 
kad nepakankamai aktyvi atlygio sistema yra biologinė depresijos 
priežastis. Depresija sergančių žmonių smegenis tyrę mokslininkai 
pastebėjo, kad net ir iškart gaunamo atlygio akivaizdoje atlygio sis- 
tema neveikia. Iš pradžių pastebimas šioks toks aktyvumas, tačiau 
jo nepakanka, kad atsirastų aiškiai apibrėžtas noras ir ryžtas imtis 
veiksmų, kad tas noras būtų patenkintas. Neturėdami troškimų ir 
motyvacijos kenčia daug depresija sergančių žmonių. 


Atlygio sistemos paradoksas 


Jeigu esate panašūs į daugumą mano studentų, tikriausiai jums taip 
pat kyla klausimas, kur tai gali nuvesti? Žadamas atlygis laimės ne- 
garantuoja, tačiau jeigu jo išvis nėra, jūs jaučiatės nelaimingi. Pa- 

rikėję žadamu atlygiu, mes pasiduodame pagundai. Nematydami 
galimo atlygio, mes prarandame motyvaciją. 

Nėra lengvo būdo šiai dilemai išspręsti. Aišku viena — atlygio 
sistema mums reikalinga tam, kad neprarastume susidomėjimo gy- 
venimu. Jeigu pasiseks, atlygio sistema veiks ir tarnaus mums iki 
gyvenimo pabaigos, ir tikėkimės, neatsigręš prieš mus pačius. Mes 
gyvename technologijų, reklamos ir neribotų galimybių pasaulyje, 
kuris mus verčia nuolat ko nors norėti, bet retai kada suteikia pa- 
sitenkinimo jausmą. Jeigu esame gamtos apdovanoti savikontrole, 
privalome atskirti tikrą atlygį, suteikiantį mūsų gyvenimui prasmę, 
nuo apgaulingo atlygio, kuris tik blaško mūsų dėmesį ir sukelia įvai- 
rias priklausomybes. Geriausiai sau padėti galėtume tik išmokę juos 
atskirti. Tai padaryti ne visuomet būna lengva, tačiau supratimas, 
kas vyksta mūsų smegenyse, gali truputį padėti. Susidūrę su galinga 
pagunda, prisiminkite Oldso ir Milnerio žiurkes, be atvangos spau- 
dančias svirtelę, ir galbūt tai padės atpažinti smegenų siunčiamus 
melagingus signalus. 


Pabaigos žodis 


Pažadindamos troškimą, smegenys mus priverčia imtis veiksmų. 
Jau žinome, kad tai gali būti ir savikontrolės išbandymas, ir valios 
šaltinis. Kai dopaminas mus verčia pasiduoti pagundai, privalome 
atskirti norėjimą nuo laimės. Tačiau dopaminą ir atlygio pažadą ga- 
lime pasitelkti savęs ir kitų motyvavimui. Galiausiai troškimas pats 
savaime nėra nei geras, nei blogas — svarbu tai, kur jis mus veda ir 
ar mes esame pakankamai išmintingi nuspręsti, kur ir kada paskui 
jį sekti. 

SKYRIAUS SANTRAUKA 


Pagrindinė mintis Mūsų smegenys žadamą atlygį neteisingai 
įvertina kaip laimės garantą, todėl mes siekiame pasitenkinimo 
iš dalykų, kurie mums jo nesuteikia. 

Po mikroskopu 


A Kas jums sukelia dopamino neuronų audrą? Kas pakursto 
mintis apie žadamą atlygį, kuris verčia jus siekti pasitenki- 
nimo? 

A Neurorinkodara ir susirūpinimas ekologija. Patyrinėkite, 
kaip prekybininkai ir rinkodarininkai sužadina jūsų troš- 
kimus. 


A Troškimo sukeltas stresas. Atkreipkite dėmesį, kada norėji- 
mas jums kelia stresą ir nerimą. 


Valios ugdymo eksperimentas 


A Sustiprinkite savo „aš padarysiu“ valios ugdymo tikslą. Jeigu 
jau seniai ką nors atidėliojate, motyvuokite save, susiedami 
tai su kokiu nors atlygiu, kurio siekiant jūsų smegenyse suak- 
tyvėja dopamino neuronai. 


A Patikrinkite atlygio pažadą. Sąmoningai atsiduokite pagun- 
dai, jeigu jūsų smegenys sako, kad nuo to tapsite laimingi, 
nors tikro pasitenkinimo ji taip niekada ir nesuteikia (tai gali 
būti nesveiki užkandžiai, apsipirkimas, televizija ar besotis 
laiko rijikas — internetas). Ar realybė sutampa su smegenų 
žadamu atlygiu? 

KAS PER VELNIAVA: 
KODĖL PASIJUTĘ BLOGAI 
PASIDUODAME PAGUNDAI 


Kai esate nusiminę, ką darote, kad pasijustumėte geriau? Jeigu esate 
tokie, kaip dauguma Žmonių, pagalvojate, kuo galėtumėte save pra- 
džiuginti. Anot Amerikos psichologų asociacijos (APA), paprastai 
patiriant stresą yra aktyvuojama smegenų atlygio siekimo sistema: 
žmonės užsinori valgyti, gerti, pirkti, žiūrėti televizorių, naršyti 
internete, žaisti vaizdo žaidimus. Kodėl gi ne? Dopaminas mums 
žada, kad darydami tai pasijusime gerai. Visiškai natūralu, kad, no- 
rėdami gerai jaustis, mes išskiriame kuo didesnį dopamino kiekį. 
Vadinkime tai pažadu, kad palengvės. 

Noras jaustis geriau yra išgyvenimo mechanizmo dalis, įgimta 
visai žmonių giminei, kaip ir instinktas bėgti nuo pavojaus. Svarbu 
tai, ko griebiamės, kad palengvėtų. Žadamas atlygis, kaip jau įsi- 
tikinome, ne visuomet reiškia, kad mums iš tikrųjų bus gera. Kur 
kas dažniau tai, ko mes griebiamės siekdami palengvėjimo, atsisu- 
ka prieš mus pačius. Atlikusi nacionalinį streso tyrimą, APA nu- 
statė, kad dažniausiai stresui malšinti naudojamus būdus žmonės 
įvertino kaip neefektyvius, nors prisipažino, kad patys taip elgiasi. 
Pavyzdžiui, tik 16 proc. apklaustųjų, kurie streso bando atsikratyti 
valgydami, patvirtino, kad tai jiems padeda. Kitas tyrimas atsklei- 
dė, kad nusiminusios arba nerimą jaučiančios moterys dažniausiai 
griebiasi šokolado, tačiau vienintelis tikėtinas jų pasirinkto „vaisto“ 

poveikis jų nuotaikai — sustiprėjęs kaltės jausmas. Ieškodami pa- 
guodos šokolade, mes tikimės tikrai ne šito! 

Bandydami išsiaiškinti, kokį poveikį savikontrolei daro stresas, 
nerimas ar kaltės jausmas, pamatysime, kad pasijutę blogai mes 
esame linkę pasiduoti pagundai, o kartais net labai keistais būdais. 
Gąsdinantys užrašai ant cigarečių pakelių rūkaliams gali sukelti 
norą užsirūkyti, ekonominė krizė paskatina žmones leisti pinigus, 
o nuo vakaro žinių galite sustorėti. Sutinku, tai nelogiška, bet labai 
žmogiška. Jeigu nenorime, kad dėl streso netektume valios, turime 
atsispirti pagundoms ir rasti kitų būdų nuotaikai pakelti. Turėtume 
atsikratyti įpročio save smerkti ir kritikuoti, kurį skatina savikon- 
trolė, tačiau nuo kurio pasidaro tik blogiau. 


KODĖL STRESAS MUS VERČIA NORĖTI 


Pasirodo, kai esame nelaimingi arba blogai jaučiamės, mūsų sme- 
genys yra ypač neatsparios pagundoms. Mokslininkai prigalvojo 
įvairiausių būdų savo tiriamiesiems sukelti stresą, tačiau rezultatas 
visuomet toks pat. Vos pagalvoję, kad teks eiti pas dantų gydytoją, 
rūkaliai iškart užsirūko. Mėgėjai persivalgyti, išgirdę, kad teks saky- 
ti kalbą prieš didelę auditoriją, nebegali atsikratyti minčių apie rie- 
bų ir daug cukraus turintį maistą. Kelis kartus patyrusios netikėtą 
elektros šoką (per kojas, bet ne į smegenyse esantį atlygio centrą), 
laboratorijos žiurkės bėgte lekia prie cukraus, alkoholio, heroino ar 
bet ko, ką tuo metu į narvelį joms įdeda eksperimento organiza- 
toriai. Už laboratorijos sienų, realiame pasaulyje stresas padidina 
riziką rūkaliams, alkoholikams, narkomanams ir apsirijėliams vėl 
sugrįžti prie savo įpročių. 

Kodėl stresas sužadina troškimus ir potraukius? Tai smegenų 
gelbėjimo misijos dalis. Anksčiau jau kalbėjome apie tai, kaip stre- 

sas paskatina „kovok arba bėk“ reakciją — gerai koordinuotus poky- 
čius mūsų organizme, kurie padeda apsiginti kilus pavojui. Tačiau 
jūsų smegenys suinteresuotos ne tik išsaugoti jūsų gyvybę - jos nori 
išsaugoti ir jūsų gerą nuotaiką. Todėl kaskart, kai patiriate stresą, 
jūsų smegenys bando nukreipti jus ten, kur, jų manymu, galėtumėte 
tapti laimingi. Neurologai įrodė, kad stresas, įskaitant ir tokias ne- 
gatyvias emocijas kaip pyktis, liūdesys, abejonės ir nerimas, perjun- 
gia smegenis į atlygio siekimo režimą. Jūs pradedate norėti bet ko- 
kio dalyko ar veiklos, kuri jūsų smegenims asocijuojasi su žadamu 
atlygiu, nes patikite, jog tas „atlygis“ yra vienintelis būdas pasijusti 
geriau. Pavyzdžiui, priklausomybę nuo kokaino turinčiam žmogui, 
prisiminus konfliktą su šeimos nariais arba darbe išsakytą kritiką, 
smegenyse automatiškai įsijungia atlygio siekimo mechanizmas, ir 
jis pajunta nenumaldomą norą šniaukštelėti kokaino. „Kovok arba 
bėk“ reakcijos metu išsiskiriantys streso hormonai įaudrina ir do- 
pamino neuronus. Tai reiškia, kad streso būsenoje bet kuri pagun- 
da vilioja dar labiau. Pavyzdžiui, per vieną tyrimą buvo lyginama, 
kaip eksperimento dalyviai reaguoja į šokoladinį tortą prieš tai, kai 
buvo priversti pagalvoti apie savo nesėkmes, ir po to. Šokoladinis 
tortas pasirodė patrauklesnis visiems liūdintiems dalyviams, tačiau 
net ir tie, kurie anksčiau sakė nemėgstantys šokoladinio torto, stai- 
ga nusprendė, kad ir juos jis galėtų pradžiuginti. 

Nepatirdami streso mes gal ir suprantame, kad maistas mums 
nesuteiks laimės, tačiau vos tik pasijuntame prislėgti, tas suprati- 
mas kažkur išgaruoja ir įsijungusi atlygio siekimo sistema visu bal- 
su ima mums šaukti: „Šaldytuve stovi butelis alaus!“ Stresas mus 
suklaidina ir, nuslopinęs išminties balsą, leidžia veikti tokiu atveju 
mažiausiai mums naudingiems instinktams. Sulaukiame dvigubo 
smūgio: nuo streso ir nuo dopamino. Mes eilinį kartą lipame ant to 
paties grėblio, nes mūsų primityvios smegenys primygtinai tikina, 
kad tai vienintelis kelias į laimę. 

Kai norą gauti žadamą atlygį sustiprina pažadas, kad nuo to 
palengvės, galime susidurti su įvairiausiais nelogiško elgesio pa- 
vyzdžiais. Kaip antai, per vieną ekonominį tyrimą buvo nustaty- 
ta, kad moterys, susirūpinusios savo finansine padėtimi, nerimą 
ir liūdesį yra linkusios malšinti pirkiniais. Taip, jūs perskaitėte 
teisingai: pirkiniais. Jos nepaiso jokios logikos, nes padidinusios 
kredito kortelės įsiskolinimą, pasijus tik dar blogiau. Tačiau sme- 
genims, kurios nori, kad geriau pasijustumėte dabar, tai atrodo 
visai logiška. Jeigu bent akimirką patikėsite, kad pirkdami pasiju- 
site laimingi, tai ir nusipirksite, kad tik atlėgtų dėl skolų jaučiama 
įtampa. Ko griebiasi dėl nutukimo ir valios stokos besigėdijantys 
mėgėjai persivalgyti? Ko gi dar? Žinoma, maisto, kuris pakeltų 
jiemis nuotaiką. Vilkintojai, besigraužiantys dėl to, kad seniai vė- 
luoja atlikti pavestą užduotį, atidės ją dar kuriam laikui, kad tik 
nereikėtų apie ją galvoti. Visais šiais atvejais savikontrolę užgožia 
noras pasijusti geriau. 

PO MIKROSKOPU: PAŽADAS, KAD PALENGVĖS 


Ko griebiatės, kai jaučiate įtampą, nerimą ar esate nusiminę? 
Ar tada jus lengviau atitraukti nuo darbo? Ar esate labiau linkę 


atidėlioti reikalus? Kaip bloga nuotaika veikia jūsų pasiryžimą 


| 
| 
| Ar būdami liūdni esate mažiau atsparūs pagundai, potraukiui? 
į 
ugdyti valią? 

VALIOS UGDYMO EKSPERIMENTAS: 
IŠMĖGINKITE TIKRAI VEIKIANTĮ BŪDĄ 
ĮTAMPAI SUMAŽINTI 


Nors populiariausi įtampos mažinimo būdai mums nepadeda 
pasijusti geriau, yra keletas metodų, kurie tikrai veikia. Pasak 
Amerikos psichologų asociacijos, patys efektyviausi nusirami- 
nimo būdai yra mankšta, sportiniai žaidimai, malda arba daly- 
vavimas religinėse apeigose, skaitymas, muzikos klausymasis, 
su draugais arba šeimos nariais drauge leidžiamas laikas, ma- 
sažas, pasivaikščiojimas lauke, meditacija arba jogos pratimai, 
kūrybiškas hobis. (Mažiausiai padeda lošimas, apsipirkinėjimas, 
rūkymas, alkoholio vartojimas, valgymas, kompiuteriniai žaidi- 
mai, naršymas internete ir televizijos arba kino filmų žiūrėjimas 


ilgiau nei dvi valandas.) 


Koks pagrindinis padedančių ir nepadedančių metodų skirtu- 
mas? Teisingieji streso malšinimo būdai skatina smegenyse ga- 
mintis nuotaiką pakeliančius chemikalus, tokius kaip seratoninas, 
(GABA ir meilės hormonu vadinamas oksitocinas, o ne didina 
dopamino išsiskyrimą ir priklausomybę nuo žadamo atlygio. Jie 
taip pat padeda numalšinti smegenų reakciją į stresą, sumažina 
streso hormonų kiekį organizme ir veikia raminamai. Kadangi šie 
įtampos mažinimo būdai nėra tokie jaudinantys kaip dopamino 
antplūdis, mes dažnai neįvertiname, kokį malonumą jie mums 
gali suteikti. Apie juos mes pamirštame ne todėl, kad jie neveiks- 
mingi, o todėl, kad streso apimtos smegenys mums primygtinai 
perša neteisingus kelius laimei pasiekti. Tai reiškia, kad mes labai 


dažnai griebiamės to, nuo ko tampame tik dar nelaimingesni. 

Kai kitą kartą pasijusite slegiami streso ar įtampos ir jau būsite 
pasiryžę siekti lengvo pasitenkinimo, pagalvokite, gal yra veiks- 


mingesnių būdų sau padėti. 


Praverstų prisiminti, kas padeda 


Denisė buvo atsakinga už aukštųjų technologijų pradedančiosios 
įmonės projekto plėtrą. Po sunkios darbo dienos ji apdovanodavo 
save buteliu vyno ir naršymu pamėgtame nekilnojamojo turto tin- 
klalapyje. Ji peržiūrėdavo nesuskaičiuojamą kiekį svetainių, virtu- 
vių, užpakalinių kiemelių nuotraukų, kol smegenys visiškai atbuk- 
davo. Denisė neapsiribodavo vien savo kaimynyste, bet į paieškos 
laukelį įvesdavo ir tokius tolimus miestus kaip Portlandas, Rolis 
ar Majamis. Po valandos kitos ji jausdavosi ne tiek atsipalaidavu- 
si, kiek atbukusi (nekalbant apie tai, kad apimdavo liūdesys dėl to, 
koks mažas jos pačios butas ir kad virtuvės stalviršiai tikrai ne gra- 
nitiniai). 

Prieš keletą metų, kai Denisės pareigos dar nebuvo tokios atsa- 
kingos, vakarais ji mielai eidavo į jogos užsiėmimus. Po treniruotės 
jausdavosi ir atsipalaidavusi, ir žvali. Ji žinojo, kad nuo jogos pasi- 
justų kur kas geriau negu nuo vyno ir nekilnojamojo turto skelbimų 
vujerizmo seansų, tačiau kaskart apie tai pagalvojusi nuspręsdavo, 
kad užsirašyti į jogos klubą — per daug vargo. Noras grįžti namo ir 
atsikimšti butelį vyno buvo gerokai stipresnis. Kaip vieną iš mūsų 
kurso eksperimentų, Denisė užsibrėžė tikslą bent kartą per savaitę 
nueiti į jogos treniruotę. Pirmą kartą ten nuėjusi ji pasijuto net ge- 
riau negu senais laikais ir negalėjo patikėti, kad beveik trejus metus 
neprisivertė to daryti. Žinodama, kad vieną dieną greičiausiai vėl 
kils pagunda grįžti prie senos rutinos, savo telefone ji įrašė balso 
priminimą, kuriame apibūdino, kaip gerai jaučiasi po jogos užsiė- 

mimo. Vos tik kildavo pagunda praleisti jogos pamoką, ji išklausy- 
davo šį priminimą ir žinodavo, kad būdama pavargusi nuo įtampos 
darbe negali pasikliauti savo impulsyviais norais. 


Gal ir jūs atrastumėte kokį nors būdą, kaip nuvarginti streso 
galėtumėte sau priminti, kas iš tikrųjų jums padeda pasijusti 
geriau? Kokį padrąsinimą sau galėtumėte iš anksto susikurti, 


nelaukdami, kol įtampa jus išsekins? 


JEI SUVALGYSI ŠĮ SAUSAINĮ, LAIMĖS TERORISTAI 


Vakar vakare padariau klaidą ir pasižiūrėjau televizijos žinių laidą. 
Pirmasis reportažas buvo apie tai, kad pavyko užkirsti kelią teroris- 
tams susprogdinti bombą Jungtinėse Valstijose, po jo buvo pasa- 
kojimas apie užjūriuose vykdomas raketų atakas ir apie jauną vyrą, 
nužudžiusį savo buvusią merginą. Prieš reklamą laidos vedėjas dar 
pažadėjo papasakoti apie tai, „kad vienas mūsų kasdien valgomas 
produktas gali sukelti vėžį . O tada prasidėjo automobilių reklama. 

Dažnai susimąstydavau, kas verčia gamintojus reklamuoti savo 
prekes tokiose depresiją skatinančiose laidose? Ar jie tikrai nori, 
kad vartotojams jų produktai asocijuotųsi su šiurpą keliančiomis 
istorijomis, kurių vakaro žiniose niekada netrūksta? Kam gali kilti 
noras pasinaudoti universalinės parduotuvės nuolaidų akcija iškart 
po pasakojimo apie žiaurią žmogžudystę arba apie gresiantį teroris- 
tų išpuolį? Pasirodo, taip gali atsitikti man pačiai, kaip ir jums, dėl 
psichologinio fenomeno, vadinamo baimės valdymu. 

Anot baimės valdymo teorijos, visiems žmonėms, pagalvojus 
apie savo pačių mirtį, natūraliai kyla baimė. Tai vienintelė grėsmė, 

kurios mes galime stengtis išvengti, bet nuo kurios vis tiek nepa- 
bėgsime. Kaskart mums priminus apie mirtingumą (o per vakaro 
žinias — vidutiniškai kas 29 sekundes), mūsų smegenyse įsijungia 
baimės reakcija. Dažnai mes to nė nesuvokiame — nerimas sukirba 
kažkur labai giliai, sukurdamas neapčiuopiamą diskomforto pojūtį, 
o mes nesuprantame, iš kur tas jausmas. Net kai to sąmoningai ne- 
suvokiame, baimė paskatina nenumaldomą norą padaryti ką nors, 
kas užgožtų bejėgiškumo jausmą. Mes ieškome bet kokios užuo- 
vėjos, kad tik pasijustume saugūs, stiprūs ir nusiraminę. (Barackas 
Obama pateko į gana nemalonią padėtį, kai 2008 m. San Fransiske 
susirinkusiai miniai pareiškė, kad neramiais laikais žmonės „kabi- 
nasi į ginklus arba religiją.) Bet pamirškime politiką. Baimės val- 
dymo teorija gali mums pasitarnauti gilinantis į mūsų pačių bėdas, 
atsirandančias dėl valios stygiaus. Išsigandę mes nebūtinai griebia- 
mės ginklų ir šaukiamės Dievo; daugelis griebiasi kreditinių korte- 
lių, keksiukų ar cigarečių. Įvairių tyrimų rezultatai rodo, kad pri- 
minimas apie mūsų mirtingumą daro mus jautresnius bet kokioms 
pagundoms, nes mes ieškome vilties ir saugumo tuose dalykuose, 
kurie žada greitą atlygį ar palengvėjimą. 

Pavyzdžiui, atlikus maisto prekių parduotuvės pirkėjų tyrimą 
paaiškėjo, kad žmonių, kurių buvo paprašyta pagalvoti apie savo 
mirtį, įsigytų prekių sąrašas buvo ilgesnis, jie buvo linkę išleisti dau- 
giau pinigų malonių prisiminimų keliančiam maistui, suvalgydavo 
daugiau šokolado ir sausainių. (Dabar aš suprantu, kodėl didžiosios 
maisto prekių parduotuvės kviečia artimiausių laidojimo namų at- 
stovus dalyti savo reklamos brošiūras kuo arčiau jų prekių vežimė- 
lių.) Kitas tyrimas atskleidė, kad po žinių reportažų apie mirtim! 
pasibaigusias nelaimes žiūrovai daug palankiau žiūri į prabangos 
prekių, tokių kaip brangūs automobiliai ar „Rolex“ laikrodžiai, re- 
klamas. Tai nereiškia, kad mes tikime, jog „roleksai“ mus apsaugos 
nuo raketų atakos, tiesiog šios prabangos prekės leidžia mums pa- 
sijusti stipriems ir galingiems. Daugeliui žmonių daiktų pirkimas 

iškart prideda optimizmo ir pojūtį, kad kontroliuoja padėtį. Be 
abejonės, tai buvo viena iš priežasčių, kodėl amerikiečiai iškart po 
2001 m. rugsėjo 11-osios teroristų atakų pakluso Georgeo W. Bu- 
sho raginimui: „Ponia Bush ir aš norime padrąsinti amerikiečius 
eiti apsipirkti: 

Spustelėti mūsų vidiniam baimės mygtukui nereikia į pastatus 
įsirėžiančių lainerių. Tiesą sakant, kad kiltų noras išlaidauti, nerei- 
kia net realios mirties — tokį patį poveikį turi ir televizijos serialai 
ir kino filmai. Atlikus vieną tyrimą, paaiškėjo, kad, pasižiūrėję sen- 
timentalaus 1979 metų filmo „Čempionas“ mirties sceną, žmonės 
buvo linkę išleisti triskart daugiau tam, ko jiems net nereikia (ir dėl 
ko vėliau gailėjosi). Svarbiausia, kad tyrimo dalyviai visiškai užmir- 
šo, jog kino filmo žiūrėjimas daro įtaką jų ketinimams išlaidauti. 
Kai buvo pasiūlyta vandens, jie nusprendė, kad nori nusipirkti ats- 
apie Didįjį barjerinį rifą, pasielgė priešingai — jų nė kiek nesugun- 
dė vandens buteliukai ir jie išsaugojo savo pinigus.) Taip, be jokios 
abejonės, pusė mūsų pirkinių tik užgriozdina namus ir padidina 
kreditinės kortelės įsiskolinimą. Nukritus ūpui, mes nepraleidžia- 
me progos ką nors nusipirkti, o tylus vidinis balsas (tiek to, keli do- 
pamino neuronai) mums šnabžda: „Nusipirk šitą — tu nė nežinojai, 
kad jo labai nori!“ 

Tokia baimės valdymo strategija gal ir gali atitraukti mintis nuo 
neišvengiamos lemties, tačiau pasiduodami mums paguodą ža- 
dančiai pagundai galime visai netyčia pagreitinti kelionę savo kapo 
duobės link. Geras pavyzdys: perspėjamieji užrašai ant cigarečių 
pakelio gali sustiprinti rūkaliaus norą užsidegti dar vieną cigare- 
tę. 2009 m. atlikto tyrimo metu buvo išsiaiškinta, kad perspėjimas 
apie mirtiną grėsmę rūkaliams sukelia stresą ir baimę — tai, ko ir 
Siekė sveikatos apsaugos sistemos atstovai. Deja, atsiradęs nerimas 
rūkalius paskatina griebtis stresą mažinančios taktikos: rūkyti. Ak! 
Tai visiškai nelogiška, bet lengvai paaiškinama to, kaip stresas vei- 

kia mūsų smegenis. Stresas paskatina troškimų atsiradimą, ir, vos į 
mūsų akiratį patenka kokia nors pagunda, dopamino neuronai su- 
aktyvėja. Jokios naudos iš to, kad, išsitraukęs cigarečių pakelį, rū- 
kantis žmogus iš karto pamato perspėjantį užrašą. Nors rūkaliaus 
smegenys atpažįsta užkoduotus žodžius: „PERSPĖJIMAS: rūkymas 
sukelia vėžį , kurie jam eilinį kartą primena apie neišvengiamą mir- 
tį, kita smegenų dalis šaukte šaukia: „Nesijaudink, surūkęs cigaretę 
pasijusi geriau! 

Gali būti, kad pasaulį apėmusi visuotinė mada ant cigarečių pa- 
kuočių klijuoti perspėjimus ir kuo baisesnes nuotraukas su piktybi- 
niais augliais ir net lavonais, nėra labai protinga mintis. Remiantis 
baimės valdymo teorija, kuo baisesni vaizdai, tuo greičiau rūkaliui 
kyla noras cigarete „išrūkyti“ atsiradusį nerimą. Kita vertus, tokie 
vaizdai gali būti gana efektyvi prevencinė priemonė, sulaikanti 
tuos, kurie dar neturi šio žalingo įpročio, arba sustiprinanti rūkalių 
ryžtą mesti rūkyti. Nuosprendis priklausys nuo to, ar šie nauji įspė- 
jantieji užrašai sumažins rūkymą, bet turime neprarasti budrumo, 
nes tai gali turėti ir neplanuotų pasekmių.?! 


2 Turėtume gerai pagalvoti ir prieš klijuodami panašius perspėjimus ant prezervatyvų pakuo“ 
čių apie lytiniu keliu plintančias ligas, nes tuos, kuriems primenama apie jų mirtingumą, tik 
dar labiau traukia atsitiktiniai lytiniai santykiai ir jie yra labiau linkę nenaudoti prezervatyvų. 

PO MIKROSKOPU: KAS JUS BAUGINA? 


Šią savaitę atkreipkite dėmesį į tai, kas jums sukelia baimės val- 
dymo reakciją. Ką jūs girdite, matote žiniasklaidoje arba inter- 
nete? Kokia nauja mirtinai pavojinga bakterija galite užsikrėsti 
artimiausioje žaidimų aikštelėje? Iš kur šįkart atskrenda bitės- 
žudikės? Kuris pastatas buvo susprogdintas, kur įvyko mirtina 
avarija, ką namuose rado negyvą? (Kad gautumėte papildomų 
taškų, atkreipkite dėmesį į tai, kokie produktai reklamuojami 
tarp siaubą keliančių reportažų arba iškart po jų.) Gal pastebė- 
site dar kokių nors baimę keliančių perspėjimų, nuo kurių kyla 


noras ieškoti nusiraminimo ir paguodos? 


Kartais, įsijungus baimės valdymo mechanizmui, mes ne pasi- 
duodame pagundoms, o delsiame, atidėliojame svarbius darbus. 
Daugelis dažniausiai atidėliojamų darbų mums tyliai primena 
apie neišvengiamą mirtį: užsirašyti ir apsilankyti pas gydytoją, 
laiku išgerti jo skirtus vaistus, pasirūpinti teisiniais reikalais, 
tokiais kaip testamento sudarymas, pensijos kaupimo sutarties 
pasirašymas, net ir išmesti tuos daiktus, kurių tikrai daugiau 
niekada nenaudosime, arba drabužius, kurių tikrai daugiau ne- 
dėvėsime. Jeigu yra kas nors, ką jūs nuolat atidedate arba „pa- 
mirštate“ padaryti, gal tai yra tiesiog dėl baimės pripažinti, jog 
esate pažeidžiami? Jeigu taip, tai vien tokios baimės suvokimas 
gali padėti priimti protingą sprendimą, nes pakeisti tai, ką mes 
suprantame, yra daug lengviau, negu išvengti tiesiogiai nepas- 


tebimos įtakos. 

Mėgėja vakarais užkandžiauti imasi televizijos dietos 


Vakarais, tvarkydama namus ar suruošdama tai, ko kitą dieną gali 
prireikti jos vaikams, Valeri valandai ar dviem svetainėje kaip foną 
įjungdavo televizorių. Paprastai pasirinkdavo žinių kanalą, prane- 
šantį apie dingusius žmones, neišaiškintas žmogžudystes ir tikrus 
nusikaltimus. Pasakojamos istorijos ją įtraukdavo ir, nors dažnai 
pagalvodavo, kad geriau būtų nepamačiusi vienos ar kitos nuotrau- 
kos iš nelaimės arba nusikaltimo vietos, vis tiek negalėdavo atplėšti 
akių. Kai: per paskaitą kalbėjomės apie baimės valdymo teoriją, ji 
pirmą kartą susimąstė, kokią įtaką jai daro diena po dienos girdi- 
mos siaubą keliančios istorijos. Jai pasidarė įdomu, ar vakarais ky- 
lantis nenumaldomas noras užkrimsti ko nors sūraus arba saldaus 
(atsisakyti šio įpročio buvo vienas iš jos pasirinktų valios ugdymo 
iššūkių) atsiranda dėl pasakojimų apie pagrobtas mergaites ir nužu- 
dytas namų šeimininkes. 

Valeri pradėjo stebėti, kaip jaučiasi žiūrėdama žinias ir ypač — 
reportažus apie vaikams nutikusias nelaimes. Atėjusi į paskaitą kitą 
savaitę, ji konstatavo: „Baisu! Jaučiausi it mietą prarijusi, bet vis 
su manimi tai neturi nieko bendra. Nesuprantu, kodėl aš taip save 
kankinau? Ji nusprendė išjungti blogų žinių kanalą ir fonui pasiieš- 
koti ko nors, kas nekeltų tokio streso - muzikos, situacijų komedijų 
ar dar ko nors. Jau po savaitės vakarais ji pasijuto taip, tarsi virš jos 
galvos būtų išsisklaidę debesys. Dar geriau, niūrų žinių kanalą iškei- 
tusi į dvasią pakeliančias laidas, ji pastebėjo nebeištuštinanti vaikų 
priešpiečiams skirto riešutų ir džiovintų vaisių maišelio. 

Bent dvidešimt keturioms valandoms atsisakykite televizijos ži- į 


nių, radijo diskusijų ir internetinių svetainių, kurios pelnosi iš 
jūsų baimių. Jeigu pasaulis nesugrius (pažadu, tikrai nesugrius) 
dėl to, kad nepamatysite, kaip sprendžiamos visos asmeninės ir 
pasaulinės krizės, pasvarstykite, ar nereikėtų visai atsisakyti šio 


beprasmio užsiėmimo. 

„KAS PER VELNIAS“ EFEKTAS: 
KODĖL KALTĖS JAUSMAS NEPADEDA 


Bare, prieš užsisakydamas bokalą „Guinnesso“, keturiasdešimtme- 
tis vyriškis išsitraukė elektroninę užrašinę ir užsirašė: pirmas alaus 
bokalas, 21:04. Kiek jis ketino išgerti? Daugių daugiausia du boka- 
lus. Vos už kelių kilometrų mergina užsuko į studentų klubą. Po 
dešimties minučių savo užrašinėje ji pasižymėjo: vienas stikliukas 
degtinės. Tačiau vakarėlis tik prasidėjo! 

Šie du mėgėjai išgerti dalyvavo Valstybinio Niujorko universi- 
teto ir Pitsburgo universiteto psichologų priklausomybes tiriančių 
mokslininkų vykdomame eksperimente. 144 asmenų, kurių amžius 
svyravo nuo aštuoniolikos iki penkiasdešimties metų, grupei buvo 
išdalyti asmeniniai kompiuteriai, kuriuose jie turėjo registruoti 
suvartoto alkoholio kiekį. Be to, kasdien aštuntą ryto jie turėdavo 
prisijungti prie organizatorių svetainės ir aprašyti, kaip jaučiasi po 
Vakar dienos išgertuvių. Mokslininkai norėjo išsiaiškinti, kas nutin- 
ka, kai girtuokliai išgeria daugiau nei planavo. 

Nieko keisto, kad iš vakaro padauginę, kitą rytą jie jausdavosi 
Prastai: skaudėdavo galvą, pykindavo, jausdavosi nepailsėję. Tačiau 
Visos kančios neapsiribodavo vien pagiriomis. Daugumą slėgė kal- 

tės ir gėdos jausmas. Tai ir kėlė didžiausią nerimą. Kuo žmogus 1a- 
biau graužėsi dėl to, kiek vakar išgėrė, tuo daugiau gėrė kitą vakarą. 
Kaltės jausmas stūmė prie naujo butelio. 

Pristatau visame pasaulyje pavojingiausią valios priešą „kas per 
velnias“ efektą. Pirmieji jį atrado mokslininkai dietologai Janet Po- 
livy ir C. Peteris Hermanas, kurie „kas per velnias“ efektą apibūdino 
kaip uždarą ratą, kuriame piktnaudžiavimą lydi apgailestavimas, o 
paskui dar didesnis piktnaudžiavimas. Mokslininkai pastebėjo, kad 
dauguma dietos besilaikančių žmonių labai graužiasi dėl kiekvieno 
prasižengimo — gabalėlio picos ar torto kąsnelio“ — ir mano, kad 
dėl to šuniui ant uodegos nuėjo visos jų pastangos. Užuot galvoję, 
kaip neprisidaryti daugiau žalos, jie sau sako: „Velniop, vis tiek jau 
nusižengiau savo dietai, todėl galiu suvalgyti ir likusią dalį: 

Dietos besilaikantiems žmonėms „kas per velnias“ efektą gali 
sukelti ne tik netinkamo maisto kąsnelis. Panašūs jausmai gali kilti 
pastebėjus, kad suvalgote daugiau už kitus. Tai gali paskatinti vėliau 
prisivalgyti dar daugiau (ypač kai liekate vieni). Bet kuris nuosmu- 
kis gali įtraukti į skandinantį verpetą. Per vieną nelabai etišką ty- 
rimą Polivy ir Hermanas nureguliavo svarstykles taip, kad tyrimo 
dalyviai manytų priaugę apie pustrečio kilogramo. Dietos besilai- 
kantieji labai nusiminė, jautėsi kalti ir praradę pasitikėjimą, tačiau, 
užuot pagalvoję, kaip galėtų atsikratyti tų kilogramų, jie griebėsi 
maisto, kuris padėtų atsikratyti blogų minčių. 

„Kas per velnias efektui neatsparūs ne tik dietos besilaikantys 
žmonės. Šis uždaras ratas gali įsisukti bet kurioje valios pastangų 
reikalaujančioje srityje. Jis pasireiškia norintiems mesti rūkyti, no- 
rintiems išlikti blaiviems alkoholikams, numatyto biudžeto neno- 
rintiems viršyti apsipirkinėtojams, netgi vaikų tvirkintojams, ban- 
dantiems sutramdyti savo seksualinį potraukį. Kaskart susidūrus 
*? Ką suvalgę mes labiausiai gailimės? Anot 2009 m. žurnale „Appetite“ aprašyto tyrimo, sti- 


priausią kaltės jausmą sukeliančių maisto produktų penketukas yra toks: 1. saldainiai ir ledai: 
2. bulvių traškučiai; 3. tortai ir pyragaičiai; 4. bandelės; 5. greitasis maistas. 


su valios reikalaujančiu iššūkiu, schema būna ta pati. Neatsispyrę 
pagundai jaučiatės savimi nepatenkinti, o tai jus skatina imtis kaž- 
ko, kas padėtų pasijusti geriau. O koks pats pigiausias ir greičiausias 
būdas pasijusti geriau? Dažniausiai tai tas pats, nuo ko pasijutote 
blogai. Todėl keli bulvių traškučiai baigiasi desperatišku graibymu 
tuščiame riebaluotame maišelyje. Arba kodėl kazino pralošę šimtą 
dolerių, galite užkibti ir netekti visų pinigų? Jūs sakote: „Aš jau su- 
simoviau (nesilaikiau dietos, blaivybės įžado, viršijau biudžetą, ne- 
įvykdžiau pažado), tai koks dabar skirtumas? Galiu leisti sau tikrai 
pasimėgauti. Svarbiausia, kad ne pirmas paslydimas lemia didelį 
atkrytį. Dėl to kalti gėda, kaltė, kontrolės ir vilties praradimas po 
pirmojo atkryčio. Pakliuvus į šį užburtą ratą, gali atrodyti, kad kito 
kelio nėra, belieka tik ristis žemyn. Nuo tokių minčių valia tik dar 
labiau silpsta, jūs dar labiau kenčiate, (vėl) keikiate save už tai, kad 
(vėl) pasidavėte pagundai. Tačiau tai, ko jūs griebiatės norėdami 
nusiraminti, negali išvesti iš šio užburto rato ir tik sustiprina kaltės 
jausmą. 

PO MIKROSKOPU: KAS NUTINKA PASLYDUS 


Šią savaitę atkreipkite dėmesį į tai, kaip elgiatės po to, kai pritrū- 


kę valios paslystate. Ar kritikuojate save ir sakote sau, kad nie- 

kada nepasikeisite? Ar galvojate, kad toks regresas atskleidžia, 
koks jūs esate iš tikrųjų: tingus, kvailas, ėdrus ar nekompeten- 
tingas? Ar jaučiatės nusivylę, susigėdę, pikti arba sugniuždyti? 
Ar atkryčio nepanaudojate kaip pasiteisinimo vėl atsiduoti savo 


potraukiui? 

Kaip pralaužti „kas per velnias“ efekto ratą 


Du psichologai — Claire Adams iš Luizianos valstybinio universiteto 
ir Markas Learys iš Djuko universiteto — sugalvojo eksperimentą, 
kuris garantuotai įsuktų „kas per velnias“ efekto ratą. Į savo labo- 
ratoriją jie pakvietė grupę svorį metančių jaunų moterų ir pasiūlė 
joms dėl mokslo suvalgyti: spurgų ir saldainių. Mokslininkai buvo 
iškėlę intriguojančią hipotezę apie tai, kas gali pralaužti „kas per 
velnias“ ratą. Jeigu kaltės jausmas nuslopina savikontrolę, mąstė jie, 
galbūt kaltei priešingas dalykas gali savikontrolę sustiprinti? Jų eks- 
perimentas išsiskyrė tuo, kad pusė spurgas suvalgiusių dietininkių 
už tai, kad leido sau patirti malonumą, turėjo pasijusti geriau. 

Moterims buvo pasakyta, kad jos dalyvaus dviejuose skirtinguo- 
se eksperimentuose: bus sprendžiama, kaip mūsų nuotaiką veikia 
maistas, ir vertinamas skirtingų rūšių saldainių skonis. Pirmajame 
etape moterims buvo pasiūlyta pasirinkti vieną iš dviejų spurgų — 
glazūruotą arba su šokoladu — ir suvalgyti ją ne ilgiau kaip per 
keturias minutes. Taip pat jos buvo paprašytos išgerti po stiklinę 
vandens - tai mokslininkų gudrybė, užtikrinanti, kad moterys pa- 
sijustų nesveikai persivalgiusios (veržiantis juosmuo labai sustipri- 
na kaltės jausmą). Paskui moterys užpildė anketas apie tai, kaip jos 
jaučiasi. 

Prieš prasidedant antrajai eksperimento daliai su saldainiais, 
pusė dalyvių gavo specialias žinutes, kurios turėjo sumažinti atsi- 
radusį kaltės jausmą. Eksperimento organizatoriai laiške užsiminė, 
kad kai kurie žmonės jaučia kaltę dėl to, kad suvalgė visą spurgą. 
Mokslininkai padrąsino moteris savęs per griežtai neteisti ir pri- 
siminti, kad visi kartais leidžia sau patirti malonumą. Kita moterų 
grupė tokios žinutės negavo. 

Atėjo laikas patikrinti, ar atlaidumas sau padeda pralaužti už- 
burtą „kas per velnias“ efekto ratą. Eksperimentatoriai kiekvienai 
moteriai patiekė po tris nemažus dubenėlius skirtingų rūšių sal- 


184 


dainių: „Reese's“ firmos šokoladinius saldainius su riešutų sviestu, 
vaisinius „Skittles“ rutuliukus ir „York“ mėtinius šokolado paplotė- 
lius, kad visos smaližės turėtų iš ko pasirinkti. Dalyvės buvo papra- 
šytos suvalgyti visų saldainių po vieną ir įvertinti, kurie skaniausi, 
o paskui leista valgyti, kiek tik nori. Tikėtasi, kad moterys, vis dar 
jautusios kaltę dėl suvalgytos spurgos, turėtų sau pasakyti: „Aš jau 
nusižengiau savo dietai, todėl nieko neatsitiks, jeigu suvalgysiu ke- 
letą „Skittles““ 

Po ragavimo testo organizatoriai pasvėrė visus saldainių dube- 
nėlius, kad išsiaiškintų, kiek saldainių suvalgė kiekviena eksperi- 
mento dalyvė. Mintis, kad atlaidumas sau padeda, visiškai pasitvir- 
tino: paguodžiančias žinutes gavusios moterys vidutiniškai suvalgė 
tik po 28 gramus saldainių, o negavusios tokių laiškų — po 70 gra- 
mų. (Jūsų žiniai, vienas „Hershy's Kiss“ sveria 4,5 gramo.) Daugu- 
mą žmonių toks atradimas nustebino. Blaiviai mąstant, žinutė „Visi 
kartais leidžia sau patirti malonumą ir dėl to nereikia per griežtai 
savęs teisti“ turėtų tik paskatinti suvalgyti daugiau. O paaiškėjo, 
kad moterys, atsikračiusios kaltės jausmo, buvo linkusios mažiau 
piktnaudžiauti. Galime galvoti, kad kaltės jausmas skatina mus iš- 
taisyti savo klaidas, bet tikrovė tik dar kartą įrodo, kad graužatis tik 
skatina toliau piktnaudžiauti. 


Tik ne atlaidumas sau! 


Vos tik per paskaitą užsiminiau apie atlaidumą sau, pasipylė prieš- 
taravimai (galima pagalvoti, kad aš pasiūliau po lekiančių autobusų 
ratais mėtyti gyvus kačiukus!): „Jeigu nebūčiau sau griežta, nieka- 
da nieko nepadaryčiau“, „Jeigu būsiu sau atlaidus, ir vėl paslysiu“, 
„Bėda ne ta, kad esu sau per griežta, bet kad esu nepakankamai 
Savikritiška!“ Didelė žmonių dalis mano, kad atlaidumas sau yra tik 
Išsisukinėjimas, vedantis prie dar didesnio piktnaudžiavimo. Mano 
Studentai vienu balsu tvirtino, kad savęs taip nespausdami, t. y. 

neakcentuodami savo nesėkmių, nekritikuodami savęs už tai, kad 
gyvena ne pagal sau keliamus aukštus reikalavimus, arba negąsdin- 
dami savęs baisiomis pasekmėmis, kurios laukia, jeigu nesugebės 
pasitaisyti, jie nusiris iki visiškos tinginystės. Jie tiki, kad griežtas 
vidinis balsas turi kontroliuoti jų apetitą, instinktyvius potraukius 
ir silpnybes. Jie bijo, kad praradę savo vidinį diktatorių ir kritiką, 
visiškai praras savikontrolę. 

Dauguma mūsų bent iš dalies tuo tiki. Pagaliau juk mes visi išmo- 
kome valdytis dar vaikystėje, vykdydami tėvų paliepimus ir stengda- 
miesi išvengti bausmių. Vaikystėje toks metodas tiesiog būtinas, nes, 
pripažinkime, vaikai - laukiniai žvėrys. Smegenų savikontrolės siste- 
ma vystosi iki pat pilnametystės, todėl vaikams reikalinga pagalba iš 
šalies, kad smegenų kaktinė žievė subręstų ir atliktų savo funkcijas. 
Kad ir kaip būtų, daug suaugusiųjų su savimi elgiasi taip, tarsi dar 
būtų vaikai. Tiksliau, sau yra griežti tėvai, o ne palaikantys globėjai. 
Pasidavę pagundai arba nepateisinę savo lūkesčių, jie kaskart save 
kritikuoja: „Koks aš tinginys! Kas man darosi?! Kiekviena nesėkmė 
būna kaip įrodymas, kad turite būti sau dar griežtesni: „Manimi ne- 
galima pasitikėti, nes niekada neįvykdau sau duoto pažado!“ 

Jeigu manote, kad išsiugdyti valią galima tik griežtumu sau, tikrai 
nesate vienintelis toks. Bet jūs klystate. Vienas po kito atliekami ty- 
rimai tik patvirtina, kad savikritika tiesiogiai susijusi su mažėjančia 
motyvacija ir prastėjančia savikontrole. Be to, tai vienas rimčiausių 
signalų, kad galite susirgti depresija, kuri galutinai išsiurbs jūsų „aš 
padarysiu“ ir „aš nedarysiu“ galias. O gailestis sau, mokėjimas save 
padrąsinti, palaikyti, ypač slegiant įtampai arba po to, kai kas nors 
nepavyko, priešingai — tiesiogiai proporcingai didina motyvaciją 
ir stipriną savikontrolę. Pakalbėkime, pavyzdžiui, apie kanadiečių 
iš Otavos Karltono universiteto atliktą tyrimą, per kurį jie visą se- 
mestrą stebėjo, kaip studentai vilkina ir atidėlioja darbus. Dauguma 
studentų neskuba pradėti ruoštis pirmajam egzaminui, tačiau ne 
visiems tai tampa įpročiu. Tie studentai, kurie griežčiau save smer- 


kė už tai, kad nepradėjo laiku mokytis, buvo labiau linkę uždelsti 
ir pasirengimą kitiems egzaminams. Atlaidesnieji priešingai — ki- 
tiems egzaminams pradėdavo ruoštis anksčiau. Kuo žmogus labiau 
save smerkė už vilkinimą prieš pirmąjį egzaminą, tuo ilgiau atidė- 
liojo ruošimąsi kitam egzaminui! Ne kaltės jausmas ir savigrauža, o 
atlaidumas padėjo jiems grįžti į vėžes. 

Šios įžvalgos prieštarauja mūsų įgimtai nuojautai. Ar gali būti, 
kad dauguma žmonių, tvirtai įsitikinusių, jog savikritika yra savi- 
kontrolės pagrindas, o savęs gailėjimas — tiesus kelias į pakartotiną 
nuodėmę ir piktnaudžiavimą, klysta? Kas geriau priverstų studen- 
tus laiku pradėti mokytis, jeigu ne savigrauža dėl to, kad vėluoja 
ruoštis pirmajam egzaminui? Ir kas mus nuo to sulaikys kitą kartą, 
jeigu nesijausime kalti dėl savo silpnybės? 

Keista, bet ne kaltės jausmas, o atlaidumas sau stiprina atsako- 
mybę. Mokslininkai išsiaiškino, kad į savo nesėkmes atlaidžiau žiū- 
rintys žmonės yra labiau linkę prisiimti dėl jų atsakomybę, negu tie, 
kurie yra labai savikritiški. Be to, atlaidieji yra labiau linkę išklausyti 
kitų Žmonių patarimų ir pasimokyti iš savo patirties. 

Viena iš priežasčių, dėl kurios atlaidieji greičiau atsigauna po pa- 
tirtos nesėkmės, - jų neslegia gėda ir skausmingi apmąstymai apie 
tai, kas įvyko. „Kas per velnias efektas yra mėginimas pabėgti nuo 
bet kokį atkrytį lydinčių blogų minčių. Jeigu nėra savigraužos ir sa- 
vikritikos, nėra nuo ko bėgti. Tai reiškia, kad tokiu atveju lengviau 
apmąstyti tai, kas nutiko, ir išvengti pagundos savo klaidą pakartoti. 

Kita vertus, jeigu kiekvieną atkrytį laikysite patvirtinimu, jog esa- 
te amžinai susimaunantis ir viską sugadinantis beviltiškas nevykėlis, 
tai kiekviena mintis apie padarytą klaidą tik gilins neapykantą sau. 
Jūsų svarbiausias tikslas bus kuo greičiau numalšinti šiuos jausmus, 
o ne pasimokyti iš savo klaidų. Štai kodėl savikritika žlugdo savikon- 
trolę. Kaip ir bet kuris stresas, savikritika skatina jus kuo greičiau 
rasti paguodą, nesvarbu, ar paguodos suteiktų artimiausias baras, ar 
banko kreditinės kortelės finansuotas džiaugsmingas apsipirkimas. 

Visi daro klaidų ir išgyvena atkryčius. Svarbiausia ne pats faktas, 
kad patyrėme nesėkmę, .o tai, kaip mes su tuo susitvarkysime. 
Žemiau pateiksiu keletą psichologinių pratimų, kurie padės save 
geriau suprasti ir sau atleisti po patirtos nesėkmės. Mokslininkai 
įrodė, kad toks požiūris ne tik mažina savigraužą, bet ir padidi- 
na atsakomybės jausmą — tai, ko reikia, kad grįžtumėte į vėžes ir 
sėkmingai įveiktumėte valios reikalaujančius iššūkius. Prisimin- 
kite konkretų atvejį, kai pasidavėte pagundai, arba eilinį kartą ką 
nors atidėliojote, ir pamėginkite atsakyti į tris žemiau pateiktus 
klausimus. Gal kitoks požiūris į patirtą nesėkmę jums padės iš- 
vengti savigraužos ir gėdos įsukamo užburto rato ir neleis dar 


kartą paslysti. 


1. Kajūs jaučiate? Galvodami apie savo nesėkmę, minutėlę su- 
sikaupkite ir pamėginkite apibūdinti, kaip jaučiatės. Kokios 
emocijos jus užvaldė? Ką jaučiate savo kūne? Ar galite prisi- 
minti, ką pajutote iškart po to, kai nesusivaldėte ir pasidavė- 
te pagundai? Apibūdinkite tai. Stebėkite, ar kyla noras save 
kritikuoti, o jeigu taip, ką konkrečiai sau sakote? Priverstinis 
susikaupimas leis jums suprasti, ką iš tikrųjų jaučiate, ir neleis 


pabėgti nuo problemos. 


2. Jūs tik žmogus. Visi susiduria su sunkumais dėl per silpnos 
valios ir kiekvienas kada nors praranda savikontrolę. Visiems 
žmonėms tai būdinga, todėl vienas kitas jūsų paslydimas visai 
nereiškia, kad esate kažkoks kitoks ar blogesnis už kitus. Ap- 


mąstykite tai. Ar galite prisiminti kokį kitą gerbiamą ir jums 

| rūpintį žmogų, kuris grumtųsi su tomis pačiomis silpnybėmis 
į ir išgyventų panašius atkryčius? Toks požiūris gali sušvelninti 


|: savikritiką ir nepasitikėjimą savimi. 


3. Ką pasakytumėte savo draugui? Įsivaizduokite, ką pasaky- 

tumėte geram draugui, išgyvenančiam panašų atkrytį? Ko- 
kiais žodžiais mėgintumėte jį paguosti, palaikyti? Kaip padrą- 
sintumėte toliau siekti savo tikslo? Tokia perspektyva padės 


jums pačiam grįžti į teisingas vėžes. 


Ig ni EA IR ia ET UE NT A KI Atika, 
- 
+ 
Li 


Rašytojas grumiasi su savikritika 


Dvidešimt ketverių metų socialinių mokslų mokyklos mokytojas 
Benas svajojo tapti rašytoju ir užsibrėžė tikslą iki vasaros atostogų 
pabaigos baigti savo pirmąjį romaną. Šis terminas reikalavo, kad 
kiekvieną dieną jis parašytų dešimt puslapių. Tikrovė buvo tokia, 
kad per dieną jis pajėgdavo parašyti du tris puslapius, vėliau jaus- 
davosi tiek prislėgtas, kad atsilieka nuo grafiko, jog kitą dieną išvis 
neprisėsdavo prie knygos. Supratęs, kad iki mokslo metų pradžios 
tikrai nepasieks savo tikslo, jautėsi kaip mulkis. Jeigu nerado jėgų 
dabar, kai turi tiek daug laisvo laiko, kaip užbaigs knygą rudenį, kai 
reikės kasdien taisyti kontrolinius darbus ir ruoštis pamokoms? Be- 
nas pradėjo abejoti, gal apskritai neverta siekti šio tikslo, nes jam 
nepavyko pasistūmėti į priekį tiek, kiek jis planavo. „Tikras rašy- 
tojas sugebėtų lengvai parašyti tuos kelis puslapius, — mąstė jis. — 
Tikras rašytojas niekada nežaistų kompiuterinių žaidimų, užuot 
rašęs“ Apniktas tokių minčių jis kritiškai įvertino, ką parašė, ir pats 
save įtikino, kad tai visiškas šlamštas. 

Rudenį, kai pradėjo lankyti mano paskaitas, rašymą Benas jau 
buvo užmetęs. Į mano kursą jis užsirašė tam, kad išmoktų moty- 
vuoti savo mokinius, bet, mums kalbant apie savikritiką, atpažino 
save. Pirmiausia, ką jis pajuto mėgindamas būti sau atlaidesnis dėl 
to, kad užmetė rašymą, buvo baimė ir abejojimas savo jėgomis. Ne- 
sugebėjęs įgyvendinti mažojo tikslo — parašyti po dešimt puslapių 
per dieną, — jis išsigando, kad jam nepakaks nei talento, nei užsis- 
pyrimo svarbiausiam tikslui pasiekti — tapti romanistu. Jį nuramino 
mintis, kad pritrūkti valios yra labai žmogiška ir kad tai dar nejį- 
rodo, jog niekada nepasieks savo tikslo. Jis prisiminė kitų rašyto- 
jų pasakojimus, kaip jie vargo savo karjeros pradžioje. Norėdamas 
savyje rasti daugiau užuojautos ir supratimo, jis įsivaizdavo, kaip 
padrąsintų savo mokinį, kad nemestų užsibrėžto tikslo. Kaip para- 
gintų dar labiau pasistengti, jeigu tikslas tikrai svarbus. Jis mokiniui 
pasakytų, kad visos įdėtos pastangos jį priartina prie tikslo. Jis jam 
tikrai nepasakytų: „Ką tu nori apgauti? Tavo darbas — beviltiškas 
šlamštas: 

Po tokių minčių Benas su atsinaujinusia energija grįžo prie kny- 
gos rašymo ir sėkmingai judėjo į priekį. Jis įsipareigojo sėsti rašyti 
kartą per savaitę. Prasidėjus mokslo metams, tai daug realesnis ir 
lengviau įgyvendinamas tikslas. 


LA RITA S 


Mes visi esame linkę įsiklausyti į vidinį savikritikos ir abejonių 
savo jėgomis balsą, tačiau šis balsas niekada nepriartins mūsų 
prie užsibrėžto tikslo. Geriau pamėginkite įsivaizduoti, ką jums 
pasakytų mokytojas arba geras jūsų draugas, neabejojantis 
jūsų gabumais ir jėgomis, linkintis jums tik gero ir visuomet pa- 


sirengęs padrąsinti, kai pats tos drąsos pristingate. 

APSISPRENDIMAS JAUSTIS GERAI 


Jau išsiaiškinome, kad daugeliu atvejų, pasijutę blogai, mes esame 
linkę pasiduoti potraukiui. Stresas įžiebia troškimus, ir mūsų sme- 
genims bet kokia pagunda tampa dar patrauklesnė. Priminimas 
apie mirtingumą gali mus pasiųsti ieškoti paguodos ir nusiramini- 
mo puolant valgyti, apsipirkti, rūkyti. Kaltės jausmas ir savikritika? 
Tai pats greičiausias kelias prie „kas per velnias, galiu pasimėgauti 
dar truputį. 

Žinoma, kartais bloga savijauta gali mus pastūmėti ir priešinga 
kryptimi. Slegiami kaltės, nerimo ir įtampos, mes atsigręžiame į 
tai, nuo ko tikrai pasijuntame geriau: apsisprendžiame pasikeisti. 
Toronto universiteto psichologai Janet Polivy ir C. Peteris Herma- 
nas — mokslininkai, pirmieji atradę „kas per velnias“ efektą — at- 
skleidė, kad dažniausiai apsisprendžiame keistis tada, kai atsidu- 
riame žemiausiame taške: jaučiamės kalti dėl persivalgymo, išspro- 
ginę akis žiūrime į savo kreditinės kortelės sąskaitą, atsibundame 
pagiringi arba sunerimstame dėl savo sveikatos. Vien tokio spren- 
dimo priėmimas suteikia palengvėjimą ir pojūtį, kad kontroliuoji 
situaciją. Mums nebereikia galvoti apie save, kaip apie klaidą pada- 
riusį žmogų; Mes tampame visai kitu žmogumi. 

Pasižadėjimas pasikeisti suteikia mums viltį. Mums patinka įsi- 
vaizduoti, kaip įgyvendinę pasižadėjimus pakeisime savo gyveni- 
mą, svajoti, kokiu žmogumi tapsime. Moksliniai tyrimai rodo, kad 
apsisprendimas laikytis dietos leidžia Žmonėms pasijusti stipres- 
niais, o ketinimas pradėti sportuoti — išdidžiais. (Niekas nesakė, 
kad tokios svajonės yra realistiškos.) Mes bandome save įtikinti, 
kad žmonės su mumis dabar elgsis kitaip. Viskas bus kitaip. Kuo 
didesnis tikslas, tuo stipresnę viltį jis sukuria. Apsisprendę keistis, 
mes esame linkę skirti sau kuo sunkesnes užduotis. Kam išsikelti 
kuklų tikslą, jeigu nuo didelio pasijusime dar geriau? Kam pradėti 
nuo mažo, jeigu galima svajoti apie didelį? 


191 


Deja, pokyčių pažadas, kaip ir žadamas atlygis arba žadamas pa- 
lengvėjimas, labai retai atneša tai, ko mes tikimės. Nerealistiškas 
optimizmas tą akimirką gal ir leis pasijusti gerai, tačiau vėliau nuo 
jo pasijusime tik dar labiau sugniuždyti. Pasižadėjimas pasikeis- 
ti akimirksniu suteikia pasitenkinimą — jums pasitaiso ūpas, nors 
iš tikrųjų dar nieko nepadarėte. Net ir įveikus pasikeitimo iššūkį, 
gali laukti skausmingas prabudimas, nes pirminis atlygis labai re- 
tai būna toks, apie kokį svajojome. („Numečiau tris kilogramus, o 
vis dar dirbu tą patį bjaurų darbą!) Po pirmojo atkryčio dėl apsis- 
prendimo keistis užplūdusią gerą nuotaiką išstumia nusivylimas ir 
frustracija. Tai, kad mums nepavyko pateisinti savo vilčių, sugrą- 
žina gerai pažįstamą kaltės jausmą, liūdesį, abejones ir pojūtį, kad 
pasiryžimas keistis išgaravo. Tokioje būsenoje dauguma žmonių iš 
viso atsisako dėti bet kokias pastangas. Tik tada, kai vėl atsidursime 
padėtyje be išeities ir mirtinai prireiks naujos vilties, mes ir vėl pa- 
sižadėsime keistis, pradėdami visą ciklą iš naujo. 

Polivy ir Hermanas šį ciklą pavadino „apgaulingu vilties sindro- 
mu“. Kaip ir ryžtas pasikeisti, viltis dūžta. Tačiau taip yra dėl to, kad 
iš tikrųjų tai niekada ir nebuvo rimta pasikeitimo strategija. Pasi- 
žadėjote sau, nes norėjote pasijusti geriau, o tai visai kas kita. Jeigu 
jums rūpi tik tai, kaip neprarasti vilties, tada tai nėra visiškai nera- 
cionalus sprendimas. Daugumai žmonių pasižadėjimas pasikeisti 
yra pati maloniausia pokyčių proceso dalis. Paskui viskas eina tik 
blogyn: tenka įtempti savikontrolę, sakyti „ne“, kai norisi pasaky- 
ti „taip, sakyti „taip, kai mieliau pasakytum „ne“. Pasitenkinimas, 
kurį teikia realios pastangos pokyčiams įgyvendinti, nesulyginamos 
su džiaugsmu, kurį patiriame svajodami apie tai, kaip pasikeisime. 
Išspausti pasižadėjimą yra ne tik lengviau, bet ir daug maloniau, 
negu vargti įgyvendinant pažadus. Štai kodėl tiek daug žmonių 
jaučiasi laimingesni sulaužę savo pažadą ir prisižadėję iš naujo, Ir 
taip nesuskaičiuojamą daugybę kartų, negu ieškodami būdų, kaip 
pasikeisti kartą ir visiems laikams. Pakili nuotaika, užplūstanti nuo 

minčių apie tai, kokie nuostabūs mes būsime pasikeitę, yra stiprią 
priklausomybę sukeliantis narkotikas. 

Apgaulingos vilties sindromas veikia iš pasalų, nes apsimeta sa- 
vikontrole. Tiesą sakant, jis sugeba mums taip apdumti akis, kad 
galėčiau kirsti lažybų, jog skaitydami šį skyrelį jūs ne iš karto supra- 
tote, jog aš kalbu apie dar vienus mūsų valiai paspęstus žabangus, 
o ne apie stebuklingą būdą atsikratyti slogios nuotaikos. Štai dėl to 
į pasižadėjimą keistis verta atkreipti ypatingą dėmesį. Tik plonytė 
linija skiria motyvaciją, kurios mums reikia, kad pradėtume keistis, 
nuo to nepamatuoto optimizmo, kuris gali visiškai sužlugdyti mūsų 
tikslus. Mes turime tikėti, kad įmanoma pasikeisti, nes be vilties 
pasmerkiame save likti įkalinti ten, kur esame dabar. Tačiau priva- 
lome vengti dažnai pasitaikančių pinklių, kai pasižadame keistis tik 
tam, kad pataisytume nuotaiką, bet ne savo elgesį. Priešingu atveju 
mums gali atrodyti, jog ugdome valią, o iš tikrųjų elgiamės kaip tos 
laboratorijos žiurkės, spaudančios svirtelę ir vis tikinčios, kad jau 
dabar tai tikrai mūsų laukia atlygis. 


PO MIKROSKOPU: 
APSISPRENDIMAS JAUSTIS GERAI 


Raskite laiko pamąstyti, kas jus motyvuoja ir ko jūs tikitės iš 
pokyčių. Ar noras keistis kyla tik tuomet, kai blogai jaučiatės? 
Ar išsikeliant tikslą maloniausias dalykas yra įsivaizduoti, kaip 
jį pasiekus pasikeis jūsų gyvenimas? Kas labiau pakelia ūpą: sva- 
jonės apie tai, koks būsite ateityje, ar realūs žingsniai, iš esmės 


keičiantys jūsų elgesį? 

VALIOS UGDYMO EKSPERIMENTAS: 
OPTIMISTIŠKAS PESIMIZMAS, KAD BŪTŲ 
SĖKMINGAI ĮVYKDYTI PAŽADAI 


Optimizmas mus motyvuoja, bet šlakelis pesimizmo gali padė- 
ti sėkmingai pasiekti užsibrėžtą tikslą. Moksliniai tyrimai rodo, 
kad.numatydamas, kaip ir kada galite sulaužyti savo pažadą, pa- 


didina tikimybę, kad liksite ištikimas savo apsisprendimui. 


Galvodamas apie savo pasirinktą valios ugdymo iššūkį, paklaus- 
kite savęs: „Kada greičiausiai pasiduočiau? Kokiomis aplinkybė- 
mis, greičiausiai leisčiau sau numoti ranka į savo tikslą? Ką sau 
pasakyčiau, kad galėčiau atidėti nemalonų darbą? Mintyse susi- 
kūrę tokį scenarijų, įsivaizduokite, kad patekote į tokią situaciją. 
Kaip tokiu atveju jaustumėtės ir ką tada galvotumėte? Leiskite 
sau įsivaizduoti, kaip rutuliojasi tipinė situacija po nesėkmingo 


valios išbandymo. 


Paskui šią nesėkmę pakeiskite jūsų valios pergalės istorija. Ap- 
svarstykite, kokių realių veiksmų galėtumėte imtis, kad įvykdy- 
tumėte savo įsipareigojimą. Ar jums reikia priminti tai, kas jus 
motyvavo? O gal bėgti tolyn nuo pagundos? Gal paskambinti 
draugui ir paprašyti pagalbos? O gal griebtis šioje knygoje apra- 
šytų valios ugdymo metodų? Mintyse susikūrę strategiją, įsivaiz- 
duokite, kad ją įgyvendinate. Įsivaizduokite, kaip dabar jaučiatės. 
Įsivaizduokite, kad jums pavyko. Tegul ši vizija jums suteikia pa- 


sitikėjimo, kad padarysite viską, ko reikia tikslui pasiekti. 


Iš anksto apgalvodami, kas bus, jeigu nepasiseks, rodote sau gailestį 
ir supratingumą, o ne tai, kad abejojate savimi. Tą akimirką, kai iš- 


kils grėsmė paslysti, jūs būsite pasirengę veikti pagal atsarginį planą. 

Pabaigos žodis 


Kad išvengtume dėl streso padaromų klaidų, privalome išsiaiškin- 


ti, kas iš tikrųjų mums leidžia pasijusti geriau. Tai ne apgaulingas 


pažadas gauti greitą atlygį ir ne tušti pažadai pasikeisti. Privalome 
suteikti sau leidimą tai padaryti ir apsaugoti save nuo streso šalti- 


nių, kurie neturi nieko bendra su mūsų gyvenimu. Išgyvendami dėl 


paslydimų ir atkryčių, o jų tikrai bus, privalome atleisti sau už tas 


nesėkmes ir nepasinaudoti jomis kaip pretekstu vėl pasiduoti pa- 


gundai arba nuleisti rankas. Supratimas, gailestis ir užuojauta sau 


gerokai labiau sustiprins savikontrolę, negu tai, kad imsime save 


smerkti ir koneveikti. 

Pagrindinė mintis Bloga savijauta verčia vėl pasiduoti pagun- 
dai, o atsikratę kaltės jausmo tapsite stipresni. 

Po mikroskopu 

A Žadamas palengvėjimas. Ko griebiatės jausdami įtampą, ne- 
rimą ar nusivylimą? 

A Kas jus baugina? Atkreipkite dėmesį į tai, kokį poveikį jums 
daro žiniasklaidoje, internete ar kur kitur girdėtos ar matytos 


blogos naujienos. 


A Suklupus. Ar po nesėkmingo valios išbandymo jus slegia kal- 
tės jausmas ir kyla noras save kritikuoti? 


A 
zu 
ais 

sitas A 

A Apsisprendimas jaustis gerai. Ar svajonės apie tai, koks būsi- 


te ateityje, tik padeda pakelti nuotaiką, ar verčia imtis realių 
žingsnių, iš esmės pakeisiančių jūsų elgesį? 


Valios ugdymo eksperimentai 


A Kaip palengvinti įtampą darbe. Kai kitą kartą pajusite stre- 


są, išmėginkite vieną iš tikrai veikiančių įtampos malšinimo 
būdų: pasimankštinkite arba pažaiskite sportinius žaidimus, 
pasimelskite arba dalyvaukite religinėse apeigose, paskaityki- 
te, pasiklausykite muzikos, pabūkite su draugais arba šeimos 
nariais, susirašinėkite, išeikite į lauką pasivaikščioti, pame- 
dituokite arba užsiimkite joga, skirkite laiko kūrybiniam po- 
mėgiui. 


A Atlaidumas sau suklydus. Būkite atlaidesni sau dėl patirtos 


nesėkmės, kad išvengtumėte kaltės jausmo, kuris tik paskati- 
na vėl padaryti tą pačią klaidą. 


Optimistiškas pesimizmas sėkmingam pažadų vykdymui. 
Iš anksto numatykite, kada ir kaip galite pasiduoti pagundai 
sulaužyti sau duotą pažadą. Susikurkite konkretų veiksmų 
planą, padėsiantį atsispirti pagundai. 

IŠPARDUOTI ATEITĮ: 
GREITO PASITENKINIMO 
EKONOMIKA 


Tokių rungtynių kasdien nepamatysi: devyniolika šimpanzių prieš 
keturiasdešimt žmonių. 

Ir ne bet kokių žmonių — Harvardo universiteto ir Vokietijos 
Leipcigo miesto Maxo Plancko instituto studentų! Reikia pripažin- 
ti, kad šimpanzės irgi ne eilinės, o iš tame pačiame Leipcige įsi- 
kūrusio Wolfgango Koehlerio primatų tyrimo centro. Juk vykstant 
mačui tarp Harvardo ir Maxo Plancko negalima į ringą išleisti nu- 
senusių cirko šimpanzių. 

Rungtynių iššūkis: atsisakyti greito pasitenkinimo mažu užkan- 
džiu, kad vėliau gautum daugiau maisto. Pagunda: vynuogės ir razi- 
nos beždžionėms, žemės riešutai, „M8<M'“ saldainiukai, „Goldfish“ 
traškučiai ir kukurūzų spragėsiai žmonėms. Iš pradžių varžovams 
buvo pasiūlyta pasirinkti, kiek norėtų gauti — du ar šešis — savo 
mėgstamus skanėstus. Lengva pasirinkti — ir žmonės, ir šimpanzės 
akimoju nusprendė, kad šeši yra geriau nei du. Tada mokslininkai 
pasirinkimą šiek tiek pasunkino. Kiekvienam žaidėjui buvo pasiū- 
lyta pasiimti du skanėstus iškart arba palaukti porą minučių ir gauti 
šešis. Tyrinėtojai žinojo, kad dalyviai pirmenybę teikia šešiems, ne 
dviem. Bet ar jie sutiks palaukti? 

2007 m. publikuota šio tyrimo ataskaita leido pirmą kartą pa- 
lyginti šimpanzių ir žmonių savikontrolę. Tai, ką mokslininkai iš- 


siaiškino, daug pasako ne tik apie žmogiškąją prigimtį, bet ir apie 
evoliucijos metu susiformavusius kantrybės pamatus. Nors ir šim- 
panzės, ir žmonės, pasiūlius rinktis iškart, ėmė po šešis skanėstus, 
labai skirtingai rinkosi, kai to paties atlygio reikėjo palaukti. Dides- 
nio atlygio sutikusių palaukti šimpanzių buvo 72 proc. O kiek tokių 
buvo tarp Harvardo universiteto ir Maxo Plancko instituto studen- 
tų? Tik 19 proc. 

Kuo galėtume paaiškinti tokį triuškinantį žmonių palaimėjimą 
ir neįtikėtiną primatų kantrybę? Ar patikėsime tuo, kad šimpanzes 
gamta apdovanojo paslaptingu savikontrolės šaltiniu? O gal kuria- 
me nors evoliucijos tarpsnyje žmonės prarado gebėjimą dvi minu- 
tes palaukti žemės riešutų? 

Žinoma, ne. Nepriekaištingai elgdamiesi mes, žmonės, gebame 
taip pažaboti savo impulsyvumą, kad kitoms rūšims belieka susi- 
gėsti. Deja, savo išsivysčiusias smegenis mes per dažnai naudojame 
ieškodami ne protingiausio sprendimo, o preteksto pasielgti nepro- 
tingai. Taip yra todėl, kad didelė kaktinė smegenų žievė puikiai at- 
lieka ne tik savikontrolės funkciją. Ji sugeba pateisinti blogus spren- 
dimus ir įtikinti mus, kad rytoj jausimės geriau. Galiu kirsti lažybų, 
kad tos šimpanzės neįtikinėjo savęs: „Paimsiu dvi vynuoges dabar, 
nes tų šešių galėsiu palaukti kitą kartą. Tačiau mes, žmonės, turi- 
me prigalvoję įvairiausių gudrybių, kaip save įtikinti, kad geriausias 
laikas atsispirti pagundai bus rytoj, todėl net ir turėdami didžiausią 
kaktinę žievę, mes nuolat suklumpame, negalėdami atsispirti norui 
iškart pajusti pasitenkinimą. 

Paaiškinimo galime ieškoti ekonomikoje, psichologijoje ar ne- 
urologijoje, tačiau dauguma mūsų problemų, kai nesugebame at- 
sispirti pagundoms ir atidedame nemalonius darbus, kyla dėl iš- 
skirtinės žmogaus savybės — požiūrio į ateitį. Harvardo psichologas 
Danielis Gilbertas drąsiai pareiškė, kad žmonės yra vienintelė rūšis, 
numatanti ar planuojanti ateitį. Nors toks mūsų gebėjimas pasaulį 
praturtino daugybe nuostabių dalykų, tokių kaip psichologinės pa- 

galbos linija arba sporto lažybos, dėl jo neretai patenkame ir į bėdą. 
Bėda ne ta, kad mes galime pranašauti ateitį, o ta, kad negalime jos 
tiksliai numatyti. 


IŠPARDUODAMA ATEITIS 


Šimpanzių ir žmonių rungtynių rezultatus galime įvertinti ekono- 
misto žvilgsniu. Šimpanzės elgėsi daug protingiau, nepaisant to, 
kad jų smegenų dydis tesudaro trečdalį varžovų smegenų dydžio. 
Šimpanzės išreiškė savo nuomonę (kad šeši yra geriau už du) ir vė- 
liau ja vadovavosi. Įdėdamos labai mažai asmeninių pastangų (vos 
120 sekundžių per dieną), jos sugebėjo gauti maksimalią naudą. 
Kita vertus, žmonių pasirinkimas buvo visiškai neracionalus. Prieš 
prasidedant išmėginimui, jie aiškiai pareiškė teikiantys pirmenybę 
šešiems, o ne dviem skanėstams. Bet vos tik buvo priversti palaukti 
dvi minutes, kad atlygis patrigubėtų, daugiau kaip 80 proc. pakeitė 
savo nuomonę dėl to, kam atiduoti pirmenybę. Jie atėmė iš savęs 
tai, ko iš tiesų norėjo, vien dėl to, kad kuo greičiau patirtų trumpa- 
laikį pasitenkinimą. 

Ekonomistai tai vadina delsimo nuolaida: kuo ilgiau reikia lauk- 
ti atlygio, tuo mažiau jis atrodo jums vertas. Net ir trumpas delsi- 
mas gali labai sumažinti suvokiamą vertę. Tik dvi laukimo minutės 
ir šeši „M84<.MS“ saldainiukai nuvertėjo iki dviejų iškart gaunamų 
„M4MS“ rutuliukų. Kuo ilgiau tenka laukti, tuo žemiau smunka 
„M84:MS“ saldainio vertė. 

Delsimo nuolaida paaiškina ne tik tai, kodėl universitetų studen- 
tai paėmė du saldainius vietoj galimų šešių, bet ir tai, kodėl, pasi- 
rinkdami nedelsiant gaunamą pasitenkinimą, mes aukojame atei- 
ties laimę. Štai kodėl mes delsiame užpildyti mokesčių deklaraciją 
ir nesukame galvos dėl jos šiandien, nors žinome, kad jau gegužės 

1 dieną teks verstis per galvą, o sulaukus balandžio 16 dienos teks 
mokėti baudą. Štai kodėl mes be atodairos deginame iškastinį kurą, 
negalvodami apie rytoj ištiksiančią energijos išteklių krizę, ir tušti- 
name savo kreditines sąskaitas, nesusimąstydami apie žlugdančias 
palūkanas. Pasiimame tai, ko norime ir kada norime (dabar), atide- 
dame rytojui tai, su kuo tikrai nenorėtume rytoj susidurti. 


PO MIKROSKOPU: KAIP JŪS NUVERTINATE 
ATEITYJE LAUKIANČIUS ATLYGIUS? 


Siekdami užsibrėžto valios ugdymo tikslo, paklauskite savęs, 
kokį būsimą atlygį išparduodate kaskart, kai pasiduodate pa- 
gundai ar atidedate ką ateičiai. Kokį momentinį atlygį gaunate 
išsukę iš teisingo kelio? Kokia jo kaina ilgalaikėje perspektyvoje? 
Ar tai sąžiningi mainai? Jeigu jūsų protingasis „aš sako: „Ne, tai 
labai kvailas sandoris!“, pamėginkite užfiksuoti tą momentą, kai 
jau būsite bepakeičią savo prioritetus. Ką galvojate ir ką jaučiate, 


kai sutinkate pigiai parduoti savo ateitį? 


Apakinti atlygio 


Savikontrolės rungtynių pradžioje visi žmonės sutiko, kad šešių 
užkandžių vertė didesnė už dviejų. Bet vos tik eksperimento or- 
ganizatoriai ant stalo padėjo du skanėstus ir paklausė: „Norite juos 
paimti dabar ar dar palauksite?, 80 proc. Harvardo universiteto 
ir Maxo Plancko instituto studentų apsigalvojo. Jie tikrai nebuvo 
prasti matematikai, tiesiog juos apakino žadamas atlygis. Elgsenos 
ekonomistai šį reiškinį vadina ribotu racionalumu — mes esame 

racionalūs tol, kol pasielgiame neracionaliai. Teoriškai mes viską 
kuo puikiausiai suprantame, bet vos atsiranda reali pagunda, mūsų 
smegenys persijungia į pasitenkinimo siekimo režimą, kad tik ne- 
praleistume progos. 

Ekonomistas George as Ainslie, tyrinėjantis įtaką mūsų elgsenai, 
teigia, kad tokia metamorfozė lemia visas savikontrolės stygiaus 
bėdas, pradedant alkoholizmu, nutukimu ir baigiant įsiskolinimu. 
Dauguma žmonių giliai širdyje nori atsispirti pagundai. Mes nori- 
me priimti tokius sprendimus, kurie atneštų mums ilgalaikę laimę. 
Norime ne prisigerti, o išlikti blaivūs; ne aliejuje keptos spurgos, o 
stangraus užpakaliuko; ne madingo žaisliuko, o finansinio stabilu- 
mo. Trumpalaikę naudą mes renkamės tik tada, kai pagunda iškart 
patirti pasitenkinimą tiesiog bado akis ir atsiradęs troškimas užgo- 
žia blaivų protą. Dėl to susiduriame su ribota valia - savikontrolės 
mums užtenka tol, kol mums jos reikia. 

Viena iš priežasčių, kodėl mes taip sunkiai atsispiriame žada- 
mam greitam pasitenkinimui, yra ta, kad mūsų smegenyse esanti 
atlygio siekimo sistema neišsivystė tiek, kad įvertintų ateityje ža- 
damo atlygio naudą. Pirminis atlygio siekimo sistemos tikslas buvo 
maistas, štai dėl ko žmonės iki dabar labai jautriai reaguoja, kai 
užuodžia ar pamato ką nors skanaus. Kai žmogaus smegenyse dar 
tik formavosi tai, kokį poveikį joms turės išsiskiriantis dopaminas, 
tolimoje perspektyvoje žadamas atlygis, nesvarbu, ar jis būtų už 
šešiasdešimties kilometrų, ar už šešiasdešimties dienų, žmogaus 
išlikimui buvo visiškai nereikšmingas. Ši sistema turėjo užtikrinti, 
kad nepraleisime pirmos pasitaikiusios progos pajusti pasitenkini- 
mą. Dar daugiau, mums reikėjo motyvacijos siekti artimiausio at- 
lygio: vaisiaus, augančio ant greta stovinčio medžio ar kitame upe- 
lio krante, kad alkio prispirti galėtume iškart jį nusiraškyti. Atlygis, 
kurio reiktų laukti penkerius, dešimt ar net dvidešimt metų? Prieš 
kelis tūkstančius metų iki atsirandant aukštojo mokslo laipsniams, 
olimpiniams medaliams ir pensijų fondams apie tokį atlygio lauki- 

mą niekam nė mintis nebūtų šovusi. Pataupyti rytdienai? Galbūt. 
O laukti, kol praeis dešimt tūkstančių „rytoj ? Vargu bau. 

Šiuolaikiniam žmogui svarstant, ką pasirinkti — atlygį iškart ar 
žadamą tolimoje ateityje, - smegenyse įsijungia du labai skirtingi 
procesai. Noras nedelsiant pajusti malonumą užveda daug senesnį 
ir primityvesnį atlygio siekimo mechanizmą - troškimą sukeliančio 
dopamino išsiskyrimą. Ateityje žadami atlygiai šios sistemos beveik 
nedomina. Tokių atlygių vertė yra užkoduota daug vėliau evoliu- 
cijos eigoje išsivysčiusioje smegenų kaktinėje žievėje. Kad sutiktų 
atidėti pasitenkinimą, kaktinė žievė iš pradžių turi atvėsinti norą 
gauti atlygį iškart. Tai nėra neįmanoma misija. Pagaliau juk kaktinė 
žievė tam ir skirta. Bet jai reikia gerokai pasistengti, kad nugalėtų 
tą jausmą, kuris laboratorijos žiurkes vertė lakstyti įelektrintomis 
grindimis, o nelaimėlį prie lošimo aparato iššvaistyti viso gyvenimo 
santaupas. Kitaip tariant, tai padaryti nelengva. 

Yra ir gera žinia: pagundų galimybės — ribotos. Kad pagunda 
visiškai užgožtų kaktinės žievės veiklą, atlygis turi būti prieinamas 
dabar, o kad poveikis būtų maksimalus — gundymo objektą mes tu- 
rime matyti. Atsiradus bent mažiausiai distancijai tarp jūsų ir jūsų 
geidžiamo objekto, jėgų pusiausvyra vėl grįžta smegenų savikon- 
trolės centro pusėn. Kaip pavyzdį prisiminkime Harvardo universi- 
teto ir Maxo Plancko instituto studentus, kurie, išvydę du „MRA:MS 
saldainiukus, visiškai prarado savikontrolę. Eksperimento organ!- 
zatoriai nusprendė šiek tiek pakeisti jo sąlygas ir antrą kartą jau ne- 
beišdėliojo žadamo atlygio ant stalo priešais dalyvius. Šį kartą stu- 
dentai buvo labiau linkę palaukti didesnio atlygio. Siūlomas greitas. 
bet nematomas pasitenkinimas tapo abstraktesnis ir pagal atlygio 
siekimo sistemą — mažiau viliojantis. Studentams tai padėjo priimti 
protingesnį sprendimą, paremtą ne pirmykščiu instinktu, o proti- 
niu apskaičiavimu. 

Tai gera žinia linkusiems palaukti atlygio. Jeigu rastumėte būdą, 
kaip sukurti tokią distanciją, taptų lengviau pasakyti „ne“. PavyZ- 

džiui, vienoje įstaigoje atlikto tyrimo metu buvo nustatyta, kad 
įmetę saldainių indelį į stalčių, užuot kaip paprastai laikę jį ant sta- 
lo, darbuotojai jų suvalgė trečdaliu mažiau. Išsitraukti saldainį iš 
stalčiaus — tikrai ne sunkiau, nei pasiimti nuo stalo, bet padėję jį 
toliau nuo akių, išvengsite nuolatinės troškimo stimuliacijos. Žino- 
dami, kas jums kelia nenumaldomą potraukį, galite padėti tai toliau 
nuo akių ir išvengti bereikalingo gundymo. 

VALIOS UGDYMO EKSPERIMENTAS: 
PALAUKITE DEŠIMT MINUČIŲ 


Gal palaukti dešimt minučių to, ko jūs labai norite, ir neatrodo 
ilgai, tačiau neurologai nustatė, kad tai iš esmės pakeičia jūsų 
smegenyse vykstančius procesus. Kai greito pasitenkinimo ten- 
ka palaukti dešimt minučių, smegenys jį įvertina jau kaip ateityje 
žadamą atlygį. Žadamo atlygio sistema yra mažiau aktyvi, o biolo- 
giniai impulsai tučtuojau griebti atlygį — nebe tokie stiprūs. Jeigu 
smegenys palygina sausainį, kurio reikės palaukti dešimt minučių, 
su ilgalaikiu tikslu, tokiu kaip svorio metimas, greitas pasitenki- 
nimas nebeatrodo toks svarbus. Trokštant iškart gauti atlygį, jūsų 


smegenys pamiršta, kam jūs iš esmės atiduodate pirmenybę. 


Norėdami, kad smegenys priimtų išmintingesnius, ne tokius 
karštakošiškus sprendimus, įsiveskite taisyklę bet kurio trokšta- 
mo dalyko palaukti dešimt minučių. Jeigu po dešimties minučių 
vis dar norėsite, galite pasiimti, tačiau per tas dešimt minučių 
pagalvokite apie tai, kokį atlygį gautumėte, atsispyrę šiai pagun- 
dai ir įgyvendinę savo ilgalaikį tikslą. Jeigu įmanoma, fiziškai 


(arba vizualiai) atitolinkite trokštamą pagundą. 

Jeigu jūsų pasirinktam valios ugdymo iššūkiui trūksta „aš pa- 
darysiu“ galios, galite pasinaudoti šia dešimties minučių atidė- 
jimo taisykle. Nustatykite reikalavimą: „Dar dešimt minučių ir 
galėsiu baigti“ Prabėgus dešimčiai minučių, galbūt nutrauksite 


nemalonų darbą, bet gali būti ir taip, kad jūs pats norėsite jį tęsti. 


Dešimties minučių taisyklė padeda mažinti rūkymą 


Pirmąją cigaretę Keithas surūkė pirmame koledžo kurse, beveik 
prieš du dešimtmečius, ir beveik visus tuos metus svajojo mesti rū- 
kyti. Kartais jis pradėdavo abejoti, ar verta mesti. Jis rūkė tiek daug 
metų, kad sveikatai ir taip padaryta didžiulė žala. Bet vieną kartą 
jis kažkur išgirdo, kad metus rūkyti po kiek laiko rūkymo pažeista 
širdis ir plaučiai atsistato net ir tokiems užkietėjusiems rūkoriams 
kaip Keithas, kurie pusę gyvenimo surūkydavo po pakelį per dieną. 
Jis nebuvo pasirengęs galutinai mesti rūkyti, nes negalėjo įsivaiz- 
duoti, kad daugiau niekada neberūkys, nors kita jo asmenybės pusė 
labai norėjo atsikratyti šio žalingo įpročio. Jis nusprendė, kad pir- 
mas žingsnis bus sumažinti surūkomų cigarečių kiekį. 

Keithui puikiai tiko dešimties minučių taisyklė. Realistiškai 
mąstydamas, jis žinojo, kad kada nors vis tiek neatsispirs pagun- 
dai. Dešimties minučių atidėjimo taisyklė jam padėjo tramdyti norą 
rūkyti ir priversdavo prisiminti tai, kad jo tikslas - sumažinti rizi- 
ką susirgti širdies ir kraujagyslių ligomis bei vėžiu. Kartais Keithas 
išlaukdavo visas dešimt minučių ir paskui užsirūkydavo, o kartais 
ir greičiau prisidegdavo cigaretę. Tačiau priverstinis atidėjimas kas- 
kart stiprindavo jo norą mesti rūkyti. Be to, jis pastebėjo, kad taręs 
sau „gerai, bet po dešimties minučių“, išvengdavo panikos ir įtam- 
pos, kuri kildavo sau pasakius griežtą „ne“. Tai palengvino laukimą, 

o keletą kartų jo dėmesį patraukė kažkas kitas ir jis visai pamiršo 
patenkinti impulsyvų norą. 

Po kelių savaičių tokios praktikos Keithas nusprendė pereiti į 
aukštesnį lygį. Jeigu tik būdavo įmanoma, per tas dešimt minučių 
pasistengdavo nusigauti ten, kur būtų negalima prisidegti cigare- 
tės - užeidavo į bendradarbio kabinetą arba užsukdavo į kokią nors 
parduotuvę. Tai jam suteikdavo papildomo laiko nusiraminti ar 
bent jau sutrukdydavo nedelsiant pasiduoti pagundai. Kitais kar- 
tais jis pasikviesdavo žmoną, kad jį morališkai palaikytų. Galiausiai 
jis nusprendė pailginti atidėjimo taisyklės laiką. „Jeigu man pavyko 
pralaukti dešimt minučių, vadinasi, galiu palaukti ir dar dešimt, o 
paskui, jeigu vis dar norėsiu, galėsiu parūkyti: Gana greitai cigare- 
čių pakelio jam jau užtekdavo dviem dienoms. Tačiau svarbiausia, 
kad dabar jis jau galėjo įsivaizduoti, kad gali atsisakyti rūkymo, nes 
dėl šios taisyklės savikontrolė, taip reikalinga šiam tikslui pasiekti, 
buvo sustiprėjusi. 


4 Kai „daugiau niekada“ per daug slegia ir atrodo, kad valios ug- 
dymo iššūkis yra iš viso neįgyvendinamas, pasinaudokite de- 


šimties minučių taisykle ir sustiprinkite savikontrolę. 


Kiek jūs esate linkę nuvertinti atlygius? 


Nors žmogaus prigimčiai būdinga nuvertinti ateityje Žadamus 
atlygius, visi taiko skirtingus koeficientus. Kai kurie žmonės juos 
nukainoja labai nedaug, kaip aukštos klasės parduotuvės, kurios 
niekada neišparduoda savo geriausių prekių. Tokie žmonės sugeba 
išlaukti didžiojo atlygio. Kiti taiko labai dideles nuolaidas. Jie negali 
atsispirti pagundai neatidėliojant patirti malonumą ir elgiasi kaip 
kokios užsidarančios parduotuvės vadovai, paskelbę nuolaidą iki 90 

proc., kad tik kuo greičiau gautų grynųjų. Jūsų taikomas nukainoji- 
mo lygis yra svarbiausias veiksnys, ilgalaikėje perspektyvoje nulem- 
siantis jūsų sveikatą ir sėkmę. 

Pirmą kartą ilgalaikes nuvertinimo lygio pasekmes mokslinin- 
kai tyrė pasitelkę klasikinį psichologinį testą, pagarsėjusį kaip „ze- 
fyrų testas. Septintojo dešimtmečio pabaigoje Stanfordo univer- 
siteto psichologas Walteris Mischelas grupelei keturmečių leido 
rinktis: vienas skanėstas dabar arba du po penkiolikos minučių. 
Paaiškinęs pasirinkimo galimybes, psichologas palikdavo vaiką 
vieną kambaryje su abiem skanėstais ir skambučiu. Jeigu vaikas 
nebepajėgdavo ilgiau laukti, galėdavo paspausti skambutį ir iškart 
suvalgyti savo zefyrą. 

Dauguma keturmečių naudojosi, kaip mes su jumis dabar pava- 
dintume, mažiausiai efektyvia strategija atidėti malonumą: stebei- 
lijo į gundantį saldumyną ir bandė įsivaizduoti jo skonį. Šie vaikai 
pasiduodavo per kelias sekundes. Sėkmingai išbandymą atlaikę ke- 
turmečiai buvo linkę nusukti akis nuo žadamo atlygio. Yra žavus 
filmukas, kuriame užfiksuota, kaip šie vaikai kenčia, negalėdami 
atsispirti pagundai. Stebėti tai — puiki savitvardos ugdymo pamo- 
ka. Viena mergaitė užsidengė veidą plaukais, kad negalėtų matyti 
gundančio saldumyno; vienas berniukas nenuleido nuo jo akių, bet 
pastūmė tolyn skambutį, kad negalėtų jo pasiekti; kitas berniukas 
rado kompromisą: laižė zefyrą, bet jo nesuvalgė, o tai rodė, kad jis 
galbūt ateityje taps sumaniu politiku. 

Nors šis tyrimas suteikė tikrai daug žinių, kaip keturmečiai 
sugeba atidėti malonumą, svarbiausia, kad šios žinios leido ne- 
paprastai tiksliai numatyti vaikų ateitį. Pagal tai, kiek laiko ketur- 
metis ištvėrė nesuvalgęs zefyro, galima buvo nuspėti, kaip jam 
seksis mokytis ir bendrauti po dešimties metų. Ilgiausiai išlau- 
kusieji buvo populiarūs tarp draugų, gerai mokėsi ir lengviau su- 
sitvarkydavo su stresu. Jie geriau išlaikė standartizuotus koledžų 
stojamuosius egzaminus ir geriau pasirodė per neuropsichologinį 

smegenų kaktinės žievės tyrimą. Tai, kad jie sugebėjo penkiolika 
minučių palaukti antrojo zefyro, leido išmatuoti svarbesnį dalyką: 
kaip vaikas sugeba susitvarkyti su laikinais nepatogumais ir pa- 
siekti ilgalaikį tikslą, ar žinojo, kaip nusukti mintis nuo žadamo 
greito atlygio. 

Šiems individualiems gebėjimams, nesvarbu, ar jie išmatuoti 
vaikystėje ar vėlesniame amžiuje, tenka lemiamas vaidmuo pri- 
imant sprendimus gyvenime. Elgsenos ekonomistai ir psicholo- 
gai yra sukūrę sudėtingas formules, pagal kurias apskaičiuojamas 
kiekvieno žmogaus nukainojimo lygis — iš esmės tai pasako, kiek 
jūsų šiandienė laimė yra vertesnė už rytdienos laimę. Žmonės, 
kurie yra linkę labiau nukainoti ateityje žadamą atlygį, paprastai 
gyvenime susiduria su įvairiomis dėl savitvardos trūkumo išky- 
lančiomis problemomis. Daug didesnė tikimybė, kad jie rūkys, 
nesaikingai vartos alkoholį. Jie labiau rizikuoja įnikti į narkoti- 
kus, lošimą ar kokią kitą priklausomybę. Jiems mažiau rūpi kaupti 
pensijai, jie daug dažniau sėda girti prie vairo ir užmezga nesau- 
gius lytinius santykius. Jie dažniau vilkina darbus. Tokie žmonės 
paprastai net laikrodžių nesegi, tarsi būna taip susikoncentravę į 
dabartį, lyg ateitis iš viso neegzistuotų. O jeigu dabartis yra svar- 
besnė už ateitį, nėra jokio reikalo atidėlioti trokštamo malonumo. 
Pabėgti nuo tokio požiūrio galime tik rasdami būdų, kaip ateitį 
padaryti svarbią. 

VALIOS UGDYMO EKSPERIMENTAS: 
SUMAŽINKITE NUKAINOJIMO LYGĮ 


Laimė, kiekvieno žmogaus taikomas nukainojimo lygis nėra ne- 
kintantis fizikinis dydis. Jį galima sumažinti, pakeitus požiūrį į 


pasirinktus dalykus. 


Įsivaizduokite, kad aš jums duodu 100 dolerių čekį, kurį išgry- 
ninti galėsite tik po devyniasdešimties dienų. Paskui pasiūlau 
derėtis: ar iškeistumėte jį į penkiasdešimties dolerių čekį, kurį 
galėtumėte panaudoti jau šiandien? Dauguma žmonių nesutik- 
tų. Tačiau jeigu iš pradžių pasiūlyčiau penkiasdešimt dolerių da- 
bar, o vėliau — išmainyti į atidėtą šimto dolerių atlygį, dauguma 
nesutiktų keistis. Paprastai pirmas pasiūlytas atlygis yra tas, kurį 


jūs norite išsaugoti. 


Taip yra todėl, kad dauguma žmonių sunkiai pakelia praradimo 
jausmą, t. y. mums nepatinka prarasti tai, ką jau turime. Praradę 
50 dolerių, žmonės pasijunta labiau nelaimingi, negu gavę 50 
dolerių — pasijunta laimingi. Jeigu iš pradžių pagalvosite apie 
didelį ateityje laukiantį atlygį ir palyginsite jį su mažesniu, bet 
iškart gaunamu atlygiu, smegenys tai užfiksuos kaip praradimą. 
Bet jeigu pradėsite nuo neatidėliotinai gaunamo atlygio (pen- 
kiasdešimties dolerių galiojančio čekio) ir palyginsite jį su ateity- 


je laukiančiu didesniu atlygiu, vis tiek apims praradimo jausmas. 


Ekonomistai nustatė, kad žmogus visuomet ras daugiau patei- 
sinamų priežasčių pasirinkti tą variantą, apie kurį pagalvojo 
pirmiau. Tie, kurie savęs pirmiausia paklausia: „Kodėl turiu pa- 


imti 50 dolerių čekį?, sugalvos daugybę argumentų neatidėto 

„Kas žino, ar tas 100 dolerių čekis iš tikrųjų bus galiojantis po ; 
devyniasdešimt dienų?) Tie, kurie pradeda nuo klausimo „Ar 


paimti 100 dolerių čekį?“, sugalvos daugiau priežasčių palaukti 


Zllius LL Karnos 
atlygio naudai. („Galėčiau iš karto pasinaudoti tais pinigais“ 
atidėto didesnio atlygio. („Už šiuos pinigus galėsiu nusipirkti 
dvigubai daugiau“ „Ir po devyniasdešimt dienų man lygiai taip 
pat reikės pinigų“) Ateityje žadamo atlygio nukainojimo lygis 

smarkiai nusmunka, jei iš pradžių pagalvojame apie tai, kas 


mūsų laukia ateityje. 

Šią gudrybę galėsite pritaikyti tada, kai norėsite atsispirti pa- 
gundai ir priimti protingesnį sprendimą: 

1. Kilus norui pasielgti priešingai, negu to reikia svarbiam il- 


galaikiam tikslui pasiekti, suformuluokite klausimą taip, kad 


L PASTA TRS ik SI IPS Tas GL TENE NIDA i RKS Tip TBT ATM TN S EPL Ti RNR pa AT TAI 


atrodytų, jog dėl šiandienio įgeidžio prarasite ateityje žada- 
| mą atlygį. 

2. Įsivaizduokite, kad ateities atlygis jau jūsų rankose, o jūs mė- 
Ė 


gaujatės savitvardos vaisiais. 


7 AIETSEI UT g TIT T RKEKMĖ S i da m 


3. Tada savęs paklauskite: ar tikrai noriu to atsisakyti vien 
tam, kad pasidavęs pagundai dabar pajusčiau abejotiną ma- 


lonumą? 


L aa akiai Tai, SS 

Joks tinklalapis nevertas svajonės 

Amina buvo Stanfordo universiteto antrakursė, studijavo žmogaus 
biologiją ir svajojo tapti gydytoja. Ji sau prisipažino, kad yra priklau- 
soma nuo „Facebook'o“. Jai net per paskaitas būdavo sunku nuo jo 
atsiplėšti, o tai reiškė, kad ji pro ausis praleidžia daug svarbios infor- 

macijos. Be to, užuot mokiusis, ji daugybę valandų paleisdavo nar- 
šydama. „Facebooke“ visuomet būdavo ką veikti: skaityti naujausias 
žinias apie savo draugus, peržiūrėti nuotraukų albumus, patikrinti 
rekomenduojamus interneto puslapius. Žodžiu, begalė įvairiausių 
pagundų. Informacijos srautas šiame socialiniame tinkle niekuomet 
nesibaigs, todėl ji turėjo rasti būdą, kaip nuo jo atsiriboti. 

Norėdama atsispirti „Facebook'o“ žadamiems malonumams, 
Amina sau pasakė, kad tai didžiausia grėsmė jos svarbiausiam tiks- 
lui — tapti gydytoja. Kaskart užsimaniusi panaršyti po „Facebooką , ji 
paklausdavo savęs: „Ar tai svarbiau negu noras būti gydytoja? Taip 
formuluodama klausimą ji nebegalėjo nuneigti, kad socialiniame tin- 
kle iššvaisto per daug laiko. Ji netgi fotošopu permodeliavo savo nuo- 
trauką, kurioje atrodo lyg tikra chirurgė, ir įkėlė ją ant savo kompiu- 
nuotrauką, kad prisimintų, koks svarbus jai yra noras tapti gydytoja, 
ir šis ateityje laukiantis atlygis pasirodydavo daug realesnis. 


NĖRA KELIO ATGAL: ĮSIPAREIGOJIMO KAINA 


1519 m. ispanų konkistadoras Hernanas Cortėsas de Monroy y 
Pizarro, ieškodamas aukso ir sidabro, iš Kubos išsirengė ekspedi- 
cijon į Jukatano pusiasalį Pietryčių Meksikoje. Jo vadovaujamoje 
vienuolikos laivų flotilėje buvo penki šimtai karių ir trys šimtai ci- 
vilių. Cortėsas ketino brautis gilyn į žemyną, nukariauti vietinius, 
užgrobti jų žemes ir prisiplėšti kuo daugiau aukso bei sidabro. 
Vietos gyventojai visai neketino romiai pasiduoti. Centrinėje Mek- 
sikos dalyje karaliavo actekai, kurių galingasis valdovas Montesuma 
garsėjo tuo, kad dievams aukojo žmonių kraują. Cortėso komanda 
turėjo tik keletą arklių ir šaunamųjų ginklų. Jų tikrai nebūtum pava- 
dinęs stipria kariauna, o išsilaipinusi Meksikos pajūryje ji kategoriškai 

atsisakė brautis gilyn į žemyną. Žmonės nenorėjo palikti saugios pa- 
krantės, iš kurios, prispyrus bėdai, būtų galėję pasprukti laivais. 

Cortėsas nujautė, kad jau pirmame mūšyje jo kareiviai trauksis, 
atsiradus galimybei. Todėl, pasak legendos, jis įsakė karininkams 
padegti laivus. Mediniai ispanų laivai — galeonai ir karavelės - buvo 
impregnuoti itin degia derva. Cortėsas uždegė pirmąjį deglą, o pas- 
kui jo žmonės padegė laivus. Burlaiviai supleškėjo iki vandens ir 
nuskendo. 

Tai vienas iš žinomiausių istorijos pavyzdžių, kaip prisiversti 
siekti užsibrėžto tikslo. Nuskandindamas laivus, Cortėsas pade- 
monstravo, kad puikiai permato žmogiškąją prigimtį. Nors leis- 
damiesi į nuotykį jaučiamės drąsūs ir ištvermingi, ateityje galime 
pasijusti silpni ir išsigandę. Laivus Cortėsas sudegino norėdamas 
užsitikrinti, kad jo vadovaujamų žmonių nevaldys baimė. Savo ko- 
mandai jis nepaliko kitos išeities, kaip tik judėti į priekį. 

Šią istoriją labai mėgsta elgsenos ekonomistai, kurie tiki, kad 
geriausias būdas sustiprinti savitvardą, tai —- sudeginti savo laivus. 
Vienas pirmųjų šios teorijos šalininkų buvo elgsenos ekonomistas 
Thomas Schellingas, 2005 m. tapęs Nobelio ekonomikos premijos 
laureatu už teoriją, kaip Šaltojo karo metu branduoliniai ginklai 
gali išspręsti konfliktą. Schellingas manė, kad, norint pasiekti tiks- 
lą, reikia apriboti pasirinkimo galimybes. Jis tai pavadino išanksti- 
niu įsipareigojimu. Šį terminą jis perėmė iš savo ankstesnio darbo 
apie branduolinį atgrasymą. Valstybės, iš anksto įsipareigojusios 
imtis atsakomųjų veiksmų — tarkim, priėmusios įstatymus reaguo- 
ti į priešiškus veiksmus nedelsiant ir visa jėga — grasinimai atrodo 
gerokai pavojingesni, negu tos valstybės, kuri vengia skelbti apie 
savo išankstinius įsipareigojimus. Schellingas tyrinėjo, kaip karo 
atveju elgtųsi racionalusis ir lengviau pagundai pasiduodantis „aš“, 
kurių tikslai labai skirtingi. Jūsų racionalusis „aš“ nusibrėžia veiks- 
mų kryptį ir ja vadovaujasi, tačiau susigundantysis „aš“ dažniausiai 
Paskutinę minutę pakeičia ankstesnį kursą. Jeigu susigundančiajam 

„aš, kuris pirmenybę teikia visai kitiems dalykams, leistume daryti 
tai, ko jis nori, galiausiai viskas baigtųsi numatytų tikslų sabotavimu. 

Šiuo požiūriu susigundantysis „aš“ yra nenuspėjamas ir nepa- 
tikimas priešas. Pasak elgsenos ekonomisto Georgeo Ainslie, mes 
„turime imtis priemonių nuspėti ir suvaržyti šio savojo „aš“ gali- 
mybes, tarsi tai būtų visiškai kitas žmogus“. Tam reikia sumanu- 
mo, drąsos ir kūrybiškumo. Turime pažinti savo susigundantįjį „aš“, 
išsiaiškinti jo silpnybes ir stengtis, kad jas pažabotų mūsų racio- 
naliojo „aš“ prioritetai. Garsus rašytojas Jonathanas Franzenas yra 
aprašęs savo „laivų sudeginimo“ būdą, kuris jam padėjo susikaupti 
rašyti. Kaip ir daugelis rašytojų ar biurų darbuotojų, jis lengvai susi- 
gundydavo kompiuteriniais žaidimais ir internetu. Interviu „Time“ 
žurnalui jis paaiškino, kaip „sutvarkė“ savo nešiojamąjį kompiute- 
rį, kad išvengtų pagundų vilkinti darbą. Iš kietojo disko jis ištrynė 
visas laiką ryjančias programas (net ir visų rašytojų Nemezidę — 
„Solitaire“). Iš kompiuterio jis išėmė belaidžio interneto kortelę ir 
sunaikino prieigą prie eterneto. „O ką daryti? — aiškino jis. —- Reikia 
ištraukti eterneto laidą, jo galvutę sutepti klijais, įkišti atgal į lizdą 
ir tada nukirpti laidą“ 

Jums nebūtina imtis tokių drastiškų priemonių, negadinkite savo 
kompiuterio, norėdami apsisaugoti nuo pagundų, bet pasinaudo- 
kite moderniomis technologijomis, kad ateityje neišklystumėte iš 
kelio. Pavyzdžiui, programėlė „Laisvė“ (macfreedom.com) leidžia iš 
anksto užprogramuoti laiką, kad internetas jūsų kompiuteriui būtų 
neprieinamas, o programa „Antisocialinis“ (anti-social.cc) atran- 
kos būdu atribos nuo socialinių tinklų ir elektroninių laiškų. Asme- 
niškai aš pirmenybę teikiu „Atidėliodamas aukok“ (procrasdonate. 
com), kuri už kiekvieną bergždžiai internete praleistą valandą per- 
veda dalį tavo pinigų labdarai. Jeigu jūsų pagunda yra materiales- 
nė - tarkim, šokoladas ar cigaretės, - galite išbandyti tokį produktą 
kaip „Įkalinta disciplina“ (CapturedDiscipline). Tai tvirtas plieninis 
seifas, kuriame galima užrakinti bet ką nuo dviejų minučių iki de- 


vyniasdešimt devynių valandų. Jeigu nusipirkote dėžutę sausainių 
ir nenorite jų vienu prisėdimu suvalgyti, užrakinkite dėžutę seife. 
Jeigu nebenorite didinti jau viršytos kreditinės sąskaitos skolos, už- 
rakinkite savo kreditinę kortelę ten, iš kur net sprogdindami dina- 
mitu negalėsite jos pasiimti. Jeigu jums reikia įsipareigoti ką nors 
atlikti, investuokite į tai pinigų. Pavyzdžiui, jeigu norite prisiversti 
sportuoti, nusipirkite brangų metinį abonementą į sporto klubą.* 
Anot Schellingo, tokia strategija nedaug skiriasi nuo valstybės in- 
vestavimo į branduolinių ginklų arsenalą. Ateityje jūsų silpnasis 
„aš“ žinos, kad jūs rimtai nusiteikę, ir dukart pagalvos, ar verta kelti 
grėsmę racionaliojo „aš tikslams. 

VALIOS UGDYMO EKSPERIMENTAS: 


PRIIMKITE IŠANKSTINIUS ĮSIPAREIGOJIMUS 


2; Dija Dad 


Ar esate pasirengę uždėti pančius pagundoms neatsispirian- 
čiam savajam „aš“? Šią savaitę priimkite kokį nors išankstinį 
įsipareigojimą. Pasirinkite vieną iš žemiau išvardytų metodų va- 
lios ugdymo iššūkiui įveikti: 

1. Pakeiskite požiūrį į įsipareigojimų nevykdymą. Priimki- 
te sprendimą blaivia galva ir gerokai anksčiau, negu atsiradusi 
pagunda apakins jūsų būsimąjį „aš“. Pavyzdžiui, galite iš anksto 
pasigaminti ir įsidėti sveikus priešpiečius, kad išalkę nevarvintu- 
mėte seilės prie greitojo maisto užkandinės. Galite iš anksto su- 
sitarti dėl konkretaus laiko ir sumokėti už asmenines treniruotes 


arba vizitą pas dantų gydytoją. Galvojant apie jūsų pasirinktą va- 

Kai kurie sporto klubai taiko specialią baudų sistemą, pagal kurią už praleistą treniruotę 
mokate brangiau negu už tą, į kurią atėjote. Puikus būdas prisiversti tiems, kuriems nuolat 
kylą pagunda praleisti šiandienos treniruotę. 

lios ugdymo iššūkį, ką jūs galėtumėte padaryti, kad ateityje būtų 


lengviau elgtis taip, kaip geriau jūsų racionaliajam „aš“? 


2. Padarykite taip, kad ateityje būtų sunkiau persigalvoti dėl savo 
prioritetų. Raskite būdą, panašų į Cortėso nuskandintus laivus, 
kuris užkirstų lengviausią kelią pasiduoti pagundai. Atsikratyki- 
te pagundų namuose ir darbe. Eikite į parduotuvę be kreditinės 
kortelės ir turėkite tiek grynųjų pinigų, kiek norite išleisti. Ža- 
dintuvą palikite kitame kambario gale, kad norėdami jį nutildyti 
būtumėte priversti išlipti iš lovos. Nė vienas iš šių būdų neuž- 
tikrins, kad tikrai neapsigalvosite, tačiau bent jau velniškai ap- 
sunkins padėtį. Kokią atidėjimo priemonę arba užtvarą tarp ky- 
linčio noro ir galimybės jį patenkinti pats galėtumėte susikurti? 


v“ 


3. Motyvuokite savo būsimąjį „aš“. Nėra ko gėdytis, jeigu rei- 
kia taikyti „morkos ir bizūno“ metodą, kad pastūmėtumėte save 
arčiau ilgalaikio tikslo gyventi sveikai ir laimingai. Taip mano 
Jeilio universiteto ekonomistas Ianas Ayersas, sukūręs labai no- 
vatorišką interneto puslapį (stikk.com), padedantį žmonėms 
priimti išankstinius įsipareigojimus pasikeisti. Šiame puslapyje 
akcentuojama „bizūno“ svarba — reikia rasti būdą, kad pasida- 
vę pagundai greitai patirti malonumą skaudžiai nukentėtumėte. 
Susilažinkite su kuo nors, kad nepriaugsite svorio (Ayresas pats 
tai sėkmingai išbandė), įsipareigokite paaukoti tam tikrą sumą 
labdarai, jeigu nepasieksite užsibrėžto tikslo, arba skirkite sau 
piniginę baudą už kiekvieną įgeidžio patenkinimą. (Ayresas net- 
gi rekomenduoja pinigus pervedinėti tokiai organizacijai, kurios 
veiklai jūs visai nepritariate, kad priverstinis „rėmimas“ būtų 
dar skausmingesnis.) Gal trokštamo malonumo vertė nuo to ir 
nesumažės, bet kaina, kurią turėsite sumokėti už tai, kad neat- 


sispyrėte pagundai, padarys ją mažiau viliojančią. 

Įgeidžių tramdymas pinigais 


Vienas iš sunkiausių iššūkių sveikstantiems narkomanams - išsau- 
goti savo pinigus. Dauguma jų neturi banko sąskaitų, todėl priva- 
lo išsigryninti gautą atlyginimo čekį ar socialinės rūpybos pašalpą. 
Gniužulas grynųjų gali pradeginti skylę jų kišenėse, todėl jie lengva 
ranka per vieną naktį gali praūžti dviejų savaičių biudžetą ir lik- 
ti be grašio maistui, nuomai susimokėti ar vaiko išlaikymui. Jeilio 
universiteto medicinos mokyklos prichiatrai Marcas Rosenas ir 
Robertas Rosenheckas besigydantiems nuo priklausomybės narko- 
manams sukūrė specialią pinigų valdymo programą, kuriai pritartų 
ir Cortėsas, ir Schellingas. Ji buvo pavadinta „pinigų valdymo pata- 
rėjo įsikišimu“ (Advisor-Teller Money Manager Intervention), arba 
sutrumpintai - ATM. Programoje išankstiniai įsipareigojimai deri- 
nami su tam tikromis premijomis, todėl tampa patraukliau pinigus 
leisti išmintingai ir daug sunkiau juos iššvaistyti kvailai. 

Į programą užsirašiusiam sveikstančiam narkomanui priski- 
riamas pinigų valdytojas. Tik jis gali paimti pinigų iš savo kliento 
sąskaitos, tik jis disponuoja savo kliento čekių knygele ir debetine 
banko kortele. Toks pinigų valdytojas su savo klientu aptaria bū- 
simus žingsnius tikslui pasiekti, padeda jam apsispręsti, ką norėtų 
daryti su savo pinigais, ir paaiškina, kaip pinigų taupymas padėtų 
pasiekti ilgalaikį tikslą. Drauge jie planuoja kito mėnesio biudžetą, 
nuspręsdami, kiek pinigų galima išleisti maistui, kiek — nuomai ir 
kitoms išlaidoms, o tada valdytojas išrašo čekius būtinoms sąskai- 
toms apmokėti. Be to, atsižvelgdami į kliento ilgalaikius tikslus, jie 
aptaria ir kiekvienos savaitės einamąsias išlaidas. 

Toks pinigų valdytojas savo klientui duoda tik tiek pinigų, kiek 
yra būtina suplanuotoms išlaidoms padengti. Norėdamas įsigy- 
ti neplanuotą pirkinį, klientas privalo susitikti su savo pinigų val- 
dytoju ir parašyti oficialų prašymą. Valdytojas gali keturiasdešimt 
aštuonioms valandoms atidėti prašymo patenkinimą, jeigu pinigai, 

reikalingi su kliento užsibrėžtais tikslais nesuderinamomis išlai- 
domis, viršija jo biudžetą arba, jeigu valdytojas įtaria, kad klientas 
yra girtas ar apsvaigęs nuo narkotikų. Šitaip klientas priverčiamas 
elgtis racionaliai ir negali impulsyviai patenkinti savo troškimų. 
Pinigų valdytojas gali „apdovanoti savo klientą teise pasinaudoti 
savo pinigais už pastangas atsikratyti priklausomybės ir konkrečius 
veiksmus, pavyzdžiui, jeigu jis ieško darbo, lanko reabilitacijos susi- 
rinkimus, sėkmingai išlaiko kassavaitinius narkotikų testus. 

Toks įsikišimas ne tik padeda sveikstantiems narkomanams pro- 
tingai elgtis su savo pinigais, bet ir sumažina narkotinių medžiagų 
vartojimą. Svarbiausia, kad padeda ne vien išankstinis įsipareigoji- 
mas. Ši programa pakeičia priklausomybę turinčių žmonių požiūrį 
į laiką ir atlygį. Tyrimai rodo, kad ši programa sumažina nuvertini- 
mo lygį ir padidina ateityje žadamo atlygio vertę. Tie sveikstantys 
narkomanai, kuriems pavyksta labiausiai sumažinti nuvertinimo 
lygį, turi daugiausia galimybių išvengti atkryčio. 


I Lin ati nis i in ia ios ni ta doo i aa ai k d dao aaain na akiai 


2 r ar arimo Ain žiai a 


Viena iš svarbiausių priežasčių, dėl ko ši įsikišimo programa 
veikia, yra ta, kad jos dalyviai privalo atsiskaityti jų tikslus pa- 
laikančiam žmogui. Ar turite ką nors, su kuo galėtumėte pa- 
sidalyti savo tikslais ir kieno galėtumėte paprašyti pagalbos, 


pajutę, kad galite neatsispirti pagundai? 


maki i aa dinuns i Žalia alata dr 25 Anis naia dai asta ima Aras ia I aa aa o ašis a ia a ' ? S Lasokitnan iu užiakos o iais bai aiskios sk Redio ia 


SUSIPAŽINKITE SU SAVO BŪSIMUOJU „AŠ“ 


Noriu jums pristatyti du žmones, su kuriais, manau, jums puikiai 
seksis sugyventi. Pirmasis tai — „jūs“. „Jūs“ yra linkęs atidėlioti dar- 
bus, sunkiai kontroliuoja savo įgeidžius, nemėgsta sportuoti, uŽ- 

baigti rašto darbų ir namų ruošos. Antrasis, kaip čia pasakius, taip 
pat — „jūs“. Dėl patogumo pavadinkime jį antrasis „jūs“. Antrasis 
„jūs“ niekada nevilkina darbų, nes tiesiog kunkuliuoja energija ir 
yra pasirengęs bet kokiam darbui, nesvarbu, koks sudėtingas ar 
nuobodus jis būtų. Antrasis „jūs“ turi puikią savitvardą ir gali neuž- 
simerkęs praeiti pro bulvių traškučius, atsispirti programai „Home 
Shopping Network“ ir be menkiausio jaudulio atmesti nederamus 
seksualinius pasiūlymus. | 

Kas yra „jūs“ ir antrasis „jūs“? „Jūs“ — tai šį skyrių skaitantis 
žmogus, galbūt šiek tiek pavargęs ir suirzęs dėl miego trūkumo, 
slegiamas minčių, kad šiandien turite padaryti dar dešimt darbų. 
Antrasis „jūs“ — tai tas, koks jūs būsite ateityje. Ne, tikrai ne „po- 
nas tobulybė“, kuriuo kažkokiu stebuklingu būdu tapsite, perskaitę 
paskutinį šios knygos puslapį. Antrasis „jūs“ — tai žmogus, kurį jūs 
įsivaizduojate svarstydami, ar sutvarkyti spintą šiandien, ar palikti 
šį rūpestį būsimajam „aš“. Antrasis „jūs“ yra asmuo, kuris mankšti- 
nasi daug entuziastingiau negu jūs dabar. Būsimasis „aš yra asmuo, 
kuris greitojo maisto užkandinėje užsisako patį sveikiausią patieka- 
lą, nors jūsų dabartinis „aš“ pasidžiaugtų cholesteroliu kraujagysles 
užkemšančiu mėsainiu, kurį užsisakant reikia pasirašyti teisinį pre- 
tenzijų atsisakymo dokumentą.“* 

Būsimasis „aš“ visuomet turi daugiau laiko, daugiau energijos 
ir valios už jūsų dabartinį „aš“. Ar bent jau taip save įsivaizduoja- 
me galvodami apie ateitį. Būsimasis „aš nejaus nerimo, lengviau 
pakels skausmą nei dabartinis „aš“ ir nedvejodamas nueis atlikti 
kolonoskopijos tyrimo. Būsimasis „aš“ yra geriau organizuotas ir 
labiau motyvuotas negu dabartinis „aš“, todėl visiškai logiška visus 
sunkiausius darbus palikti jam. Viena keisčiausių, bet lengvai nu- 
spėjamų žmogaus proto daromų klaidų yra tokia: apie tai, kokie 


“* Šiuo metu, kai rašau knygą, toks dalykas iš tiesų egzistuoja. Friske, Teksaso valstijoje, „Ken- 
ny's Burger Joint“ restorane, prieš užsisakant „El Jefe Grand“ sumuštinį, sveriantį 2 kg ir turintį 
7000 kalorijų, prašoma pasirašyti pretenzijų atsisakymo teisinį dokumentą. 

būsime ateityje, mes mąstome kaip apie visai kitą žmogų. Mes jį 
idealizuojame ir tikime, kad jis susidoros su tuo, ko mes šiandien 
nesugebame padaryti. Kartais mes jį baudžiame savo dabartinio 
„aš“ priimtų sprendimų pasekmėmis. Kartais paprasčiausiai jo ne- 
suprantame ir nesuvokiame, kad jis galvos ir jausis lygiai taip pat, 
kaip dabar jaučiamės mes. Kad ir kaip būtų, į savo būsimąjį „aš“ 
mes apskritai retai kada žiūrime kaip į tikrąjį save. 

Prinstono universiteto psichologė Emily Pronin įrodė, kad ne- 
teisingai save įsivaizduodami ateityje mes elgiamės su savimi kaip 
su visai svetimu žmogumi. Per jos eksperimentą studentai turėjo 
apsispręsti dėl tam tikrų dalykų ir parodyti, kaip moka save kontro- 
liuoti. Vieni rinkosi tai, ką norėtų patys atlikti šiandien, o kiti - ką 
turėtų padaryti jų būsimasis „aš. Treti turėjo nuspręsti, ką turės 
padaryti kitas, po jo ateisiantis eksperimento dalyvis. Nors, atro- 
dytų, būtų natūralu, kad mūsų dabartinį „aš“ ir būsimąjį „aš“ sietų 
glaudus ryšys, paaiškėjo, kad mes stengiamės apsaugoti dabartinį 
„aš“ nuo bet kokio streso, o savo būsimajam „aš“ užkrauti visą naš- 
tą, kurią mielai suverstume svetimam žmogui. 

Per vieną eksperimentą studentai buvo prašomi išgerti šleikštulį 
keliantį gėrimą, pagamintą iš pomidorų ir sojų padažo. Studentai 
turėjo apsispręsti, kiek šio gėrimo jie galėtų išgerti dėl mokslo. Kuo 
daugiau jie išgers, tuo labiau padės mokslininkams: puikus „aš pa- 
darysiu“ galios išbandymas. Vieniems studentams buvo pasakyta, 
kad išgerti šį gėrimą reiks jau visai netrukus. Kitiems buvo pasa- 
kyta, kad šis eksperimentas vyks tik kitg semestrą. Jų dabartinis 
„aš“ buvo tarsi paleistas nuo kabliuko, nes juk žiaukčioti nuo šio 
šlykštaus kokteilio teks jų būsimajam „aš“. Trečios studentų grupės 
buvo paprašyta nuspręsti, kiek šio gėrimo turės išgerti po jų atėjęs 
eksperimento dalyvis. Ką jūs pats darytumėte? Kaip pasielgtų jūsų 
būsimasis „aš? Ko tikėtumėtės iš nepažįstamojo? 

Jeigu esate toks kaip dauguma žmonių, jūsų būsimasis „aš“ bus 
tikrai labiau pasišventęs mokslui (ir labiau mėgs sojų padažą) negu 


dabartinis „aš“. Savo būsimajam „aš“ ir kitam eksperimento daly- 
viui studentai skyrė išgerti to šlykštaus skysčio vos ne trigubai dau- 
giau (pusę puodelio), negu sutiko dabar išgerti patys (du valgomuo- 
sius šaukštus). Panašią tendenciją studentai pademonstravo ir pa- 
klausti, kiek laiko galėtų skirti labdaringai veiklai. Savo būsimajam 
„aš“ jie vidutiniškai skyrė po 85 minutes padėti jaunesniems stu- 
dentams. Kitiems jie buvo dar „dosnesni“ ir skyrė po 120 minučių 
korepetitoriaus darbo. Tačiau paprašyti tam tikslui skirti laiko jau 
per prasidėjusį semestrą, jie terado tik 27 laisvas minutes. Trečioje 
šio tyrimo dalyje studentams buvo leista pasirinkti tarp nedidelės 
piniginės premijos dabar ir didesnės vėliau. Rinkdamiesi ką nors 
dabartiniam „aš“, jie pasirinko tai, ką galėjo gauti iškart. Galvodami 
apie savo būsimąjį „aš“ — ir apie kitus studentus - jie rinkosi didesnį 
atlygį vėliau. Pasitikėti savo būsimuoju „aš“ galėtume, jei ateityje 
iš tikrųjų būtume kilnūs. Deja, paprastai, sulaukę tos ateities, savo 
idealiojo „aš“ ten neberandame, ir sprendimus turi priimti vėl tas 
pats senas dabartinis „aš“. Pritrūkę savitvardos ir draskomi vidinių 
prieštaravimų, mes naiviai tikimės, kad mūsų būsimojo „aš“ neka- 
muos rūpesčiai. Mes stumiame savo būsimąjį „aš“ vis tolyn į ateitį, 
kuris it kokia deus ex machina“ paskutinę minutę staiga atsirasiąs 
ir išgelbėsiąs mūsų dabartinį „aš“. Mes atidedame tai, ką privalome 
padaryti dabar, nes laukiame, kad ateis kas nors kitas ir viskas len- 
gvai išsispręs. 


“Tai graikų antikinėse tragedijose dažnai pasitaikanti veiksmo atomazga, kai staiga, lyg iš nie- 
kur (paprastai į sceną nuleidžiamas mechaniniu kranu) scenoje pasirodo kuris nors dievas ir 
lemtingai išsprendžia visas dramos veikėjų problemas. Atrodo, tarsi ir mes realiame gyvenime 
turime tokį patogų konfliktų sprendimo planą. 

PO MIKROSKOPU: 
AR JŪS LAUKIATE SAVO „BŪSIMOJO Aš“? 


Gal seniai norite ką nors pakeisti ar užbaigti svarbų darbą, bet 
vis tikitės, kad ateityje tam turėsite daugiau valios? Gal, pernelyg 
optimistiškai apie save galvodami, prisiimate per daug atsako- 
mybės ir paskui jaučiatės prislėgti neįgyvendinamų reikalavi- 
mų? Ar, ko nors nepadarę šiandien, guodžiate save, kad pada- 


rysite tai rytoj? 


Stomatologofobas nusprendžia nebelaukti 
stomatologofilo 


Pas dantų gydytoją keturiasdešimt penkerių metų Polas paskutinį 
kartą buvo beveik prieš dešimt metų. Jį vargino jautrios dantenos 
ir nuolatinis dantų skausmas. Žmona vis kartodavo, kad jam reikia 
nueiti pas stomatologą, o jis pažadėdavo būtinai nueisiąs, kai su- 
mažės krūvis darbe. Tikroji atsikalbinėjimo priežastis buvo ta, kad 
jis bijojo išgirsti apie tikrąją savo dantų būklę ir paskui laukiančių 
procedūrų. 

Mums kalbant apie savo būsimąjį „aš, Polas pagaliau suvokė, 
kad visą tą laiką įtikinėjo save, jog ateityje baimė praeis ir tada jis 
užsirašys pas dantų gydytoją. Geriau pagalvojęs, suprato, kad šitaip 
elgėsi beveik dešimt metų. Per tuos dešimt metų jo dantenų būklė 
tikrai pablogėjo. Belaukdamas savo bebaimio būsimojo „aš“, jis su- 
laukė būklės, kai iš tiesų buvo ko bijoti. 

Kai Polas pagaliau pripažino, kad joks bebaimis „aš“ neatsiras, 
nusprendė rasti būdą, kaip pas stomatologą nutempti iš baimės 

drebantį dabartinį „aš“. Vienas Polo bendradarbis jam rekomenda- 
vo stomatologą, kuris specializavosi gydyti bijančius pacientus ir 
net prieš paprastą apžiūrą suleisdavo jiems raminamųjų. Anksčiau 
Polas tikrai nebūtų nugalėjęs savo baimės nueiti pas dantų gydy- 


toją, bet dabar jis žinojo, kad tai vienintelis būdas dabartinį „aš 
priversti pasirūpinti savo būsimojo „aš“ sveikata. 


Kodėl atrodo, kad ateitis bus kitokia 


Kodėl apie būsimąjį „aš“ galvojame kaip apie visai kitą asmenį? Iš 
dalies todėl, kad sunkiai įsivaizduojame, kaip mąstysime ir kaip 
jausimės ateityje. Galvojant apie ateitį, būsimi mūsų poreikiai ir 
emocijos neatrodo tokios tikros ir tokios svarbios kaip dabartiniai 
troškimai. Mūsų dabartinio „aš“ sprendimus nulemiančias mintis 
ir emocijas pažadina tik staiga atsiradusios galimybės pojūtis. Stu- 
dentai, turintys apsispręsti, kiek pomidorų padažo ir sojų padažo 
marmalo ryšis išgerti kitą semestrą, dar nejaučia skrandyje kylančio 
šleikštulio. Spręsdami, kiek laiko kitą semestrą galės skirti geriems 
darbams, jie negalvoja apie savaitgalį vyksiančias svarbias rungty- 
nes arba apie kitą savaitę laukiantį egzaminą. Be fiziškai juntamo 
pasišlykštėjimo ir nerimo, mes neteisingai spėjame, kokie būsime 
ir ką norėsime veikti ateityje. 

Galvos smegenų kompiuterinės tomografijos tyrimai rodo, kad 
galvojant apie dabartinį „aš“ ir apie būsimąjį „aš veikia skirtingos 
smegenų sritys. Kai žmonės įsivaizduoja, kokį malonumą galėtų 
patirti ateityje, tos jų smegenų sritys, kurios tiesiogiai siejamos su 
mąstymu apie save, yra nepaprastai ramios. Tarsi mes galvotume 
apie visai kitą žmogų, besimėgaujantį saulėlydžio vaizdu ar gardžiu 
patiekalu. Tą patį pastebime ir tada, kai žmonės paprašomi pasa- 
kyti, kuriam, dabartiniam „aš“ ar būsimajam „aš“, labiau būdinga 
viena ar kita savybė. Galvojant apie tai, kokie būsime ateityje, veikia 
tie patys smegenų centrai kaip ir galvojant apie kito asmens savy- 

bes.** Tarsi mes iš šono stebėdami kitą žmogų Mėgintume atspėti 
jo būdo bruožus, užuot, pasikapstę giliau savyje, išsiaiškintume ti- 
krąsias savo savybes. Tyrimai atskleidė, kad kuo mažiau aktyvi yra 
už savęs suvokimą atsakinga smegenų sritis, tuo didesnė tikimybė, 
kad numosime ranka į savo būsimąjį „aš ir pasiduosime įgeidžiui 
patirti malonumą dabar. 


Kaip pasinaudoti optimistiniu 
savęs įsivaizdavimu ateityje ir geram tikslui 
surinkti daugiau pinigų 


Arizonos universiteto ekonomistei Annai Breman kilo mintis, 
ar pelno nesiekiančios organizacijos galėtų pasinaudoti tuo, kad 
žmonės yra linkę manyti, jog ateityje bus dosnesni, negu yra da- 
bar. Ar aukas renkančios organizacijos galėtų surinkti daugiau 
pinigų, jeigu paprašytų Žmonių įsipareigoti paremti juos ateityje, 
o ne skirti pinigų dabar? Bendradarbiaudama su švedų labdaros 
organizacija „Diakonia“, kuri remia atsinaujinančios energijos pro- 
jektų įgyvendinimą besivystančiose šalyse, ji nusprendė palyginti 
du skirtingus aukų rinkimo metodus. „Paaukokite daugiau dabar“ 
reiškė, kad nuolatinių aukotojų yra prašoma jau nuo artimiausio 
mokėjimo padidinti automatiškai kas mėnesį pervedamų pinigų 
sumą. „Paaukokite daugiau rytoj reiškė, kad donorų prašoma pa- 
didinti kasmėnesinę auką, tačiau ji įsigaliotų tik po dviejų mėnesių. 
Žmonės, gavę prašymą padidinti aukojamą sumą vėliau, padidino 
savo aukojamą sumą 32 proc. daugiau už tuos, kurių buvo papra- 
šyta paaukoti jau šiandien. Vertindami savo savikontrolės lygį, tu- 
rime labai atsakingai apmąstyti, ko mes galime tikėtis iš savęs ate!- 
tyje. Tačiau norėdami, kad kiti žmonės paaukotų daugiau pinigų, 


** Per šį tyrimą mokslininkai paprašė dalyvių apie kitą asmenį galvoti kaip apie Nathalie Port 
man ar Mattą Damoną, nes prieš tai atliktas tyrimas parodė, kad šios dvi garsenybės yra laiko: 
mos garsiausiais ir mažiausiai prieštaringais planetos gyventojais. 

skirtų laiko ir įdėtų daugiau pastangų, galime drąsiai pasinaudoti 
tokia savęs vertinimo tendencija ir paprašyti jų ką nors padaryti 
tolimoje ateityje. 


Kai būsimasis „aš“ yra visai svetimas žmogus 


Mes visi labiau rūpinamės savo, o ne svetimų žmonių gerove. To- 
kia jau ta Žmogiškoji prigimtis. Todėl visai logiška, kad savo da- 
bartinius norus mes iškeliame aukščiau už savo ateities gerovę. 
Kam investuoti į nepažįstamo Žmogaus ateitį, ypač jei tai kelia 
rūpesčių dabar? 

Niujorko universiteto psichologas Halas Ersneris-Hershfieldas 
tiki, kad negalvojimas apie ateitį yra viena didžiausių mūsų sens- 
tančios visuomenės bėdų. Žmonės gyvena ilgiau, tačiau į pensiją 
išeina būdami tokio paties amžiaus, o dauguma jų nėra finansiš- 
kai pasiruošę tiems keliems papildomiems gyvenimo metams. Ap- 
skaičiuota, kad net du trečdaliai vaikų bumo kartos nėra sutaupę 
pakankamai pinigų, kad išėję į pensiją galėtų išlaikyti tą patį pra- 
gyvenimo lygį. Tiesą sakant, 2010 m. atlikus tyrimą, paaiškėjo, 
kad 34 proc. amerikiečių pensijai neturi sukaupę nė skatiko, iš jų 
53 proc. jaunesnių negu trisdešimt trejų metų amžiaus ir 22 proc. 
vyresnių nei šešiasdešimt penkerių. Ersneris-Hershfieldas (pats dar 
jaunas vaikinas ir tuo metu ne ką tesutaupęs) galvojo: ar žmonės 
netaupo ateičiai dėl to, kad jaučiasi taip, tarsi atidėtų tuos pinigus 
kokiam nors nepažįstamajam? 

Kad tai išsiaiškintų, jis sugalvojo, kaip apskaičiuoti būsimojo 
„aš perimamumą —- kokiu laipsniu, įsivaizduodami save ateityje, 
Jūs mąstote iš esmės apie tą patį žmogų, koks esate dabar. Ne visi 
ateityje save įsivaizduoja kaip visai nepažįstamą žmogų; kai kurie 
iš mūsų jaučiasi pakankamai artimi ir glaudžiai susiję su tuo, kokie 
Jie bus ateityje. Iliustracijoje pavaizduota, kaip skirtingai žmonės 
gali būti susiję su ateityje įsivaizduojamu savimi. (Pasižiūrėkite į 

paveikslėlį, išsirinkite, kuris variantas jums tinka labiausiai, ir su- 


grįžkite čia.) Ersneris-Hershfieldas nustatė, kad žmonės su aukštu 


būsimojo „aš perimamumo laipsniu — t. y. tie, kurių skrituliukai 


daugiausia uždengia vienas kitą — susitaupo daugiau pinigų, ma- 


žiau įsiskolina mokėdami kreditine kortele ir taip susikuria finansi- 


niu požiūriu stabilesnę ateitį, kuria vėliau gali mėgautis. 

Laikui bėgant visi keičiamės. 
Kuri iš šių apskritimų porų geriausiai atspindi tai, kaip jūs 
įsivaizduojate save dabar ir po dvidešimties metų? 


vtt . 


* Dabartinis 


„aš 


Jeigu, atitolę nuo savo būsimojo „aš“, priimate trumparegiškus 


finansinius sprendimus, gal, geriau pažinę save tokį, koks būsite 


ateityje, galėtumėte daugiau sutaupyti? Ershneris-Hershfieldas nu- 


sprendė išmėginti tokią galimybę, koledžo studentams parodyda- 


mas, kokie jie bus senatvėje. Pasitelkęs kompiuterinės animacijos 


profesionalus ir specialią atvaizdo sendinimo programą, jis kiekvie- 


nam studentui sukūrė trimatį jo įsikūnijimą, kad pamatytų, kaip 


atrodys sulaukęs pensinio amžiaus.“ Ersneris-Hersfieldas norėjo 


padėti jauniems eksperimento dalyviams suvokti, kad pasendintą 


mato save, o ne kokį padarą iš siaubo filmo arba kokį nors giminaitį 


(dažniausiai pasitaikanti studentų reakcija buvo: „Atrodo visai kaip 


dėdė Džo (arba teta Sali)!“). Kad geriau pažintų save tokius, kokie 


* Juokingiausia tai, kad pasendintą savo paties atvaizdą, prieš pasipiršdamas, jis parodė savo 


būsimai žmonai. Be to, jis mane patikino, kad dabar būsimai pensijai atideda daugiau. 

taps ateityje, studentams buvo sudarytos virtualios realybės sąlygos 
ir jie galėjo pabendrauti su savo pasendintu įsikūnijimu. Eksperi- 
mento dalyviai būdavo pasodinami priešais veidrodį, bet jame save 
matydavo tokį, koks bus ateityje. Jeigu studentas pakreipdavo galvą, 
jo atvaizdas taip pat pakreipdavo galvą. Jeigu pasisukdavo šonu, jo 
atvaizdas taip pat pasisukdavo. Kol dalyviai veidrodyje apžiūrinėjo 
savo atvaizdus, eksperimento organizatoriai užduodavo jiems pa- 
prastus klausimus, tokius kaip „Kuo tu vardu?“, „Iš kur tu?“ ir „Ko 
tu tikiesi iš gyvenimo?" Dalyviams atsakinėjant į klausimus, atrody- 
davo, tarsi kalba jų atvaizdas. 

Pabendravę su savo būsimuoju „aš“, eksperimento dalyviai pali- 
ko virtualios realybės laboratoriją ir ėmėsi hipotetinio biudžeto su- 
darymo užduoties. Visi gavo po tūkstantį dolerių ir turėjo juos pa- 
skirstyti dabartinėms išlaidoms (smagiai juos praūžti arba pasidėti 
į einamąją sąskaitą) ir pensiniam fondui. Tie studentai, kurie turėjo 
galimybę pabendrauti su savo ateities įsikūnijimu, į pensijos sąskai- 
tą pervedė dvigubai daugiau už tuos, kurie sėdėjo prieš paprastą 
studentai mieliau investavo į jo, o kartu ir į savo ateitį. 

Nors ši technologija dar nėra visiems plačiai prieinama, gali- 
me įsivaizduoti, kas bus, kai visų įstaigų personalo skyriuose, prieš 
pasirašant darbo sutartį ir pasirenkant pensijos kaupimo planą, 
naujiems darbuotojams teks pabendrauti su savo būsimuoju įsi- 
kūnijimu. O tuo tarpu yra kitų būdų pažinti save tokį, koks bū- 
site ateityje (žr. „Valios ugdymo eksperimentas: Susipažinkite su 
būsimuoju „aš“). Sustiprinę būsimojo „aš“ perimamumą, galite ne 
tik padidinti santaupas — tai jums gali padėti įveikti bet kurį va- 
lios ugdymo iššūkį. Kuo žmogus jaučiasi artimesnis tam, koks jis 
bus ateityje, tuo geresne savo pačių versija jis tampa dabar. Pavyz- 
džiui, Ersneris-Hershfieldas pastebėjo, kad juo aukštesnis būsimojo 
„aš“ perimamumo lygis, tuo didesnė tikimybė, kad tas studentas 
dar kartą ateis dalyvauti jo tyrime, o jeigu būsimojo „aš“ perima- 

mumo lygis žemas, labiau tikėtina, kad į tyrimą jis numos ranka 
ir atidės vėlesniam laikui. Atsitiktinai pastebėjęs tokią tendenciją, 
jis pradėjo tyrinėti, kokią įtaką būsimojo „aš“ perimamumas daro 
priimant moralinius sprendimus. Jo naujausi darbai atskleidė, kad 
žemą būsimojo „aš“ perimamumo lygį turintys studentai ir pagal 
imituotą verslo modelio scenarijų elgėsi mažiau etiškai. Jie yra la- 
biau linkę pasisavinti biure rastus pinigus, nesigraužia nutekindami 
informaciją ir nedvejodami gali sužlugdyti kito žmogaus karjerą. Jie 
dažniau sukčiauja žaisdami žaidimą, kuriame už gudrybes skiriami 
piniginiai prizai. Atrodo, kad atitrūkimas nuo savo būsimojo „aš“ 
suteikia mums teisę ignoruoti savo poelgių pasekmes. Tuo tarpu 
glaudus ryšys tarp esamojo „aš ir būsimojo „aš“, priešingai, apsau- 
go mus nuo pačių trumparegiškiausių sprendimų. 

VALIOS UGDYMO EKSPERIMENTAS: 
SUSIPAŽINKITE SU BŪSIMUOJU „Aš“ 


Galite padėti sau priimti išmintingesnius sprendimus, prieš tai 
mintimis nukeliavę į ateitį (sportinio automobilio „DeLorean“ 
tikrai neprireiks?*). Žemiau rasite tris pasiūlymus, kaip ateitį pa- 
versti tikroviškesne ir geriau pažinti save tokį, koks kada nors 


būsite. 


1. Susikurkite ateities prisiminimus. Vokiečių neurologai iš 
Hamburgo-Ependorfo universiteto medicinos centro įrodė, kad 


ateities įsivaizdavimas žmonėms padeda atidėti pasitenkinimo 


** Man skaudu, bet manau, kad turėčiau paaiškinti šią užuominą. Jeigu kuris nors skaitytojas 
nesuprato, ką turėjau omeny, turėtų pasižiūrėti klasika tapusį 1985 metų kino filmą „Atgal I 
ateitį — jūsų būsimasis „aš“ jums už tai tikrai padėkos. 

malonumą. Jums netgi nereikia įsivaizduoti atlygio, kurį gautu- 
mėte už tai, kad dabar atsisakysite malonumo, — paprasčiausiai 
galvokite, kad ateityje jums pasiseks. Pavyzdžiui, jeigu dabar ne- 
galite apsispręsti, pradėti svarbų projektą ar atidėti jį kitai die- 
nai, įsivaizduokite, kaip kitą savaitę eisite į parduotuvę apsipirkti 
arba dalyvausite iš anksto numatytame susitikime. Kai prieš akis 
iškils aiškus ateities vaizdas, smegenys iškart ir daug konkrečiau 
pradės galvoti apie jūsų dabartinio pasirinkimo pasekmes. Kuo 
tikroviškiau ir gyviau įsivaizduosite ateitį, tuo didesnė tikimybė, 
kad priimsite tokį sprendimą, dėl kurio ateityje nesigailėsite. 


X“ 


2. Nusiųskite žinutę savo būsimajam „aš“. „FutureMe.org“ 
svetainės įkūrėjai siūlo būdą pasiųsti sau elektroninį laišką, kurį 
gautumėte kada nors ateityje. Nuo 2003 m. jie saugo Žmonių 
sau parašytus laiškus ir išsiunčia juos atgal autoriaus iš anksto 
pasirinktą dieną. Kodėl nepasinaudojus proga pagalvoti apie tai, 
ką jūs veiksite ateityje, kaip jausitės ir ką galvosite apie dabar 
jūsų priimtus sprendimus? Papasakokite savo būsimajam „aš“, 
ko ketinate imtis dabar, kad pasiektumėte savo ilgalaikių tiks- 
lų. Ko linkite savo būsimajam „aš? Koks, jūsų manymu, tapsite 
ateityje? Galite įsivaizduoti ir tai, ką jūsų būsimasis „aš pasaky- 
tų jums dabar. Ar jis jums padėkotų už tai, ką padarėte šiandien? 
Psichologas Halas Ersneris-Hershfieldas teigia, kad net trumpai 
pasvarstę, ką parašytumėte tokiame laiške, jūs pasijusite arti- 


mesnis savo būsimajam „aš“. 


3. Įsivaizduokite save ateityje. Tyrimai rodo, kad įsivaizduo- 
dami būsimąjį „aš“ sustiprinate savo valią dabar. Per vieną eks- 
perimentą mėgėjų padrybsoti ant sofutės buvo paprašyta įsi- 
vaizduoti, kokia jų laukia ateitis: džiugi, nes jis reguliariai spor- 


tavo ir dabar džiaugiasi puikia sveikata ir trykštančia energija, ar 

bauginanti, nes buvo neaktyvus ir dabar turi daugybę sveikatos 


et iigasvės in KU, ĖS lia ra DA E 


problemų. Abiejų scenarijų įsivaizdavimas privertė juos pašokti 
nuo sofos. Ir dviem mėnesiais ilgiau reguliariai lankytis sporto 
klube, palyginti su kontrolinės grupės eksperimento dalyviais, 
kurie nebuvo prašomi įsivaizduoti savo ateities. Kad lengviau 
įveiktumėte savo pasirinktą valios ugdymo iššūkį, pasistenkite 
įsivaizduoti savo svajonių ateitį, kurioje jūs raškote sėkmingai 


pasiekto tikslo vaisius. O gal galėtumėte įsivaizduoti ateityje 


Lago EOS «e k BY B L T ak LPL ka Aa g iai i L ALI S O 


save kenčiantį dėl to, kad nesugebėjote pasikeisti? Leiskite sau 
pasvajoti ir įsivaizduokite viską kuo tikroviškiau, su smulkiau- 


siomis detalėmis — kaip jūs jausitės, kaip atrodysite, kaip di- 


A aaa das ao S 


džiuositės savimi ir būsite sau dėkingi ar, atvirkščiai, gailėsitės 


AA 


dėl praeityje priimtų sprendimų. 


L IIS LĘ 


LAIKAS PALAUKTI IR LAIKAS MĖGAUTIS 


Iki šiol mes tvirtinome, kad pasitenkinimą visuomet geriau atidėti. 
Bet ar tikrai taip? 

Rinkodaros tyrinėtojas iš Kolumbijos universiteto Ranas Ki- 
vetzas pastebėjo, kad kai kuriems žmonėms labai sunku pamiršti 
ateityje žadamą atlygį ir pasirinkti malonumą dabar. Jie nuolatos 
atideda malonumus dėl darbo arba ateityje įsivaizduojamos laimės, 
tačiau vėliau gailisi dėl savo sprendimų. Kivetzas tokią būseną va- 
dina hiperopija arba paprasčiau - toliaregyste. Dauguma žmonių, 
kaip jau išsiaiškinome, yra chroniški trumparegiai. Vos tik prieš 


»vo-- 


malonumą laukiančio atlygio vertės. Nuo hiperopijos kenčiantys 

nimo vertingumo. Tai lygiai taip pat blogai, kaip ir būti trumpare- 
giam, nes ilgalaikėje perspektyvoje atneša tik nusivylimą ir nepasi- 
tenkinimą. 

Tiems, kuriems sunku pasiduoti pagundai, lygiai taip pat reikia 
savitvardos, kaip ir daugumai mūsų, kurie kankinasi prieš pasaky- 
dami sau griežtą „ne“. Tokie žmonės visas šiame skyriuje aprašytas 
strategijas turėtų apversti aukštyn kojomis. Toliaregiai, skirtingai 
nuo daugumos trumparegių, turėtų iš anksto įsipareigoti pasimė- 
gauti malonumu. Pavyzdžiui, už naudojimąsi kreditine kortele už- 
dirbtus taškus galite pasirinkti ne grynuosius pinigus, o dovanų čekį. 
Šitaip apdovanosite save kokiu nors prabangos daiktu, o ne kaip ko- 
kia voverė pasidėsite juos juodai dienai. (Tiesa, dar reikės pasisteng- 
ti, kad čekis neužsigulėtų kokiame virtuvės stalčiuje, kol pasibaigs jo 
galiojimo laikas, nes taip ir nerasite tinkamo laiko paišlaidauti.) Kaip 
ir tiems, kurie nori išvengti piktnaudžiavimo malonumais, požiūrio 
pakeitimas gali padėti priimti geresnį sprendimą. Užuot sutelkę visą 
dėmesį į greito pasitenkinimo kainą, nuo hiperopijos kenčiantys 
žmonės turėtų į tai žiūrėti kaip į investiciją. Jie galėtų įsivaizduoti, 
kiek malonumo galėtų patirti per ilgą laiką, arba žiūrėti į tai kaip į 
neišvengiamą priemonę atstatyti jėgas darbui. (Rinkodaros specia- 
listai puikiai suvokia tokį poreikį ir mielai juo pasinaudoja praban- 
gos prekes reklamuodami taip, kad sumažintų vartotojams kylantį 
kaltės jausmą.) Galvodami apie tai, kaip jūsų šiandienis sprendimas 
atsilieps jūsų laimei ateityje, turėtumėte įsivaizduoti, kaip gailėtu- 
mėtės, jeigu šiandien nebūtumėte patyrę šio malonumo. 

Prisipažįstu, kad kartais pati elgiuosi kaip toliaregė. Kai noriu 
priminti sau, kad gyvenime reikia ir nedidelių malonumų, prisi- 
Menu šampano butelį, kurį vežiojausi su savimi penkerius metus. 
Ji man padovanojo mano buvusi viršininkė, kai gavau stipendiją 
moksliniam darbui rašyti. Ji įteikė butelį šampano drauge su svei- 
kinimo laiškeliu, todėl aš vis nesiryžau jo atkimšti. Aš jaudinausi 

dėl to, ar man pavyks sėkmingai apginti savo mokslinį darbą, nes, 
mano supratimu, tai, kad įstojau į aspirantūrą, buvo tik pirmasis 
žingsnelis. Sakiau sau, kad išgersiu jį atvykusi ir įsikūrusi Stanforde. 
Taip butelis, drauge su manimi, atkeliavo iš Bostono į šiaurinę Kali- 
forniją. Aš sėkmingai įsitvirtinau psichologijos katedroje, tačiau vis 
tiek nemaniau, kad jau laikas gerti šampaną. Kol kas dar nepadariau 
nieko, ką reikėtų atšvęsti. Gal, kai sėkmingai užbaigsiu pirmuosius 
mokslo metus arba išspausdins mano pirmąjį straipsnį. 

Tas šampano butelis su manimi persikraustė dar keturis kar- 
tus. Kaskart jį supakuodama sakydavau sau: „Būsiu nusipelniusi jį 
atkimšti, kai sėkmingai peršoksiu dar vieną kliūtį“ Tik sėkmingai 
apsigynusi disertaciją ir gavusi diplomą, aš ryžausi iššauti šampa- 
no kamštį. Tačiau per tiek laiko jis jau buvo išsivadėjęs ir jo buvo 
neįmanoma gerti. Pildama šampaną į kriauklę, prisiekiau sau, kad 
daugiau nebeleisiu pražūti nė vienam buteliui ir nepamiršiu atšvęs- 
ti nė vienos pasiektos pergalės. 


R 


PO MIKROSKOPU: 
AR TOLIAREGYSTĖ JUMS TIKRAI NAUDINGA? 


ių La OT SANTA ACS TSRNN ISAESA STITASAETAEESBTS IT 


Ar jums sunku atitrūkti nuo darbo, nes visuomet yra dar krū- 
va nebaigtų reikalų? Ar jus apima nerimas ir graužatis, jei lei- 
džiate laiką arba savo pinigus tam, kas nėra tikrai būtina? Ar 
bent kartais, pažvelgę į praeitį ir prisiminę, kaip praleidote laiką 
ar išleidote pinigus, nesigailite, kad tuo metu atsisakėte laimės 


ir atidėjote ją ateičiai? Jeigu taip, dar kartą perskaitykite šiame 


: skyriuje aprašytus valios ugdymo eksperimentus ir, apvertę juos 
| aukštyn kojomis, pritaikykite tokią strategiją, kad suteiktumėte 
Ė 
į 


sau malonumą. (Pasistenkite ilgai neatidėlioti, gerai?) 

Pabaigos žodis 


Kai galvojame apie ateitį, mūsų vaizduotė dažnai mus apvilia. To- 
limoje ateityje žadamas atlygis atrodo ne toks patrauklus, todėl 
pasirenkame malonumą pasitenkinti dabar pat. Mes nenumato- 
me, kaip būsime gundomi ar mūsų dėmesys bus atitraukiamas, 
todėl neapsisaugome ir pamirštame savo tikslus. Kad priimtume 
išmintingesnius sprendimus, turime geriau pažinti ir suprasti save 
tokius, kokie tapsime ateityje. Privalome nepamiršti, kad ateityje 
patys kentėsime dėl savo dabartinio elgesio pasekmių arba būsime 
sau dėkingi už dabar įdėtas pastangas. 


SKYRIAUS SANTRAUKA 


Pagrindinė mintis Mūsų negebėjimas aiškiai numatyti ateities 
veda prie įgeidžių tenkinimo ir darbų vilkinimo. 


Po mikroskopu 


A Arsmarkiai nuvertinate ateityje žadamą atlygį? Galvodami 
apie savo pasirinktą valios ugdymo iššūkį paklauskite savęs, 
kokius ateities atlygius iškeičiate mainais už galimybę pasi- 
duoti pagundai arba atidėti nemalonų darbą. 


v 


A Ar laukiate savo būsimojo „aš 
kokia nors svarbi užduotis, kurią jūs vis atidėliojate, laukda- 
mi, kad pasirodys daugiau valios turintis jūsų būsimasis „aš? 


“? Ar yra poreikis keistis arba 


A Ar toliaregystė jums naudinga? Ar pasimėgauti dabar jums 
sunkiau negu atsispirti pagundai? 

Valios ugdymo eksperimentai 


A Palaukite dešimt minučių. Įsipareigokite griežtai laikytis de- 
šimties minučių laukimo taisyklės prieš pasiduodami bet ko- 
kiai pagundai. Tuo metu prisiminkite, koks atlygis jūsų laukia 
ateityje, jeigu dabar atsispirsite savo impulsyviam įgeidžiui. 


A Sumažinkite nukainojimo lygį. Prieš susigundydami pasielgti 
taip, kad pakenktumėte savo ilgalaikiams interesams, per- 
formuluokite pasirinkimo galimybes, tarsi atsisakytumėte 
didžiausio įmanomo atlygio už tai, kad dabar neatsispirsite 
pagundai. 


A Iš anksto prisiimkite įsipareigojimus už savo būsimąjį „aš“ 
Sukurkite tokias sąlygas, kad būtų kuo sunkiau apsigalvoti dėl 
to, kam teikiate pirmenybę, arba motyvuokite savo „būsimąjį 
aš“ kokiu nors atlygiu ar laukiančiu malonumu. 


H AS KEENION AERECO EC SAS, M I L TT AE 


A Susipažinkite su savo būsimuoju „aš“ Susikurkite ateities 
prisiminimus, parašykite laišką savo būsimajam „aš“ arba pa- 
prasčiausiai įsivaizduokite save ateityje. 


UŽSIKRĖTĘS! KODĖL VALIA 
UŽKREČIAMA 


Ką tik mokyklą baigęs aštuoniolikmetis Džonas išlipo iš autobu- 
so prie JAV Karinių oro pajėgų akademijos El Paso apygardoje, 
Kolorade. Jis atvyko nešinas kuprine, kurioje tilpo tie keli daiktai, 
kuriuos kadetams leidžiama pasilikti: nedidelis laikrodis, žieminė 
striukė, pašto ženklai, laiškinis popierius ir grafinis kalkuliatorius. 
Su savimi atsivežė dar kai ką, ko negalėjo supakuoti kuprinėje ir ko 
plika akimi nematė kiti dvidešimt drauge su Džonu čia atvykę jau- 
nieji kadetai. Visus ateinančius metus šiems kadetams teks gyventi 
drauge, kartu valgyti, kartu mokytis. O tai, ką atsivežė Džonas, pa- 
mažu išplis tarp kitų jo eskadrono draugų, kels grėsmę jų sveikatai 
ir karjeros Ginkluotose oro pajėgose galimybėms. 

Kokią Dievo rykštę atsivežė Džonas? Tai nebuvo raupai, tuber- 
kuliozė ar kuri nors lytiniu keliu plintanti liga. Nors sunku tuo pa- 
tikėti, prastas fizinis pasirengimas taip pat gali būti užkrečiamas. 
2010 m. Nacionalinio ekonominių tyrimų biuro pateiktoje ataskai- 
toje teigiama, kad JAV Karinių oro pajėgų akademijoje, tarsi nuo 
kokios nors infekcinės ligos, prastėja karių fizinis pasirengimas. 
Per ketverius metus į šį tyrimą buvo įtraukti 3487 kadetai. Jų mo- 
kyklinio fizinio pasirengimo egzamino rezultatai buvo lyginami su 
akademijoje reguliariai vykdomų fizinės būklės patikrinimų duo- 
Menimis. Per tam tikrą laiką prasčiausios fizinės formos kadetas 
Nnusmukdydavo ir viso savo eskadrono fizinio pasirengimo lygį. 

Tiesą sakant, tai, kokios fizinės būklės ateityje bus vienas ar kitas į 
akademiją atvykęs jaunuolis, būdavo galima tiksliau nuspėti ne pa- 
gal jo mokyklinio egzamino rezultatus, o pagal fiziškai silpniausio 
eskadrono kadeto fizinį pajėgumą. 

Šis tyrimas tik dar kartą patvirtino, kad elgesys, kuris, mūsų 
manymu, priklauso tik nuo mūsų pačių, didžia dalimi priklauso ir 
nuo visuomenės kontrolės. Mums patinka galvoti, kad priimdami 
sprendimus mes nepasiduodame kitų žmonių įtakai, didžiuojamės 
savo nepriklausomybe ir gebėjimu laisvai apsispręsti. Tačiau įvai- 
rūs psichologijos, rinkodaros ir medicinos srityse atliekami tyrimai 
atskleidžia, kad mūsų asmeninius sprendimus labai stipriai veikia 
tai, ką apie mus galvoja ir ko, mūsų supratimu, iš mūsų nori kiti 
žmonės. Netrukus įsitikinsite, kad dėl tokios visuomeninės įtakos 
mes dažnai pakliūvame į bėdą. Kita vertus, ji gali mums padėti ug- 
dyti valią siekiant savo tikslų. Valios silpnumu galima užsikrėsti, bet 
lygiai taip pat galima užsikrėsti ir savitvarda. 


EPIDEMIJOS PLITIMAS 


Ligų kontrolės ir prevencijos centrai pagarsėjo tuo, kad laiku pa- 
stebėjo ir užkirto kelią tokių ligų protrūkiams kaip H1N1 gripo 
virusas ir ankstyvoji AIDS epidemija. Drauge centrai stebi ir il- 
galaikius tautos sveikatos pokyčius, pavyzdžiui, skaičiuoja, kokią 
gyventojų dalį kiekvienoje valstijos apygardoje sudaro nutukę 
žmonės. 1990 m. nė vienoje valstijoje nutukusių žmonių skaičius 
neviršijo 15 proc. Bet 1999 m. aštuoniolikoje valstijų tokių žmonių 
buvo nuo 20 iki 24 proc. 2009 m. buvo likusi vienintelė Kolorado 
valstija ir Kolumbijos apygarda, kur nutukusių Žmonių skaičius 
buvo mažesnis nei 20 proc., o net trisdešimt trijose valstijose — 
viršijo 25 proc. ribą. 

Du mokslininkai — Nicholas Christakis iš Harvardo medicinos 
mokyklos ir Jamesas Fowleris iš San Diego Kalifornijos universite- 
to — buvo sukrėsti, kaip tokią tendenciją pavadino sveikatos prie- 
žiūros pareigūnai ir žurnalistai: nutukimo epidemija. Jie nusprendė 
išsiaiškinti, ar nutukimas gali būti perduodamas žmogaus kitam 
žmogui, panašiai kaip plinta gripas ar panašios ligos. Jie gavo lei- 
dimą naudotis „Framingamo širdies ligų tyrimu“, per kurį buvo su- 
rinkti trisdešimt dvejų metų duomenys apie 12 000 Framingamo, 
Masačusetso valstijoje, gyventojų sveikatos būklę. Viskas prasidėjo 
1948 m. nuo 5200 tyrimo dalyvių, o vėliau prisidėjo 1971 ir 2002 
metų kartos gyventojai. Šios bendruomenės nariai ilgus dešimtme- 
čius atsakinėjo į gana intymius klausimus, tokius kaip svorio kiti- 
mas ir socialiniai ryšiai su kitais šio tyrimo dalyviais. 
takis ir Fowleris pamatė, kad tai iš tiesų atrodo kaip epidemija. 
Nutukimas buvo užkrečiamas, perduodamas šeimos nariams ir 
draugo draugui. Nutukus draugui, tikimybė, kad ateityje nutuksi ir 
pats, išaugdavo 171 proc. Nutukusios moters seseriai tokia rizika 
padidėdavo 67 proc., o nutukusio vyro broliui - 45 proc. 

Tačiau Framingamo bendruomenėje plito ne tik nutukimas. 
Vienam žmogui pradėjus daugiau gerti, visoje bendruomenėje bū- 
davo fiksuojamas didesnis alkoholio suvartojimas ir sunkesnės pa- 
girios. Tačiau jie rado įrodymų, kad užkrečiama gali būti ir savikon- 
trolė. Vienam žmogui metus rūkyti, padidėdavo tikimybė, kad šio 
žalingo įpročio atsikratys ir jo draugai bei šeimos nariai. Christakis 
su Fowleriu pastebėjo, kad panašiai „užsikrečia“ ir kitų bendruome- 
nių nariai. Be to, užsikrėsti galima daug kuo: polinkiu vartoti nar- 
kotikus, neišsimiegojimu ar net depresija. Kad ir kokia bauginanti, 
Išvada viena: ir blogi įpročiai, ir geri pokyčiai gali būti perduodami 
žmogaus žmogui kaip kokios bakterijos ar mikrobai, ir niekas nuo 
to nėra apsaugotas. 

Kalbėdami apie savikontrolę mes jau išsiaiškinome, kad žmogaus 
protas nėra vienalytis, kad jame tarpusavyje dėl kontrolės kon- 
kuruoja daugybė vidinių „aš“. Viena asmenybės pusė trokšta kuo 
greičiau pajusti pasitenkinimą, kita — stengiasi nepamiršti svar- 
biausių tikslų. Yra „dabartinis aš“, kuris iš pirmo žvilgsnio turi ne- 
daug bendrų bruožų su jūsų „būsimuoju aš“. Tarsi šios draugijos 
būtų negana, pasirodo, jūsų galvoje gyvena dar keletas asmenybių. 

PO MIKROSKOPU: JŪSŲ SOCIALINĖ APLINKA 


Ne kiekviena su valios trūkumu susijusi problema yra socialinės 

„infekcijos“ padarinys, tačiau daugeliu atveju visuomenė turėjo 

tam įtakos. Turėdamas omenyje savo pasirinktą valios ugdymo 

iššūkį, apsvarstykite: 

A Ar kitijūsų aplinkos žmonės susiduria su ta pačia problema, 
kylančia dėl valios stygiaus? 

A Pažvelgę į praeitį, pasakykite, ar neperėmėte šio įpročio iš 
savo draugo ar šeimos nario? 


A Ar bendraujant su kai kuriais žmonėmis yra didesnė tikimy- 


bė, kad pasiduosite pagundai? 


A Ar kiti jūsų aplinkos žmonės nebandė pastaruoju metu atsi- 


kratyti šio žalingo įpročio? 


SOCIALINIS „AŠ“ 

Aš nekalbu apie tokį sveikatos sutrikimą kaip asmenybės susidve- 
jinimas, aš turiu omeny jūsų tėvus, sutuoktinį, vaikus, draugus, 
jūsų viršininką ir bet kurį kitą žmogų, su kuriuo susiduriate kas- 
dieniame gyvenime. 

Žmonės yra sutverti taip, kad bendrautų tarpusavyje, todėl mūsų 
smegenys prie to prisitaikė ir naudoja keletą gudrybių, užtikrinan- 
čių, kad mes tikrai vieni kitus suprastume. Mes turime specializuo- 
tas smegenų ląsteles, vadinamuosius veidrodinius neuronus, kurių 
paskirtis - stebėti kitų žmonių veiksmus. Šie veidrodiniai neuronai, 
išsibarstę po visas mūsų smegenis, padeda mums suprasti, ką jaučia 
ar patiria kiti žmonės. 

Pavyzdžiui, įsivaizduokite, kad drauge su manimi esate virtuvėje 
ir matote, kaip aš dešine ranka siekiu peilio. Jūsų smegenys auto- 
matiškai bando iškoduoti šį judesį. Į judesį reaguojantys veidrodi- 
niai neuronai aktyvuoja tam tikrą smegenų sritį ir sukelia pojūtį, 
tarsi jis tiestumėte ranką. Tokiu būdu jūsų smegenys padeda jums 
įsivaizduoti, ką aš darau. Veidrodiniai neuronai atkuria mano ju- 
desį taip, kaip gudrus detektyvas atkuria nusikaltimą, norėdamas 
perprasti, kas ir kodėl čia įvyko. Tai leidžia jums nuspėti, kodėl aš 
siekiu peilio ir kas gali įvykti paskui. Ar aš ketinu jus užpulti? O gal 
mano auka - ant stalo gulintis morkų pyragas? 

Tarkim, imdama peilį aš netyčia įsipjaunu nykštį. Ak! Jums tai 
pamačius, sureaguos už skausmo jutimą atsakingoje smegenų da- 
lyje esantys veidrodiniai neuronai. Jūs krūptelėsite ir iš karto supra- 
site, ką aš jaučiu. Smegenys taip gerai atpažįsta skausmą, kad jūsų 
stuburo smegenų nervų ląstelės netgi bandys užblokuoti iš jūsų 
paties dešinės rankos ateinančius skausmo signalus — tarsi jūs pats 
būtumėte įsipjovęs pirštą. Tai empatijos instinktas, kuris mums pa- 
deda suprasti, ką jaučia kitas žmogus, ir teisingai reaguoti. 

Susitvarsčiusi pirštą, aš įsidedu sau gabalėlį pyrago: veidrodiniai 
neuronai aktyvuoja jūsų smegenyse esančią atlygio sistemą. Net 
jeigu jūs nemėgstate morkų pyrago, bet žinote, kad tai mano mėgs- 


tamiausias skanėstas (šventa tiesa), jūsų smegenys taip pat numatys 
laukiantį malonumą. Mūsų veidrodiniams neuronams atpažinus 
žadamo malonumo laukimą kitų žmonių galvose, mes panorėsime 
pamaloninti save tuo pačiu. 


Valios trūkumo pamėgdžiojimas 


Šis paprastas pavyzdys atskleidžia tris skirtingus būdus, kaip mūsų 
socialios smegenys gali atkartoti dėl valios trūkumo patiriamą ne- 
sėkmę. Iš pradžių jos nevalingai tai pamėgdžioja. Veidrodiniai neu- 
ronai, atpažinę kito žmogaus judesį, imituoja jį jūsų kūne. Maty- 
dami, kaip tiesiu ranką peiliui paimti, galite pats nevalingai ištiesti 
ranką, tarsi norėdami man padėti. Gyvenime yra daugybė situacijų, 
kai mes, patys to nė nepastebėdami, pamėgdžiojame kitų Žmonių 
judesius ir veiksmus. Jeigu atkreiptumėte dėmesį į kūno kalbą, 
pastebėtumėte, kad dažnai per pokalbį abu pašnekovai atsisėda 
ta pačia poza. Vienas žmogus suneria rankas, o po akimirkos jau 
ir kitas pašnekovas sukryžiuoja rankas ant krūtinės. Jeigu vienas 
atsilošia, netrukus atsilošia ir kitas. Pasirodo, toks nesąmoningas 
kito žmogaus pamėgdžiojimas padeda žmonėms geriau vienas kitą 
suprasti, pajusti bendrumą ir ryšį. (Pardavėjai, vadovai ir politikai 
yra mokomi sąmoningai pamėgdžioti kito žmogaus laikyseną, nes 
tokiu būdu yra lengviau paveikti pamėgdžiojamą žmogų ir daryti 
jam įtaką.) 

Mūsų instinktas pamėgdžioti kito žmogaus veiksmus reiškia, 
kad matydami, kaip kitas žmogus siekia užkandžio, gėrimo ar kre- 
ditinės kortelės, galite nesąmoningai atkartoti jo elgesį — ir netekti 
valios. Pavyzdžiui, per neseniai atliktą tyrimą mokslininkai stebėjo, 
kas vyksta rūkančio Žmogaus smegenyse tuo metu, kai jam žiūrint 
filmą veikėjas užsirūko. Suaktyvėja tos smegenų sritys, kurios yra 
atsakingos už rankų judesius, tarsi rūkančiojo smegenys ruoštųs! 
išsitraukti cigaretę ir ją prisidegti. Vien pamačius ekrane ką nors 

rūkant, kyla nesąmoningas noras užsirūkyti, o rūkančiojo smege- 
nys priverstos slopinti šį impulsą. 

Antrasis būdas, kaip mūsų smegenys gali mus suklaidinti — už- 
sikrėsti svetima emocija. Jau žinome, kad mūsų veidrodiniai neuro- 
nai reaguoja į kitų žmonių jaučiamą skausmą, bet jie gali reaguoti ir 
į kitus jausmus. Štai dėl ko bloga bendradarbio nuotaika gali persi- 
duoti mums ir priversti mus galvoti, kad mums reikia paguodžian- 
čio stikliuko! Dėl tos pačios priežasties televizijos komedijose girdi- 
me žiūrovų juoką, nes jų kūrėjai tikisi, kad, išgirdę kitus kvatojant, 
ir jūs pradėsite juoktis. Svetimų emocijų perėmimas gali padėti pa- 
aiškinti ir tai, kodėl žmogaus artimą aplinką tyrinėję Christakis ir 
Fowleris tvirtina, jog laimės ir vienišumo jausmas plinta tarp drau- 
gų ir šeimos narių. Kaip tai gali pakenkti mūsų valiai? Užsikrėtę 
bloga nuotaika, mes greičiausiai griebsimės mums įprasto būdo ją 
pataisyti, o tai gali reikšti, kad jau netrukus šluosime parduotuves 
arba šlamšime šokoladą. 

Galiausiai, pamačius, kaip kitas Žmogus patiria malonumą, 
mūsų smegenys gali užsikrėsti troškimu pasiduoti pagundai. Tačiau 
pamatę kitą žmogų darant tai, kam jums nuolat pritrūksta valios, 
galite pajusti norą prie jo prisijungti. Įsivaizduodami tai, ko nori 
kiti, galime perimti jų norus, o jų potraukis gali virsti mūsų pačių 
potraukiu. Tai viena iš priežasčių, kodėl valgydami su kompanija, 
suvalgome daugiau, negu tada, kai valgome vieni, kodėl lošėjai, pa- 
matę, kad kas nors išlošė didelę sumą, pakelia savo statomą sumą 
arba kodėl, apsipirkdami su draugais, išleidžiame daugiau. 


PO MIKROSKOPU: KĄ JŪS MĖGDŽIOJATE? 


Šią savaitę atidžiai stebėkite, ar nekartojate kurio nors kito žmo- 
gaus elgesio, ypač jeigu tas elgesys susijęs su jūsų pasirinktu va- 
lios ugdymo iššūkiu. Ar bendras potraukis nėra tie socialiniai 
klijai, kurie palaiko jūsų ryšius? Ar šoktumėte per bortą, jeigu 


taip pasielgtų visi aplinkiniai? 


Rūkorius dėl kompanijos 


Markas neseniai pradėjo dirbti kavinėje už prekystalio. Visi dar- 
buotojai kas keturias valandas turėdavo dešimties minučių per- 
trauką. Markas greitai suprato, kad per pertraukėlę dauguma iš- 
eidavo į lauką parūkyti. Užbaigę darbą jie taip pat dažnai susibur- 
davo prie užpakalinių durų, kad prieš eidami namo dar trumpai 
šnekteltų ir surūkytų po cigaretę. Markas nebuvo užkietėjęs rū- 
korius, nors per vakarėlius surūkydavo vieną kitą cigaretę. Tačiau 
netrukus suvokė, kad jeigu per jo pertraukėlę kuris nors bendra- 
darbis eidavo parūkyti, ir jis užsirūkydavo, o kartais ir prisidėdavo 
prie kitų po darbo. 

Kai per paskaitą pradėjome kalbėti apie visuomenės įtaką 
mūsų elgesiui, Markas iškart atpažino save. Jis niekada nerūky- 
davo vienas. Tačiau darbe buvo lengviau rūkyti, negu nerūkyti, 
nes taip elgėsi visi kiti. Net ir kavinės vadovas per pertraukėlės 
parūkydavo. Markas rimtai nesusimąstydavo, kur toks įprotis pa- 
rūkyti „dėl kompanijos“ gali nuvesti, bet tikrai nenorėjo tapti v1e- 


nu iš tų, kurie, atrodo, gyvena vien dėl parūkymo pertraukėlių. JiS 

nusprendė nebeprašinėti savo bendradarbių pavaišinti jį cigarete, 
kurie dėl to, aišku, nė kiek nenusiminė. Vis dėlto Markas neat- 
sisakė malonumo per pertraukėles su jais pabendrauti, bet pats 
neberūkydavo. 


Kai tikslai yra užkrečiami 


Žmonės turi įgimtą polinkį skaityti kitų mintis. Žiūrint į ką nors 
veikiantį kitą žmogų, mūsų socialios smegenys stengiasi atspėti, 
kokiu tikslu jis tai daro. Kodėl ta moteris rėkia ant vyro? Kodėl 
padavėja su manimi flirtuoja? Toks spėlionių žaidimas padeda nu- 
matyti kitų žmonių elgesį ir išvengti nemalonumų. Mes norime 
apsaugoti save ir kitus nuo visuomenės keliamų pavojų (Ar rėkian- 
ti moteris arba tas vyras, ant kurio ji šaukia, yra pavojingi? Ku- 
riam iš jų Šioje situacijoje reikia pagalbos?). Be to, turime priimti 
patį tinkamiausią sprendimą dviprasmiškoje situacijoje (padavėja 
greičiausiai flirtuoja, nes nori didesnių arbatpinigių, o ne aistringo 
vakaro dviese). 

Tačiau toks minčių skaitymas turi ir šalutinį poveikį: jis mums 
sukelia norą siekti tų pačių tikslų. Psichologai tai vadina tikslo už- 
kratu. Tyrimai rodo, kad nepaprastai lengva užsikrėsti svetimu 
tikslu, kuris pakeistų tavo paties elgesį. Pavyzdžiui, vienas tyrimas 
atskleidė, kad, perskaitę straipsnį apie tai, kaip vienas studentas 
užsidirbo pinigų per pavasario atostogas, kiti studentai taip pat 
užsikrėtė noru uždarbiauti. Šie studentai, norėdami laisvą nuo 
studijų laiką skirti darbui už atlyginimą, laboratorijoje pavestas 
užduotis atliko greičiau ir labiau stengėsi. Jaunuoliai, perskaitę 
straipsnį apie bare merginą sugundžiusį vyrą, užsigeidė atsitikti- 
nių lytinių santykių ir buvo kur kas paslaugesni per eksperimentą 
Čia užėjusiai patraukliai merginai. (Eksperimento rengėjai patvirti- 
no, kad, padėdami merginai, vaikinai tikisi padidinsią savo galimy- 
bes su ja permiegoti — tikėtina hipotezė, nors, esu tikra, šalutinis 

poveikis buvo kur kas mažesnis, negu jie tikėjosi.) Kitas tyrimas 
parodė, kad pagalvojus apie marihuaną rūkantį draugą, koledžo 
studentams kyla noras svaigintis, o galvojant apie nerūkantį drau- 
gą — toks noras pastebimai mažėja. 

Kaip visa tai veikia jūsų savitvardą? Gera žinia ta, kad užsikrės- 
ti galima tik vienaip ar kitaip jums artimu tikslu. Jūsų smegenys 
neužsikrės visiškai nauju ir jums svetimu tikslu taip, kaip nuo 
mažiausio kontakto galima užsikrėsti gripo virusu. Nerūkantis 
žmogus neužsigeis parūkyti pamatęs cigaretę išsitraukusį draugą. 
Tačiau kito žmogaus elgesys gali priminti jums tikslą, apie kurį 
tuo metu visai negalvojote. Kaip jau išsiaiškinome, valios mums 
prireikia tuomet, kai kyla konfliktas tarp dviejų vienas kitam prieš- 
taraujančių tikslų. Jūs norite patirti malonumą dabar, bet norite ir 
ateityje būti sveiki. Norite išlieti savo pyktį ant viršininko, bet ne- 
norite prarasti darbo. Norite pasipuikuoti prašmatniais apdarais, 
bet nenorite prasiskolinti. Pamačius, kaip kitas žmogus siekia vie- 
no iš šių prieštaringų tikslų, galima ir pačiam prarasti pusiausvyrą 
tarp skirtingų troškimų. 

Užsikrėsti galima ir geru, ir blogu tikslu: galite sustiprinti savi- 
tvardą, bet galite ir perimti troškimą patirti malonumą. Jeigu per 
pietus jūsų kolegė užsisako desertą, jos noras kuo greičiau patirti 
skonio malonumą gali virsti jūsų noru nudžiuginti savo skonio re- 
ceptorius, bet tai užgoš jūsų tikslą numesti svorio. Matant, kaip kiti 
išlaidauja pirkdami kalėdines dovanas, gali sustiprėti jūsų noras nu- 
džiuginti savo vaikus Kalėdų rytą. Tačiau tai užmarštin nustumia 
jūsų užsibrėžtą tikslą išleisti mažiau. 

VALIOS UGDYMO EKSPERIMENTAS: 
SUSTIPRINKITE SAVO IMUNITETĄ 


Mes ne visada užsikrečiame kitų žmonių tikslais. Kartais, kai 


matome savo potraukiui neatsispiriantį žmogų, mūsų savitvar- 

da gali tik sustiprėti. Jeigu esate tvirtai apsisprendę siekti už- | 
sibrėžto ilgalaikio tikslo (pvz., numesti svorio), bet žinote, kad 
bet kada gali užvaldyti noras pasielgti priešingai (pvz., suvalgyti | 
storapadę picą), jūsų smegenyse pavojaus signalas gali įsijungti | 
pamačius, kaip kitas žmogus daro tai, kas prieštarauja jūsų ilga- | 
laikiam tikslui. Tai gali sustiprinti jūsų ryžtą laikytis svarbiausio 
tikslo ir padėti rasti būdų, kaip neišklysti iš kelio. Psichologai 
tai vadina kontrolės neutralizacija, bet mes galime tai vadinti 


imuniteto atsaku viskam, kas kelia grėsmę mūsų savikontrolei. 


Geriausias būdas sustiprinti savo imunitetą kitų žmonių tiks- 
lams — kasryt bent kelias minutes pamąstyti apie svarbiausius 


savo gyvenimo tikslus ir apie tai, kokios aplinkybės galėtų su- 


gundyti jų atsisakyti. Tai kaip skiepai nuo kitų žmonių perduo- 
damo užkrato. Galvojimas apie savo tikslus sustiprina norą jų 


siekti ir sumažina tikimybę užsikrėsti kitų žmonių tikslais. 


TS A am is Aaa M A, TAS SISSPSS S ASS TAKAS DS AŠ INS TKSS Se Nk ATRI AITSĖ I aa IN S RĖNS R I ii SAT NN Da ANT EAS A a RKS 


Kaip užsikrečiame tikslu atsisakyti savitvardos 

Kartais mes užsikrečiame ne kokiu nors konkrečiu tikslu — prisi- 
valgyti nesveikų užkandžių, išleisti pinigų, suvilioti nepažįstamą- 
Ji, — o neapibrėžtu noru tenkinti savo įgeidžius. Mokslininkai iš 
Nyderlandų Groningeno universiteto, pasitelkę nieko neįtariančius 

praeivius, pademonstravo, kaip tai vyksta realiose gyvenimiškose 
situacijose. Jie tyčia įvairiose vietose paliko blogo žmonių elgesio 
„įrodymų“, pavyzdžiui, prirakino dviračių prie tvoros, ant kurios 
kabo užrašas „Rakinti dviračius draužiama arba paliko kelis pre- 
kių karučius parduotuvės automobilių aikštelėje, nors kabo ryškus 
užrašas: „Prašome parstumti karučius į parduotuvę: Jų tyrimo re- 
zultatai rodo, kad taisyklių laužymas yra užkrečiamas. Neteisingai 
interpretavę mokslininkų paliktas užuominas ir teisindamiesi tuo, 
kad kiti elgiasi taip pat, žmonės paprasčiausiai ignoruodavo per- 
spėjančius užrašus. Jie ramia sąžine prirakindavo prie tvoros savo 
dviračius ir garaže palikdavo prekių vežimėlius. 

Tačiau tuo viskas nesibaigė. Pamatę, kad dviratis prie tvo- 
ros prirakintas neleistinoje vietoje, jie daug dažniau nuspręsdavo 
trumpindami kelią peršokti tvorą. Pamatę automobilių stovėjimo 
aikštelėje paliktus karučius, jie dažniau išmesdavo tiesiai ant žemės 
kokią šiukšlę. Užkrečiamas tikslas buvo stipresnis negu vien noras 
pažeisti kokią nors konkrečią taisyklę. Jie užsikrėtė noru daryti ką 
užsimanę, o ne tai, kaip derėtų elgtis pagal taisykles. 

Tapę liudininkais to, kaip kiti žmonės laužo taisykles ir ten- 
kina savo įgeidžius, mes esame linkę pasiduoti bet kuriam savo 
įgeidžiui. Tai reiškia, kad kaskart, kai matome kitą žmogų blogai 
elgiantis, mūsų pačių savitvarda genda (tai perspėjimas televizijos 
realybės šou kūrėjams, kurie, siekdami aukštų reitingų, laikosi trl- 
jų pagrindinių taisyklių, kurių turi laikytis šou dalyviai: prisiger- 
ti, įsivelti į peštynes ir suvilioti kitos merginos vaikiną). Išgirdę, 
kaip kas nors išsisukinėja nuo mokesčių, galite susigundyti ku- 
riam laikui pamiršti apie tai, jog laikotės dietos. Pamatę, kaip kiti 
vairuotojai viršija greičio apribojimą, galite neplanuotai viršyti 
numatytas išlaidas. Šitaip nuo kitų mes galime užsikrėsti valios 
silpnumu, nors mūsų asmeninės silpnybės labai skiriasi nuo tŲ 
kurių liudininkais mes tapome. Svarbiausia tai, kad mums net nė“ 
reikia pamatyti blogai besielgiančio žmogaus. Kaip nuo durų raN“ 

kenos galime pasigauti bakteriją, nors sergantis žmogus ją lietė 
gerokai anksčiau už mus, taip galime užsikrėsti noru padaryti ką 
nors blogo, nors susidūrėme tik su vos apčiuopiamu kitų žmonių 
blogo elgesio įrodymu. 


| VALIOS UGDYMO EKSPERIMENTAS: | 
| UŽSIKRĖSKITE SAVITVARDA | 
| Moksliniai tyrimai rodo, kad galvodami apie stiprią valią turintį 
| žmogų galite sustiprinti ir savo valią. Ar pažįstate žmogų, kuris i 
jums galėtų būti pavyzdys įgyvendinant savo pasirinktą valios : 
ugdymo iššūkį? Ką nors, kuris lygiai taip pat kovojo su savo sil- 
pnybėmis ir pagaliau jas įveikė? O gal yra koks žmogus, kurio | 
| valia jūs žavitės ir kurį laikote pavyzdžiu? (Mano studentai daž- 
| niausiai įvardija daug pasiekusius sportininkus, dvasinius lyde- 
. rius ir politikus, nors šeimos nariai ir draugai, kaip truputį vėliau | 
įsitikinsite, galėtų jus labiau motyvuoti.) Kai jau atrodo, kad tuoj 
| pritrūksite valios, prisiminkite kurį nors tokį pavyzdį ir paklaus- 
| kite savęs: „Ką mano vietoje padarytų šis valios galiūnas? 


Kodėl nuo tų, kurie mums patinka, užsikrėsti lengviau, 
negu nuo nepažįstamų žmonių 


Per peršalimo ligų ir gripo sezoną virusu galite užsikrėsti nuo bet 
kurio žmogaus, su kuriuo turėjote artimą kontaktą — nuo bendra- 
darbės, kuri kosėja neprisidengusi burnos, nuo kasininkės, kuri, 


Perbraukusi jūsų kreditinę kortelę, grąžina ją lipte aplipusią mikro- 

bais. Epidemiologai tai vadina paprastu užsikrėtimu. Užsikrečiant 
paprastuoju būdu, visai nesvarbu, kas perduoda infekciją. Nuo ne- 
pažįstamo Žmogaus pasigauti virusai ar mikrobai veikia lygiai taip 
pat kaip užkratas nuo mylimo žmogaus, o užsikrėsti užtenka vieno 
artimo kontakto. 

Užsikrėtimas svetimu elgesiu veikia šiek tiek kitaip. Socialinės 
epidemijos, tokios kaip plintantis nutukimas ar rūkymas, vyksta 
pagal kompleksinio užsikrėtimo modelį. Neužtenka vieną kartą su- 
sidurti su blogo elgesio „nešiotoju“. Svarbu, kokie jūsų santykiai su 
tuo žmogumi. Framinghamo bendruomenėje elgesio užkratas ne- 
plito per tvoras ir galinius kiemus. Socialinės epidemijos plito tarp 
artimos aplinkos žmonių, kurie gerbė ir mylėjo vienas kitą, o ne 
atsitiktinai gyveno kaimynystėje. Bendradarbis savo įtaka nė iš tolo 
neprilygo artimam draugui. Netgi draugo draugas turėjo daugiau 
įtakos negu pats artimiausias, bet nekenčiamas kaimynas. Tokia 
selektyvi infekcija — ligų pasaulyje beveik negirdėtas reiškinys. Tai 
būtų tas pats, jeigu jūsų imuninė sistema galėtų apsiginti tik nuo 
nepažįstamo arba nemėgstamo žmogaus perduoto viruso. Tačiau 
kaip tik taip plinta elgsenos modeliai. Socialiniai ryšiai daug svar- 
besni už buvimą šalia. 

Kodėl artimų žmonių elgesys toks užkrečiamas? Tęsdami ana- 
logiją su mūsų imunine sistema, galime teigti, kad mes atmetame 
tokius tikslus ir tokį kitų žmonių elgesį, kurį atpažįstame kaip sve- 
timų žmonių, ne mūsiškių. Pagaliau juk mūsų organizmo imuninė 
sistema nepuola savų ląstelių. Tai, ką atpažįsta kaip savas, ji palieka 
ramybėje. Tačiau atpažinusi svetimą, elgiasi kaip su priešu — izo- 
liuoja ir sunaikina tą virusą arba bakteriją, kad tik nesusirgtume. 
Pasirodo, kai galvojame apie savo mylimus ir gerbiamus žmones, 
mūsų smegenys juos vertina labiau kaip mus pačius, negu kaip 1€ 
mus. Tai rodo smegenų tomografija, daroma stebint, kaip suaugę 
žmonės iš pradžių galvoja apie save, o paskui apie savo mamas. 
Galvojant apie save ir apie savo mamą, suaktyvėja beveik identiškos 

smegenų sritys, o tai reiškia, kad į aplinką, kurią mes įsivaizduoja- 
me kaip save, patenka ir mums artimi žmonės. Savęs įsivaizdavimas 
priklauso nuo to, kokius santykius mes palaikome su kitais, o dau- 
geliu atveju save mes suvokiame tik per tai, ką apie mus mano kiti 
žmonės. Kadangi į savęs suvokimą mes įtraukiame ir kitus žmones, 
jie daro įtaką mūsų sprendimams. 


PAK A LLS T IM-I ok SSO ERA S MLB MST IST A radii Kri SIR M ŠKĖT RS Sa S SaE A SS si S RMASTKS ES AE T T AS SET RED tais E Ia i B NENA TLS ESALS IA AE 


: 
! PO MIKROSKOPU: NUO KO GALITE 
LENGVIAUSIAI UŽSIKRĖSTI? | 
| Kelias minutes pagalvokite, kas yra jūsų „artimiausi kiti“. Su kuo 
praleidžiate daugiausia laiko? Ką gerbiate? Į ką jaučiatės labiau- | 
siai panašus? Kieno nuomonė jums svarbiausia? Kuo jūs labiau- 
siai pasitikite ir kuo rūpinatės? Ar prisimenate, kokį jų elgesį — 

naudingą ar žalingą — perėmėte iš jų arba jie iš jūsų? | 


VIENAS IŠ BŪRIO 


Įsivaizduokite, kad kažkas pasibeldžia į jūsų duris ir paprašo atsa- 
kyti į kelis klausimus apie energijos taupymą. Ar dažnai pagalvojate 
apie tai, kaip sunaudoti mažiau elektros energijos? Ar taupote van- 
denį greičiau nusimaudydami po dušu? Ar apšiltinote savo namą, 
kad neprarastumėte šilumos energijos? Ar vairuojate degalus tau- 
pantį automobilį? Tada jie paklausia, ar jūs pritariate nuomonei, 
Jog energijos taupymas padeda išsaugoti aplinką, sutaupyti pinigų 
ir užtikrina geresnę ateitį ateinančioms kartoms. Pabaigoje jie už- 


duoda du klausimus: „Kuri priežastis yra svarbiausia paskata tau- 

pyti energijos išteklius? ir „Kiek kaimynų, jūsų manymu, stengiasi 
taupyti energijos išteklius? 

Bandant moksliškai išsiaiškinti, kodėl Žmonės taupo, į šiuos 
klausimus atsakė 800 Kalifornijos gyventojų. Pasirodė, jog tai altru- 
istų grupė, teigusi, jog stipriausiai juos Motyvuoja noras išsaugoti 
aplinką, antroje vietoje - rūpestis dėl to, ką paliksime ateinančioms 
kartoms, ir galiausiai — noras sutaupyti pinigų. Atsakymas „nes kiti 
žmonės taip daro“ atsidūrė sąrašo pabaigoje. Tačiau prieš pasvei- 
kindami kaliforniečius už jų pilietiškumą, apsvarstykime štai ką: 
vienintelis atsakymas į tyrimo anketos klausimą, pagal kurį buvo 
galima nuspėti, kiek energijos išteklių Žmogus iš tikrųjų sutaupo, 
buvo apie tai, kiek, jo manymu, sutaupo kaimynai. Visi kiti įsitiki- 
nimai ir motyvai — noras sutaupyti pinigų, noras palikti gražesnę 
planetą savo vaikaičiams — neturėjo jokio sąryšio su tuo, ką jie iš 
tikrųjų darė. Žmonės manė, kad taip elgiasi dėl kilnaus tikslo, ta- 
čiau vienintelė jų elgesį nulėmusi priežastis buvo toli gražu ne tokia 
altruistiška: „Nes visi kiti daro tą patį: 

Tai pavyzdys to, ką psichologai vadina socialiniu įrodymu. Jeigu 
visi kiti mūsų būrio nariai daro tą patį, mes esame linkę manyti, 
kad taip elgtis protinga. Tai vienas iš tų naudingų instinktų, kurį 
mums suteikia mūsų socialios smegenys. Juk pamačius, kad visas 
tavo būrys traukia į rytus, protingiausia sekti paskui. Pasitikėjimas 
kitų priimtais sprendimais yra veiksmingą visuomenę sulipdantys 
klijai. Jums nereikia žinoti ir mokėti visko, todėl savo gabumus gali- 
te pritaikyti tam, kas jums geriausiai sekasi, kad ir kas tai būtų — pa- 
gaminti ploną it šilkas begemoto odos strėnjuostę ar tiksliai atspėti 
akcijų kursą biržoje. 

Socialinis įrodymas yra nepaprastai reikšmingas mūsų kasdie- 
niam elgesiui. Štai kodėl skaitydami naujienas internete mes dažnai 
patikriname „skaitomiausius straipsnius“ arba, kodėl didesnė tiki- 
mybė, kad eidami į kino teatrą pasirinksime populiariausiųjų Vir“ 
šūnėje atsidūrusį kino filmą, o ne tą, kuris nepritraukė pakankamai 

žiūrovų, kad atsipirktų gamybos išlaidos. Štai kodėl neapsispren- 
dusius rinkėjus veikia apklausų rezultatai ir kodėl į informacines 
laidas kaip „naujiena“ patenka reportažai iš parduotuvės, kur jau- 
ni tėvai susipeša eilėje prie naujausio madingo žaisliuko. Jeigu kiti 
žmonės jo nori, vadinasi, tai geras daiktas. Jeigu visi taip galvoja, 
tai turėtų būti teisybė. Jeigu mes neturime savo nuomonės, galime 
pasitikėti savo būriu. 

Nuo durų prie durų vaikščioję ir apie energijos taupymą klausi- 
nėję mokslininkai nusprendė patikrinti, kaip mūsų elgesį keičia so- 
cialinis įrodymas. Kalifornijos San Markoso gyventojams jie priga- 
mino ant durų rankenos kabinamų lentelių, primenančių, kad rei- 
kia trumpiau maudytis po dušu, išjungti be reikalo degančias lem- 
pas, naktį išjungti oro kondicionierių ir jį pakeisti ventiliatoriumi. 
Ant kiekvienos tokios lentelės buvo užrašyta motyvuojanti žinutė. 
Ant vienų buvo prašoma tausoti aplinką, kitose buvo primenama, 
kad taupydami energiją pasitarnausite ateinančioms kartoms arba 
sumažinsite sąskaitas už elektrą. Socialinis įrodymas buvo panau- 
dotas tik vienoje lentelėje: „99 proc. jūsų bendruomenės žmonių 
teigia išjungiantys nereikalingas lempas ir taip taupantys energiją: 

Iš viso 371 namų ūkis visą mėnesį kartą per savaitę ant durų 
rankenos rasdavo tokias lenteles. Svarbu paminėti, kad į tuos pa- 
čius namus atkeliaudavo lentelė su tuo pačiu raginimu, pavyzdžiui, 
viena šeima keturias savaites iš eilės gaudavo lentelę su socialinio 
įrodymo žinute, kita — su raginimu „pagalvoti apie ateinančias kar- 
tas. Kad išsiaiškintų, kuris raginimas buvo efektyviausias, moks- 
lininkai užsirašė kiekvieno namo elektros skaitiklių rodmenis. Be 
to, iš elektros energijos tiekėjų gavo šių gyventojų kelių mėnesių 
elektros sąskaitas prieš ir po to, kai jiems buvo pradėtos kabinti len- 
telės su užrašais. Vienintelis veiksmingas lentelės užrašas, padėjęs 
gyventojams iš tikrųjų taupyti elektros energiją, buvo „nes visi taip 
daro“. Kiti raginimai, net ir tie, kuriuos patys gyventojai įvardijo 
kaip taupymo motyvą, neturėjo jokio poveikio jų elgesiui. 

Šis tyrimas yra tik vienas iš daugelio, įrodančių, kad esame avių 
banda, nors mūsų mamos ir auklėjo tokiais nebūti: „Jeigu visi tavo 
draugai šoks nuo tilto, ar ir tu šoksi?“ Tada žinojome ir dabar žino- 
me, kad vienintelis teisingas atsakymas: „Ne, niekada! Aš — sava- 
rankiškai mąstantis žmogus, kuriam kitų nuomonė neturi jokios 
įtakos!“ Tačiau tikrovėje teisingas atsakymas būtų: „Taip, turbūt“ 

Žmonėms nepatinka, kai jiems tai primenama. Per savo paskai- 
tas pastebėjau, kad beveik visi studentai tiki esą išimtis. Mes nuo 
gimimo mokomi eiti savo keliu, išsiskirti iš minios, būti lyderiais, 
o ne sekėjais. Mūsų kultūrai būdingas nepriklausomybės siekimas 
niekaip negali nuslopinti įgimto noro pritapti. Gal mūsų visuome- 
nėje ir liaupsinami tie, kurie nepasiduoda kitų įtakai, tačiau mes 
negalime visiškai atsiriboti nuo savo socializacijos instinkto. Kaip 
parodė tyrimas su durų rankenų lentelėmis, tai nėra labai blogas 
dalykas. Socialinis įrodymas gali sustiprinti savitvardą, jeigu mes 
manome, kad taip elgtis yra teisinga ir visuotinai priimta. 


Dievas nori, kad jūs numestumėte svorio 


Ar galite įtikinti žmones sportuoti ir valgyti daugiau vaisių bei dar- 
žovių sakydami, kad to iš jų nori Dievas? Vidurio Tenesio valsty- 
biniame universitete dėstytojai elgiasi kaip tik taip, ir jiems puikiai 
sekasi. Jie paprašo Žmonių pagalvoti, ar rūpinimasis savimi ir savo 
sveikata yra svarbios jų religijos vertybės. Pavyzdžiui, krikščionių 
gali paprašyti pamąstyti apie tokias Biblijos eilutes: „Nebūk gir- 
tuoklių puotose nė pokyliuose tų, kurie susineša mėsos valgyti 
(Patarlių knyga 23,20, ST)*? ir „<...> apsivalykime nuo visų kūno ir 
dvasios dėmių, su Dievo baime siekdami šventumo“ (Antras laiš- 
kas korintiečiams 7,1, NT')**. Jų prašoma pamąstyti, kaip jie elgiasi 
gyvenime: ar valgo daug nesveiko maisto, nesportuoja, nesaikingai 


* Vertė J. J. Skvireckas, 1991 m. 
3 Vertė Č. Kavaliauskas, 2006 m. 

vartoja tai, kas prieštarauja jų išpažįstamam tikėjimui ir vertybėms. 
Kai Žmonės pripažįsta, kad jų darbai nutolę nuo išpažįstamų verty- 
bių, jų paprašoma susikurti veiksmų planą, padėsiantį pakeisti savo 
elgesį. Tikėjimas, kad visi dori krikščionys turi sportuoti ir neturėti 
antsvorio, yra galingas socialinis įrodymas, veiksmingesnis net ir 
už griežtą daktaro perspėjimą po kraujo tyrimo, parodžiusio padi- 
dėjusį cholesterolio kiekį. 

Šį metodą sugalvojęs psichologas Markas Anselis teigia, kad 
religinės bendruomenės turėtų dėti daugiau pastangų ir prisiim- 
ti daugiau atsakomybės keičiant žmonių elgesį. Maldos namai, be 
religinių apeigų, dar galėtų pasiūlyti ir patalpas mankštinimuisi 
arba pokalbiams apie sveiką mitybą, o per religines šventes reikė- 
tų pagalvoti apie sveikesnius užkandžius. Jis atkreipia dėmesį, kad 
metodas veiksmingas, kai religiniai lyderiai rodo sektiną pavyzdį. 
Prieš skaitydami pamokslą apie rytinių pasivaikščiojimų naudą, jie 
turėtų pasirūpinti savo fizine forma. Kaip nesirodo viešnamiuose, 
taip turėtų nekišti nosies ir į artimiausią „McDonalds“. Pagaliau juk 
socialiniam įrodymui reikia įrodymų. 

Stanfordo universitetas įgyvendino šiek tiek kitokią programą, 
siekdamas sumažinti paskutinio kurso studentų girtavimą. Tyrinė- 
tojai išleido dviejų rūšių reklaminius lapelius, bandančius atkalbėti 
nuo lėbavimo. Viename buvo pateikiama bauginanti statistika: „Vie- 
na girtavimo naktis gali net trisdešimčiai dienų pabloginti jūsų ge- 
bėjimą abstrakčiai mąstyti: (Taip, tai gana rimtas argumentas dau- 
geliui diplomo siekiančių paskutiniojo kurso studentų, kurie neri- 
mauja dėl būsimo matematikos egzamino rezultatų.) Kitame lanks- 
tinuke girtuoklystės buvo susietos su bet kurio universiteto vadina- 
maisiais raupsuotaisiais — po baigimo studijas tęsiančiais studentais. 
Lankstinuke buvo atspausdinta geriančio studento nuotrauka, o po 
ja parašyta: „Daug Stanfordo universitete studijas tęsiančių studentų 
geria <...> ir daugelis atrodo apgailėtinai. Todėl prieš gerdami pagal- 
vokite. <...> Niekas nenori būti supainiotas su šiuo vaikinu: 


Skirtinguose pirmakursių bendrabučiuose buvo išdalyti skirtin- 
gi lapeliai. Praėjus dviem savaitėms po to, kai buvo išdalyti lapeliai, 
studentų buvo paprašyta atsakyti į anoniminės anketos klausimus 
apie tai, kiek alkoholio jie išgėrė praeitą savaitę. To bendrabučio, 
kuriame buvo dalijama apgailėtinai atrodančio studento nuotrau- 
ka, gyventojai vidutiniškai išgėrė 50 proc. mažiau alkoholio už tuos, 
kurių bendrabutyje buvo dalijami lapeliai su bauginančia statistika. 
Ar studentai nuoširdžiai atsakė į anketos klausimus? Negalime būti 
visiškai tikri, nes tyrėjai nesilankė drauge jų vakarėliuose. Gali būti, 
kad net per anoniminį tyrimą studentai nenorėjo būti lyginami su 
apgailėtinai atrodančiu tęstinių studijų studentu. Tačiau jeigu jie 
nuoširdžiai atsakė į jiems pateiktus klausimus, šis tyrimas gali pa- 
skatinti pritaikyti šią naują strategiją, siekiant atgrasinti nuo svei- 
katai žalingo elgesio: tereikia Žmones įtikinti, kad toks įprotis bū- 
dingas tai grupei žmonių, kuriai jie nė už ką nenorėtų priklausyti. 


Šie du moksliniai tyrimai parodė, kaip svarbu pasitelkti socia- 
linį įrodymą siekiant pakeisti žmonių elgesį. Gal mes lengviau 
atsikratytume savo ydų ir puoselėtume dorybes, jeigu tikėtume, 
kad tik taip užsitikrinsime vietą tame būryje, kuriam trokšta- 


me priklausyti. 

Kai savitvarda neatrodo normalus dalykas 


Norėdami pasiekti, kad žmonės turėtų daugiau valios, turime pri- 
versti juos patikėti, kad savitvarda yra norma. Tačiau kada paskuti- 
nį kartą girdėjote apie kokią nors teigiamo elgesio tendenciją? Pa- 
prastai žiniasklaida mus gąsdina šiurpinančia statistika, kad tam- 
pame vis tingesni, kad mūsų moralės kartelė vis smunka, o sveikata 
nuolat blogėja. Mes nuolat girdime statistiką: 40 proc. amerikiečių 

niekada nesportuoja ir tik 11 proc. treniruojasi penkis kartus per 
savaitę (standartinė rekomenduojama norma sveikatai palaikyti ir 
svoriui numesti). Tik 14 proc. suaugusiųjų per dieną suvalgo reko- 
menduojamas penkias porcijas vaisių ir daržovių, bet per metus 
vidutiniškai suvartoja beveik 50 kg cukraus. 

Tokia statistika turėtų mus įbauginti. Bet būkime atviri, supratu- 
sios, kad priklausome daugumai, mūsų socialiai orientuotos sme- 
genys tvirtina: „Koks palengvėjimas, aš toks pat kaip visi kiti: Kuo 
dažniau girdime panašią statistiką, tuo tvirčiau tikime, kad jeigu 
taip elgiasi visi kiti, tai ir aš galiu taip elgtis. Jeigu esate toks kaip 
86 proc. amerikiečių, kodėl turėtumėte keistis? 

Žinojimas, kad esate „normalus“, gali netgi pakeisti jūsų požiūrį į 
save. Pavyzdžiui, kuo tam tikros tautos žmonės tampa storesni, tuo 
lieknesniais save laikome. 2010 m. „Archives of Internal Medicine“ 
žurnale buvo pateikta ataskaita apie tai, kad net 37 proc. antsvorio 
turinčių Žmonių ne tik mano, kad neturi antsvorio, bet ir mano, kad 
tėra labai nedidelė tikimybė, jog jie nutuks ateityje. Nors iš pirmo 
žvilgsnio tai atrodo kaip tikrovės neigimas, tai paprasčiausiai atspindi 
naują socialinę realybę. Kai aplinkui visi storėja, mūsų vidinis nutuki- 
mo standartas padidėja, nors medicininiai standartai išlieka nepakitę. 

Kita vertus, suvokę, kad mums pagaliau pavyko atsiplėšti nuo 
„bevalių“ daugumos, galime labai greitai lyg bumerangas grįžti. At- 
liekant vieną tyrimą, tie namų savininkai, kurie drauge su sąskaita 
už elektrą gavo pranešimą, kad jie elektros energijos suvartoja ma- 
žiau negu vidutinis namų ūkis, pradėjo palikinėti įjungtas lempas 
ir termostatą. Potraukis neišsiskirti iš daugumos gali būti kur kas 
stipresnis už troškimą elgtis teisingai. 

Kalbant apie socialinį įrodymą, tai, ką, mūsų manymu, kiti žmo- 
nės daro, yra daug svarbiau negu tai, ką tie žmonės iš tikrųjų daro. 
Pavyzdžiui, koledžo studentai pervertina tai, kiek jų bendraamžių 
sukčiauja per egzaminus. Ar studentas per egzaminą nusirašinėja, 
tiksliausiai galima atspėti pagal tai, ką jis mano apie kitų studentų nu- 


sirašinėjimą, o ne iš to, kokio griežtumo bausmės už tai taikomos ir 
ar jis labai bijo būti pagautas. Jeigu studentai mano, kad grupės drau- 
gai nusirašinėja, net ir palyginti sąžiningoje grupėje per labai trum- 
pa laiką gali atsirasti nemažai tokių, kurie siuntinėja savo draugams 
žinutes, klausdami teisingo atsakymo (taip, pati esu tokį pagavusi). 

Šis fenomenas neapsiriboja vien auditorija ar mokyklos klase. 
Dauguma Žmonių įsivaizduoja, kad išsisukinėjančiųjų nuo mokes- 
čių yra kur kas daugiau, negu jų yra iš tikrųjų. Tokia nuomonė di- 
dina potencialių sukčių skaičių, nes žmonės prisitaiko prie to, ką 
laiko norma. Tai nereiškia, kad esame nepataisomi apgavikai. Gavę 
patikimos informacijos apie tai, kas yra norma, žmonės pradeda ir 
patys elgtis geriau. Pavyzdžiui, susipažinę su tiksliais statistiniais 
duomenimis apie mokesčių mokėtojų sąžiningumą, žmonės sąži- 
ningiau užpildo savo mokesčių deklaracijas. 

PO MIKROSKOPU: BET, MAMA, VISI TAIP DARO! 

Socialinis įrodymas gali padėti pasikeisti, jeigu mes tikėsime 
tuo, kad visi kiti elgiasi taip, kaip mes patys norėtume elgtis. Ar 
kada nors raminote save, kad jūsų potraukis ar yda visai nebaisi, 
nes taip elgtis normalu? Ar dažnai prisimenate tuos, kurie turi 
tą patį žalingą įprotį kaip ir jūs? Jeigu taip, jums vertėtų pakeisti 
požiūrį. Geriausias būdas pakeisti savo įpročius — pradėti ly- 
giuotis į tuos, kurių elgesį norėtumėte perimti. Paieškokite naujo 


„būrio“, prie kurio galėtumėte prisijungti. Tai gali būti paramos 

grupė, kursai, vietinis sporto klubas, interneto bendruomenė 


ar netgi žurnalas, kuris rašo apie jūsų tikslams artimus dalykus. 


i 
| Artimas bendravimas su žmonėmis, kurie siekia panašių tikslų, 
gali padėti pradėti tuos tikslus laikyti gyvenimo norma. 

„TURĖČIAU“ GALIA 


Ar galite įsivaizduoti, su kokia pagarba jus pasitiktų buvę klasės 
draugai, jeigu į mokyklos susitikimą atvyktumėte numetę dvide- 
šimt kilogramų? Ar noras išvysti jų reakciją būtų pakankamas mo- 
tyvas, kad pradėtumėte kas rytą mankštintis? Ar jūsų devynmečio 
sūnaus nusivylimas, pamačius, kad jūs rūkote, galėtų sustabdyti 
nuo cigaretės darbe? 

Svarstydami, kaip pasielgti, mes labai dažnai įsivaizduojame, 
kaip mus įvertins kiti žmonės. Tyrimai rodo, kad tai gali labai su- 
stiprinti savikontrolę. Žmonės, įsivaizduojantys, kaip jie didžiuosis 
tuo, kad įgyvendino savo tikslą — metė rūkyti arba tapo kraujo do- 
noru, — daug dažniau jį sėkmingai pasiekia. Numanomas nepritari- 
mas taip pat padeda: žmonės mieliau naudoja prezervatyvus, jeigu 
iš anksto įsivaizduoja gėdą, kurią patirs, jeigu kas nors sužinos, kad 
jie turėjo nesaugių lytinių santykių. 

Šiaurės rytų universiteto psichologas Davidas Desteno tvirtina, 
kad tokios socialinės emocijos kaip pasididžiavimas ir gėda veikia 
mūsų pasirinkimą tiesiogiai ir daug greičiau negu racionalūs argu- 
mentai dėl ilgalaikių pasekmių arba naudos ateityje. Desteno tai va- 
dina degančia savikontrole. Paprastai apie savikontrolę mes mąsto- 
me kaip apie sveiko proto pergalę prieš mūsų degančius norus, bet 
mūsų didžiavimąsi savimi ir gėdos jausmą kontroliuoja ta smegenų 
dalis, kuri yra atsakinga už emocijas, o ne už logišką mąstymą atsa- 
kinga kaktinė žievė. Socialinės emocijos išsivystė tam, kad padėtų 
mums užimti deramą vietą savo būryje, lygiai taip pat kaip baimė 
mums padeda apsisaugoti, o pyktis — apsiginti. Socialinis pritari- 
mas arba atmetimas gali paakinti mus priimti teisingą sprendimą. 

Kai kurie verslininkai ir bendruomenės, užuot taikę įprastas 
baudas už neteisėtą arba visuomenei žalingą elgesį, pradėjo ekspe- 
rimentuoti viešai gėdindami tokius žmones. Jeigu Manhatano Kinų 
kvartalo maisto parduotuvėje būsite sučiuptas vagiliaujant, galite 


255 


būti priverstas pozuoti fotografijai, rankose laikydami tą daiktą, 
kurį bandėte pavogti. Nuotrauka kabės prie kasų, ant „gėdos sie- 
nos“, o po ja bus užrašytas jūsų vardas, pavardė, namų adresas ir 
apibūdinimas „Vagis“. Čikagos policija, pradėjusi skelbti pavardes 
ir nuotraukas vyrų, kurie buvo suimti už naudojimąsi prostitučių 
paslaugomis, siekė ne nubausti šiuos vyrus, o atgrasyti kitus, kad 
nė negalvotų apie perkamą meilę. Čikagos meras Richardas M. Da- 
ley per spaudos konferenciją, gindamas tokią politiką, sakė: „Mes 
norime visiems, įkėlusiems koją į Čikagą, pranešti: jeigu pirksite 
prostitučių paslaugas, būsite areštuoti. Apie tai, kad buvote suim- 
ti, sužinos žmonės. Apie tai sužinos jūsų Žmona, vaikai, draugai, 
kaimynai ir netgi darbdaviai“ Čikagoje atlikta vyrų apklausa, ar jie 
yra mokėję už sekso paslaugas, leidžia manyti, kad tokia politika ti- 
krai veiksminga. Rizika, kad nuotrauka ir pavardė bus išspausdinta 
vietiniame laikraštyje, buvo įvardyta kaip labiausiai atgrasanti prie- 
monė sekso paslaugoms pirkti (87 proc. apklaustų vyrų pasakė, kad 
prieš tai darydami dar gerai pagalvotų). Ši bausmė pasirodė baises- 
nė už įkalinimą, už vairuotojo pažymėjimo atėmimą ir už tūkstan- 
čio dolerių baudą?! 


Gėdos ribos 


Kol dar per daug neapsidžiaugėme gėdos jausmo galia, būtų iš- 
mintinga prisiminti „kas per velnias efektą. Gėda yra nujaučiama 
negatyvi socialinė emocija. Jos naudą savikontrolei ir efektą, kurį 
pajuntame iš tikrųjų jausdami gėdą ir kuris tirpdo valios likučius, 
skiria tik plonytė riba. Mes jau daug kartų aptarėme, kad, pasijutę 
blogai, stengiamės kuo greičiau pakelti sau nuotaiką, o ypač tada, 


* Verta paminėti, kad pusė iš apklaustų vyrų pas prostitutes pirmą kartą ėjo ne vieni, 0 sU 
draugais arba artimu giminaičiu. Suvokimas, kad pirkti sekso paslaugas yra priimtina, kaip !! 
nutukimo, rūkymo ar kitų socialinių epidemijų atvejais, plinta tarp artimos aplinkos žmonių 
lyg užkrečiamas virusas. 

kai jaučiame kaltę ir gėdą. Kaip prevencinė priemonė, gėda gali pa- 
dėti. Tačiau kai jau prisidirbame, gėda greičiau sustiprina savo inte- 
resų sabotavimą, negu įkvepia savitvardai. Pavyzdžiui, lošėjai, kurie 
labai gėdijasi pralošę krūvą pinigų, daug dažniau bando atsilošti ir 
pasiskolinę praranda dar daugiau. 

Kartais koją gali pakišti vien mintis apie tai, kad mums gėda. 
Grupės Žmonių, turinčių sveikatos problemų, buvo paprašyta įsi- 
vaizduoti didelį šokoladinį tortą, o paskui — kaip jiems būtų gėda, 
jeigu tą tortą imtų ir suvalgytų; tai (hipotetiškai) turėtų juos sustab- 
dyti nuo smaguriavimo. Tačiau kai mokslininkai ant stalo priešais 
tyrimo dalyvius padėjo po didelį gabalą „Cheesecake Factory“ šo- 
koladinio torto, šakutę, servetėlę ir butelį vandens, gėdos jausmas 
lėmė priešingą veiksmą. Tik 10 proc. atsispyrė pagundai. Numano- 
ma gėda gal ir sulaikys jus neiti į konditerijos parduotuvę, tačiau 
gulėdama tiesiai prieš nosį pagunda neturi jokios galios pasipriešinti 
norui patirti malonumą. Kai į darbą jau paleisti dopamino neuronai, 
savigrauža tik sustiprina troškimą ir verčia jus pasiduoti pagundai. 


Pasididžiavimo galia 


Pasididžiavimas, priešingai, padeda atsilaikyti net ir susidūrus akis 
į akį su pagunda. 40 proc. tyrimo dalyvių, kurių prieš tai buvo pa- 
prašyta įsivaizduoti, kaip jie didžiuotųsi savimi neparagavę šokola- 
dinio torto, nesuvalgė nė kąsnelio. Viena iš priežasčių, kodėl pasi- 
didžiavimas savimi padėjo, yra ta, kad jis atitraukė mintis nuo torto. 
Paradoksalu, tačiau gėdos jausmas sustiprino numatomo malonu- 
mo laukimą, todėl tyrimo dalyviai teigė daugiau galvoję apie pačią 
pagundą: „Jis taip skaniai kvepia! ir „Turėtų būti labai skanus! Kita 
svarbi priežastis - mūsų biologija. Laboratorijoje atlikti tyrimai at- 
skleidė, kad kaltės jausmas sumažina širdies ritmo kintamumą — 
mūsų psichologinį valios rezervą. Pasididžiavimas, priešingai, iš- 
saugo ir netgi padidina šį rezervą. 

Kad pasididžiavimas padėtų, turime patikėti, kad kiti žmonės 
mus stebi arba kad turėsime galimybę jiems papasakoti apie savo 
laimėjimus ir pergales. Rinkodaros specialistai nustatė, kad ekolo- 
giškus produktus žmonės daug dažniau perka viešose vietose nei 
internetu. Pirkdami aplinką tausojantį produktą mes tarsi norime 
kitiems parodyti, kokie rūpestingi ir altruistai esame, ir siekiame 
pelnyti visuomenės pagarbą. Nesitikėdami kitų pagarbos, dauguma 
žmonių tikriausiai praleistų „galimybę išsaugoti medį“. Šis tyrimas 
padėjo sukurti puikią strategiją, kaip neprarasti ryžto: viešai papa- 
sakokite apie savo valios ugdymo iššūkį. Jeigu tikėsite, kad kiti nori, 
jog jums pasisektų, ir atidžiai stebi jūsų elgesį, būsite labiau moty- 
vuoti pasielgti teisingai. 


VALIOS UGDYMO EKSPERIMENTAS: 
PASIDIDŽIAVIMO GALIA 


Pasinaudokite įgimtu žmogaus poreikiu sulaukti kitų pritarimo 
įsivaizduodami, kaip didžiuositės savimi, sėkmingai įveikę užsi- 
brėžtą valios ugdymo iššūkį. Pagalvokite apie artimą savo aplin- 
kos žmogų — šeimos narį, draugą, bendradarbį ar mokytoją, — 
kurio nuomonė jums labai svarbi ir kuris nuoširdžiai džiaugtųsi 
| jūsų sėkme. Priėmę sprendimą, kuriuo galite didžiuotis, pasi- 
dalykite pasiekimu su kitais savo „būrio“ nariais socialiniuose 
tinkluose: pakeisdami savo statusą „Facebooke“ ar pranešdami 
apie tai „Twitteryje“. Tiems, kurie nesinaudoja naujausiomis 


technologijomis, papasakokite apie tai asmeniškai. 


Gėda dėl nesumokėtų mokesčių 


Jeigu po paskaitos dar lieka laiko, aš kviečiu savo studentus viešai 
prieš auditoriją papasakoti apie savo valios ugdymo iššūkius. Tai 
gali sukurti šiokį tokį visuomeninio spaudimo pojūtį — daugeliui 
nejauku viešai pasakoti apie savo poelgius, ypač tada, kai jie žino, 
kad galiu visos auditorijos akivaizdoje paklausti, kaip jiems sekasi. 
Tačiau šitaip aš suteikiu ir galimybę.pasididžiuoti nuveiktu darbu, 
nes daug mano studentų nori išsipasakoti, kaip jiems sekasi. 

Vienais metais, kai grupėje turėjau apie 150 studentų, viena mo- 
teris pasisakė norinti pagaliau laiku užpildyti mokesčių deklaraciją. 
Kitą savaitę per paskaitą jos nemačiau, todėl auditorijoje garsiai pa- 
klausiau: „Kur ta moteris, norėjusi laiku susimokėti mokesčius? Jos 
nebuvo, tačiau rankas pakėlė kiti du studentai, taip pat vėluojantys 
susimokėti mokesčius. Jie buvo jau šį tą nuveikę tvarkydami savo 
sąskaitas. Tačiau nė vienas iš jų savo svarbiausiu valios ugdymo iš- 
šūkiu nebuvo pasirinkęs tikslo laiku sumokėti mokesčius. Prieš sa- 
vaitę apie savo bėdą prakalbusi moteris juos įkvėpė — tai klasikinis 
užsikrėtimo tikslu pavyzdys. 

O kur dingo apie savo tikslą pirmoji prakalbusi moteris? Neži- 
nau, tai buvo paskutinė mūsų paskaita, o daugiau apie ją negirdė- 
jau. Tikiuosi, kad susitikusi su mokesčių inspektoriumi ji neturėjo 
rausti iš gėdos. Tai, be abejo, yra kita „turėčiau“ galios pusė: įsivaiz- 
davimas, kaip į mus žiūrės kiti žmonės, gali motyvuoti siekti tikslo, 
tačiau įsivaizduojama panieka jų akyse gali atimti drąsą pasirodyti 
prieš juos dar kartą. 


Kai tave išmeta iš būrio 

Tokios dėl valios trūkumo atsirandančios bėdos kaip priklauso- 
mybė, nutukimas ir bankrotas mūsų visuomenėje ilgam užtraukia 
gėdą. Mes galime neteisingai manyti, kad toks žmogus yra silpnas, 
tinginys, kvailys arba savanaudis ir įtikėti, kad jis nusipelnė tokios 

gėdos ir turi būti pašalintas iš mūsų būrio. Tačiau turėtume būti 
labai atsargūs, prieš atstumdami tokius žmones, kurie nesugeba 
kontroliuoti savo elgesio taip, kaip mes to norėtume. Be to, negai- 
lestingas elgesys su tokiais žmonėmis nė kiek neskatina jų pasikeis- 
ti. Kaip sako Skirtingo sudėjimo Žmonių asociacijos prezidentas 
Debas Lemire'as, „jeigu gėda padėtų, storų žmonių nebūtų . 

Tyrimai rodo, kad išmesti iš savo būrio žmonės iš viso netenka 
valios. Pavyzdžiui, pasijutus visuomenės atstumtaisiais??, jų galimy- 
bės atsispirti pagundai suvalgyti šviežiai iškeptų bandelių smarkiai 
sumažėja, jie greičiau nuleidžia rankas ir neįvykdo pavestos užduo- 
ties. Juos lengviau atitraukti nuo susikaupimo reikalaujančios už- 
duoties. Tyrimai rodo: kuo mažiau bendruomenė pakanti rasinėms 
mažumoms, tuo agresyvesni yra tos mažumos atstovai. Vien primi- 
nus apie rasinę diskriminaciją, išgaruoja paskutiniai valios likučiai. 
Kaskart pasijutę negerbiami arba atstumti kitų, mes rizikuojame 
pasiduoti blogiausiems savo impulsams. 

Užuot smerkę žmones už tai, kad jiems trūksta valios, turėtume 
juos palaikyti ir padėti pasiekti valios pastangų reikalaujantį tikslą. 
Vienas iš tokių gerų pavyzdžių gali būti Pitsburgo universitete vyk- 
domas projektas: žmonės, norintys atsikratyti antsvorio, kviečiami 
užsirašyti į grupę kartu su savo draugu arba šeimos nariu. Daly- 
vių prašoma atlikti „namų darbus — padėti vienas kitam, drauge 
visą savaitę sveikai maitintis, paskambinti pasiteirauti, kaip sekasi, 
ir padrąsinti vienas kitą. Kai praėjus dešimčiai mėnesių buvo pa- 
tikrintas šios programos dalyvių svoris, paaiškėjo, kad įspūdingai 
daugumai — net 66 proc. — pavyko nepriaugti numesto svorio, O 
kontrolinėje grupėje, į kurią įėjo užsirašiusieji be draugo ar gimi- 
naičio, tokių buvo tik 24 proc. 


32 Kaip mokslininkai priverčia tyrimo dalyvius pasijusti atstumtaisiais? Iš pradžių jie liepia 
grupelei tyrimo dalyvių susipažinti, o paskui iš eilės surašyti, su kuo jie norėtų atlikti kitą uŽ- 
duotį. Tada tyrėjai kai kuriems dalyviams pasako, kad niekas nepanoro atlikti kitos užduoties 
drauge su jais, todėl tą užduotį jie turės atlikti vieni. Labai gražu, vyručiai, tikrai gražu. 

VALIOS UGDYMO EKSPERIMENTAS: 
PAVERSKITE TAI GRUPINIU PROJEKTU 


Neprivalote savo pasirinkto valios ugdymo iššūkio įveikti vie- 
nas. Gal to paties tikslo galėtų siekti kitas šeimos narys, draugas 
ar bendradarbis? Tikslai gali būti ir skirtingi; vien jau tai, kad 
vienas kitą patikrinsite ir padrąsinsite, gali suteikti socialinės 


paramos pojūtį ir sustiprinti jūsų savikontrolę. Jeigu norite vi- 

suomeninės paramos su trupučiu konkurencijos, meskite drau- 
gui iššūkį, kad ir jis pradėtų ugdyti valią. Kas pirmasis užbaigs 
ilgai atidėliotą darbą? Arba kas per mėnesį sutaupys daugiau 


pinigų? 


| 


Elektroniniai laiškai neleidžia pamiršti tikslo 


Man labai patiko vienas mano buvusios studentės elektroninis laiš- 
kas, atkeliavęs praėjus keliems mėnesiams po mano dėstyto kurso. 
Ji norėjo pranešti, kad per paskutinę paskaitą mano ekspromtu su- 
galvotas pratimas turėjo lemiamos įtakos, padėjusios jai ir toliau 
siekti savo tikslų. Per paskutinę paskaitą kai kurie studentai būgšta- 
vo, kad, kursui pasibaigus, jie praras motyvaciją išsaugoti tai, ką jau 
pasiekė. Auditorijoje stipriai veikia socialumo pojūtis. Žinojimas, 
kad gali tekti pasidalyti savo patirtimi, net jeigu tik su šalia sėdinčiu 
žmogumi, verčia stengtis, kad turėtum ką papasakoti. 

Taigi per paskutinę paskaitą, kai daugelis jau pradėjo nerimau- 
ti, aš paprašiau jų apsikeisti elektroninio pašto adresais su tuo, su 
kuriuo nespėjo susipažinti. O tada pasakiau: „Pasakykite tam žmo- 
gui, ką jūs ketinate nuveikti per artimiausią savaitę, kas būtų susiję 

su jūsų užsibrėžtu tikslu: Namų darbams jie gavo užduotį parašytį 
savo partneriui elektroninį laišką ir paklausti, kaipgi anam sekasi? 

Prabėgus keliems mėnesiams man parašė studentė ir prisipaži- 
no, kad vienintelis dalykas, vertęs ją neišsižadėti užsibrėžto tikslo, 
buvo mintis, kad turės nepažįstamam Žmogui pasakyti, ar tesėjo 
savo pažadą. Tačiau vėliau užsimezgė ryšys ir peraugo į tikrą bičiu- 
lišką paramą. Kurį laiką jie kas savaitę apsikeisdavo elektroniniais 
laiškais, nors už auditorijos ribų nė karto nebuvo bendravę. Kai lio- 
vėsi susirašinėję, jų gyvenimo permainos jau buvo tapusios įpročių 
ir jiems nebereikėjo paramos iš šalies. 


Pabaigos žodis 


Mūsų smegenys perima nepaprastai daug kitų žmonių tikslų, įsiti- 
kinimų, poelgių ir paverčia juos mūsų pačių sprendimais. Kiti žmo- 
nės, kai būname su jais ar paprasčiausiai apie juos galvojame, mūsų 
galvoje tampa „antruoju aš“ ir varžosi dėl mūsų savikontrolės. Ir 
atvirkščiai, mūsų poelgiai paveikia daugybės kitų žmonių poelgius, 
todėl bet kuris mūsų priimtas sprendimas gali jiems tapti įkvėpimo 
šaltiniu arba sustiprinti jų norą pasiduoti pagundai. 

SKYRIAUS SANTRAUKA 


Pagrindinė mintis Savikontrolę veikia socialinis įrodymas, ku- 
ris gali ir sustiprinti valią, ir užkrėsti noru pasiduoti pagundai. 

Po mikroskopu 


A Jūsų socialinis tinklas. Ar jūsų artimoje aplinkoje yra žmo- 
nių, turinčių tokių pačių valios ugdymo iššūkių? 


A Ką jūs pamėgdžiojate? Atidžiai ieškokite bet kokių įrodymų, 
kad pamėgdžiojate kitų žmonių elgesį. 


A Nuo ko greičiausiai galėtumėte užsikrėsti? Kas yra artimiausi 
jūsų „kiti“? Ar esate iš jų perėmę kokį nors elgesį arba juos 
kuo nors užkrėtę? 


A Bet, mama, visi taip daro! Ar nepasinaudojate socialiniu įro- 
dymu tam, kad save nuramintumėte, jog jūsų valios ugdymo 
iššūkis — nieko svarbaus? 


Valios ugdymo eksperimentai 


A Sustiprinkite savo imuninę sistemą. Kad išvengtumėte kitų 
žmonių dėl valios trūkumo padaromų klaidų, kiekvieną rytą 
bent po kelias minutes pamąstykite apie savo tikslus. 


A Užsikrėskite savikontrole. Kai jums reikia šiek tiek daugiau 
valios, pagalvokite apie tą žmogų, kuriam toks iššūkis — vieni 
niekai. Paklauskite savęs: „Ką mano vietoje padarytų šis gele- 
žinės valios žmogus? 

A Pasididžiavimo galia. Pasisakykite kitiems apie savo valios 
ugdymo iššūkius ir įsivaizduokite, kaip didžiuositės savimi 
juos sėkmingai įveikę. 

A Paverskite tai grupiniu projektu. Ar galėtumėte ką nors įkal- 
bėti siekti to paties tikslo? 

NESKAITYKITE ŠIO SKYRIAUS: 
„AŠ NEDARYSIU“ GALIOS RIBOS 


Buvo 1985 metai, nusikaltimo vieta - Triničio universiteto psicho- 
logijos laboratorija nedidelėje liberalioje menų mokykloje San An- 
tonijaus mieste, Teksase. Septyniolika paskutinio kurso studentų 
užvaldė mintis, kurios jie nebesugebėjo kontroliuoti. Jie žinojo, kad 
taip negalima, kad jie neturėtų apie tai galvoti. Bet mintis buvo vel- 
nioniškai patraukli. Kaskart jiems pabandžius galvoti apie ką nors 
kitka, ji tarsi bumerangas sugrįždavo jų pasąmonėn. Jie niekaip ne- 
galėjo liautis galvoję apie baltuosius lokius. Vargu ar baltieji lokiai 
buvo nuolatinis šių koledžo studentų rūpestis. Paprastai jų mintys 
sukdavosi apie seksą, egzaminus ir apie tai, kaip jie nusivylė gėri- 
mu „New Coke“. Tačiau tuo metu jie negalėjo atsispirti baltiesiems 
lokiams — ir viskas dėl to, kad gavo nurodymą „ateinančias pen- 
kias minutes negalvoti apie baltuosius lokius“. Šie studentai buvo 
pirmojo Danielio Wegnerio, kuris šiuo metu yra Harvardo univer- 
siteto psichologijos profesorius, eksperimento dalyviai. Savo karje- 
ros pradžioje Wegneris išgirdo pasakojimą apie garsų rusų rašytoją 
Levą Tolstojų. Vaikystėje vyresnysis brolis būsimajam rašytojui lie- 
pė sėdėti kampe tol, kol liausis galvojęs apie baltąjį lokį. Po kurio 
laiko sugrįžęs, brolis rado Tolstojų tebesėdintį kampe, paralyžiuotą 
savo negebėjimo liautis galvojus apie baltąjį lokį. Wegneris staiga 
suvokė, kad neperpranta šios istorijos, ir tada jam kilo klausimas: 

kodėl mes negalime kontroliuoti savo minčių? Jis sugalvojo atlikti 
minčių valdymo eksperimentą, beveik identišką Tolstojaus vaikys- 
tėje patirtam išbandymui, ir paprašė tyrimo dalyvių galvoti apie bet 
ką, išskyrus baltąjį lokį. Žemiau pateikiama vienos merginos balsu 
išsakytų minčių dalinė stenograma atskleidžia, kaip sunku buvo 
daugeliui šio tyrimo dalyvių: 


Stengiuosi galvoti apie milijoną dalykų, kad tik negalvočiau apie bal- 
tąjį lokį, bet mintys apie jį vis grįžta ir grįžta. Taigi... galvosiu apie šią 
rudą sieną. Nesąmonė. Kaskart, bandydama negalvoti apie baltąjį 


lokį, aš vis tiek apie jį pagalvoju. 


Apytikriai tokia minčių stenograma, su nedideliais nukrypimais, 
tęsėsi ištisas penkiolika minučių. Nesugebėjimas liautis galvoti apie 
baltuosius lokius gal ir neatrodys jums sunkiausiu pasaulyje valios 
išbandymu. Tačiau netrukus pamatysite, kad tas pats atsitinka su 
bet kuria mintimi, kurią mes bandome sau uždrausti. Pastaruo- 
ju metu vykdytų tyrimų — nerimo, depresijos, dietos laikymosi ir 
priklausomybės ligų — rezultatai vienu balsu teigia: „aš nedarysiu“ 
galia apgailėtinai sumenksta, jeigu ją bandome pritaikyti savo vidi- 
niam minčių ir jausmų pasauliui. Giliau pažvelgę į šį vidinį pasaulį, 
mes pamatysime, kad reikia naujo savikontrolės apibrėžimo - to- 
kio, kuris paliktų bent mažą galimybę nuo tos kontrolės atitrūkti. 


ARGI NE IRONIŠKA? 


Minčių apie baltąjį lokį eksperimentą Wegneris pakartojo su kita 
studentų grupe, o kai ir juos apsėdo mintis apie lokius, jis uždrau- 
dė kitas mintis. Kaskart, vien tik pabandžius apie ką nors negalvo- 
ti, atsitikdavo priešingai: žmonės pradėdavo apie tai galvoti dau- 

giau negu tada, kai tai daryti jiems nebuvo uždrausta, galvodavo 
ir tada, kai jiems buvo liepta apie tai galvoti. Stipriausiai efektas 
pasireikšdavo tada, kai žmonės jau ir taip būdavo įsitempę, pavargę 
ar išsiblaškę. Wegneris tai praminė ironiškuoju bumerangu. Bandai 
išmesti iš galvos kokią mintį ir — BUM! — ji bumerangu grįžta.“ 
Ironiškas rikošetas paaiškina daugelį šiuolaikinės visuomenės frus- 
tracijų: kodėl nemigos kamuojamas žmogus kuo labiau stengiasi 
užmigti — tuo labiau įsiaudrina; kodėl, nusprendęs laikytis dietos ir 
išmesti iš galvos visus angliavandenių turinčius produktus, negali 
liautis svajojęs apie baltą duoną ir mielines bandeles; kodėl įvairių 
baimių kamuojamas žmogus, norintis pagaliau atsikratyti nerimo, 
mintyse piešia vis baisesnius katastrofų vaizdus? Wegneris net- 
gi įrodė, kad yra didesnė tikimybė susapnuoti savo naująją meilę, 
jeigu visą dieną stengsimės nuvyti mintis apie ją, negu tuo atveju, 
jeigu prieš miegą tyčia apie ją fantazuosime. Tai, be jokios abejonės, 
sustiprina Romeo ir Džuljetos efektą — gerai žinomą psichologinį 
polinkį geisti stipriau, jeigu tokia meilė draudžiama. 

Wegneris pateikė įrodymų, kad priešingo efekto sulaukiame 
bandydami nuslopinti bet kurį mums žinomą instinktą. Labai ti- 
kėtina, kad įsidarbinti atėjęs žmogus, kuris trūks plyš nori padaryti 
kuo geresnį įspūdį, leptelės tai, nuo ko darbdavys net susigūš. Gal- 
vojančiam apie politinį korektiškumą oratoriui į galvą suplūs visos 
anksčiau girdėtos pastabos ir pašaipos, paremtos įžeidžiančiais ste- 
reotipais. Kuo labiau žmogus stengiasi išlaikyti paslaptį, tuo grei- 
čiau jam atsiriša liežuvis. Kuo labiau padavėjas stengiasi neišversti 
padėklo, tuo didesnė tikimybė, kad marškiniai bus ištepti pomido- 
rų padažu. Wegneris šiuo ironišku efektu (šiek tiek geraširdiškai) 


3 Kai apie šį eksperimentą papasakojau savo tėvui, jis akimirksniu su tuo sutiko ir pateikė 
nemokslinį pavyzdį iš savo patirties: „Kai gyvenau katalikų seminarijoje, mums dažnai kar- 
todavo, kad niekada, jokiu būdu, negalvotume apie seksą. Mes taip pat vienas kitam nuolat 
kartodavome, kad negalvotume apie seksą. Be abejo, viskas baigėsi tuo, kad apie seksą mes 
galvodavome nuolatos ir daug daugiau, negu prieš apsigyvendami seminarijoje“ Gal tai paaiš- 
kina, kodėl jis taip ir netapo kunigu. 

paaiškina net ir tokį mokslinį atradimą: kuo vyras homofobiškes- 
nis, tuo stipresnę erekciją patiria žiūrėdamas gėjų pornografiją. 


Kodėl minčių slopinimas nepadeda 


Kodėl bet koks bandymas atsikratyti kokios nors minties arba 
jausmo sukelia bumerango efektą? Wegneris įtaria, kad tai susiję 
su tuo, kaip mūsų smegenys reaguoja į komandą apie ką nors ne- 
galvoti. Šią užduotį jos padalija į dvi dalis ir nusiunčia į dvi skir- 
tingas sritis. Viena mūsų smegenų dalis imasi užduoties ieškoti, į 
ką nukreipti mintis, kad negalvotume apie uždraustą dalyką. Visai 
kaip ta minėta mergina iš pirmojo Wegnerio eksperimento, kuri 
stengėsi negalvoti apie baltąjį lokį: „Stengiuosi galvoti apie milijo- 
ną dalykų, kad tik negalvočiau apie baltąjį lokį, bet mintys apie jį 
vis grįžta ir grįžta. Taigi... galvosiu apie šią rudą sieną..: Wegneris 
šį procesą pavadino operatoriaus darbu. Operatoriaus sėkmė pri- 
klauso nuo smegenų savikontrolės sistemos, o jai, kaip ir bet ku- 
riai kitai pastangų reikalaujančiai savikontrolės formai, reikia daug 
protinių išteklių ir energijos. Tuo tarpu kita jūsų smegenų sritis 
ieško įkalčių, kad jūs galvojate, jaučiate arba darote tai, apie ką gal- 
voti, ko jausti ir ko daryti jums negalima. Visai kaip ta mergina, 
prisipažinusi: „<...> mintys apie jį vis grįžta ir grįžta. <...> Kaskart, 
bandydama negalvoti apie baltąjį lokį, aš vis tiek apie jį pagalvoju. 
Šį procesą Wegneris pavadino tikrintojo darbu. Priešingai negu 
operatorius, tikrintojas veikia automatiškai ir be didelių proto pa- 
stangų. Tikrinimas yra labiau susijęs su automatine galimų ma- 
lonumų paieškos sistema smegenyse. Skamba panašiai kaip auto- 
matinė savikontrolė, bet neapsigaukime, kol neišsiaiškinsime, koks 
svarbus čia yra operatoriaus ir tikrintojo bendradarbiavimas. Jeigu 
dėl kokių nors priežasčių operatorius, pavartojus mechanikos ter- 
miną, „pritrūktų garo“, tikrintojo atliekamos funkcijos savikontro- 
lę išvestų iš proto. 

Įprastomis aplinkybėmis operatorius ir tikrintojas dirba lygią. 
grečiai. Tarkim, jūs einate į maisto parduotuvę ir esate apsisprendę 
nepasiduoti pagundai nušluoti nesveikų užkandžių lentynos. Ko| 
operatorius bando sutelkti dėmesį, planuoti ir kontroliuoti jūsų el- 
gesį („Į parduotuvę atėjau nusipirkti tik kruopų ir nieko daugiau. 
Kur kruopų lentyna?'), tikrintojas skenuoja jūsų smegenis, ieškoda- 
mas aplinkoje kokio nors pavojaus signalo. (Pavojus! Pavojus! Tre- 
čioje lentynoje sausainiai! Tu mėgsti sausainius! Ar tik čia ne tavo 
pilvas gurgia? Pavojus! Pavojus! Saugokis sausainių! Sausainiai, sau- 
sainiai, sausainiai!) Jeigu tuo metu jūsų protinių išteklių rezervas 
geras, operatorius sugebės teisingai pasinaudoti tikrintojo sukelta 
isterija. Kai tikrintojas atpažįsta pavojingą pagundą arba susirūpi- 
nimą keliančias mintis, įsikišęs operatorius nukreipia jus tikslo link 
ir toliau nuo pagundos. Tačiau jeigu tuo metu protiniai ištekliai iš- 
sekę, nesvarbu nuo ko - išsiblaškymo, nuovargio, streso, alkoholio, 
ligos ar įtempto protinio darbo, — operatorius nebepajėgia atlikti 
savo darbo. O tikrintojas, priešingai, kaip koks baterija varomas 
žaislinis triušiukas vis sukasi, sukasi ir sukasi. 

Pavargęs operatorius ir energijos kupinas tikrintojas jūsų galvo- 
je sukelia minčių chaosą. Ieškodamas uždrausto dalyko, tikrintojas 
nuolat primena apie tai, ko ieško. Neurologai yra nustatę, kad su- 
sidorojimas su draudžiamu turiniu smegenyse vyksta šalia sąmo- 
ningumo ribos. Dėl to jūs esate nuolat kurstomi galvoti, jausti ir 
daryti tai, ką bandote sau uždrausti. Todėl vos tik prieisite nesveikų 
užkandžių lentyną, tikrintojas prisimins tikslą nepirkti sausainių 
ir jūsų mintis užpildys „Sausainiai, sausainiai, sausainiai!“ Jeigu ne 
operatoriaus pastangos nusverti tikrintojo balsą, jūsų smegenyse 
vyktų tikra Šekspyro tragedija. Saugodamas nuo pagundos, tikrin- 
tojas jus veda tiesiai prie jos. 

Jeigu aš apie tai galvoju, vadinasi, tai turėtų būti tiesa 


Jeigu bandote apie ką nors negalvoti, vadinasi, tai jums neišeina 
iš galvos. Iš to kyla dar viena problema: kai mintis, kurią jūs ban- 
dote nustumti šalin, nuolat sugrįžta, jūs pradedate tikėti, kad tai, 
ko gero, tiesa. Dėl kokios kitos priežasties ji būtų tokia įkyri? Mes 
tikime, kad mūsų mintys yra patikimas informacijos šaltinis. Kai ta 
pati mintis jums kyla vis dažniau ir vis sunkiau jos atsikratyti, jūs 
natūraliai pradedate galvoti, kad į tai reikia atkreipti dėmesį. 

Atrodo, kad toks pažinimo tendencingumas yra žmogaus sme- 
genų būdinga savybė. 

Pagal tai, kaip lengvai pajėgiame ką nors prisiminti, mes esa- 
me linkę vertinti, tai yra tikėtina ar tiesa. Tačiau pastangos iš savo 
minčių išstumti nerimą arba kokį nors troškimą gali turėti nepa- 
geidaujamų pasekmių. Pavyzdžiui, kadangi žinių reportažai apie 
aviakatastrofas tokie ryškūs ir įsimintini (ypač tada, kai kumštyje 
gniaužiate iš baimės smarkiai suspaudę įlaipinimo bilietą), mes esa- 
me linkę pervertinti tikimybę pačiam tapti tokios nelaimės auka. 
Tikimybė, kad taip įvyks, yra viena iš keturiolikos milijonų, tačiau 
dauguma žmonių galvoja, kad rizika žūti nukritus lėktuvui yra di- 
desnė, negu mirti nuo inkstų uždegimo ar kraujo užkrėtimo - tai 
dvi iš dešimties dažniausiai Jungtinėse Valstijose pasitaikančių mir- 
ties priežasčių. Bet tai ne tos ligos, apie kurias pagalvojame pir- 
miausia. 

Kad ir kokią baimę ar troškimą norėtumėte išguiti iš galvos, ši 
mintis taps tik dar labiau prikaustanti ir įtikinanti. Kartą Wegneriui, 
ironiškojo bumerango efektą atradusiam psichologui, paskambino 
pamišusi studentė, kuri negalėjo atsikratyti minčių apie savižudy- 
bę. Atsitiktinė mintis taip įsitvirtino jos smegeninėje, kad ji beveik 
įtikėjo, jog giliai širdyje tikrai nori nusižudyti. Jeigu tai netiesa, tai 
kodėl ji nuolat apie tai galvoja? Ji paskambino Wegneriui, vieninte- 
liam psichologui, kurį žinojo, ir paprašė pagalbos. Verta priminti, 

kad Wegneris buvo mokslininkas, o ne psichoterapeutas. Jis ne- 
buvo pratęs kalbėtis su žmonėmis apie jų kritinę būklę ir narplioti 
painiavą tamsiausiuose jų minčių užkaboriuose. Todėl studentei jis 
papasakojo tai, ką žinojo: apie baltuosius lokius. Jis jai papasakojo 
apie savo eksperimentą ir apie tai, kad kuo stipriau stengsiesi kokią 
nors mintį nuvyti, tuo galingesne jėga ji grįš. Tai visai nereiškia, kad 
pati mintis yra labai svarbi. Mergina su palengvėjimu suprato, kad 
tai, kaip ji reagavo į mintį nusižudyti, tą mintį tik sustiprino, tačiau 
tai visai nereiškė, kad ji iš tiesų norėjo nusižudyti. 

Galbūt jus užvaldo mintis, kad mylimas žmogus pateko į avari- 
ją? Arba kad numalšinti įtampą jums gali padėti tik kibirėlis kara- 
melinių ledų? Jeigu išsigandę mėginate atsikratyti tokios minties, ji 
netrukus vis tiek grįžta. Ir sugrįžta dar galingesnė. Vien dėl to, kad 
bandote apie tai negalvoti, jos pasikartojimas neatrodo beprasmis. 
Galiausiai jūs patikite, kad tai tiesa. Nerimo kamuojamą žmogų 
apima dar didesnis nerimas, o nuvargintieji minčių apie ledus iš- 
sitraukia šaukštą. 

PO MIKROSKOPU: PATYRINĖKITE IRONIŠKĄJĮ 
BUMERANGĄ 


Ar yra kas nors, apie ką stengiatės negalvoti? Jeigu taip, pati- 
krinkite, ar ironiškojo bumerango teorija tikrai veikia. Ar pade- 
da dirbtinis slopinimas? O gal mintis, nuo pastangų ja atsikra- 
tyti, tampa dar įkyresnė? (Taip, dabar duosite darbo tikrintojui, 
kad jis tikrintų tikrintoją.) 


Kaip išvengti ironiškojo bumerango 


Kaip rasti išeitį iš užburto rato ir išspręsti šią gluminančią dilemą? 
Wegnerio siūlomas priešnuodis ironiškajam bumerangui, o tai 
labai ironiška, yra — pasiduoti. Kai nebebandote kontroliuoti, ne- 
pageidaujamos mintys ir jausmai nebekontroliuoja jūsų. Smegenų 
aktyvumo tyrimai parodė, kad tyrimo dalyviams laisvai išreiškus 
mintį, kurią jie ilgą laiką bandė slopinti, šioji pasidaro nebe tokia 
svarbi ir nebesibrauna į sąmoningą mąstymą. Paradoksalu, tačiau 
leidimas apie ką nors galvoti labai sumažina tikimybę, kad tokia 
mintis jums vėl kils. 

Toks sprendimas gali būti naudingai pritaikytas įvairiausiose 
situacijose. Pasiryžimas galvoti apie tai, apie ką norite galvoti, ar 
jausti tai, ką jaučiate, nesistengiant savęs įtikinti, jog tai tiesa, kuriai 
privaloma paklusti, yra efektyvus būdas nerimui, įtampai, liūdesiui 
malšinti, troškimams slopinti ir priklausomybei mažinti. Iš konkre- 
čių pavyzdžių pamatysite, kad, atsisakę kontroliuoti savo vidinius 
potyrius, mes pradėsime geriau kontroliuoti savo išorinius poelgius 
ir veiksmus. 


NENORIU TAIP JAUSTIS 


Ar nuo noro atsikratyti liūdnų minčių žmonės tik dar labiau nuliūs- 
ta? Tai nėra taip toli nuo tiesos, kaip atrodo. Tyrimai rodo, kad kuo 
labiau stengiatės atstumti neigiamas mintis, tuo didesnė tikimybė, 
kad pasijusite prislėgti. Kuo labiau nusiminę Žmonės stengiasi at- 
sikratyti liūdnų minčių, tuo gilesnis liūdesys juos apima. Vienas iš 
pirmųjų Wegnerio minčių tvardymo eksperimentų parodė, kad šis 
efektas pasireiškia net ir esant kuo puikiausios nuotaikos. Dalies 
studentų jis paprašė galvoti apie liūdniausius jiems gyvenime nuti- 
kusius dalykus, o kitos grupės paprašė apie tai negalvoti. Jaučian- 

tys įtampą arba išsiblaškę žmonės, paprašyti negalvoti apie liūdnus 
dalykus, nusimena net dažniau nei tada, kai stengiasi pasijusti ne- 
laimingi. Kitas eksperimentas parodė, kad bandant atsikratyti savi- 
kritiškų minčių („Aš toks nevykėlis!“ „Žmonės mano, kad aš kvai- 
las'), žmonių savigarba ir nuotaika krinta greičiau, negu tada, kai jie 
atvirai išdėsto tokias mintis. Tai pasitvirtina net ir tada, kai žmonės 
jau mano atsikratę negatyvių minčių. Ironiškasis bumerangas dar 
kartą kala per galvą! 

Slopinamas nerimas taip pat sugrįžta. Pavyzdžiui, žmones, ban- 
dančius negalvoti apie jų laukiančią skausmingą medicininę pro- 
cedūrą, apima dar didesnis nerimas, užplūsta daugiau nekviestų 
minčių apie skausmą. Žmonės, prieš svarbią viešą kalbą bandantys 
užgniaužti kylančią baimę, ne tik sustiprina nerimo jausmą, bet ir 
pagreitina širdies pulsą (taip tik padidindami tikimybę, kad jiems 
nepasiseks). Gal mes ir bandome išstumti tokias mintis, tačiau 
mūsų kūnas vis tiek gauna žinią. Kadangi bandymas nuslopinti liū- 
dnas ir savikritiškas mintis tik pagilina liūdesį ir prislėgtą nuotaiką, 
tyrimai rodo, kad minčių slopinimas sustiprina tokių su nerimu 
susijusių ligų kaip potrauminio streso sutrikimas ir obsesinis-kom- 
pulsinis sutrikimas simptomus. 

Šiuos mokslinius atradimus gali būti sunku perprasti. Jie prieš- 
tarauja visiems mūsų instinktams, kaip apsaugoti save nuo blogų 
minčių. Ką daryti su žalingomis mintimis, jeigu ne jomis atsikra- 
tyti? Tačiau netrukus įsitikinsite, kad norėdami apsisaugoti nuo 
kankinančių minčių, turime su jomis susitaikyti, o ne stengtis jų 
atsikratyti. 


Man kažkas negerai 


Philippe'as Goldinas yra turbūt pats draugiškiausias mokslininkas 
neurologas, su kuriuo kada nors yra tekę susidurti. Nesakau, kad 
visi kiti psichologai ir psichiatrai - nedraugiška šutvė, bet dauguma 

jų tikrai negriebtų į glėbį pirmo užsukusio į jų kabinetą. Goldinas 
vadovauja Stanfordo universiteto Klinikinei taikomajai emocinei 
neurologijos laboratorijai, o tai išvertus į žmonių kalbą reikštų, jog 
jis pritaiko savo žinias padėdamas nuo depresijos ir nerimo, ypač 
nuo socialinio nerimo, kenčiantiems žmonėms. Tikrai nepagalvo- 
tum, kad tokiam Žmogui, kaip jis, gali rūpėti socialinio nerimo su- 
trikimas, kitaip tariant —- nepakeliamas drovumas, tačiau visą savo 
mokslininko karjerą jis skyrė tam, kad suprastų ir padėtų išgydyti 
šį sutrikimą. 

Besikreipiantys į jį žmonės ne šiaip truputį nervinasi tam ti- 
krose viešose vietose ar situacijose. Vien nuo minties, kad reikės 
kalbėti su nepažįstamu žmogumi, jiems gali prasidėti panikos 
priepuolis. Tikriausiai susidūrėte su naktiniais košmarais, kai atro- 
do, kad stovite nuogas, apsuptas minios žmonių, kurie bado į jus 
pirštais ir juokiasi? Socialinio nerimo sutrikimą turintys žmonės 
tokį košmarą išgyvena dvidešimt keturias valandas per parą. Jie 
nuolat bijo ir jaučiasi nepatogiai, manydami, kad kiti žmonės juos 
stebi, vertina, nors paprastai jie patys yra pikčiausi savęs kritikai. 
Tokie žmonės dažnai kenčia nuo depresijos. Dauguma jų vengia 
bet kokių situacijų, pradedant vakarėliais ir baigiant viešu kalbėji- 
mu, kurios sukeltų dar didesnį nerimą ir abejonių savimi. Šitaip jų 
gyvenimas darosi vis uždaresnis. Netgi tokios kasdienės smulkme- 
nos kaip susirinkimas darbe ar skambutis klientui jiems gali tapti 
nepakeliama našta. 

Goldinas tyrinėja, kas vyksta nerimo sutrikimą turinčių pacien- 
tų smegenyse. Jis nustatė, kad socialinio nerimo sutrikimo kamuo- 
jami žmonės daug prasčiau nei kiti kontroliuoja savo mintis, ir tai 
rodo jų smegenų tyrimai. Susidūrus su kokiu nors rūpesčiu, pavyz- 
džiui, kritika, smegenyse esantis streso valdymo centras reaguoja 
pernelyg jautriai. Tuo metu kai Goldinas paprašo jų galvoti apie 
ką nors kitka, dėmesio valdymo sistema visa neįsijungia. Pasitel- 
kus Wegnerio minčių valdymo teoriją, tai galima paaiškinti taip: jų 

„operatorius“ yra pavargęs ir nebegali nukreipti minčių nuo to, kas 
kelia nerimą. Tai paaiškina, kodėl įvairių nerimo sutrikimų vargina- 
mi žmonės negali atsikratyti savo baimių — jų mėginimai nuslopinti 
tokias mintis yra itin neveiksmingi. 

Tradiciniu būdu gydant socialinio nerimo sutrikimą, didžiausias 
dėmesys skiriamas tam, kaip to nerimo atsikratyti užduodant sau 
klausimą: „Kas su manimi negerai? Tai gali padėti tik tuo atveju, 
jeigu tikite, kad bandymas apie ką nors negalvoti pavyks. Goldinas į 
šią problemą žiūri visai kitaip. Jis moko socialinio nerimo sutrikimą 
turinčius pacientus stebėti ir priimti savo mintis ir jausmus tokius, 
kokie jie yra, net ir labiausiai bauginančius. Tikslas — ne atsikratyti 
nerimo ar abejonių savimi, bet išsiugdyti pasitikėjimą savo jėgomis, 
kuris padėtų susitvarkyti su slegiančiomis mintimis ir jausmais. Kai 
socialinio nerimo kamuojami žmonės pagaliau suvokia, kad nėra 
jokio vidinio priešo, nuo kurio jie turėtų apsiginti, gali ir išorinia- 
me pasaulyje jaustis laisviau. Nerimo kamuojamiems žmonėms jis 
pataria, į ką turėtų atkreipti dėmesį kilus nerimui — kokios min- 
tys apima, kokie yra kūno pojūčiai, o tuomet sutelkti visą dėmesį 
į kvėpavimą. Jeigu nerimas nepraeina, jis jiems siūlo įsivaizduoti, 
kaip jie tas mintis ir jausmus iškvepia. Jis aiškina jiems, kad jeigu jie 
nekovos su savo nerimu, jis natūraliai išseks. 

Kadangi yra neurologas, Goldinas ypač domisi tuo, kokią įta- 
ką smegenims turi toks pasikeitęs požiūris. Prieš intervenciją ir po 
jos jis stebi nuo socialinio nerimo sutrikimo kenčiančių pacientų 
smegenis funkcinio magnetinio rezonanso aparatu, kad pamatytų, 
kas vyksta, kai pacientai jaudinasi, nerimauja. Smegenų skenavimo 
procedūra net ir ramiausiems žmonėms gali išprovokuoti nerimą 
ir klaustrofobiją. Jo tiriamieji yra verčiami gulėti ant nugaros Ir 
nejudėti, jų galvos uždarytos smegenų skenavimo aparate. Jie turi 
sukąsti specialią dantų plokštelę, kad negalėtų kalbėti ir galva nė 
nekrustelėtų. Galvą gaubiantis aparatas skleidžia reguliarius į grę- 
žimą panašius garsus. Tarsi to dar negana, jų prašoma galvoti aple 

užrašus, kuriuos mato ekrane: „Aš sau nepatinku“, „Žmonės mano, 
kad esu keistas, „Kažkas su manimi negerai: 

Kol nuo socialinio nerimo sutrikimo kenčiantys pacientai gal- 
voja apie šiuos teiginius, Goldinas stebi dviejų smegenų sričių ak- 
tyvumą: tą smegenų dalį, kuri yra atsakinga už skaitomo teksto su- 
vokimą - ji parodys, kaip atidžiai pacientas perskaitė ir apgalvojo 
kiekvieną teiginį — ir streso valdymo centrą, kuris rodo, ar labai 
pacientas bijo. 

Palyginęs smegenų skenavimo rezultatus prieš mokymus ir po 
jų, jis pastebėjo intriguojančius pokyčius. Po įsikišimo, smarkiai pa- 
didėjo smegenų aktyvumas toje srityje, kuri siejama su vizualios 
informacijos įsisavinimu. Nuo socialinio nerimo sutrikimo ken- 
čiantys pacientai dabar kreipė daugiau dėmesio į savikritiškus tei- 
ginius, negu prieš jo mokymų kursą. Tikriausiai daugumai žmonių 
tai pasirodys kaip visiškai nevykęs eksperimentas. 

Išskyrus vieną dalyką: labai sumažėjo streso valdymo srities ak- 
tyvumas. Nors dėl nerimo kenčiantys žmonės negatyvioms min- 
tims skyrė daugiau dėmesio, jos juos mažiau liūdino. Tokie poky- 
čiai smegenyse gali būti labai naudingi kasdieniame gyvenime. Po 
šio eksperimento nerimo sutrikimų turintys pacientai jautėsi nebe 
tokie prislėgti, jie praleisdavo mažiau laiko save kritikuodami ir jau- 
dindamiesi. Nustoję kovoti su savo mintimis ir jausmais, jie pasiju- 
to laisvesni. 

VALIOS UGDYMO EKSPERIMENTAS: 
JAUSK TAI, KĄ JAUTI, BET NETIKĖK 
VISKUO, KĄ GALVOJI 


Apėmus nemaloniai minčiai, išmėginkite metodą, kurį savo 
pacientams taikė Goldinas. Užuot iškart bandę atsikratyti šios 
minties, leiskite sau apie tai pagalvoti. Dažnai mūsų įkyriausios 
mintys mums gerai pažįstamos — jaudinamės dėl to paties, kri- 
tikuojame save dėl to paties, mintimis grįžtame prie tų pačių 
prisiminimų. „O jeigu nutiks kas nors bloga?“ „Negaliu patikėti, 
kad vėl taip padariau. Kokia aš kvaila“ „Jeigu galėčiau atsukti 
laiką atgal, ką padaryčiau kitaip?“ Šios mintys kyla staiga, tarsi 
iš niekur, ir užstringa galvoje kaip įkyri melodija, kurios negali 
liautis niūniavęs. Leiskite sau ramiai pagalvoti, ar ši liūdinanti 
mintis nėra gerai pažįstama dainelė. Tai bus pirmasis ženklas, 
kad tai nėra labai svarbi informacija, kuria privalote tikėti. Tada 
atkreipkite dėmesį, ką jaučiate savo kūne. Stebėkite, ar neįsitem- 
pė raumenys, ar nepadažnėjo pulsas ir kvėpavimas. Pagalvokite, 
kur jaučiate šiuos pojūčius — pilve, krūtinėje, burnoje ar kitoje 
kūno dalyje. Kai jau būsite apmąstę, ką galvojate ir ką jaučia- 
te, nukreipkite visą dėmesį į kvėpavimą. Galvokite apie tai, ką 
jaučiate įkvėpdami ir iškvėpdami orą. Kartais, sutelkus dėmesį 
į kvėpavimą, blogos mintys pačios išgaruoja. O kartais jos gali 
atitraukti dėmesį nuo kvėpavimo. Tuomet įsivaizduokite mintis 
it kokius debesis, susitelkusius jūsų galvoje. Kvėpuokite toliau ir 
įsivaizduokite, kad jūsų iškvepiamas oras kaip vėjas išvaiko blo- 
gų minčių debesis. Nereikia stengtis tų minčių nupūsti, tiesiog 


jauskite, kaip kvėpuojate. 

| Atkreipkite dėmesį, kad ši technika — visai ne tas pats, kas pati- 
kėti apnikusia mintimi arba nuolat ją kartoti. Priešingas dalykas i 
| norui nuslopinti mintį yra jos pripažinimas, bet ne patikėjimas 
ja. Jūs pripažįstate, kad mintys užklysta ir nukeliauja ir kad jūs . 


JAI 


visuomet galite kontroliuoti, kokias mintis įsileisti. Jūs nepriva- 
lote automatiškai priimti minties turinio. Kitaip tariant, galite 


sau pasakyti: „Ką gi, vėl ta pati mintis. Niekas neapsaugotas nuo 

jaudinimosi. Nors kartais tokios mintys ir užplūsta, jos nieko 
nereiškia“ Ir nesakykite sau: „Tikriausiai taip ir yra, aš baisus 
ž v | *-v,- . . . . . . . . . . į 
žmogus ir netrukus mane ištiks baisi nelaimė, tikriausiai reikia 
su tuo susitaikyti“ 
Tokią praktiką galima pritaikyti bet kuriai trikdančiai minčiai 
ar slegiančiam jausmui —pykčiui, pavydui, nerimui ar gėdai — ; 
užplūdus. 


Keletą kartų išbandę šį metodą, palyginkite jį su mėginimu nu- 
stumti, nuslopinti slogias mintis ir jausmus. Kuris iš jų padeda 


greičiau susigrąžinti dvasios ramybę? 


Duktė susitaiko su savo pykčiu 


Valeri buvo visiškai išsekusi po pastarųjų dvejų metų įvykių. Prieš 
kelerius metus jos motinai buvo diagnozuota ankstyvoji Alzheime- 
rio ligos stadija, ir pastaruoju metu mamos būklė sparčiai blogėjo: 
atmintis silpo ir ji nebegalėjo likti viena namuose, kol Valeri bū- 
davo darbe. Valeri drauge su savo šeima nusprendė, kad motiną 
reikia paguldyti į slaugos namus. Nors čia ji buvo nuolat prižiūrima 
medikų, Valeri jautėsi privalanti kasdien ją aplankyti ir įsitikinti, ar 
jai netrūksta medicininės priežiūros. Jos broliai ir seserys gyveno 


277 


toli, tėvas buvo miręs, todėl ji jautėsi esanti atsakinga už mamos 
priežiūrą. 

Valeri pyko dėl susiklosčiusios padėties. Ji pyko, nes dėl ligos 
buvo beprarandanti mamą, pyko, kad viskuo turi rūpintis viena 
pati. Apsilankymai slaugos namuose ją taip pat nervino, nes ma- 
mos elgesys ir atmintis darėsi nenuspėjami. Be to, ji jautėsi kalta 
dėl to, kad pyksta. Kad susitvarkytų su nuovargiu, pykčiu ir kaltės 
jausmu, ji įprato kaskart, grįždama iš slaugos namų, užsukti į vieną 
maisto parduotuvę. Konditerijos skyriuje ji prisipirkdavo keksiukų, 
spurgų ar dar ko nors skanaus ir, neišvažiavusi iš automobilių sto- 
vėjimo aikštelės, viską sušveisdavo. Ji save įtikinėjo, kad už visas 
kančias nusipelno bent tokio malonumo, bet iš tiesų šitaip tik mė- 
gindavo nusiraminti prieš sugrįždama namo. 

Valeri bijojo, kad, neatsikračius po apsilankymo pas mamą už- 
plūdusių slegiančių minčių, namuose jos visai ją užvaldytų. Jei būtų 
leidusi sau apie tai galvoti, paskui nebūtų įstengusi tų minčių atsi- 
kratyti. Tačiau ir dabar ji negalėjo nuo jų niekur pabėgti. Todėl vie- 
ną dieną ji nusprendė po kiekvieno apsilankymo pas mamą prisėsti 
ant slaugos namų kieme stovinčio suoliuko ir atlikti kvėpavimo ir 
debesų įsivaizdavimo pratimą. Ji leisdavo sau pajusti, koks tirštas ir 
sunkus kaltės jausmas ją slegia, kokia iš pykčio yra įsitempusi. Tada 
įsivaizduodavo, kad iškvėpdama orą ji nupučia tuos tamsius debe- 
sis. Įsivaizduodavo, kad ją apėmę jausmai darosi nebe tokie slogūs, 
nebesmaugia. Kaltės jausmui ir pykčiui prasisklaidžius, išryškėda- 
vo sielvartas — jausmas, kurio neveikia joks kvėpavimo pratimas. 
Tačiau tada Valeri suvokė, kad sielvarto ji nenori nuslopinti. Jai jo 
reikėjo. 

Po kurio laiko ritualas užsukti į maisto prekių parduotuvę nebe- 
traukė, o jį pakeitė pamažu stiprėjantis noras apmąstyti tai, ką tuo 
metu jaučia, kokios emocijos ją užplūsta. Su tokiu pačiu nusitei- 
kimu ji ateidavo ir aplankyti mamos, leisdama sau jausti skausmą 
ir gailestį, bet nebandydama įrodinėti sau, kad ant mamos pykti 

negalima. Situacijos iš esmės tai nepakeitė, bet stresą sumažino. 
Nebesistengdama atsikratyti jausmų, ji galėjo geriau pasirūpinti ir 
mama, ir savimi. 

Bandymas išvengti nepageidaujamų jausmų dažnai veda prie 
savidestrukcijos, nesvarbu, ar tai būtų vilkinimas, siekiant iš- 
vengti nerimą keliančių dalykų, ar girtuokliavimas, siekiant 
| pamiršti vienatvę. Ar galite pasakyti, kokio jausmo stengiatės 
išvengti, turėdami omeny savo pasirinktą valios iššūkį? Kas 


atsitiktų, jei nesipriešintumėte šiam jausmui, o išmėgintumėte 

kvėpavimo ir debesų įsivaizdavimo pratimą? 

NEVALGYKITE OBUOLIO 


Londono universiteto Šv. Jurgio koledžo psichologas Jamesas Erski- 
ne'as buvo sužavėtas Wegnerio tyrimo su baltaisiais lokiais. Tačiau 
jis mano, kad bandymas nuslopinti mintis mus verčia ne tik daugiau 
apie tai galvoti, bet ir daryti tai, apie ką mes stengiamės negalvoti. 
Jį jau seniai stebino žmonių polinkis pasielgti visiškai priešingai, nėi 
norėtų (tai taikė ir sau, nors asmeninių pavyzdžių iš savo gyvenimo 
šis bebaimis rašytojas taip ir neišspaudė). Jo mylimo rašytojo Dos- 
tojevskio personažai nuolat prisiekinėja ko nors nedarysiantys, bet 
jau kitą akimirką tai padaro. Be abejo, Dostojevskio personažams 
vidiniai konfliktai dažniau kyla dėl noro ką nors nužudyti, o ne su- 
valgyti desertą. Tačiau nepaisant visko, Erskine'as įtaria, kad ironiš- 
kojo bumerango efektas kaltas dėl mūsų savidestrukcinio elgesio: 
dietos nesilaikymo, rūkymo, gėrimo, lošimo ir lytinių santykių (kal- 
bame apie tuos, su kuriais neturėtume keistis savo DNR). 

Pirmą kartą Erskine'as pademonstravo, koks pavojingas mūsų 
savikontrolei gali būti bandymas slopinti mintis, pasitelkęs vieną 
geidžiamiausių dalykų pasaulyje — šokoladą. (Tam, kad geriau su- 
voktume, jog potraukis šokoladui yra beveik visuotinis, reikia pa- 
sakyti, kad tyrimo organizatoriams užtruko nepilnus metus, kol 
rado vienuolika šokolado nemėgstančių žmonių, kad galėtų ištirti 
skirtumus tarp tų, kurie mėgsta šokoladą, ir tų, kurie jam abejingi.) 
Erskine'as į savo laboratoriją pakvietė kelias moteris, kad jos pa- 
ragautų kelių rūšių šokoladinių saldainių.** Prieš įnešant šokoladą, 
moterų paprašė penkias minutes galvoti balsu. Vienų jis paprašė 
garsiai išsakyti savo mintis apie šokoladą, o kitų - pasistengti negal- 
voti apie šokoladą. (Palyginimui buvo ir trečia, kontrolinė, grupė, 
kuri negavo jokių nurodymų dėl to, ką turi galvoti.) 

Iš pradžių atrodė, kad minčių slopinimas veikia. Moterims, ku- 
rioms buvo liepta negalvoti apie šokoladą, tokių minčių kilo tikrai 
mažiau — per vieną eksperimentą apie šokoladą kiekviena viduti- 
niškai pagalvodavo po devynis kartus, o tos, kurių buvo prašoma 
galvoti tik apie šokoladą, vidutiniškai išsakydavo po penkiasdešimt 
dvi mintis. Tačiau tikintieji minčių slopinimo galia šiais duome- 
nimis neturėtų labai apsidžiaugti. Tikrąjį rezultatą atskleis skonio 
testas. 

Eksperimento organizatoriai kiekvienai moteriai atnešė po du 
dubenėlius atskirai suvyniotų šokoladinių saldainių ir paliko jas 
vienas kambaryje nuspręsti, kurie saldainiai skanesni. Jie moterims 
leido suvalgyti tiek saldainių, kiek joms reikia, kad galėtų atsakyti 
į anketos klausimus. Kiek kartų šį eksperimentą kartojo, tiek kartų 
rezultatas buvo tas pats: tos, kurių prieš ragavimo testą buvo pra- 
šoma apie šokoladą negalvoti, suvalgydavo beveik dvigubai daugiau 


* Saldainių žinovams gali būti įdomu, kad Erskine'as pasiūlė „Maltesers“ pieniško šokolado 
rutuliukų su korėtu salyklo įdaru, „Cadburys Shots“ pieniško šokolado rutuliukų su traškia cu- 
kraus plutele po viršutiniu šokolado sluoksniu ir „Galaxy Minstrels“ sagutės formos saldainių, 
kuriuos gamintojai dar vadina „sofistikuotu kvailumu“. 


saldainių už tas, kurios tokio draudimo negavo. Besilaikančiųjų di- 
etos bumerango reakcija buvo pati ryškiausia ir atskleidė tai, kad 
kuo labiau Žmonės stengiasi slopinti savo mintis ir šitaip apsiginti 
nuo troškimo pasiduoti pagundai, tuo lengviau jie yra pažeidžiami 
netikėtumo efekto. 2010 m. atlikto tyrimo rezultatai parodė, kad 
dietos besilaikantys žmonės daug dažniau stengiasi slopinti savo 
mintis apie maistą už tuos, kurie negalvoja apie savo svorį. Ir, kaip 
galima numanyti, remiantis Wegnerio eksperimentu su baltaisiais 
lokiais, savo mintis apie maistą slopinantiems dietos besilaikan- 
tiems žmonėms blogiausiai sekasi kontroliuoti tai, ką jie valgo. Jie 
jaučia daug stipresnį potraukį maistui ir dažniau persivalgo už tuos, 
kurie nekontroliuoja savo minčių apie maistą. 


Dietos laikymosi problema 


Nors Amerikoje įvairiausių dietų laikymasis jau seniai tapo savo- 
tiška pramoga, tai niekam tikęs būdas mesti svorį. 2007 m. įvairių 
maisto produktų ir kalorijų ribojimo tyrimų apžvalgoje teigiama, 
kad yra labai mažai įrodymų arba jų apskritai nėra, jog dietos lai- 
kymasis padeda sulieknėti arba pataisyti sveikatą, ir vis daugiau 
esama įrodymų apie dietų daromą žalą. Didžioji dalis dietos be- 
silaikiusių žmonių po kurio laiko ne tik susigrąžina buvusį svorį, 
bet priauga daugiau. Tiesą sakant, dietos labiau padeda priaugti 
svorio, negu numesti. Per ilgesnį laiką daugiau svorio priauga tie, 
kurie laikėsi kokių nors dietų, negu tie, kurie jų niekada nesilaikė. 
Net keli ilgalaikiai tyrimai atskleidė, kad jo jo efektas kelia kraujo 
spaudimą ir didina nesveikojo cholesterolio lygį, slopina imuninę 
sistemą ir padidina riziką susirgti diabetu, patirti infarktą, insultą, 
be to, skatina mirtingumą nuo kitų ligų. (Jeigu dar prisimenate, 
dietos laikymasis didina tikimybę, kad būsite neištikimi savo par- 
tneriui, aišku, apie tokį šalutinį poveikį Jenny Craig o programoje 
neužsimenama.) 

Daugelis mokslininkų, tarp jų, aišku, ir Erskineas, padarė išva- 
dą, kad dietos tampa neefektyvios dėl to, dėl ko žmonės lyg tyčia 
tikisi jų efektyvumo: jos draudžia tukinančius produktus. Prade- 
dant pirmuoju uždraustu vaisiumi, bet kokie draudimai sukelia 
tik problemų, o mokslas jau įrodė, kad, ribojant tam tikrą maisto 
produktą, automatiškai kyla didesnis troškimas jo gauti. Pavyz- 
džiui, moterys, kurių buvo prašoma visą savaitę prieš eksperimen- 
tą nevalgyti šokolado, jautė daug stipresnį troškimą jo paragauti, 
o atliekant skanavimo testą suvalgė dvigubai daugiau šokoladinių 
ledų, sausainių ir torto už tas moteris, kurioms nereikėjo atimti iš 
savęs šio malonumo. Taip atsitinka visai ne dėl to, kad mūsų sme- 
genys ir kūnas staiga suvokia, kad nebegali gyventi be tam tikrų 
amino rūgščių ir mikroelementų, kurių yra tik šokoladiniame ledų 
torte. (Jeigu taip būtų iš tikrųjų, milijonai amerikiečių nenumal- 
domai trokštų šviežių vaisių ir daržovių.) Ne, bumerango efektas 
yra daugiau psichologinis, negu fiziologinis. Kuo labiau stengsitės 
negalvoti apie kokį nors maisto produktą, tuo įkyresnės bus min- 
tys apie jį. 

Erskine'as atkreipia dėmesį į tai, kad daugelis dietos besilai- 
kančių Žmonių klaidingai, bent jau iš pradžių, mano, kad minčių 
slopinimas jiems padeda atsikratyti nenumaldomo troškimo su- 
valgyti vieną ar kitą patiekalą. Tačiau ne vien dietos besilaikan- 
tieji gali save įtikinti, kad slopinimas veikia; mes visi lengvai pasi- 
duodame šiai iliuzijai. Kadangi įmanoma kuriam laikui nustumti 
mintis į šalį, mes manome, kad tokia strategija iš esmės veikia. O 
tai, kad galiausiai mes vis tiek prarandame savo minčių ir poelgių 
kontrolę, mes priimame kaip įrodymą, kad per mažai stengėmės 
jas nuslopinti, ir nesusimąstome, kad toks metodas neveikia. Tai 
mus verčia dar labiau stengtis ir pasmerkti save dar skaudesniam 
bumerango smūgiui. 

PO MIKROSKOPU: KAS YRA JŪSŲ 
TROKŠTAMIAUSIŲ DALYKŲ SĄRAŠE? 


Mokslas įrodė, kad uždrausdami kokį nors maisto produktą, 
mes tik dar labiau jo trokštame. Ar galėtumėte tai patvirtinti 


savo patirtimi? Ar kada nors bandėte numesti svorio, atsisaky- | 


AA ba," BPT Ii NCP UNS oi BB Ats IAL ICL DNA B L DRL LI NL | 


dami mėgstamo užkandžio? Jeigu taip, kiek laiko be jo ištvėrėte 
ir kuo viskas baigėsi? Ar šiuo metu sąmoningai ko nors nevalgo- 


te? Jeigu taip, ar toks draudimas nesustiprina troškimo juo pa- 


BAA siais Nei AI I 


simėgauti? Jeigu nesilaikote jokios dietos, ar yra koks nors pro- 


duktas, kurį sau draudžiate? Ar pastangos numalšina jūsų norą? 

Susitaikymo galia 


Ką daryti su potraukiais ir troškimais, jei ne stumti juos į šalį? O gal 
geriau juos priimti? Tokią išvadą padarė mokslininkai, atlikę eks- 
perimentą su šimtu studentų, kuriems buvo išdalytos permatomos 
dėžutės su „Hersheys Kisses saldainiais, kurias jie turėjo nešiotis 
su savimi keturiasdešimt aštuonias valandas. (Norėdami išvengti 
sukčiavimo, tyrėjai slapta pažymėjo visus dėžutėje buvusius „bu- 
činukus“, kad joks studentas nepakeistų suvalgyto saldainio kitu.) 
Eksperimento organizatoriai į mūšį studentų neišleido beginklių; 
davė patarimų, kaip susitvardyti iškilus pagundai. Vieniems stu- 
dentams jie patarė, kilus pagundai, nukreipti mintis kitur ir prasi- 
blaškyti. Kitiems liepė pamėginti save nuo pagundos atkalbėti. Pa- 
vyzdžiui, pagalvoję: „Kaip skaniai atrodo tie šokoladiniai saldainiai. 
Suvalgysiu tik vieną!“, jie turėtų mintyse pasakyti: „Tau negalima 

valgyti šių saldainių, be to, tu jų visai nenori. Kitaip tariant, stu- 
dentams buvo liepta daryti tai, kaip mes visi elgiamės, norėdami 
pažaboti savo apetitą. 

Kiti studentai prieš tai išklausė paskaitą apie baltojo lokio fe- 
nomeną. Eksperimento organizatoriai jiems paaiškino, kaip veikia 
ironiškasis bumerangas, ir skatino nemėginti atsikratyti minčių 
apie šokoladą. Netgi atvirkščiai, ragino atkreipti dėmesį į tai, kada 
jie užsimano šokolado, ramiai priimti bet kokias su šokoladu su- 
sijusias mintis ir pojūčius, bet kartu neužmiršti, kad jie neprivalo 
jų klausyti ir tuo labiau - vykdyti. Nekontroliuodami minčių, jie 
turėjo kontroliuoti savo elgesį. 

Po keturiasdešimt aštuonias valandas trukusio išbandymo, pa- 
aiškėjo, kad troškimas suvalgyti šokoladinių saldainių mažiausiai 
kankino tuos, kurie nemėgino slopinti savo minčių. Įdomu tai, kad 
tie studentai, kuriems buvo papasakota apie susitaikymo su savo 
mintimis strategiją, paprastai sunkiai sutvardydavo savo norus ko 
nors užkrimsti. Tiems smaguriams, kurie, pajutę pagundą, bandė 
galvoti apie ką nors kita arba atkalbėti save, žiauriai nesisekė. Ta- 
čiau vos tik jie liaudavosi slopinę savo mintis, sumažėdavo troški- 
mas suvalgyti „bučinuką“ ir jie mažiau nervinosi dėl to, kad turi 
dėžutę šokolado, bet negali jo valgyti. Neįtikėtina, bet nė vienas iš 
tų studentų, kurie vadovavosi susitaikymo su savo mintimis stra- 
tegija, nesuvalgė nė vieno saldainio, nors dvi paras iš eilės varvino 
seilę spoksodami į žadamą atlygį. 

VALIOS UGDYMO EKSPERIMENTAS: 
| PRIIMKITE SAVO TROŠKIMUS, BET 
| NEPULKITE JŲ TENKINTI 


D Tag P i Pan I a 
' 


Per tyrimą su „Hershy's saldainiais studentams ne tik buvo pa- 
pasakota apie baltojo lokio bumerango efektą, bet ir duotas pa- 


tarimas, kaip vadovautis keturių pakopų strategija susidoroti su 
savo troškimais. Šią savaitę pamėginkite pritaikyti šį patarimą 
kovodami su savo galingiausia pagunda, nesvarbu, ar tai šokola- 


das, kapučinas, o gal elektroninio pašto tikrinimas. 


-- 


„Atkreipkite dėmesį į tai, kad galvojate apie pagundą arba jau- 


čiate troškimą. 


2. Susitaikykite su šia mintimi arba pojūčiu, nemėgindami iškart 
tos minties atsikratyti arba nuo jos save atkalbėti. Prisiminkite 


baltojo lokio bumerango efektą. 


3. Pripažinkite, kad ne visada galite sukontroliuoti savo mintis 
ir jausmus, bet visuomet galite pasirinkti, ar daryti tai, ką jos 
siūlo. 

4. Prisiminkite savo tikslą. Kad ir ką būtumėte sau pasižadėję, 
priminkite sau apie tai kaip tie studentai, kurie nuolat pri- 
mindavo sau apie susitarimą nesuvalgyti nė vieno „Hersheys“ 


saldainiuko. 


Smagurė semiasi stiprybės iš „Hershey's Kisses“ 


Karolina džiaugėsi išgirdusi apie būdą atsispirti kasdieniam gun- 
dymui šokoladu. Darbe buvo įprasta ant stalo turėti dubenėlį sal- 

dainių. Ant savo stalo Karolina saldainių neturėjo, bet susidurdavo 
su pagunda priėjusi prie bet kurio kolegos. Tai buvo nuolatinis jos 
streso šaltinis — nugalės save ar neatsispirs? Jeigu pasivaišins vienu 
saldainiu, ar nesugalvos kokio preteksto grįžti ir pasiimti dar vie- 
no? Galiausiai priėjo tokią ribą, kad mieliau skambindavo vos už 
dešimties metrų sėdinčiam kolegai, kad tik išvengtų pilno pagundų 
dubenėlio. Kitą savaitę po to, kai mes kalbėjomės apie tyrimą su 
„Hersheys Kisses“ saldainiais, gavau iš jos džiugų elektroninį laišką. 
Dabar ji galėjo drąsiai žiūrėti į saldainių dubenėlį ant kolegos stalo 
ir netgi pasilenkusi pauostyti juos, be jokios baimės, kad neatsispirs 
pagundai. Jos bendradarbiai prarydavo vis po vieną saldainį ir im- 
davo dejuoti, kad neteko valios jiems atsispirti. Tuo tarpu Karolina 
negalėjo atsistebėti savo geležine valia. Ji nežinojo, ar taip yra dėl 
to, kad ji pripažino savo troškimą, ar jos savitvardą sustiprino min- 
tis apie studentus, kurie dvi paras su savimi nešiojosi „Hershey's 
Kisses“ saldainių dėžutę, tačiau bet kuriuo atveju ji buvo labai pa- 
tenkinta. 


I M ia i ona Ža ika aa ašiai ka oi Biala na a aa a a a S kiai akad miražai a kai D i a dė Aa ka si iai ia ak iki ikio  ža a  aibii da aka 


Studentai man dažnai sako, kad pasakojimas apie konkretų 
mokslinį tyrimą arba įsivaizdavimas, kad esi to tyrimo dalyvis, 
sustiprina jų valią. Gal pagundos akivaizdoje ir jums palengvė- 


ty, prisiminus šį tyrimą? 

Svorio metimas be jokios dietos 


Ar įmanoma numesti svorio ir pagerinti sveikatos būklę neatsisa- 
kant jokių tukinančių produktų? Naujas požiūris į šią problemą 
leidžia manyti, kad įmanoma, ir aš nekalbu apie kokias nors ste- 
buklingas piliules, kurios degina riebalus ir, jums miegant, kilnoja 
užjus svarmenis. Kvebeko Lavalio universiteto mokslininkai vykdė 

unikalią programą ir daugiausia dėmesio skyrė tam, ką žmonės tu- 
rėtų valgyti. Tyrimo dalyviams nebuvo išdaly ti draudžiamų maisto 
produktų sąrašai, jie nebuvo verčiami mažinti suvartojamų kalorijų 
kiekio. Užuot ėmęsi draudimų, mokslininkai aiškino tai, kokią nau- 
dą organizmui teikia maistas ir kokį malonumą jis teikia valgytojui. 
Be to, jie paprašė programos dalyvių pagalvoti, ką patys galėtų pa- 
daryti, kad jų sveikata pagerėtų (pavyzdžiui, daryti mankštą), užuot 
galvoję apie tai, ko nedaryti ir ko nevalgyti. 

Iš esmės programa „aš nedarysiu“ galios iššūkį paverčia „aš pa- 
darysiu“ galios iššūkiu. Užuot liepę tramdyti savo apetitą, jie para- 
gino daugiau galvoti apie sveikatą. 

Šios naujoviškos programos rezultatai rodo, kad programa „aš 
padarysiu“ vietoje „aš nedarysiu“ veikia. Du trečdaliai programos 
metu sulieknėjusių dalyvių ir po šešiolikos mėnesių buvo išlaikę pa- 
našų svorį. (Palyginkite tai su savo paskutiniosios dietos rezultatais. 
Mano žiniomis, vidutiniam dietos besilaikančiam žmogui pakanka 
šešiolikos dienų, kad svoris grįžtų į pradinį lygį.) Dalyviai tvirtino, 
kad po šios programos jiems rečiau užeina nenumaldomas noras 
suvalgyti netinkamo maisto, lengviau neprarasti savitvardos tose 
situacijose, kuriose prarandame saiką ir persivalgome, pavyzdžiui, 
vakarėliuose arba kai jaučiame įtampą. Svarbiausia — tos moterys, 
kurios į maistą pradėjo žiūrėti atlaidžiau, numetė daugiausia svorio 
ir netgi pasibaigus šiai programai mažiau dėmesio skyrė stebėjimui, 
ką deda į burną. 

VALIOS UGDYMO EKSPERIMENTAS: 
„AŠ NEDARYSIU“ PAKEISKITE 
„AŠ PADARYSIU“ 


Net ir nesilaikantieji jokių dietų gali pasimokyti iš to, kokios 
naudos gauname „aš nedarysiu“ pakeitę į „aš padarysiu“. Jeigu 
jums trūksta valios ko nors nedaryti, pamėginkite pakeisti savo 
požiūrį, taikydami tokią strategiją: 


vv- 


A Kuo galėtumėte savo didįjį „aš nedarysiu“ iššūkį pakeisti kuo 
nors, kas patenkintų tuos pačius poreikius? Dauguma blogų 

+ įpročių atsiranda siekiant patenkinti kokį nors poreikį - nu- 
slopinti vidinę įtampą, pasilinksminti arba sulaukti pritari- 
mo. Užuot draudę sau grįžti prie žalingo įpročio, pasisten- 
kite pakeisti jį kuo nors kitu (tikėkimės, sveikesniu). Vienas 

iš mano studentų norėjo atsisakyti kavos ir kaip pakaitalą 
pradėjo gerti arbatą. Nauda buvo ta pati: jis galėjo padaryti 
pertraukėlę, arbata suteikdavo jam energijos, jos lengva buvo 


bet kur gauti, bet svarbiausia — ji neturi tiek kofeino. 


A Kuo galėtumėte užsiimti, jeigu atsikratytumėte blogo įpro- 
čio? Dauguma mūsų priklausomybių atima daug jėgų ir lai- 
ko, kurį galėtume skirti kitiems dalykams. Kartais sutelkimas 
dėmesio į tai, ką galėtume padaryti, motyvuoja stipriau negu 
noras atsikratyti blogo įpročio. Viena mano studentė skun- 
dėsi, kad švaisto brangų laiką negalėdama atsiplėšti nuo te- 
levizijos realybės šou. Jai pavyko atsisakyti televizoriaus, kai 
nusprendė, kam norėtų skirti savo laisvalaikį: išmokti skaniau 
gaminti. (Iš pradžių realybės šou ji pakeitė kulinarinėmis lai- 


domis, o vėliau pakilo nuo sofos ir nuėjo į virtuvę.) 

A Gal užtektų kitaip suformuluoti savo valios ugdymo iššū- : 
kį, kad „aš nedarysiu“ virstų „aš padarysiu“? Kartais tą patį . 
elgesį galima įvardyti dviem skirtingais būdais. Pavyzdžiui, 
vienas mano studentas užsibrėžtą tikslą „nevėluoti“ pakeitė į 
į „atvykti pirmam“ arba „atvykti penkiomis minutėmis anks- 

Ė čiau“. Iš pirmo žvilgsnio skirtumo gal ir nematyti, bet jis jau- 

tėsi labiau motyvuotas nevėluoti, kai pavertė tai lenktynėmis, : 

kuriose galėjo nugalėti. Jeigu galėtumėte sutelkti dėmesį į tai, 
ką norite padaryti, išvengtumėte ironiškojo bumerango ke- : 


liamų pavojų. 


Jeigu imsitės šio eksperimento, šią savaitę savo dėmesį sutelkite | 
: į teigiamus poelgius, o ne į draudimus. Savaitės pabaigoje ap- 
galvokite, kaip jums sekėsi pradinį „aš nedarysiu“ iššūkį pakeisti 
| 


naujai suformuluotu „aš padarysiu“. 


* 
ika S ij BONĖBS! ei a SIS 


PRAŠAU NERŪKYTI 


Vašingtono universiteto Priklausomybės ligų tyrimo centro moks- 
lininkė Sarah Bowen labai kruopščiai apgalvojo, kaip įrengti savo 
kankinimų kamerą. Ji pasirinko įprastą susirinkimų kambarį, ku- 
riame tilptų ilgas stalas, prie kurio galėtų susėsti dvylika žmonių. Ji 
uždengė langus ir nukabino viską nuo sienų, kad niekas neblaškytų 
jos tiriamųjų dėmesio. 

Vienas paskui kitą susirinko visi dalyviai. Jos prašymu, kiekvie- 
nas atsinešė po neatidarytą savo mėgstamos rūšies cigarečių pa- 
kelį. Visi jie norėjo mesti rūkyti, bet kol kas to nepadarė. Bowen jų 

paprašė prieš susitikimą bent dvylika valandų nerūkyti, kad būtų 
tikra, jog jų organizmas reikalaus nikotino. Ji žinojo, kad tuo metu, 
kai susirinko, visi svajojo prisidegti cigaretę ir užtraukti dūmą. 

Kai visi rūkoriai susirinko, Bowen juos susodino prie stalo. Visi 
susėdo veidu į sieną, kad nematytų vienas kito. Ji paprašė atidėti į 
šalį visas knygas, telefonus, maistą ir gėrimus, paskui išdalijo po ra- 
šiklį ir lapą popieriaus, kuriame turėjo atsakyti į klausimus. Nesvar- 
bu, kas nutiktų, jie negalėjo kalbėtis tarpusavyje. Ir tada prasidėjo 
kankinimaąs. 

„Išsitraukite savo cigarečių pakelį ir pasižiūrėkite į jį, - palie- 
pė Bowen. Visi taip ir padarė. „Dabar apčiupinėkite jį, - nurodė, 
žinodama apie rūkančiųjų įprotį patrinti tarp pirštų pakelį, kad ta- 
bakas vienodai pasiskirstytų visoje cigaretėje. „Dabar nuimkite ce- 
lofaną, — toliau komandavo ji, - o dabar atidarykite pakelį: Ji suko 
ratus aplink rūkalius, stebėdama, kaip jie vykdo jos komandas, 
pradedant tuo, kaip atsidarę pakelį įkvepia tabako aromato, kaip 
išsitraukia cigaretę, ją laiko, žiūri į ją ir uosto. Įsideda cigaretę tarp 
lūpų. Išsitraukia žiebtuvėlį. Prineša jį prie cigaretės, bet neuždega. 
Po kiekvieno žingsnio ji vertė eksperimento dalyvius sustoti ir ke- 
letą minučių palaukti. „Žmonėms tikrai nebuvo lengva, - pasakojo 
man Bowen. — Aš tiesiog mačiau jų troškimą ir kančią. Jie visais 
įmanomais būdais stengėsi atitraukti dėmesį nuo cigarečių: žaidė 
su rašikliais, dairėsi aplinkui, nenustygo vietoje. Boven nebuvo ma- 
lonu stebėti rūkalių agoniją, bet jai reikėjo įsitikinti, kad jie kenčia 
nuo tokio stipraus troškimo, kuris gali niekais paversti jų norą mes- 
ti rūkyti. Tikrasis Bowen tikslas — ištirti, ar dėmesingas įsisąmoni- 
nimas padeda rūkoriams atsispirti troškimui. 

Prieš kankinimo seansą pusei rūkančiųjų buvo trumpai paaiš- 
kinta vadinamoji „plaukimo ant potraukio bangos“ technika. Juos 
pamokė, kad reikia visą dėmesį sutelkti į norą rūkyti, nebandant jo 
pakeisti kuo nors kitu arba jo atsikratyti. Mes jau matėme, kad toks 
metodas padeda lengviau susidoroti su nerimu ir maisto potraukiu. 


Užuot bandydami atitraukti dėmesį arba laukę, kol noras pats pra- 
eis, jie turėtų labai atidžiai jį išstudijuoti. Kokios mintys dabar suka- 
si galvoje? Kokius pojūčius troškimas sukelia jūsų kūne? Gal pilve 
jaučiate šleikštulį arba maudimą? Gal jaučiate spaudimą plaučiuo- 
se, 0 gal gerklėje? Bowen paaiškino, kad noras pagaliau vis tiek pra- 
eina, nesvarbu, įgyvendinsite jį ar ne. Pajutus nenumaldomą norą, 
jį galima įsivaizduoti kaip bangą vandenyne. Ji kils vis aukštesnė, 
kol galiausiai lūš ir atslūgs. Rūkoriams patarė įsivaizduoti, tarsi jie 
šliuožtų šia banga — ne kovodami su ja, bet ir nepanerdami į ją. Bo- 
wen šios grupės eksperimento dalyvių paprašė šį „plaukimo ant po- 
traukio bangos“ metodą pritaikyti pajutus nenumaldomą troškimą. 

Po pusantros valandos, kai rūkoriai jautėsi visiškai išsunkti, Bo- 
wen juos paleido iš kankinimų kameros. Ji neprašė jų nerūkyti ir nė 
nepasiūlė „plaukimo ant potraukio bangos“ technikos taikyti kas- 
dieniame gyvenime. Ji davė jiems paskutinę užduotį: suskaičiuo- 
ti, po kiek cigarečių per dieną jie surūkys per ateinančią savaitę, ir 
užrašyti, kokios buvo nuotaikos ir ar labai dažnai pajusdavo norą 
rūkyti. 

Per pirmąsias dvidešimt keturias valandas skirtumo tarp abiejų 
grupių surūkytų cigarečių skaičiaus beveik nebuvo. Tačiau nuo ki- 
tos dienos „plaukimo ant potraukio bangos“ grupė surūkė keliomis 
cigaretėmis mažiau, ir tai tęsėsi visą savaitę. Iki pat septintos die- 
nos kontrolinė grupė nerodė jokių pokyčių, o „plaukimo“ grupei 
surūkytų cigarečių skaičių pavyko sumažinti 37 proc. Dėmesingas 
savo troškimų įsisąmoninimas padėjo jiems žengti teisingus žings- 
nius siekiant mesti rūkyti. Bowen atidžiai ištyrinėjo, kaip rūkorių 
nuotaikas veikia jų potraukis rūkyti. Keista, bet toje grupėje, kuri 
taikė dėmesingo įsisąmoninimo metodą, ji nebepastebėjo tipinės 
koreliacijos tarp blogos nuotaikos ir pasidavimo pagundai. Nuo 
šiol, pajutę įtampą, jie ne visada automatiškai prisidegdavo cigaretę. 
Tai vienas iš geriausių „plaukimo ant potraukio bangos“ šalutinių 
poveikių: jūs išmokstate priimti ir susitvarkyti su nemaloniomis ir 

sudėtingomis mintimis bei pojūčiais, todėl jums nebereikia griebtis 
nesveiko įpročio, kad nusiramintumėte. 

Nors šis rūkančiųjų tyrimas buvo tik mokslinis eksperimentas, 
o ne visa apimanti intervencinė programa, Bowen vadovauja ir 
ilgalaikėms programoms, skirtoms žmonėms, turintiems priklau- 
somybę nuo įvairių narkotinių medžiagų. „Mes rodome žmonėms 
vaizdus ir paveiksliukus, užuot prieš nosį padėję tikrą potraukio 
objektą“, — peikė tradicinius metodus Bowen ir apgailestavo, kad 
„dėl daugybės priežasčių negalime į tyrimą atsinešti kreko rūkymo 
vamzdelių“. 

Visai neseniai Bowen atliko tyrimą, per kurį atsitiktine tvarka 
168 vyrai ir moterys buvo suskirstyti į dvi grupes: viena grupė nuo 
narkotinių medžiagų priklausomybės buvo gydoma tradiciniais 
būdais, o kitai taikyta dėmesingo įsisąmoninimo programa, mo- 
kanti žmones „plaukimo ant potraukio bangos“ ir kitų streso bei 
potraukio malšinimo būdų. Atlikus pakartotinį tyrimą po keturių 
mėnesių, buvo nustatyta, kad dėmesingo įsisąmoninimo grupė 
daug rečiau patirdavo nenumaldomą potraukį. Palyginti su tradici- 
niais būdais gydytais narkomanais, tikimybė, kad jie atkristų, buvo 
gerokai mažesnė. Dar kartą pasitvirtino, kad dėmesingo įsisąmo- 
ninimo įgūdžiai nutraukia tiesioginį ryšį tarp pasijutimo blogai ir 
noro pasiduoti pagundai. „Plaukti ant potraukio bangos“ išmoku- 
siems žmonėms stresas nebepadidindavo rizikos atkristi. 

VALIOS EKSPERIMENTAS: PLAUKITE 
ANT SAVO POTRAUKIO BANGOS 


Kad ir koks būtų jūsų narkotikas, plaukimas ant potraukio ban- 
gos gali padėti jį įveikti nepasidavus pagundai. Kai jus užvaldo 
nenumaldomas troškimas, minutėlę stabtelėkite ir įsiklausykite į 
savo kūno pojūčius. Kaip jaučiate savo potraukį? Gal jums karšta 
ar šalta? Ar jaučiate, kad kuri nors kūno dalis būtų įsitempusi? 
Ar pasikeitė jūsų širdies ritmas, kvėpavimas? Gal ką nors jaučiate 
pilve? Pagalvokite apie savo pojūčius bent vieną minutę. Atkreip- 
kite dėmesį, ar šie pojūčiai stiprėja, ar kaip nors keičiasi. Iškart 
nepatenkinus savo potraukio, noras gali sustiprėti, kaip dėmesio 
nesulaukiančiam vaikui gali kilti susierzinimo priepuolis. Pažiū- 
rėkite, ar galite ištverti šiuos pojūčius nebandydami jų nustumti 
šalin, bet kartu ir nepatenkindami savo noro. Mokantis plaukti 
ant potraukio bangos labai padeda kvėpavimas. Nepamiršdami 
jaučiamo potraukio, galite stebėti savo kvėpavimą, atkreipdami 


dėmesį į tai, ką jaučiate įkvėpdami ir iškvėpdami orą. 


Pirmą kartą išbandę šį metodą, galite plaukti ant potraukio ban- 
gos, bet paskui vis tiek pasiduoti pagundai. Bowen rūkančiųjų 
tyrimo dalyviai, visi kaip vienas, išėję iš jos kankinimų kame- 
ros, iškart užsirūkė. Tačiau po pirmos nesėkmės dar neskelbkite 
griežto verdikto. Išmokti plaukti ant potraukio bangos reikia lai- 
ko, kaip ir bet kuriai kitai savikontrolės formai. Norite išmėginti 
šį metodą ir patobulinti įgūdžius anksčiau, negu jus užvaldys 
nenumaldomas troškimas? Pajusti, kaip šis metodas veikia, ga- 
lite paprasčiausiai ramiai atsisėdę ir palaukę, kol užeis noras, 
pasikasyti nosį, užsikelti koją ant kojos ar pakeisti pozą. Šiam 
norui lygiai taip pat pritaikykite „plaukimo“ metodą - įsijauskite 


į jį, bet neskubėkite jo patenkinti. 

Kaip sutramdyti norą kritikuoti 


Teresa žinojo, kad jos įprotis nuolat kritikuoti savo vyrą, kenkė jų 
santykiams. Jie buvo vedę jau penkerius metus, bet pastaraisiais 
metais jų santykiai tapo įtempti. Jie dažnai ginčydavosi, ką reikia 
padaryti namuose ir kaip auklėti keturmetį sūnų. Teresą erzino tai, 
kad jos vyras nuolat ką nors padaro ne taip. Tuo tarpu jam pabodo 
nuolat būti kritikuojamam ir nė karto nesulaukti padėkos. Nors la- 
bai norėjo, kad vyro elgesys pasikeistų, Teresa suprato, kad grėsmę 
jų santuokai kelia jos pačios elgesys. 

Ji nusprendė išmėginti plaukimo ant potraukio bangos metodą 
ir nepasiduoti pagundai kritikuoti. Pajutusi tokį norą, ji jausdavo, 
kaip kūnas įsitempia. Stipriausiai įsiterpdavo žandikaulio, veido ir 
krūtinės raumenys. Ji stebėdavo, kaip kyla susierzinimas ir nepasi- 
tenkinimas. Jausdavosi taip, tarsi kiltų karštis ir kraujo spaudimas. 
Atrodė, tarsi kritiką, it kokį garą, turėtų išleisti iš savo organizmo, 
tarsi ji turėtų išsiveržti kaip lava iš ugnikalnio. Jai rodės, kad jeigu 
garsiai neišrėš savo nusiskundimo, šis tarsi pūlinys sprogs jos viduje. 
Teresa nusprendė patikrinti, ar noras pakritikuoti nepraeis savaime, 
kaip bet kuris kitas potraukis, jeigu jo neskubi patenkinti. Plaukda- 
ma ant savo potraukio bangos Teresa leido sau kritikuoti vyrą min- 
tyse. Kartais tai atrodydavo kvaila, o kartais net labai tikroviška. Bet 
kuriuo atveju ji nebeišsakydavo savo minčių garsiai ir nebesileisdavo 
į ilgus ginčus. Tada savo susierzinimą ji įsivaizduodavo kaip bangą 
ir žiūrėdavo, kaip toji atslūgsta. Ji pastebėjo, kad įkvėpus ir uždarius 
troškimą savyje, jis pamažu silpsta ir visai išnyksta. 

Plaukimo ant potraukio bangos metodą galima taikyti ne tik 
norint atsikratyti priklausomybės; jis gali padėti susitvarkyti su 


bet kuriuo destruktyviu troškimu. 

VIDINIS SUSITAIKYMAS IR IŠORINIS 
KONTROLIAVIMAS 


Kai pradėsite eksperimentuoti su susitaikymo galia, labai svarbu 
nepamiršti, kad priešingas dalykas minčių slopinimui nėra savęs 
pateisinimas arba pasidavimas savo potraukiui. Visi sėkmingai vei- 
kiantys intervenciniai metodai, apie kuriuos skaitėte šiame skyriu- 
je, pradedant susitaikymu su nerimo jausmu ir su savo troškimais, 
atsisakymas ribojančių dietų ir plaukimas ant potraukio bangos, 
moko žmones atsisakyti noro griežtai kontroliuoti savo vidinius 
pojūčius. Jie neskatina žmonių patikėti pačiomis liūdniausiomis 
mintimis ir liautis kontroliavus savo elgesį. Socialinio nerimo ka- 
muojamam žmogui niekas neliepia sėdėti namuose ir visko bijoti, 
kaip ir norinčiųjų sulieknėti niekas neverčia pusryčiams, pietums 
ir vakarienei kimšti nesveikus užkandžius, o sveikstantiems narko- 
manams nepataria: „Imk ir apsisvaigink, jeigu nori! 

Daugeliu atveju šios intervencinės programos sujungė tai, ką 
mes jau ir taip žinojome apie žmogaus valią. Jos remiasi žmogaus 
proto gebėjimu smalsiai save stebėti, bet ne teisti. Jos moko, kaip 
kovoti su didžiausiais valios priešais: pagunda patirti malonumą, 
savikritika ir stresu. 


Pabaigos žodis 


Stengdamiesi kontroliuoti savo mintis ir jausmus, paprastai su- 
laukiame priešingo efekto, negu dauguma žmonių tikisi. Užuot iš 
to pasimokę, dauguma mūsų kartojame tą pačią klaidą, atkakliai 
laikydamiesi šios apgaulingos taktikos. Mes ir toliau bergždžiai 
stengiamės slopinti savo nepageidaujamas mintis ir jausmus, kad 
apsisaugotume nuo tykančių pavojų. Jeigu iš tikrųjų norime rasti 
sielos ramybę ir išsiugdyti stipresnę savitvardą, turime pripažinti, 
kad negalime kontroliuoti to, kas mums šauna į galvą. Galime tik 
pasirinkti, ar savo mintimis tikėti ir ar imtis veiksmų. 

SKYRIAUS SANTRAUKA 


Pagrindinė mintis Bandymas nuslopinti mintis, emocijas ir 
troškimus atsisuka prieš mus pačius ir tik padidina tikimybę, 
kad galvosite, jausite ir darysite tai, ko labiausiai norėtumėte iš- 
vengti. 


Po mikroskopu 


A Ištirkite ironiškąjį bumerangą. Ar vengiate apie ką nors gal- 
voti? Ar tokių minčių slopinimas padeda, o gal mintys, ban- 
dant jas išmesti iš galvos, grįžta tik sustiprėjusios? 


A Kas yra jūsų karščiausių norų sąraše? Sprendžiant iš jūsų pa- 
tirties, ar ką nors draudžiant troškimas tai gauti tik sustiprėja? 


Valios ugdymo eksperimentai 


A Jauskite tai, ką jaučiate, bet netikėkite viskuo, ką galvojate. Kai 
užplūsta nepageidaujamos ar liūdnos mintys, atkreipkite dė- 
mesį į savo kūno pojūčius. Tada sutelkite dėmesį į kvėpavimą 
ir įsivaizduokite, kaip mintys atslūgsta arba išgaruoja. 


A Susitaikykite su savo troškimais, tik nepulkite jų tenkinti. Užėjus 
nenumaldomam norui, sąmoningai atkreipkite į jį dėmesį ir ne- 
bandykite jo nuslopinti, ieškodami, kuo prasiblaškyti, arba mė- 
gindami jį užginčyti. Prisiminkite apie baltojo lokio bumerango 
efektą ir nepamirškite, kad jūsų tikslas — atsispirti pagundai. 


A Plaukite ant potraukio bangos Kai apima nenumaldomas 
potraukis, galvokite apie savo fizinius pojūčius ir perplaukite 
potraukį kaip bangą, nesistengdami nei jo atstumti, nei jam 
pasiduoti. 


BAIGIAMOSIOS MINTYS 


Mes pradėjome savo kelionę nuo pasivaikščiojimo Serengečio sa- 
vanoje, kur mus vijosi kardadantis tigras. O dabar, versdami pa- 
skutinius šios knygos puslapius, savo kelionę baigiame. Per ją mes 
susipažinome su šimpanzėmis, pademonstravusiomis nepaprastą 
savitvardą, kai dauguma žmonių buvo visiškai praradę savikon- 
trolę. Aplankėme laboratorijas, kuriose dietos besilaikantys žmo- 
nės turėjo atsispirti šokoladiniam tortui, kur nerimo kamuojami 
žmonės patyrė akistatą su savo baimėmis. Stebėjome, kaip neu- 
rologai smegenyse atranda žadamo atlygio centrą, o neurorinko- 
daros specialistai — jo teikiamą naudą. Susipažinome su daugybe 
intervencinių metodų, kurie pasididžiavimą, atlaidumą, mankštą, 
meditaciją, visuomenės spaudimą, pinigus, miegą ir netgi Dievą 
panaudoja tam, kad priverstų žmones pasikeisti. Susitikome su 
psichologais, kurie žiurkes purtė elektra, rūkorius kankino, o ke- 
turmečius gundė zefyrais — ir visa tai buvo daroma dėl valią tyri- 
nėjančio mokslo. 

Tikiuosi, ši knyga sudomino labiau nei tik sužadino smalsumą 
pamatyti stulbinantį mokslo pasaulį. Kiekvienas iš čia aprašytų 
mokslinių tyrimų atskleidžia ką nors apie mus ir mūsų pačių valios 
iššūkius. Jie padeda atpažinti visiems mums įgimtą gebėjimą save 
kontroliuoti, nors kartais tam prireikia daug pastangų. Jie mums 

padeda suprasti savo klaidas ir parodo galimą išeitį. Jie netgi at- 
skleidžia tai, ką reiškia būti žmogumi. Pavyzdžiui, mes ne kartą įsi- 
tikinome, kad esame ne viena, o daug skirtingų asmenybių. Tokia 
jau Žmogaus prigimtis, kad viena mūsų pusė nori iškart patirti ma- 
lonumą, o kita siekia ilgalaikių, kilnesnių tikslų. Mes gimėme tam, 
kad susigundytume ir kad atsispirtume pagundai. Jausti įtampą, 
baimę ir netekti savitvardos lygiai taip pat žmogiška, kaip rasti jėgų 
nusiraminti ir jaustis atsakingam už savo sprendimus. Savikontrolė 
priklauso nuo to, kaip gerai suprantame skirtingus savo poreikius, 
o ne nuo noro pakeisti savo prigimtį. Kasdienėje kovoje dėl savi- 
tvardos mūsų ginklai - kaltės jausmas, stresas ir gėda, - dažniausiai 
naudojami prieš pačius save, nepadeda. Stipriausią valią turintys 
žmonės nekariauja vidinių karų. Jie išmokę priimti savo skirtingus 
ir dažnai vienas kitam prieštaraujančius „aš“ ir susigyventi su jais. 

Jeigu ir yra stebuklingas būdas savitvardai sustiprinti, tai moks- 
las nurodo tik vieną: mūsų dėmesio galia. Tik sutelkę dėmesį, atpa- 
žinsite, kad priimate svarbų sprendimą, o ne skrendate per gyveni- 
mą įjungę autopilotą. Reikia pastebėti, kaip leidžiate sau atidėlioti 
ir vilkinti darbus arba kaip savo geru elgesiu bandote pateisinti savo 
įgeidžių tenkinimą. Reikia suvokti, kad žadamas atlygis ne visuo- 
met duoda tai, ko iš jo tikitės, ir kad jūsų būsimasis „aš“ nėra nei 
superherojus, nei nepažįstamasis. Reikia išsiaiškinti, kas jus supan- 
čiame pasaulyje, pradedant pardavėjų gudrybėmis ir baigiant soci- 
aliniu įrodymu, daro didžiausią įtaką jūsų elgesiui. Privalote sustoti 
ir įsiklausyti, pajusti savo troškimus, o ne stengtis atitraukti nuo jų 
dėmesį arba jiems pasiduoti. Turite prisiminti, ko iš tiesų norite ir 
nuo ko iš tikrųjų pasijustumėte geriau. Savistaba ir savęs suvokimas 
yra tai, kuo bet kada galite pasikliauti, kai sunku ir kai labiausiai 
reikia pagalbos. Ir tai geriausias valios apibrėžimas, kokį galiu su- 
galvoti. 

Pabaigos žodis 


Kaip tikra mokslininkė savo „Valios mokslo“ kursą aš visuomet už- 
baigiu apklausdama studentus, kas jiems pasirodė svarbiausia iš to, 
ką sužinojo ir kokius eksperimentus patys atliko. Visai neseniai vie- 
nas mano draugas, taip pat mokslininkas, pasakė, kad visai logiška 
būtų knygą apie mokslo idėjas užbaigti tokiais žodžiais: „Padaryki- 
te savo išvadas“ Todėl, nors man ir labai norisi viską apibendrinti, 
aš pasitelksiu savo „nedarysiu“ galią, ir vietoj to jūsų paklausiu: 


A Ar pasikeitė jūsų nuomonė apie valią ir savikontrolę? 

A Kuris valios ugdymo eksperimentas jums labiausiai padėjo? 
A Kasjus labiausiai nustebino ir įkvėpė? 

A Ką pritaikysite savo gyvenime? 


Judėdami pirmyn nepamirškite mąstyti kaip mokslininkas. Iš- 
mėginkite naujus dalykus, rinkite pats duomenis, įsiklausykite į įro- 
dymus. Būkite atviri stebinančioms idėjoms, mokykitės ir iš savo 
klaidų, ir iš pergalių. Laikykitės to, kas jums padeda, ir pasidalykite 
savo patirtimi su kitais. Turint omenyje mūsų žmogiškas keiste- 
nybes ir šiuolaikinio pasaulio teikiamas pagundas, tai geriausia, ką 
galime padaryti, o jeigu dar būsime smalsūs ir sau gailestingi, to 
tikrai turėtų pakakti. 


PADĖKOS 


Visiems savo artimiesiems aš jau kruopščiai padėkojau ankstesnėje 
knygoje, o nuo to laiko niekas nepasikeitė — aš vis dar esu jums be 
galo dėkinga už visą gyvenimą juntamą paramą. Todėl dabar norė- 
čiau padėkoti naujiems žmonėms, be kurių pagalbos nebūtų šios 
knygos: 

Savo agentui Tedui Weinsteinui, kuris bet kuriam rašančiajam 
būtų pats geriausias advokatas. Jam turiu dėkoti už pagalbą formu- 
luojant pasiūlymą, už tai, kad padėjo knygai rasti geriausią leidėją ir 
jį laiku. 

Visai „Avery“ leidyklos komandai ir ypač savo redaktorei Rachel 
Holtzman už tikėjimą šia knyga, už puikius su redagavimu susiju- 
sius patarimus ir (nė kiek ne mažiau) už tai, kad su humoru priėmė 
tyrimą apie zefyrais gundomus vaikus. Bijau pagalvoti, kas būtų nu- 
tikę knygai, jeigu rankraštis būtų patekęs į rankas to, kuris nemėgs- 
ta mokslo. 

Mano pirmųjų rankraščių skaitytojams: Brianui Kiddui, kuris 
su neblėstančiu entuziazmu skaitė kiekvieną žodį ir juokėsi iš visų 
juokelių, ir Constance Hale, kurios įžvalgūs patarimai man padėjo 
išvengti netvarkos. 

Iliustratorei Tinai Pavlatos iš „Visual Anatomy Limited“ už šioje 
knygoje panaudotus puikius galvos smegenų piešinius ir už neiš- 
senkančią kantrybę, kai prašinėdavau nupiešti smegenų kaktinę 
žievę šiek tiek kitu kampu. 

Visiems mokslininkams, kurie su manimi kalbėjosi telefonu, 
bendravo asmeniškai ar elektroniniais laiškais, padėjo rašant šią 
konkrečią knygą arba per daugelį metų suformavo mano supratimą 
apie mokslą. Dėkoju Jo Bartonui, Sarah Bowen, Danieliui Effronui, 

Jamesui Erskine'ui, Halui Ersneriui-Hershfieldui, Matthew Gaillio- 
tui, Philippe ui Goldinui, Jamesui Grossui, Kate Janse Van Rens- 
burg, Brianui Knutsonui, Jasonui Lillisui, Antoineui Lutzui, Traci 
Mann, Benoit Moninui, Kristin Neff, Robertui Sapolsky, Suzanne 
Segerstrom, Brianui Shelley ir Gregui Waltonui. Nuoširdžiai dėko- 
ju užjūsų indėlį į mokslą ir labai atsiprašau, jeigu suklydau aprašy- 
dama jūsų mokslo darbo niuansus. 

Savo bičiuliams iš Stanfordo universiteto už ilgametę paramą 
mano pedagoginiam darbui. Labai ačiū Stanfordo universiteto tęs- 
tinėms studijoms už tai, kad augino mano „Valios mokslą“, ir ypač 
dekano pavaduotojui ir direktoriui Danui Colmanui, kuris pirmasis 
pritarė šio kurso idėjai; taip pat Stanfordo Mokymo ir mokymosi 
centrui, Medicinos mokyklos sveikatos gerinimo programai, Stan- 
fordo Užuojautos ir altruizmo tyrimo ir edukacijos centrui ir, be 
abejo, Psichologijos pirmajai programai už visas reikalingas prie- 
mones, galimybes ir padrąsinimą tapti geresne mokytoja. 

Paskutinis ir pats didžiausias „ačiū“ skirtas visiems studentams, 
išklausiusiems „Valios mokslo“ kursą. Be jų nebūtų ir šios knygos. 
Ypač dėkoju tiems, kurie uždavinėjo klausimus, kurie prieš pilną 
auditoriją nepažįstamų žmonių išdrįso pasidalyti savo asmenine 
patirtimi ir kurie į paskutinę paskaitą atsinešė namuose pasigamin- 
tų saldainių, kad mes visi drauge galėtume pasipraktikuoti ugdyti — 
arba tam kartui pamiršti — savo valios galias ir atšvęsti. 

